
BOŽJA OBJAVA 


1. Naravna Božja objava. Kad promatramo umjetničku 
sliku, zaključujemo, da je morao postojati slikar, koji je nju 
načinio. Kad gledamo kakvu građevinu, zaključujemo, da je 
morao postojati graditelj, koji je nju zasnovao i izgradio. Kad 
promatramo svijet s nebrojenim zvijezdama u svemiru, koje se 
kreću po stalnim putovima, zaključujemo, da mora biti netko, 
tko ih je stvorio i tko upravlja njihovo kretanje u svemiru, 
a to je neizmjerno mudri i svemožni Bog. Zato nadahnuti pje- 
snik psalma 18. kliče: 

»Nebesa pripovijedaju Božju slavu, 

I djela njegovih ruku na vješta nebeski svod.« 

Ovakvo očitovanje Božje čovjeku po svemiru i njegovim 
zakonima zovemo naravnom Božjom objavom. 

2. Svrhunaravna Božja objava. Uz naravnu objavu Bog 
se očitovao ljudima i svrhunaravnim načinom. To je bilo, kad 
se u raznim* prigodama javljao ljudima i govorio im, što treba 
da čine, da se spase. Tu je Bog postupao s ljudima kao pre- 
dobri otac i mudri odgajatelj. On se nije ljudima očitovao na- 
jednom u svoj punini, nego im se objavljivao postepeno, u 
mnogo navrata i u različitim vremenima, kako to lijepo kaže 
sveti Pavao apostol: »Mnogo puta i na mnogo je načina govorio 
nekoć Bog očima po prorocima, a u posljednje dane progovorio 
nam je po Sinu.« (Hebr. 1, 1 — 2). 

Svrhunaravna se dakle objava postepeno proširivala 
i usavršavala, dok nije postigla svoju puninu u objavi Sina 
Božjega Isusa Krista. Zato svrhunaravna objava ima svoj 
početak, razvitak i završetak. Dio kršćanskog nauka, 
koji nam govori o tom, kako je Božja objava nastala, kako 
se proširivala i dovršila, zove se povijest B o ž j e o b j a v e. 

Objavljujući se ljudima, Bog se njima približavao prilagođujući 
se načinu njihova govora, obrazovanosti nadahnutih pisaca, te društve- 
nim i kulturnim prilikama vremena. To prilagođavanje Božje ljudskom 
načinu saobraćavanja naziva sv. Ivan Zlatousti »snilaženje Božje k 
ljudima« (kondescendencija). 

Saopćivanje Božje objave ljudima djelo je Duha Svetoga, koji je 
svojim nadahnućem rasvjetljivao pisce knjiga Svetoga Pisma i poticao 
ih, da ih napisu i priopće ljudima na način, kako će ih ljudi moći ra- 
zumjeti. Riječ Božja, predana ljudima u Sv. Pismu, jest predznak ko- 
načnog utjelovljenja Sina Božjega, kad je sišao k ljudima primivši na 
sebe ljudsku narav, da uzorom svoga svetog života i svojom naukom 
pokaže ljudima put k vječnomu životu, a svojim djelom otkupljenja 
da im omogući pomirenje s Bogom i vječno spasenje. 

3. Razdoblja povijesti Božje objave. Povijest Božje ob- 
jave dijeli se u dva vremenska razdoblja: 

a) Starozavjetna Božja objava, koja se zbivala 
od stvorenja prvih ljudi pa do vremena Isusova rođenja. Ova 
je objava imala zadaću, da pripravi ljude na dolazak Spa- 
siteljev. 

b) Novozavjetna objava, koja je ljudima dana 
po Sinu Božjem i našem Spasitelju Isusu Kristu i njegovim 
apostolima, te je predana Katoličkoj Crkvi, da je vjerno čuva 
i navješta ljudima kroz. sva vremena. 

4. Izvori povijesti Božje objave. O postanku, razvitku 
i završetku Božje objave govore nam knjige Svetoga Pi- 
sma Staroga i Novoga Zavjeta. Prema grčkom nazivu 
»Biblia« (= knjfge) zove se Sveto Pismo — Biblija, a prema 
tome i povijest Božje objave — »Biblijska povijest.« 

5. Postanak Sv. Pisma. Knjige Svetoga Pisma nisu obična 
djela ljudskih pisaca, nego su ih napisali ljudi pod utjecajem 
božanskog nadahnuća Duha Svetoga. Bog je poticao i prosvje- 
tljivao pisce knjiga Sv. Pisma i čuvao ih, da ništa pogrešno ne 
napišu. Zato je Bog glavni začetnik Svetog Pisma, dok su na- 
dahnuti pisci bili razumno Božje oruđe, da se po njihovu go- 
voru Bog približi ljudima i objavi im, što je potrebno za 
spasenje. 

6. Istinitost Sv. Pisma. Budući da je sam Bog glavni 
začetnik Sv. Pisma, ono je neprevarljivo istinita Riječ Božja. 
Istinitost objave, o kojoj nam govore knjige Sv. Pisma, potvrdio 
je Bog mnogobrojnim čudesima, što ih je učinio ili sam, ili po 
svojim poslanicima, osobito po Mojsiju i prorocima. 

Povijesnu istinitost Sv. Pisma potvrđuju i mnogobrojne iskopine 
starih povijesnih spomenika u krajevima, gdje su se zbivali događaji, 
o kojima govori Sv. Pismo. Osim toga istinitost mnogih događaja, o 
kojima govori Sv. Pismo, potvrđuju i svjedočanstva svjetovnih po- 
vjesničara. 

L DIO 


S TAROZAV JETNA OBJAVA 


KNJIGE SV. PISMA STAROGA ZAVJETA 

Knjige Sv. Pisma Staroga Zavjeta dijele se u tri sku- 
pine: povijesne, poučne i proročke. 

1. POVIJESNE KNJIGE: Pet knjiga Mojsijevih, i to: 
Postanak (Genesis), u kojoj se govori o postanku svijeta, ljudi i izra- 
elskog naroda. Izlazak (Exodus) govori o izlasku Izraelaca iz Egipta 
(Misira) te o njihovu putovanju do Sinaja i primanju sinajskog zakona. 
Levitska knjiga (Levitious) govori o svećenstvu, levitima, bogoštovnim 
obredima i svetkovinama. Brojevi (Numeri), gdje se izbrajaju porodice 
izraelskog naroda. Ponovljeni zakon (Deuteronomium) sadržava skup 
Božjih zakona, što ih je Moj sije proglasio izraelskom narodu na svr- 
šetku putovanja pustinjom prije svoje smrti. 

Josuina knjiga govori o tom, kako je Josua, vođa Izraelaca 
poslije Mojsijeve smrti, uveo Izraelce u zemlju Kanaansku, pokorio je 
i razdijelio među 12 izraelskih plemena. 

Sudačka knjiga prikazuje povijest Izraelaca u razdoblju 
poslije Josuine smrti do kraljevskog doba. 

Knjiga o Ruti govori o obraćenju pobožne Moapke Rute 
k vjeri u pravog Boga te o njezinu ulasku u porodicu Davidovih pređa. 

Četiri Kraljevske knjige (od kojih se prve dvije zovu 
Samuelove) sadržavaju povijest Izraelaca od vremena, kad su dobili 
kralja, zatim govore o rascjepu kraljevstva na dva dijela te o propasti 
tih dvaju kralj evs tava i odveden ju naroda u asirsko i babilonsko 
ropstvo. 

Dvije knjige Dnevnika sadržavaju pregled cjelokupne 
povijesti izraelskog naroda do povratka iz babilonskog ropstva. 

Ezdrina i Nehemijina knjiga (ili I. i II. Ezdrina) 
govori o povratku Judejaca iz babilonskog ropstva te obnavljanju Jeru- 
salema i hrama. 

Knjiga o Tobiji opisuje uzoran život Tobijine porodice u 
asirskom ropstvu. 

Knjiga o Juditi opisuje Juditino izbavljenje Betulije od 
opsade asirskog vojvode Holoferna. 

Knjiga o Esteri opisuje izbavljenje Judejaca od istreb- 
1 jenja posredovanjem Judejke Estere kao kraljice, žene perzijskoga 
kralja Asvera. 

Dvije Makabejske knjige prikazuju povijest borbe Ju- 
dejaca za vjersko i narodno oslobođenje ispod jarma sirskih kraljeva. 

2. POUČNE ILI PJESNIČKE KNJIGE: Knjiga o Jobu ra- 
spravlja o uzrocima zala i kušnje pravednika u svijetu. 

Psalmi, zbirka od 150 duhovnih klan jalačkih, pokorničkih, proz- 
benih, zahvalnih i proročkih pjesama. Među proročkim Psalmima mno- 
gi se odnose na Mesiju (Spasitelja). Sastavljači su im različiti: Salo- 
mon, Idutun, Asaf i drugi. Čitavi nizovi psalama nose natpis Davidov, 
te se zato i čitava zbirka često zove »Psalmi Davidovi «, jer ih se ok® 
73 pripisuje Davidu. 

Poslovice ili prispodobe, zbirka mudrih Salomonovih 
pouka za kreposno življenje. 

Propovjednik iznosi misli o prolaznosti i mštavosti zemalj- 
skih udobnosti i govori o pravoj životnoj mudrosti. 

Pjesma nad pjesmama don'osi pjesnički prikaz Božje 
ljubavi prema pravedničkoj duši u poredbi zaručničke ljubavi. 

Knjiga m u dr o s t i, pouka o pravoj životnoj mudrosti, uči, 
da čovjek mora ljubiti krepost, koja vodi k vječnom spasenju, a izbje- 
gavati sve, što je grešno, jer opačine strovaljuju čovjeka u vječnu 
propast. 

Knjiga C r k v e n i c a ili Mudrost Isusa, sina Strahova, sadr- 
žava pouke o kreposnom življenju i upućuje na uzorne primjere kre- 
posna života starozavjetnih pravednika. 

3. PROROČKE KNJIGE: Isaija prekorava razvratan život izra- 
elskoga naroda i proriče Božje kazne, osobito odveden] e u ropstvo; 
zatim proročki ocrtava gotovo čitav život i djelovanje Spasitelja. 

Jeremija proriče 70-godišnje babilonsko ropstvo, a u T u - 
žbalicama oplakuje razorenje Jerusalema. Uz njegovu knjigu pri- 
slanja se proroštvo Barunovo, koji je bio Jeremijin pisar. 

Ezekiel je živio u babilonskom ropstvu te je opisao svoja 
proročka viđenja o prestanku ropstva, o duhovnom uskrsnuću u vri- 
jeme mesijansko i o uskrsnuću od mrtvih prije sudnjega dana. 

Daniel djeluje među svojim suplemenicima u vrijeme babi- 
lonskog ropstva te crta borbu između svjetovnoga i Božjega kraljevstva 
predviđajući pobjedu Božjega kraljevstva nakon mesijanskog otkup- 
ljenja. 

Dvanaest malih proroka, po imenu: Oseja, Joel, Amos, 
Abdija, Jona, Mikeja, Nahum, Habakuk, Soj oni ja, Agej, Zaharija i Ma- 
lahija djeluju između 8. do polovice 5. stoljeća pr. Kr. Svaki je od 
njih napisao po koje proroštvo navještajući izraelskom narodu poka- 
ranje za grijehe nevjere, ili proričući po koju zgodu iz Spasiteljeva 
života. 

Svih starozavjetnih knjiga ima: 21 pov jesna, 7 poučnih i 17 pro- 
ročkih: dakle svega ima 45 starozavjetnih knjiga Sv. Pisma. 


PREGLED STAROZAVJETNE OBJAVE 

Starozavjetna povijest Božje objave dijeli se u tri raz- 
doblja, i to: 

1. Doba praobjave, koje siže od postanka prvih ljudi do 
patrijarhe Abrahama (otprilike do g. 2000. pr. Kr.). U ovom 
je razdoblju objava zajedničko dobro svega čovječanstva. 

2. Doba patrijarške objave, od Abrahama do Mojsija (t.j. 
otprilike od g. 2000 do potkraj 13. st. pr. Kr.). U ovom se 
razdoblju objava doduše proširuje novim Božjim ukazanjima, 
ali se čuvanje objave povjerava odabranoj porodici pra- 
otaca (patrijarha) kasnijeg izraelskog naroda. Preostalo čo- 
vječanstvo postepeno se udaljuje od prvotne čistoće objave 
i upada sve dublje u krivoboštvo. 

3. Doba Mojsijeve objave. Ovo siže od primitka sinaj- 
skog zakona do Kristova rođenja (od potkraj 13. stolj. do 
1. pr. Kr.). U ovom razdoblju Božja je objava povjerena na 
čuvanje Izraelcima, t.j. potomcima 12 sinova Jakovljevih, kao 
odabranom narodu. Njima je Bog namijenio zadaću čuvati 
pravu vjeru u Boga do Spasiteljeva dolaska i pripraviti svijet 
za taj dolazak. 

DOBA PRAOBJAVE 

(Od stvaranja prvih ljudi do 2. tisućljeća pr. Kr.) 

STVARANJE SVIJETA, ANĐELA I LJUDI 

Prva knjiga Sv. Pisma zove se Knjiga postanka' 
(Geneza), jer opisuje postanak svijeta, anđela i ljudi te posta- 
nak Božjeg naroda — Izraela. 

Posebno su važna tri poglavlja, u kojima sveti pisac do- 
nosi prastari izvještaj praobjave Božje o stvaranju. 

1. Stvaranje svijeta. Izvještaj je o stvaranju napisan na 
jednostavan, priprostim ljudima bliz način, u posebnom knji- 
ževnom obliku pripovijedanja. Djelo stvaranja je prikazano 
u obliku radne sedmice. No, to je samo vanjski okvir, u kojemu 
su međutim objavljene temeljne istine objavljene religije o 
jednom, vječnom Bogu, koji je u vremenu sve stvari i bića 
stvorio, t.j. proizveo iz ništavila. Razlikujemo tako zvano 
prvo stvaranje ili sam početni čin Božji, kojim je prva 
tvar iz ništavila pozvana na opstanak, i drugo stvaranje 



STVARANJE SVIJETA I ANĐELA 

ili oblikovanje bića iz tvari, koja već postoji. To drugo stva- 
ranje moglo je trajati kroz mnogo stoljeća i tisućljeća. Tome 
se ni najmanje ne protivi, što ovaj izvještaj o stvaranju govori 

0 »danima«. Taj biblijski dan ne treba poistovjetovati s poje- 
dinim rokovima ili razdobljima oblikovanja svijeta i naše 
zemlje. Dani su mogli svetom piscu poslužiti samo kao izvanj- 
ski, književni okvir, da rasporedi svoj izvještaj o stvaralač- 
kom djelu Božjemu. 

Evo svetopisamskog izvještaja o stvaranju: 

»U početku stvori Bog nebo, i zemlju. A zemlja je bila 
pusta i prazna, a tama je pokrivala bezdan, i Božji je duh leb- 
dio nad vodama. 

I reče Bog: »Neka bude svjetlost!« I nastane svjetlost. 

1 vidje Bog, da je svjetlost dobra. I rastavi Bog svjetlost od 
tame. I nazva Bog svjetlost dan, a tamu noć. I bude večer 
i jutro: prvi dan. 

I reče Bog: »Neka bude svod posred vođa i neka rastav- 
lja vode ispod svoda od voda iznad svoda«. I nazva Bog svod 
nebom. I bude večer i jutro: drugi dan. 

I reče Bog: »Neka se skupe vode, što su pod nebom, na 
jedno mjesto i neka se pokaže suho!« I bude tako. I nazva Bog 
suho zemljom, a vodene. skupove morem... I reče Bog: »Neka 
zemlja pusti iz sebe zeleno bilje: plodovite trave i rodno dr- 
veće. . .« I bude tako. . . I vidje Bog, da je dobro. I bude večer 
i jutro: treći dan. 

I reče Bog: »Neka budu svjetlila na nebeskom svodu, da 
dijele dan od noći i da budu za znak blagdanima, danima i go- 
dinama. Neka svijetle na nebeskom svodu, da obasjavaju zem- 
lju!« I bude tako ... I bude večer i jutro: dan četvrti. 

I reče Bog: »Neka provrve vode živim bićima i neka 
počnu letjeti ptice nad zemljom pod nebeskim svodom!« I bude 
tako. . . I Bog ih blagoslovi i reče: »Plodite se i množite i na- 
punite morske vode! I ptice neka se množe po zemlji!« I bude 
večer i jutro: peti dan. 

I reče Bog: »Neka zemlja nikne živim bićima po njiho- 
vim vrstama: stoku, gmazove i zvjeri zemaljske. . .!« I bude 
tako. . . I reče Bog: »Načinimo čovjeka sebi na sliku i pri- 
liku. . .!« I vidje Bog sve, što je načinio, i sve je bilo vrlo do- 
bro. I bude večer i jutro: šesti dan.« 

A sedmi je dan Bog, prema riječima Sv. Pisma, zavfšio 
svoje djelo i počinuo od posla te je tako blagoslovio i posveti© 
svaki sedmi dan sedmice. 

Iz djela Božjeg stvaranja odrazu je se Božja vječnost, svemo- 
gučnost, nematerijalnost i neizmjerna mudrost. Tako sveukupno stvo- 
renje ostaje najbolji putokaz i dokaz opstojnosti Božje, kojemu se ne 
može oteti nijedan razuman čovjek (Rim. 1, 18 — 23). 

2. Stvaranje anđela. Iz različitih mjesta Sv. Pisma, gdje 
se spominju anđeli, razabiremo, da je Bog osim vidljivoga 
svijeta stvorio i mnogobrojne nevidljive stvorove, duhove, koji 
nemaju tijela, ali su obdareni razumom i slobodnom voljom. 
Njih zovemo anđeli, prema grčkoj riječi angelos (= gla- 
snik). 

Budući da se anđeli spominju u Sv. Pismu već prigodom 
izgona prvih ljudi iz zemaljskog raja, a još prije zao anđeo ili 
đavao, koji se poslužio zmijom, da zavede prve ljude na grijeh 
(I. Mojs. 3, 1; ispor. Otkr. 12.9), zaključujeino, da je Bog stvorio 
anđele prije ljudi i vidljivog svijeta. Najvjerojatnije je da se 
njihovo stvaranje razumijeva pod riječima, kad se kaže, da je 
Bog »stvorio nebo«, a to nebo nije bilo prazno, nego nasta- 
njeno nebrojenim duhovima (Dan. 7,10). Oni okružuju Boga 
p nebu, klanjaju mu se i izvršuju svaki mig Božje volje (III. 
Kralj. 22,19; Mat. 4,11; Hebr. 1,6; Otkr. 7,11). U mnogim prigo- 
dama oni služe kao Božji glasnici ili kao pomoćnici lju- 
dima, a najredovitija je služba običnih anđela, da budu ču- 
vari ljudi (I. Mojs. 19,1; Mat. 18,10; Luk. 1,19,26; 2,9; Dj. ap. 
12,7). 

Kad je Bog stvorio anđele, bili su svi dobri. Ali oni 
nisu svi ustrajali u vjernosti i pokornosti Bogu. Neki su se 
odmetnuli od Boga, ne hoteći ga slušati. Između poslušnih i. 
neposlušnih anđela zametnuta se borba. Arkanđeo Mihael stao 
je na čelo anđelima, vjernima Bogu. Mihael je nadvladao zle 
anđele, kojima je na čelu bio Lucifer (Is. 14,12), i bacio ih 
u pakao (Otkr. 12,7 — 10; II. Petr. 2,4). Ovi se od toga časa zovu 
zli duhovi, sotone (— iskušavači), đavli ili vra- 
govi (Božji i ljudski neprijatelji), te iz zavisti i zlobe napa- 
stuju ljude na grijeh, da ih rinu u vječnu propast (I. Mois. 
3,1— 5; Job 1,14; Otkr. 12,9). 

Anđeli kao čisti duhovi mnogo su savršeniji od ljudi i svojim 
umom i svojom snagom. Po svojim savršenstvima razlikuju se u devet 
zborova, i to: anđeli, arkanđeli, knezovi, moći, sile, gospodstva, pri- 
jestolja, kerubini i serafini. Neki se anđeli poimence spominju u Sv. 
Pismu, kao arkanđeli: Mihael ( = Tko je kao Bog,), Rafael ( — Božji 
liječnik), Gabriel (— Božji čovjek). Od zlih se spominje: Lucifer, 
Asmodej, Sotona; ili se slikovito naziva zmijom i zmajem. Arkanđela 
Mihaela štuje katolička Crkva kao svoga braniča i zaštitnika. Arkanđeo 
Rafael štuje se kao zaštitnik putnika, jer je bio od Boga poslan, da 
prati i čuva mladoga Tobiiu, i kao zaštitnik bolesnih, jer je izliječio 
staroga Tobiju od sljepoće. 

PRVI LJUDI I NJIHOV GRIJEH 

Kad je Bog uredio svijet i ukrasio ga raznim stvorovima, 
stvorio je naposljetku i prve ljude. Od kolike je važnosti bilo 
stvaranje prvih ljudi, vidi se po tom, što nas Sv. Pismo na- 

pose izvješćuje o tom, kako se Bog odlučio na taj čin govoreći: 
»Načinimo čovjeka po svome liku i slici, da vlada morskim 
ribama i nebeskim pticama, nad svom stokom i svim, što gmiže 
po zemlji, i nad svom zemljom!« I Bog je stvorio prve ljude, 
muža i ženu. 

Najveće je odlikovanje čovjekovo, što je stvoren po »Božjem 
liku i slici«, a to znači: 1). čovjek je svojom neumrlom dušom \ njezinim 
osobinama razumnosti i slobodne volje naravna slika Božjega bića, 
koji je neizmjerno savršeni duh, što ima razum i slobodnu volju; 2). 
čovjek je još u odličnijem smislu bio sličan Bogu svrhunaravnim na- 
činom, jer ga je Bog bio obdario posvećujućom milošću, po kojoj je 
čovjek postao Božji posinak, određen za vječno blaženstvo. 

Drugo je veliko odlikovanje čovjekovo, što ga je Bog postavio 
gospodarom svih od njega nižih stvorova na zemlji, i sve podložio 
njegovoj vlasti. Čovjek je dakle naj odlični] i Božji stvor na zemlji, 
upravo kruna svih zemaljskih stvorova. Odatle je razumljivo, zašto Sv. 
Pismo napose potanko opisuje sam Božji čin stvaranja prvih ljudi, i 
to posebno stvaranje muža, a posebno stvaranje žene. 

1. Stvaranje Adama. »Gospod Bog je dakle oblikovao čo- 
vjeka (t.j. čovječje tijelo) od zemaljskog gliba i udahnuo je 
u njega besmrtni dah, i tako je postao čovjek živo biće.« Bog 
mu je dao ime Adam (= načinjen od zemlje) i nastanio ga 
u raskošni vrt Eden (= zemaljski raj), koji je za čovjeka na- 
sadio, i rekao mu, neka ga obrađuje i čuva. U tom raju bilo 
je svakovrsnog rodnog drveća, a u sredini raja bilo je život- 
no drvo, te drvo spoznan ja dobra i zla. Još je Bog 
dao prvom čovjeku zapovijed: »Sa svakoga drveta u raju 
smiješ jesti, samo nemoj jesti s drveta spoznan ja dobra i zla, 
jer svakako od dana, kad uz jedeš od njega, postat ćeš smrtan!« 

Bog je sastavio čovječju narav: 1). od tvarnoga, a to je tijelo, 
koje je Bog oblikovao iz zemaljskoga gliba, što znači od stvari, što 
su sadržane u zemlji; 2). od duhovnoga, a to je besmrtna duša, koja 
ima razum i slobodnu volju, te čini, da je čovjek živo biće. Po duši, 
obdarenoj razumom i slobodnom voljom, odlikuje se čovjek nad sve 
stvorove na zemlji. 

2. Stvaranje Eve. Bog je vidio, da je čovjeku potrebna 
u životu pomoć njemu sličnog bića, i zato je rekao: »Nije 
dobro, da čovjek bude sam. Načinimo mu pomoćnicu, sličnu 
njemu!« I Bog je doveo pred Adama sve životinje i ptice, da 
im dade imena. Adam je imenovao sve životinje, ali se između 
njih nije našla njemu slična pomoćnica. Tada je Bog dopustio, 
da Adam tvrdo usne, i kad je zaspao, izvadio mu je jedno 
rebro, i mjesto je popunio mesom. I Bog je od rebra, što ga 
je uzeo Adamu, sazdao ženu i doveo je k Adamu. A kad je 
Adam vidio ženu, reče: 

»To od kosti mojih sad je kost, 

I od tijela moga tijelo: 

Muževom će ona zvati se, 

Jer je od svog muža uzeta. 

Zato čovjek ne će mariti 

Ostaviti oca i mater, 

I za ženu on će prionut, 

S njom da jedno tijelo postane«. 

Adam je nazvao svoju ženu Eva, što znači »majka 
živih«. 

Kad je Bog stvorio prve ljude, muško i žensko, i združio 
ih u zajednički život, blagoslovio ih je i rekao im je: »Rastite 
i množite se, i napunite zemlju, te je podložite sebi!« 

Združeni em prvog muža i žene u zajednički život Bog je osnovao 
prvu bračnu i porodičnu zajednicu i blagoslovio je u svrhu umnažanja 
ljudskog pokoljenja na zemlji. 

3. Grijeh prvih ljudi. Prvi ljudi bili su sretni u zemalj- 
skom raju. Oni su imali u izobilju svega, što im je bilo potreb- 
no za život na zemlji. Osim toga bili su po posvećujućoj milo- 
sti djeca Božja i baštinici vječnog blaženstva. Sva ta dobra 
trebala su baštiniti i njihova djeca uz uvjet, da Adam, kao 
praotac svih ljudi i kao razuman i slobodan stvor iskaže Bogu 
svoju poslušnost, i to tako, da ne jede ploda od drveta spo- 
znanja dobra i zla. 

Ali neprijatelj ljudske sreće, sotona, zavidio je prvim 
ljudima ne samo na zemaljskoj sreći, nego još većma na sreći, 
koju bi mogli postići u vječnom blaženstvu. Zato je on smislio 
pakosnu osnovu, kako bi osujetio tu sreću ne samo prvim lju- 
dima, nego i svemu njihovu potomstvu. Sotona se lukavo po- 
služio vidljivim životinjskim likom gada (zmije), da zavede 
prve ljude na to ; da prekrše Božju zapovijed i time učine pred 
Bogom težak grijeh. Sv. Pismo izvješćuje nas o tom ovako: 

Zmija (t.j. sotona, koji se poslužio likom zmije) bila je 
lukavija od svih životinja, što ih je Bog stvorio. I ona upita 
ženu. »Je li istina, da vam je Bog rekao, da ne smijete jesti 
sa svakoga drveta?« A žena odgovori zmiji: »Mi smijemo jesti 
plodove s vrtnog drveća; samo s drveta usred raja zabranio 
nam je Bog: Nemojte jesti s njega ni dirati u nj, da ne bi 
umrli.« Ali zmija reče ženi: »Nipošto ne ćete umrijeti; nego 
zna Bog da bi vam se u dan, kad bi s njega jeli, otvorile oči, 
pa bi postali kao bogovi, te bi znali, što je dobro i zlo«. A žena 
je vidjela, da je drvo dobro za dobivanje hrane, milo za gle- 
danje i poželjno radi znanja. I ona je ubrala plod s njega 
1 jela, a potom je dala svome mužu, pa je i on jeo. 

Sotonino napastovanje bilo je vrlo lukavo. On najprije upravlja 
p\u prividno sasvim bezazleno pitanje, da dozna, s koje strane bi se 
nva aala Pokolebati u vjeri. Cim je opazio, da se Eva koleba s obzirom 

na Božiu prijetnju smrću, požurio se sotona, da dvoznačnom izjavom, 
u koio i ie bilo nešto istine, ali u bitnosti je bila lažna, sasvim srusi 
strah od smrti. Na drugoj strani htio je probuditi požudu za postiza- 
vanjem jednog prividnog dobra. v . , 

Evinu požudu počela je još vise privlačiti grešna prigoda: za- 
mamljiv izgled plodova te požuda za jelom i njegovim posljedicama, 
i ona popusti napasti, ubere plod i počne ga jesti. Od zavedene postaje 
odmah zavodnicom svoga muža. Tako je grijeh bio brzo izvršen. 

4. Posljedice grijeha. Poslije grijeha prvi ljudi nisu do- 
bili, što su očekivali, nego su ostali tjeskobno razočarani. Mje- 
sto da budu ravni Božjem veličanstvu, opazili su, da su lišeni 
dostojanstva nevinosti i da su postali robovi neuredne pohote. 

Tada se objema otvore oči i primijete, da su goli. Oni 
spletu sebi pregače od smokvina lišća. A kad su Adam i nje- 
gova žena začuli glas Božji, sakrili su se među vrtnim drve- 
ćem. Ali Bog zovne Adama i upita ga: »Gdje si?« A on odgo- 
vori: »Čuo sam tvoj glas u. vrtu, te sam se uplašio, jer sam 
go, pa sam se sakrio.« A Bog upita: »Da nisi jeo s onoga đrveta, 
s kojega sam ti zabranio jesti?« Adam odgovori: »Žena, koju 
si mi dao za družicu, dala mi je s drveta, te sam jeo.« Tada 
Bog upita ženu: »Zašto si to učinila?« A žena odgovori: 
»Zmija me je zavela, te sam jela.« 

Nakon grijeha javlja se u prvih ljudi nemir i grižnja savjesti u 
pojavi stida. Razum im je potamnio tako, te misle, da se mogu pred 
Bogom sakriti. Bog hoće svojim upitom sklonuti Adama na skrušeno 
priznanje i pokajanje, Adam pada sve dublje i nečasno svaljuje krivnju 
na svoju ženu, a neizravno hoće je svaliti i na samoga Boga, koji 
mu je nju dao za družicu. Slično i žena svaljuje krivnju na zmiju. 

Tada reče Bog zmiji: 

»Prokleta si, što učini to, 

Među svim životinjama ti, 

I među svim poljskim zvijerjem* 

Po trbuhu svom ćeš puzati, 

I prah jesti sveg života svog, 

I neprijateljstvo metnut ću 
Ja međ’ tebe i među ženu; 

Među rod tvoj i međ’ njezin rod. 

On(a) će tebi glavu satrti, 

A ti ćeš mu (joj) petu vrebati.« 

Bog kažnjava najprije glavnoga krivca, to jest zmiju, koja je 
bila sotonino oruđe. Puzanje u prahu znači njegovo konačno sramotno 
poniženje i Božju pobjedu nad njim, kad bude sasvim sputan u paklu. 

Zato, jer je sotona zaveo prvu ženu, bit će pobijeđen od odabrane 
žene, na kojoj ne će biti nikakve ljage grijeha. Njezin će potomak 
satrti sotoninu vlast (premda će sotona i njega htjeti iskušati). Ta 
žena bez grijeha začeta jest — BI. Djevica Marija, a njezin potomak 
— Isus Krist. Ovo je proroštvo prva blaga vijest prvim ljudima nakon 
njihova pada u grijeh, i zato se zove prvo evanđelje (protoevangelion). 

Dalje je Bog navijestio kaznu ženi: 

IZGON PRVIH LJUDI IZ RAJA ZEMALJSKOGA 


»Umnožit ću vrlo bolove 
Trudova ti sa začecima; 

U mukama djecu rađat ćeš, 

I opet ćeš k mužu vraćat se; 

I on će ti biti gospodar.« 

Ženine su kazne — patnje, oprečne njezinim neurednim težnjama. 
Neuredna težnja za osjetnim užitkom kažnjena je bolima, što ih žena 
trpi u materinstvu. Težnja za ohološću kažnjena je pokomošću mu- 
ževljoj vlasti. Zapostavljanje žene ublažilo je tek kršćanstvo, koje joj 
je povratilo njezino dostojanstvo. 

Kaznu Adamu navjestio je Bog ovim riječima: 

»Kleta bila zemlja s djela tvog, 

S trudom jest ćeš od nje žića sveg! 

Rađat će ti trnje s korovom, 

Hranit ćeš se poljskim zelenjem. 

Licem znojnim jest ćeš krušac svoj, 

Dok u zemlju ti ne vratiš se, 

Od koje si bio i uzet; 

Jer si prah, i u prah vraćaš se!« 

Kazna Adamova sastoji se u tom, što će odsele mjesto blagoslova 
počivati na zemlji prokletstvo, i mjesto da bude njezin gospodar, po- 
stat će joj rob zato, jer je htio postati jednak Bogu. Rad, koji je 
Adamu bio u raju ugodan, sada će mu postati naporan. Svagdanji kruh 
morat će sebi pribavljati teškim radom uz mnogo znoja. Napokon 
mjesto povlastice u raju, gdje mu nije trebalo umrijeti, odsada ne će 
moći izbjeći smrti. 

5. Nasljedno značenje grijeha i kazne prvih ljudi. Budući 

da je prvi čovjek bio praotac i predstavnik svega ljudskoga 
roda, mogao je od Boga darovanu mu sreću sačuvati ne samo 
za sebe, nego i za sve svoje potomstvo. Obratno, kad je tu 
sreću proigrao, namro je tu kobnu baštinu i svemu svojem 
potomstvu tako, da grijeh ljudskoga praoca prelazi rađanjem 
na sve druge ljude. To naglašuje sv. Pavao apostol riječima: 
»Po jednom čovjeku došao je na svijet grijeh i po grijehu 
smrt; i tako je smrt prešla na sve ljude, jer su svi u njemu 
sagriješili.« (Rim. 5,12). Zato se taj grijeh zove nasljedni 
ili istočni grijeh (jer istječe od prvih ljudi). Od toga je 
grijeha bila izuzeta jedina BI. Djevica Marija radi dostojan- 
stva Majke Sina Božjega. 

KVARENJE LJUDSKOGA RODA I KAZNA 
OPĆIM POTOPOM 

Grijeh, kojim je sotona zarazio ljudski rod, očitovao se 
u svom djelovanju doskora na potomstvu prvih ljudi. Od so- 
tone započela je u raju borba između Božjega i sotonina kra- 
ljevstva, između dobra i zla, kreposti i grijeha. Ova se borba 
ponavlja kroz vjekove do sudnjega dana, kad će Božje kra- 
ljevstvo proslaviti potpunu i vječnu pobjedu nad sotoninim 
kraljevstvom. 

Već prvi potomci Adamovi dijele se u dva tabora: pra- 
vednike, koje Sv. Pismo zove djecom Božjom, i grešnike, 
koje zove ljudskim sinovima ili sinovima ovoga svi- 
jeta. Ljudski rod nagomilava k istočnom grijehu mnoštvo 
novih grijeha pojedinaca i sve dublje grezne i glib opačina, 
koje izazivaju različite Božje kazne na ljude. 

1. Prvo krvoproliće. U srce najstarijega Adamova si- 
na Kaina posijao je sotona grijeh zavisti prema njegovu 
bratu Abelu, zato, što je ovaj bio svojim djelima Bogu miliji 
od Kaina. Iz zavisti rađa se u Kaina srdžba, a ova ga nagoni 
na strašan grijeh ubojstva rođenog brata, pravednoga Abela. 
Nevino prolivena krv Abelova kao da je vapila sa zemlje k 
Bogu, da bude osvećena pravednom Božjom kazni. Zato Bog 
kažnjava Kaina doživotnim prokletstvom, da se potuca po 
zemlji, prezren od sviju ljudi. Mjesto nevino ubijenog Abela 
rodio se Adamu i Evi drugi sin Set, koji je također bio 
pravedan. 

Nevino ubijeni Abel slika (tip) je nevino na smrt osuđena i ubi- 
jenog Spasitelja, a Kain tip je židovskoga naroda, koji je ubio Spa- 
sitelja. 

Adam i Eva imali su mnogo djece, a Bog je dao, da je 
život prvih ljudi i njihovih potomaka bio vrlo dug. Adam je 

doživio 930 godina, a Matuzala 969 godina. Među njima bio 
je osobito pravedan Setov potomak Henoh, kojega je Bog 
živa uzeo sa zemlje. Život je praotaca bio dug s više razloga: 
1) da se što prije umnoži ljudski rod na zemlji; 2) jer je narav 
ljudska bila još zdrava i neoslabljena od bolesti; 3) jer su 
se ljudi pretežno hranili biljnom hranom; 4) jer su klimatske 
prilike prije potopa bile mnogo povoljnije, nego kasnije. 

2. Izopačivanje ljudi i kazna potopom. Kako se ljud- 
ski rod umnožavao, stali su se ženidbama miješati Setovi 
potomci s opakim Kainovim potomcima, i tako je doskora 
među Setovim potomcima prevladala pokvarenost i zloća. Kad 
se ljudski rod tako iskvario, da se pred Bogom našao pravedan 
jedini N o a sa svojom porodicom, Bog je odlučio kazniti ljude 
tako, da ih uništi potopom. 

Kaznu potopa navjestio je Bog ljudima preko Noe i dao 
im još 120 godina vremena i prilike, da se pokaju i poprave, 
ali je to bilo uzalud. Zato je Bog rekao pravednome Noi: 
»Uništit ću ljudski rod, jer se zemlja napunila njegove zloće, 
pa ću ga istrijebiti sa zemlje. A ti načini sebi kovčeg od smo- 
lasta drveta. Načini ga 300 lakata u dužini (oko 150 m), 50 
lakata u širini i 30 lakata u visinu. Načini prozor na kovčegu 
jedan lakat visine ispod krova, a vrata načini sa strane kov- 
čega. Načini u njemu sobe i tri sprata: donji, drugi i treći! 
Jer eto ja ću poplaviti zemlju potopom, da uništim sve, što 
je živo pod nebom. A s tobom ću učiniti ugovor, te ćeš ući u 
kovčeg ti i tvoji sinovi, tvoja žena i žene tvojih sinova. U kov- 
čeg ćeš uzeti i po dvoje od životinja, muško i žensko po njiho- 
vim vrstama, a od čistih uzmi po sedam. Uzmi sa sobom i hrane 
za sebe i za životinje!« 

Noa je učinio po Božjoj zapovijedi i ušao sa životinjama 
i sa svojom porodicom u kovčeg. Sedam dana poslije ulaska 
u kovčeg stala je lijevati kiša kroz 40 dana i noći, i nastao je 
strašan potop. Voda je nabujala i pokrila površinu zemlje tako, 
da je bila još 15 lakata iznad najviših gora, a Noin je kovčeg 
mirno plivao na vodi. Tada je izginulo sve, što je bilo živo 
na zemlji, a ostao je na životu samo Noa i što je bilo s njime 
u kovčegu. 

Poslije 40 dana prestala je padati kiša, ali voda je počela 
opadati tek poslije 150 dana. Noin se kovčeg zaustavio na ar- 
menskim gorama, ali je Noa počekao u kovčegu još 40 dana. 
Potom je otvorio prozor i pustio van gavrana, koji se nije 
više vratio. Zatim je Noa pustio goluba, ali se golub vratio. 
Poslije sedam dana pustio je Noa opet van goluba, i navečer 
se golub vratio noseći u kljunu zelenu maslinovu grančicu. 

POTOP 

Noa je počekao još sedam dana i pustio ponovo van goluba, 
ali se ovaj nije više vratio. Kad je zemlja bila sasvim suha, 
izišao je Noa na Božji poziv sa svojom porodicom i životinjama 
iz kovčega. 

Noin kovčeg slika (tip) je katoličke Crkve. Kao što u vrijeme 
potopa ni je bilo nikomu spasa, tko se nije nalazio u kovčegu, tako nema 
nikomu duhovnog spasenja, tko nije barem duhom u vezi s katoličkom 
Crkvom, tj. da iskreno želi naći put istine k spasenju. 

Potop se doista dogodio. To potvrđuje svjedočanstvo Isusa Krista 
(Mat. 24, 37; Luk. 17, 26). Uspomena na potop sačuvana je također u 
spomenicima predaje raznih naroda. U babilonskoj književnosti opje- 
van je potop u »Gilgameš-eposu« i u odloTpcima Asurbanipalove knji- 
žnice. Općenito je mišljenje, da je potop obuhvatio sve ljude, a pro- 
tezao se na ona područja zemlje, koja su do tog vremena bila napu- 
čena. No nije isključena mogućnost, da Sv. Pismo govori o relativnoj 
općenitosti potopa. 

3. Noina zahvalnost i zavjet s Bogom. Kad je Noa 

izašao iz kovčega, podigao je žrtvenik i prihesao je Bogu 
poklonstvenu žrtvu od čistih životinja i ptica. Ova je žrtva 
bila Bogu draga, i Bog reče: »Ne ću više prokljinjati zemlje 
radi ljudi, jer čuvstvo i misao čovječjeg srca naginju već 
od svoje mladosti na zlo. Ne ću dakle unapredak ubijati sve, 
što živi, kao što sam učinio. 

Odsele, dok teče zemljin vijek, 

Ne će nestat sjetve ni žetve; 

Ni studeni, niti pripeke, 

Niti žege niti jeseni; 

Dana i noći ne će nestati.« 

I Bog je blagoslovio Nou i njegove sinove riječima: »Ra- 
stite i množite se i napunite zemlju!« J Bog načini s Noom 
ugovor, da ne će više potopom zatirati zemlju, a duga u obla- 
cima bit će dovijeka spomen na to Božje obećanje. 

4. Noin blagoslov i prokletstvo. Od Noinih sinova: Se- 
ma, Hama i Jafeta ponovno se poslije potopa umnožio 
ljudski rod. Ali doskora je i u ovom naraštaju došla na vidjelo 
opreka između Bogu vjernih i nevjernih. 

Noa je počeo obrađivati zemlju i posadio je vinograd. 
Ne poznajući jakost vina, opio se te je zaspao u svom šatoru 
i u snu se otkrio. Kad je to vidio njegov sin Ham (otac Kanaa- 
nov), javio je svojoj braći, Semu i Jafetu ismjehivajući očevu 
golotinju, a oni su uzeli plašt na svoja ramena i natraške idući 
pokrili su svoga oca. Kad se Noa probudio i dočuo, što je uči- 
nio Ham, rekao je: »Neka bude proklet Kanaan (Hamov sin) 
i neka služi svojoj braći! A blagoslovljen neka bude Bog Semov; 
i raširio Bog Jafeta, da stanuje u Semovim šatorima, a Kanaan 
neka bude obojici sluga!« 

Ham je sagriješio bestidnim pogledom i nepoštovanjem svoga 
oca, jer ga je pred braćom htio izvrgnuti ruglu. Prokletstvo, koje je 
Noa izrekao na Hamova sina Kanaana, bila je kazna za Hama, jer 
će radi ovog grešnog čina biti unesrećeni svi njegovi potomci. 

Blagoslov Semu sadržava drugo proroštvo o Spasitelju: da će se 
roditi od Semova potomstva. Da će Jafet stanovati u Semovim šato- 
rima, znači: Jafetovi potomci postat će dionici Mesijanskih dobara. 
Tako se i Noino potomstvo podijelilo u dva oprečna tabora: pripadnike 
Božjega kraljevstva i pripadnike sotonina kraljevstva; između jednih 
i drugih nastavila se borba. 

5. Babilonska kula i rasulo ljudskoga roda. Noini 
potomci spustili su se s armenskih gora u ravnicu izme- 
đu rijeka Eufrata i Tigrisa. Tu su se veoma umnožili,' 
ali su još sveudilj govorili jednim jezikom. Po Božjem 
promislu trebalo je, da se ljudski rod raširi po svoj zemlji. 
Ali ljudi se nisu htjeli pokoriti Božjoj volji, nego su rekli: 
»Hajde da ispečemo opeke mjesto kamenja, pa da ih sastav- 
ljamo smolom i da sazidamo kulu, kojoj će vrh stizati do 
neba. Tako ćemo se proslaviti prije nego se rasijemo po svim 
zemljama!« A Bog reče: »Hajde, da im pometemo govor, da 
više ne razumiju jedan drugoga!« I tada su morali odustati 
od gradnje i razići se po svim krajevima zemlje. Kula, koju 
su sagradili, prozvala se Babel ili Babilon, što znači 
»pometnja«. 

Ljudi su se dakle uzalud protivili Božjem promislu. Precjenjivali 
su svoju snagu, pa zato ih je stiglo poniženje u pometnji govora. Radi 
krajT° ra *° ^ đ ° Ći d ° rasel j avan j a iz za J* e dničke pradomovine u druge 

6. Postanak neznaboštva. Otkako su se ljudi razišli 
po svijetu, sve su više zaboravljali na pravoga Boga i upa- 
dali su u mnogoboštvo (politeizam) i krivoboštvo (idololatriju). 
Mjesto Stvoritelja počeli su štovati kao bogove — stvorove, 
i to: sunce, mjesec, zvijezde, vatru, vodu, ljude, životinje, pa 
i same rukotvorine od kovine, kamena, drveta i drugih stvari. 
Krivoboštvo je iskvarilo napokon i pretežni dio Semovih poto- 
maka tako, da je još samo jedna porodica ostala vjerna što- 
vanju pravoga Boga, a to je bila porodica Abramova. 

U nacrtu Božje providnosti bio je time završen prvi 
vremenski odsjek objave, doba praob jave. Do sada je ob- 
java bila opća svojina čovječanstva; ali budući da ju je ono 
sve više odnemarivalo i zaboravljalo, Bog je odlučio, da svr- 
hunaravno dobro objave otsele ograniči na odabranu porodicu 
vjernog Abrama. 

DOBA PATRIJARSKE OBJAVE 

(oko g. 2000—1300 pr. Kr.) 

ABRAMOV UZOR — 'ZNAČAJ I VJERNOST BOGU 

1. Abramova poslušnost Bogu. Kad je već krivoboštvo 
sasvim iskvarilo i Semovo potomstvo, Bog je htio od jednoga 
pravovjernog čovjeka oblikovati čitav jedan narod, u kojemu 
će se sačuvati vjera u pravoga Boga. To je bio Abram. On je 

živio u gradu Ur u Mesbpotamiji. Njega je Bog odabrao, da 
postane praocem odabranog naroda, od kojeg će se roditi lju- 
dima Spasitelj. Bog se javio Abramu i rekao mu: »Izađi iz 
svoje zemlje, od svoga roda i doma svog oca, i pođi u zemlju, 
koju ću ti pokazati! Ja ću načiniti od tebe velik narod; blago- 
slovit ću te i učiniti te veoma uglednim, i u tebi bit će blago- 
slovljena sva plemena na zemlji.« Abram se odazvao Božjem 
pozivu i u 75. godini života odselio se sa svojom porodicom i 
nećakom Lotom u Haran u sjeverozapadnoj Mesopotamiji, a iz 
Harana iselio se u kanaansku zemlju. Kod grada Sihema opet 
mu se Bog objavio i rekao mu: »Ovu ću zemlju dati tvome 
potomstvu.« 

Kako su Abram i Lot imali mnogo stoke, često su mije- 
njali boravište, a došlo je gdjekada i do svađe među njihovim 
pastirima. Poradi mira prepustio je Abram Lotu izbor naj- 
plodnije zemlje oko Sodome i Gomore. Izabirući Lot ovaj kraj, 
nije pazio, među kakve će ljude doći, pa je tu doživio i no- 
zgoda. Četiri tuđa kralja udarili su na kraljeve u jordanskoj 
dolini, i jedan od njih odveo je u ropstvo Lota sa svom nje- 
govom družinom i stokom. Kad je to dočuo Abram, naoružao 
je svojih 318 sluga i pošao u potjeru za nasilničkim kraljevima. 
Kod grada Damaska dostigao ih je, razbio ih, izbavio Lota iz 
njihovih ruku i oteo im. sav plijen. Kad se Abram vraćao u 
svoju postojbinu, izađe mu ususret kralj Melkisedek iz Sale- 
ma. On je bio ujedno i svećenik, te je prinesao Bogu kruh i 
vino kao zahvalnu žrtvu za Abramovu pobjedu. Tom je prigo- 
dom Melkisedek blagoslovio Abrama riječima: 

»Blagoslovljen bio Abram Bogom Svevišnjim, 

Stvoriteljem neba i zemlje.« 

Abram je nadario Melkisedeka desetinom od svega ima- 
nja. A kad je sodomski kralj rekao Abramri: »Vrati mi ljude, 
a ostalo pridrži za sebe!« — nije Abram htio ništa zadržati, da 
mu se ne kaže, kako se obogatio tuđim imanjem. 

Abramova pripravnost, da se iz poslušnosti prema Bogu seli iz 
svoje domovine u tuđi kraj, znak je njegove žive vjere u Boga, njegova 
nepokolebivog pouzdanja i ljubavi prema Bogu. Abramovu vjeru hvali 
sv. Pavao apostol: »Vjerova Abraham Bogu i uračuna mu se u pravdu« 
(Rim 4, 3). Dalje u Abramovu vladanju prema Lotu vidi se, da je on 
čovjek miroljubiv i požrtvovan za dobro bližnjega. On je Bogu zahvalan 
za pobjedu nad neprijateljem. Melkisedekova žrtva kruha i vina slika 
je novozavjetne žrtve svete Mise gdje se pretvara kruh u Isusovo tijelo 
i vino u Isusovu krv. Abram je također primjer nesebičnosti, kad se 
nije polakomio, da sebi prisvoji plijen, oduzet neprijatelju. 

2. Bog nagrađuje Abramovu vjeru. Abram se bojao osve- 
te tuđih kraljeva, da ga ne ubiju i ne iskorijene njegovu poro- 
dicu. Ali Bog mu se javi i obodri ga: »Ne boj se, Abrame! Ja 

sam tvoj zaštitnik, i tvoja nagrada bit će veoma velika. Pogle- 
daj na nebo i prebroj zvijezde, ako možeš! Toliko će biti tvoga 
potomstva!« I Abram je vjerovao Bogu, a Bog mu je to primio 
u zasluge, te je postao mio Bogu. Još reče Bog Abramu: »Znaj 
unaprijed, da će tvoji potomci biti došljaci u tuđoj zemlji, te će 
robovati i biti tlačeni 400 godina. Ali ja ću suditi narodu, komu 
će služiti, i po tom će izaći s velikim blagom. Ti ćeš pak otići 
s mirom k svojim očima i bit ćeš pokopan u dobroj starosti; a 
oni će se u četvrtom koljenu vratiti ovamo«. 

Kad je Abramu bilo 99 godina, javi mu se Bog i reče mu: 
»Ja sam svemogući Bog! Živi po mojoj volji i budi savršen! Ja ću 
učiniti ugovor između sebe i tebe, i umnožit ću te veoma silno. 
Ti se ne ćeš više zvati Abram (= visoki otac), nego A b r a h a m 
(= otac mnoštva), jer ću te učiniti ocem mnogih naroda; a tvo- 
ja žena ne će se više zvati Saraja (= moja kneginja), nego S a- 
ra (= kneginja). Ja postavljam između sebe i tebe kao i tvog 
potomstva vječni zavjet (ugovor), da sam ja Bog tebi i tvome 
potomstvu. Ja ću blagosloviti tvoju ženu Saru, i dobit ćeš od 
nje sina, komu nadjeni ime Isak. S njim i njegovim potom- 
stvom sklopit ću vječni zavjet«. 

Koliko je Abraham bio mio Bogu, vidi se po tom, što je Bog bio 
voljan na molitvu Abrahamovu poštedi eti opake gradove Sodomu i 
Gomoru, kad bi se u njima bilo našlo barem 10 pravednika. Ali kad 
se nije u tim, gradovima našlo ni 10 pravednika, Bog je poslao dvojicu 
anđela, da izbave Lota i njegovu porodicu iz Sodome i Gomore, a te 
je gradove Bog uništio ognjem s neba radi njihovih sramotnih grijeha. 
Ipak je tom zgodom nastradala Lotova žena, jer se usprkos opomene 
anđela u bijegu obazrela na požar Sodome i Gomore i odmah se pre- 
tvorila u stup od soli. Vidjevši naime užasan požar onesvijestila se 
od straha i na nju se staložila sol. 

3. Bog kuša Abrahama tražeći žrtvovanje sina Isaka. Kad 
je Abrahamu bilo 100 godina, a njegovoj ženi Sari 90, ispunilo 
se Božje obećanje, i rodio mu se sin Isak. Abraham je veoma 
ljubio svoga sina Isaka. Kad je Isak poodrastao, Bog je htio 
iskušati Abrahamovu vjernost, i zato reče Abrahamu: »Abra- 
hame, uzmi svoga ljubljenog jedinca sina Isaka i spali mi ga 
kao žrtvu na gori, koju ću ti pokazati!« Sutradan krene Abra- 
ham na put sa svojim sinom, a treći dan došli su do podnožja 
gore, gdje je trebalo izvršiti žrtvu. Abraham natovari na leđa 
svome sinu Isaku drva, a sam je uzeo oganj i nož, i stanu se 
uspinjati na goru. Putem upita Isak: »Oče, evo ognja i drva, a 
gdje nam je klanica za žrtvu?« Abraham odgovori: »Sinko, Bog 
će sebi naći klanicu za žrtvu!« Kad su na gori podigli žrtvenik, 
Abraham sveže sina Isaka i postavivši ga na žrtvenik zamahne 
nožem, da ga zakolje. Tada mu vikne Gospodnji anđeo: »Abra- 
hame, ne diži svoje ruke na sina! Sada vidim, da se bojiš Boga, 

ABRAHAMOVA ŽRTVA 

kad radi njega nisi poštedio ni svog jedinca sina!« Na to se 
Abraham obazre i opazi ovna, gdje se rogovima zapleo u trnje, 
te spali njega za žrtvu mjesto sina. A anđeo opet zovne Abra- 
hama i reče mu: »Gospod se zakleo: Kad nisi radi mene pošte- 
dio ni svog jedinca sina, ja ću te blagosloviti i umnožit ću tvo- 
je potomstvo veoma, kao nebeske zvijezde i kao pijesak na 
morskoj obali. I u tvom će potomstvu biti blagoslovljeni svi na- 
rodi na zemlji, jer si poslušao moj glas.« 

Abraham je poživio 175 godina. Za svog sina Isaka dao je 
potražiti pobožnu djevojku Rebeku iz Mesopotamije, da se Isak 
njome oženi. Kad je Abraham umro. Isak ga pokopa u kamenoj 
grobnici pokraj Sare u gradu Hebronu. 

Abrahamova vjera bila je tako čvrsta, da je nije mogla poko- 
lebati ni najteža kušnja žrtve jedinorođenoga i ljubljenoga sina. 

Isak je slika ili tip Isusa, jer je kao jedinorođeni i ljubljeni sin 
trebao biti nevino žrtvovan. Kao što je Isak sam nosio na goru drva, 
na kojima je trebao biti žrtvovan, tako je Isus sam nosio na goru 
Kalvariju drvo križa, na kom je umro kao nevina žrtva za ljudske 
grijehe. 

ISAK I NJEGOVI SINOVI 

Kad je u kanaanskoj zemlji nastala glad, htio je Isak otići 
u Egipat, ali mu se u Gerari (na međi Egipta) javi Bog i reče 
mu: »Nemoj ići u Egipat, nego ostani u ovoj zemlji, jer ću sve 
ove krajeve dati tvome potomstvu; u tvom će pokoljenju biti 
blagoslovljeni svi narodi na zemlji!« 

U tim je riječima sadržano četvrto obećanje Spasitelja. 

1. Opreka između Isakovih sinova. Rebeka je rodila Isaku 
,đva sina blizanca, koji su bili sasvim oprečne naravi. Prvenac 
E z a v bio je rutav, opor i silovit, bavio se ratarstvom i lovom. 
Jakov je bio krotak i miran, a postao je pastir. Isak je volio 
Ezava, a Rebeka je više voljela Jakova. Kad su braća poodrasla, 
dođe jednom Ezav umoran iz polja, a Jakov je upravo skuhao 
leću. Ezav mu reče: »Daj mi toga crvenoga jela, jer sam veoma 
umoran!« Jakov mu odgovori: »Prodaj mi svoje prvenstvo!« 
Ezav privoli na to, ali Jakov zatraži Ezava, da mu to potvrdi 
zakletvom. I Ezav se zakune. 

Prvenci su onda imali pravo na dvostruki dio baštine, a po očevoj 
smrti prelazila je na prvenca svećenička čast i vlast glavara porodice. 
Prvenac je dobivao od oca posebni blagoslov, s kojim su na nj pre- 
lazila obećanja, što ih je Bog dao patrijarsima za njihovo potomstvo. 

2. Isakov blagoslov. Kad je Isak ostario, ostavi ga vid. 
On dozove sina Ezava i reče mu: »Sine, evo, ja sam ostario i ne 
znam, kad ću umrijeti. Idi, dakle, u lov i pripravi mi nešto do- 
bro za jelo, pa da te blagoslovim prije nego umrem.« To je 
čula Rebeka, pa je odlučila, da lukavštinom preteče Ezava i da 
prvenački blagoslov pribavi Jakovu. 

Kad je Ezav otišao u lov, Rebeka ugotovi dva najbolja 
jareta, obuče Jakova u Ezavljeve haljine te mu obloži ruke i 
vrat jarećim kožicama. Tako ga pošalje s jelom ocu i naputi ga, 
da mjesto Ezava primi prvenački blagoslov. Kad je Jakov do- 
šao k ocu, on ga upita: »Koji si ti, sine?« A Jakov reče: »Ja 
sam Ezav, tvoj prvenac. Sjedi, da jedeš mojega lova, pa da me 
blagosloviš!« Isak reče: »Pristupi bliže k meni, da te opipam 
i uvjerim se, jesi li moj sin Ezav, ili ne!« I Jakov se približi 
k ocu, a ovaj ga opipa i reče: »Glas je .doduše Jakovljev, ali 
ruke su Ezavljeve.« I nije ga prepoznao. Tada mu Jakov dade 
jela i donese vina. Potom pristupi Jakov k Isaku i poljubi ga, 
a Isak ga blagoslovi govoreći: »Bog ti dao rose nebeske 
i od plodne zemlje obilje pšenice i vina! Naro- 
di ti služili i plemena ti se klanjala! Biogospo- 
dar svoj oj braći i klanjali ti se sinovi tvo- 
je matere!« — Čim je Jakov otišao ispred Isaka, dođe Ezav 
iz lova te priredi ocu jelo i donese pred njega govoreći: »Usta- 
ni, oče moj; i jedi, što sam ti ulovio, pa me blagoslovi!« A Isak 
upita: »Tko si ti?« Ezav odgovori: »Ja sam tvoj sin, prvenac 
Ezav.« Tada se Isak veoma prepadne i upita: »Tko je dakle onaj 
koji je upravo ulovio lova i donio mi, te sam jeo od svega pri- 
je, nego li si ti došao? Ja sam njega blagoslovio, i on će ostati 
blagoslovljen!« Tada Ezav zarida iza glasa i reče: »Oče moj, 
blagoslovi i mene!« A on reče: »Tvoj je brat došao s prijevarom 

i odnio je tvoj blagoslov.« A Ezav gorko plačući reče: »Oče, 
zar je u tebe samo jedan blagoslov? Blagoslovi i mene!« Tada 
Isak ganut reče: 

»Gle bez zemlje bit će stanak tvoj, 

I bez rose s neba ozgo visokog; 

Nego ćeš od mača svoga živjeti 
I bratu ćeš svome ti robovati. 

Ar će doći vrijeme, kad ćeš slobodan 
Sa svog vrata stresti jaram brata svog.« 

Od toga časa Ezav trajno zamrzi Jakova radi blagoslova 
i reče u sebi: »Blizu su tužni dani mojega oca, jer ću ubiti svoga 
brata Jakova.« 

Postupak Rebeke i Jakova bio je nečastan i grešan. Rebeka i 
Jakov morali su svoju prijevaru teško ispaštati. A i Ezav je bio osje- 
tljivo kažnjen za svoju nepromišljenost, kad se iz lakomosti za lećom 
odrekao prvenstva. Isakovi blagoslovi imali su proročko značenje, te 
su se na jednom i drugom ispunili. 

3. Jakovljev bijeg u tuđinu i povratak. Rebeka se poboja- 
la Ezavove prijetnje, i zato je rekla Jakovu, neka se skloni kod 
njezina brata Labana u Haranu, dok se ne stiša Ezavljev 
gnjev. I otpusti Isak Jakova s blagoslovom. Kad je Jakova na 
putu zatekla noć, stavio je pod glavu kamen i zaspao. U snu 
je vidio, kako stoje ljestve od zemlje do neba, a po njima se 
penju i silaze anđeli, dok je na vrhu stajao Bog i progovorio 
mu: »Ja sam Bog Abrahamov i Isakov. Ovu zemlju, na kojoj 
spavaš, dat ću tebi i tvome potomstvu. Tvojega će potomstva 
biti kao praha na zemlji, i u njemu će biti blagoslovljeni svi 
narodi na zemlji. Ja ću te čuvati, kudagod pođeš, i dovesti ću te 
natrag u ovu zemlju.« Kad se Jakov probudio, rekao je: »Kako 
li je strašno ovo mjesto! Zaista, ovdje je Božja kuća i vrata ne- 
beska!« Jakov izlije ulja na kamen, koji mu je Dio uzglavljem, 
i nazove ono mjesto Betel (= Božja kuća). I učini na tom mje- 
stu zavjet govoreći: »Ako me Bog bude čuvao, da se sretno po- 
vratim, načinit ću ovdje žrtvenik Gospodu i prinijeti mu dese- 
tinu od svega svog imanja.« 

Laban je lijepo primio Jakova i zadržao ga kod sebe, da 
mu čuva stoku. Jakov je ostao 20 godina kod Labana, pa se u 
tom vremenu oženio Labanovom kćer ju R a h e 1 o m. Jakov 
se za to vrijeme i veoma obogatio, tako da mu je Laban stao 
zavidjeti, mijenjati mu plaću i varati ga. Kad je to Jakov uvi- 
dio, odlučio je, da se sa svojom porodicom i blagom vrati u 
svoj zavičaj. Na povratku kući Jakov pošalje Ezavu glasnike, 
da se vraća, a Ezav izađe preda nj sa 400 ljudi. Tada se Jakov 
veoma uplaši. U nevolji utekao se Jakov molitvom Bogu za po- 
moć i probdio je cijelu noć u molitvi, boreći se s Božjim anđe- 

lom. Kad je svitala zora, reče mu anđeo: »Pusti me, zora je!« 
Jakov mu odgovori: »Ne ću te pustiti, dok me ne blagosloviš.« 
Tada anđeo blagoslovi Jakova i reče mu: »Od sada se ne ćeš 
zvati Jakov, nego Izrael (—Božji borac), jer si se borio s 
Bogom i nadjačao si.« 

U Jako vlj evo j borbi s Božjim anđelom u molitvi krije se važno 
značenje. Trebalo je, da se Jakov pred bratom duboko ponizi i time 
ga skloni na pomirenje. Istom nakon te odluke uspio je Jakov ustraj- 
nom molitvom skloniti Boga, da ga usliša i pomogne mu protiv Ezava. 
Odatle se vidi, kako je ustrajna molitva pred Bogom vrlo jako i 
uspješno oružje. Jakovljeva borba s Božjim anđelom u molitvi slika 
(tip) je Isusove duševne borbe u molitvi na Maslinskoj gori uoči nje- 
gove gorke muke. 

4. Jakovljevo pomirenje s Ezavom. Kad sutradan ujutru 
Jakov ugleda Ezava, pođe mu ususret i pokloni mu se sedam 
puta ničice. Tada pritrči Ezav te se izmiri s bratom i zagrli ga. 
Potom Jakov nadari Ezava darovima i rastane se s njim u miru. 
Zatim Jakov prijeđe preko Jordana i dođe u Betel, gdje je po- 
digao žrtvenik u zahvalu Bogu. Odanle se zaputi u Efratu (Be- 
tlehem), gdje mu umrije žena Rahela poslije poroda najmlađeg 
sina Benjamina. Napokon prispije Jakov k svome ocu Isaku u 
Mambru kod Hebrona. Isak je umro navršivši 180 godina, a 
njegovi su ga sinovi zajednički ukopali. 

Ezav i Jakov predstavnici su dvaju oprečnih naroda. Ezav, na- 
zvan također Edom (= crven, po crvenom jelu leće), otac je Edomi- 
ćana ili Idumejaca, naroda ratoborna, koji je živio na jugu Palestine 
prema Sinaj skom poluotoku. Jakov ili Izrael postao je ocem odabra- 
nog naroda, koji je imao zadatak sačuvati pravu vjeru do Spasite- 
ljeva dolaska. U ova dva naroda prikazana je opreka borbe između 
kraljevstva Božjega i kraljevstva ovoga svijeta, pravovjerja i krivo- 
boštva. 


JOSIP EGIPATSKI 

Jakovljeva porodica brojila je 12 sinova i jednu kćer. Od 
Jakovljevih sinova trebalo je da u tuđoj zemlji postane čitav 
jedan narod. Taj je narod, prema proroštvu, koje je Bog kazao 
Abrahamu, trebao proboraviti 400 godina u tuđini kao roblje 
drugom narodu, a potom se vratiti u kanaansku zemlju da je 
naslijedi kao svoju baštinu. Da se to proroštvo ostvari, Bog je 
čudesnim promislom ravnao životom Jakovljeva sina Josipa, 
pomoću kojeg se čitava Jakovljeva porodica preselila u Egipat. 

1. Josipu zavide braća. Od svih svojih sinova Jakov je naj- 
više volio Josipa, jer je on bio među njima najbolji. Kad je 
Josipu bilo 16 godina, pasad je sa svojom braćom stoku, i jed- 
nom je o njima donio svome ocu zle glase. Osim toga braći je 
bilo žao, što je Jakov dao načiniti Josipu šarenu haljinu i time 
pokazao, da ga više voli, nego ostale sinove. Još su većma za- 

BRAĆA PRODAJU JOSIPA 


mrzila braća na Josipa, kad im je u mladenačkoj hezazlenošti 
pripovijedao svoje sne. Jednom je usnio, kako su u polju vezali 
snopove, pa su se snopovi braće klanjali njegovu snopu. Dru- 
giput je usnio, kako mu se klanja sunce, mjesec i jedanaest zvi- 
jezda. 

Josipovi sni imali su po Božjem promislu proročko značenje, 
kako će se vidjeti iz njegova kasnijeg života. 

2, Braća prodaju Josipa. Kad su Jakovljevi sinovi pasli 
stoku kod Sihema, pošalje Jakov Josipa, da prigleda, kako su 
braća i stoka. Čim su ga braća opazila, rekla su: »Evo, ide sa- 
njač. Hajde da ga ubijemo, pa ćemo reći, da ga je zvijer pro- 
ždrla. Tada ćemo vidjeti, što mu koriste sni.« Ali najstariji brat 
Ruben reče: »Nemojte ga ubiti ni njegovom krvlju okaljati 
svoje ruke, nego ga bacite u jamu!« To je rekao, jer ga je po- 
slije htio izbaviti. Kad je Josip došao k braći, oni mu svuku ša- 
renu haljinu i bace ga u jamu zdenca, koji je presušio. Malo 
zatim prolazili su onuda izmaelski trgovci putujući u Misir 
(Egipat). Juda predloži braći, da prodaju Josipa trgovcima. 
Braća izvade Josipa iz jame i prodadu ga trgovcima za 20 sre- 
brnika,- a oni odvedu Josipa- u Egipat. Potom uzmu braća Josi- 
povu haljinu, umoče je u krv zaklana jareta i pošalju je tako 
k ocu. Jakov prepozna haljinu svoga sina i poviče: »To je ha- 
ljina moga sina! Zacijelo ga je zvijer rastrgla i prožđrla!« 
I Jakov od žalosti razdere svoje odijelo i obuče se u žalobne 
haljine, te je plakao za Josipom dugo vremena, 

Josip, prodan od brata Jude za 20 srebrnika slika (tip) je Isusa, 
prodanog od apostola Jude Iškariota za 30 srebrnika. 

3. Josip kod Putifara i u tamnici. Trgovci su prodali Josi- 
pa kao roba Putifaru, zapovjedniku kraljevske straže u 
Misiru (Egiptu). Bog je čuvao Josipa i blagoslovio ga u svemu, 
što je radio. Zato je i omilio svome gospodaru, te ga je on posta- 
vio nad svim svojim imanjem. Ali je doskora trebala doći nova 
kušnja. 

Putifar je imao opaku ženu, koja je htjela Josipa zavesti 
na grijeh. Ali Josip joj reče: »Kako bih ja mogao učiniti tako 
veliko zlo i sagriješiti pred svojim Bogom?« Žena je često Jo- 
sipu dosađivala, ali se on nije dao nagovoriti na zlo. Kad je 
Josip jednom radio u Putifarovoj kući, dođe žena i stane ga 
napastovati. Josip pobjegne napolje, ali žena zadrži u svojoj 
ruci njegovu gornju haljinu. Tada ona dozove svoju čeljad i 
reče im: »Gledajte, kakova je čovjeka doveo moj muž u kuću! 
Došao je k meni, da me osramoti, a kad sam povikala, ostavio 
je svoju haljinu kod mene i pobjegao? Tako je žena rekla i 
svome mužu, kad je došao kući i pokazala mu Josipovu haljinu. 
Kad je to gospodar čuo, povjerovao je ženi te je odmah dao 
Josipa baciti u tamnicu. 

Josip u izbjegavanju napasti daje divan primjer kreposna mla- 
dića, koji je volio nevino oklevetan pasti u tamnicu, nego se pred 
Bogom ogriješiti. 

Bog nije napustio Josipa ni u tamnici, Josip je doskora 
omilio tamničaru, i on mu povjeri, da nadgleda sužnje. Jednom 
su dva kraljeva dvoranina — peharnik i pekar — nešto skrivili 
kralju, i on ih je bacio u tamnicu. Tamničar preda i njih Josi- 
pu. Nekoga jutra zateče ih Josip žalosne, jer su usnuli sne, ko- 
je im nitko nije znao razjasniti, A Josip im reče: »Nije li Bogu 
znano, što sni znače? Kažite mi svoje sne!« Na to ispripo’vjedi 
peharnik svoj san: »Sanjao sam, da vidim pred sobom čokot 
(trs), a na njemu tri loze i sazrelo grožđe. Meni se nađe u ruci 
kraljeva čaša, i dadem kralju piti.« Josip mu reče: »Tri su loze 
tri dana. Za tri dana kralj će se sjetiti tebe i postavit će te u 
pređašnju službu, te ćeš mu dodavati čašu, kao i prije. Ali kada 
ti bude dobro, sjeti se mene i reci kralju da me izbavi iz ove 
tamnice, jer sam nevin dospio ovamo.« Potom pripovjedi svoj 
san i pekar: «Sanjao sam, da nosim na glavi tri košare pune 
kruha i kolača, pa su dolijetale ptice i jele iz njih.« Josip mu 
reče: »Tri košare znače tri dana. A što su ptice jele kruh, zna- 
či, da će te kralj dati objesiti na drvo, gdje će ti ptice kljuvati 
tijelo.« Tako se i dogodilo. Poslije tri dana slavio je kralj svoj 
rođendan, i kod gozbe sjetio se peharnika i pekara, pa je prvo- 
ga povratio u pređašnju službu, a drugoga dao objesiti. Ali pe- 
harnik je u sreći zaboravio na Josipa. 

Kao što je Josip u tamnici jednom dvoraninu prorekao pomilo- 
vanje, a drugomu smrtnu osudu, tako je Isus na križu raskajanom raz- 
bojniku prorekao raj, a drugi je umro neraskajan i propao. 

4. Josipovo uzvišen je. Dvije godine potom usnio je egipat- 
ski kralj (faraon) san, a nitko nije znao reći, što znači. Tada se 
sjeti faraonov peharnik Josipa u tamnici i preporuči ga fara- 
onu da mu razjasni san. Faraon zapovjedi, da mu odmah dove- 
du Josipa iz tamnice, i reče mu: »Usnio sam san, a nitko ne zna 
reći, što znači. A za tebe čujem, da znaš kazivati, što znače sni.« 
Josip odgovori: »Ne ja, nego jedini Bog može kralju dati povo- 
ljan odgovor.« Tada ispripovjedi faraon svoj san: »Usnio sam, 
da stojim na obali Nila. Najednom izađe iz rijeke sedam lije- 
pih i pretilih krava, te stanu pasti na obali. Iza njih je izašlo 
sedam ružnih i mršavih krava, i ove pojedu onih sedam pre- 
tilih, te ostanu mršave, kao što su bile i prije. U to se probu- 
dim, pa opet zaspim i usnem, da je iz jedne stabljike izraslo 
sedam punih i jedrih klasova; potom izraste sedam praznih kla- 
sova i ovi progutaju onih sedam jedrih klasova.« Josip odgovo- 
ri faraonu: »Obadva sna imaju jednako značenje. Bog javlja 
unaprijed kralju, što je nakanio učiniti. Najprije će doći sedam 
rodnih godina, kad će u Egiptu biti svega izobilja, a potom će 
doći sedam gladnih godina, kad će se potrošiti sve obilje i teška 
će glad pritisnuti zemlju. Sada dakle neka kralj potraži mudra 
i marljiva čovjeka, koji će za rodnih godina skupljati žito u žit- 
nice, da bude hrane u zemlji za sedam gladnih godina, pa da 
ljudi ne izginu od gladi.« Josipov se savjet svidje kralju i on 
postavi Josipa svojim namjesnikom. U znak odlikovanja dao je 
faraon obući Josipa u najfinije haljine, uresio ga svojim prste- 
nom i zlatnim lancem oko vrata, i posadi ga na druga kraljev- 
ska kola, da se vozi po gradu, a pred njim je glasnik vikao: 
»Klanjajte mu se, jer ga je kralj postavio nad svom egipatskom 
zemljom!« I faraon promijeni Josipu ime u S a f n a t-P a n e a h, 
koje u egipatskom jeziku znači »spasitelj svijeta«. Josipu je 
bilo 30 godina, kad je postao namjesnikom egipatskoga kralja. 

Kao što je Josip iz tamnice bio uzvišen do časti kraljevskog na- 
mjesnika, tako je Isus Krist iz groba slavno uskrsnuo i uzašao na 
nebo, gdje je sjeo o desnu Boga Ocu. 

U Egiptu zaredalo je sedam rodnih godina. Josip je po 
svoj zemlji sakupljao suvišak žita i nakupio ga u žitnice toliko, 
da se više nije moglo mjeriti. Odmah potom zaredalo je sedam 
gladnih godina. Glad je pritisnula ne samo egipatsku zemlju, 
nego i susjedne krajeve. Narod je molio faraona, da mu dade 
kruha, a on je govorio narodu: »Idite k Josipu i činite, što vam 
on rekne!« Tada je otvorio Josip žitnice i prodavao žito narodu. 

5. Josipova braća dolaze u Egipat. Kad je nastala glad i u 
kanaanskoj zemlji, pošalje Jakov svoje sinove u Egipat, da ku- 
pe žita. Desetorica braće krene na put; samo Benjamina 
zadrži otac kod kuće bojeći se, da ga na putu ne zadesi ka- 
kvo zlo. 

Kad su braća došli u Egipat, bili su kao stranci dovedeni 
pred Josipa. Oni ga nisu prepoznali, ali Josip je njih prepoznao, 
i htio ih je iskušati, da li su se istinski popravili. Zato ih preko 
tumača oštro upita, što žele; a kad su mu rekli, da su iz kana- 
anske zemlje i da žele kupiti žita, Josip im reče: »Vi ste uhode. 
Došli ste vidjeti, gdje je zemlja slabija.« Na to mu oni rekoše: 
»Nismo, gospodaru. Mi smo čestiti ljudi. Bilo nas je svega dva- 
naest braće. Jedan najmlađi ostao je kod kuće kod oca, a jed- 
noga više nema.« Potom ih Josip dade baciti u tamnicu za tri 
dana. Treći dan izvede ih iz tamnice i reče: »Da se uvjerim, je 
li istina, što govorite, zadržat ću jednoga od vas kao taoca u 
tamnici, a ostali idite sa žitom kući; ali kada drugiput dođete, 
dovedite sa sobom i najmlađega brata!« Tada stanu oni među 
sobom govoriti: »Pravo je da trpimo, jer smo se ogriješili o 
svoga brata. Vidjeli smo njegovu nevolju, kad nam se molio, 
ali ga nismo uslišili. Zato je i na nas došla ova nevolja.« Oni 
nisu znali, da ih Josip razumije. Josip zapovjedi, da svežu bra- 
ta S i m e o n a i bace ga u tamnicu, a ostalima dade žita i od- 
redi, da im se novci kojima su htjeli platiti žito, povrate i sta- 
ve svakome u vreću odozgo. Povrh toga dade im na put jela. 
Kad su na putu braća otvorili vreće, opazili su, da su novce 
dobili natrag, i vrlo su se prestrašili. Kod kuće su ispripovjeđi- 
li ocu, što im se dogodilo, a on se još više ožalosti i reče: »Jo- 
sipa nema, Simeon u tamnici, a sad hoćete i Benjamina odvesti. 
Ne dam, da ’o'n ide s vama, pa da se i njemu dogodi kakvo zlo, 
jer bi me tuga za njim svalila u grob.« 

Kad su potrošili žito, a glad je još sveudilj trajala, reče 
Jakov sinovima: »Idite opet u Egipat i kupite nam malo hrane!« 
A Juda odgovori: »Onaj nas je čovjek zakletvom obvezao, da 
mu ne smijemo doći pred oči bez najmlađeg brata. Pusti dakle 
momka, da ide s nama, da ne umremo! Ja ti jamčim za nj.« 
Napokon Jakov popusti i reče, neka ponesu onom čovjeku na 
dar najboljih plodova ove zemlje, a novaca neka ponesu dvo- 
jinom, da naplate pređašnji dug za žito. 

Kad su braća s Benjaminom i darovima prispjeli u Egipat, 
Josip je odredio, da se pripravi gozba za njih, i rekao je, da će 
on s njima objedovati. Potom im Josip izvede Simeona, a oni 
predadu Josipu svoje darove. Josip ih prijazno pozdravi i upita 
ih za oca. Oni odgovore: »Naš otac je živ i zdrav.« Tada ih Jo- 

sip upita za Benjamina: »Je li to vaš najmlađi brat? *Bog te 
blagoslovio, sinko!« I Josip brže izađe napolje i zaplače od 
ganuća; a kad je kod stola poredao braću točno po godinama, 
oni su se veoma začudili. 

6. Josip se očituje braći. Poslije objeda dade Josip napu- 
niti braći vreće žitom i svakomu stavi u vreću odozgo njegove 
novce, a u vreću najmlađega i svoju srebrnu čašu. Drugi dan 
ujutro krenu braća na put. Kad su izašli iz grada, pošalje Josip 
za njima upravitelja kuće i kaže mu: »Reci onim ljudima: Ukra- 
li ste čašu, iz koje moj gospodar pije.« Upravitelj učini po Jo- 
sipovoj zapovijedi, a braća mu odvrate: »U koga se nađe čaša, 
neka umre, a mi svi bit ćemo tvoji robovi.« Upravitelj ih pre- 
traži i u Benjaminovoj vreći nađe čašu. Tada oni razdru od ža- 
losti svoje haljine i vrate se u grad. Kad su došli pred Josipa, 
padnu pred njim na zemlju, a on ih upita: »Zašto ste to uči- 
nili?« Na to reče Juda: »Sto da ti rečemo, gospodaru, ili kako 
da se opravdamo? Evo mi svi, i onaj u koga se našla čaša, tvoji 
smo robovi!« Josip odgovori: »Bože, sačuvaj! Ne ću ja to? 
Nego samo onaj, u koga se našla čaša, neka mi bude rob; a 
ostali idite s mirom k svome ocu!« Tada pristupi Juda i reče: 
»Molim te, gospodaru, ja sam se zajamčio za momka, kad ga 
otac nije htio pustiti, da ide s nama. Ako se bez njega vratimo, 
svalit ćemo sijedu njegovu glavu s tugom, u grob. Dopusti da- 
kle, da ja mjesto njega ostanem tvoj rob, a on neka ide sa svo- 
jom braćom kući, jer ja se ne mogu vratiti k ocu bez dječaka.« 
Ovaj čin bratske ljubavi ganuo je Josipa, da se nije mogao 
dalje suzdržati, a da se ne očituje svojoj braći. Zato zapovjedi 
Egipćanima, da izađu napolje. Kad je ostao s braćom sam, 
brižne u plač i reče: »Ja sam vaš brat Josip!« Ali braća su se 
na to tako prestrašili, da mu nisu mogli ništa odgovoriti. A Josip 
im reče: »Ne bojte se! Nisam po vašoj volji poslan ovamo, 
nego po volji Božjoj, koji mi je dao vlast nad egipatskom zem- 
ljom., da vam spasim život. Vratite se brže k ocu i dovedite ga 
k meni, da se ovdje hrani, jer će još pet godina biti glad!« Tada 
izgrli Josip Benjamina i ostalu braću i zaplače od ganuća. 

Za dolazak Josipove braće dočuo je i kralj i obradovao se 
tomu, te je rekao Josipu, neka mu se otac sa svim svojim ima- 
njem preseli u Egipat. Josip nadari svoju braću obilnim daro- 
vima i pošalje po oca svoja kola. 

Kad su braća došla kući i javila ocu, da Josip živi i vlada 
nad svom egipatskom zemljom, Jakovu se činilo, kao da se 
probudio iz teška sna, i nije im vjerovao. Istom kad su mu 
ispripov jedili sve, što im se dogodilo i pokazali mu kraljevska 

kola' i obilne darove, oživio je njegov duh, i on reče: »Dosta mi 
je, da moj sin Josip živi. Idem da ga vidim prije nego umrem.« 

Kao što je Josip putem poniženja i ropstva u tamnici postao 
spasiteljem svoje braće i egipatskog naroda, da ne umru od gladi, 
tako je Isus Krist poniženjem u čovječnoj naravi — osuđen na sra- 
motnu smrt na Križu — postao Spasiteljem čovječanstva od pogibije 
vječnog prokletstva. 

7. Jakov i njegova porodica sele u Egipat. Po tom krene 
Jakov s čitavom svojom porodicom i imanjem u Egipat. Na 
međi kanaanske i egipatske zemlje prinese Bogu žrtvu: Ovdje 
mu se u snu Bog javi i reče mu: »Ne boj se ići u Egipat, jer 
ću ondje od tvoga potomstva načiniti velik narod i opet ga 
izvesti odanle; i Josip će svojim rukama zaklopiti tvoje oči.« 

Na glas, da se otac približava, pohitao mu je Josip ususret, i kad 
se s njim sastao, zagrlio ga je plačući od ganuća. 

Josip je doveo svog oca i braću pred faraona. A faraon 
reče Josipu: »Nastani ih u najboljem kraju zemlje!« Josip na- 
seli svog oca i braću u Gesenu na istočnoj strani nilskoga ušća. 

8. Smrt Jakova i Josipa. Jakov je poživio u Egiptu još 17 
godina. Kad mu se približio dan smrti, dođe k njemu Josip sa 
svoja dva sina, Efraimom i Manasijem. Jakov reče: 
»Ova dva tvoja najstarija sina bit će moji, i imat će jednaku 
baštinu, kao i drugi moji sinovi.« Po tom im Jakov podijeli bla- 
goslov, da postanu dva plemena izraelskog naroda. Zatim do- 
zove Jakov i ostale svoje sinove, da ih blagoslovi, i proreče 
svakomu plemenu njegovu sudbinu. Prvenački pak blagoslov 
podijelio je Judi riječima: »Judo, tebi će se klanjati sinovi 
tvoga oca. Ne će se od Jude oduzeti vladalačka 
palica, dok ne dođe onaj, koji treba da bude 
poslan, ikoga očekuju narodi« (t. j. Spasitelj). Napo- 
kon zaželi Jakov, da ga ukopaju kod otaca u zemlji kanaanskoj, 
te legne i premine. Josip dade tijelo svog oca pomazati mirisima 
{balzamirati) po egipatskom običaju. Braća su prevezli tijelo 
svog oca s velikom pratnjom u zemlju kanaansku i ukopali 
ga u Abrahamovoj grobnici u Hebronu. 

Po očevoj smrti pobojala su se braća, da će im se Josip 
osvetiti. Zato dođu k njemu i stanu ga moliti da im oprosti. 

A Josip im reče: »Ne bojte se! Vi ste zlo mislili za mene, ali 
je Bog okrenuo to na dobro, da spasi život mnogom narodu. 

Ja ću hraniti vas i vašu djecu!« 

Josip je poživio 1J0 godina, te dočekao svoju unučad i pra- 
unučad. Kad mu se približila smrt, reče svojoj braći: »Poslije 
moje smrti Bog će vas pohoditi i odvest će vas natrag u zemlju, 
koju je obećao Abrahamu, Isaku i Jakovu. Tada ponesite moje \ 
kosti sa sobom!« Potom umre, i pomazavši ga mirisima sahrane 
ga u mrtvačkom lijesu. 

Povijest života Josipa Egipatskoga iznosi nam jedan od najljep- 
ših primjera svijetlog značaja uzorna i kreposna mladića, koga ne 
smetaju ni izrugivanja rođene braće, niti njihov prijezir i nečovječni 
postupak, ni kleveta opake žene, niti poniženje do sužnja u tamnici, 
da se pokoleba u vjernosti Bogu i pouzdanju u Božji promisao. Zato 
ga Bog nakon tolikih kušnja i dolično nagrađuje uzvišenjem do ča- 
sti kraljevskog namjesnika. U čitavoj povijesti života Josipa Egi- 
patskog divno se odrazuje Božji promisao, koji upravlja sudbinom 
ljudi tako, da se i zlo, koje gdjekad nevini ljudi trpe, obraća na opće 
dobro mnogih. 

JOB I ZLO U SVIJETU 

Premda se Bog osobitim načinom brinuo za odabrano po- 
tomstvo Abrahamovo, komu je povjerio da čuva objavljenu 
vjeru, ipak nije sasvim zapustio onih duša, koje su vjerno 
nastojale služiti Bogu, makar su bile okružene neznaboštvom. 
Bog je i takovim dušama dao potrebne milosti, da mogu i kraj 
teških kušnja ustrajati u dobru i živjeti kreposno. Primjer za to 
nalazimo u kušnjama pravednoga i strpljivog Joba. 

1. Jobova pobožnost i blagostanje. U doba patrijarško živio 
je u zemlji Hus u Arabiji Job, čovjek ugledan i bogat, a uz to 
veoma pobožan. On je imao sedam sinova i tri kćeri, te obilje 
blaga i bogatstva: na tisuće ovaca i deva, stotine goveda i maga- 
rica i mnogo čeljadi. Njegovi su ga sinovi i kćeri svaki dan 
pohađali, a on bi svakog jutra prikazivao Bogu za njih žrtve 
i molio se, da im Bog oprosti, ako bi što sagriješili. 

Već ie u tom bio Job uzorom drugima, što se u svom uglednom 
položaju i bogatstvu nije uzoholio, da zaboravi na Boga, a u brizi za 
djecu on se za njih također mnogo molio Bogu i tako im prednjačio 
dobrim primjerom. 

2. Job u teškim kušnjama. Zavidnik sotona stavio je Joba 
na tešku kušnju, bijući ga nesrećama u imovini i porodici. Sa- 
beji su Jobu pomorili tegleću stoku, volove i magarice; Haldeji 
su mu oteli deve; oganj s neba (grom) pobio mu je sitnu stoku; 
silan vihor srušio je kuću i pod njenim ruševinama našla su 
smrt sva Jobova djeca. Kad su glasnici jedan za drugim oba- 
vješćivali Joba o tim nesrećama, Job je od žalosti razdro svoje 
haljine, ali nije nijednom riječju promrmljao protiv Boga, nego 
se klečeći poklonio Bogu i rekao: »Gospod je dao, Gospod je 
uzeo! Kako se Gospodu svidjelo, tako se dogodilo. Neka bude 
ime Gospodnje blagoslovljeno!« 

Tada Bog reče sotoni: »Jesi li vidio Joba, kako mu nema 
ravna? Čovjek neporočan i pravedan, koji se boji Boga i kloni 
se zla te ustraje u svojoj nevinosti, a ti si me izazvao, da ga 
uzalud rastužim!« Sotona odgovori: »Sve će čovjek dati za 
život! Dotakni se samo njegova tijela, pa ćeš vidjeti, kako će 
pohuliti na tebe!« A Gospod mu reče: »Evo ti ga u ruke ali, 

život mu poštedi!« Tada sotona udari Joba od pete do tjemena 
strašnom gubom tako, da se Job morao iseliti iz svoje kuće na 
smetište i tamo je crijepom strugao svoje čir ove od gube. U toj 
nevolji posjetila je Joba njegova žena, i mjesto da ga utješi, 
narugala mu se: »Zar još ustraješ u svojoj pobožnosti? Blago- 
slovi (u značenju prokuni) Boga i umri!« Ali Job joj odgovori: 
»Govoriš kao luda žena; ako smo primali dobro od Boga, zašto 
da ne primamo zla?« I kraj sveg toga Job nije sagriješio svojim 
ustima. 

Kušnje, kojima je Job bio udaren, bile su veoma teške: lišen 
svega imetka spao je na prosjački štap, gubitkom djece bio je lišen 
porodične sreće a gubitkom zdravlja nestalo je posljednjeg uvjeta za- 
dovoljna života na zemlji. Tjelesne boli bile su povećane moralnim 
bolima, kad je nakon dosadašnjeg uglednog položaja postao prezren, 
kao izmet na smetištu, izrugan i od svoje vlastite žene. 

3. Joba osuđuju prijatelji, Joba su u njegovoj velikoj ne- 
volji posjetili njegova tri prijatelja. Kad su oni vidjeli njegove 
patnje, sedam dana nisu smogli riječi, da ga utješe. Tada prekine 
sam Job šutnju i uzdahne: »Kamo sreće, da se nisam ni rodio!« 
Požalio je, zašto nije umro .barem kao maleno dijete, jer u grob- 
nom miru ne bi znao za bolne patnje. Na to progovaraju Jobovi 
prijatelji. Prvi, po imenu Elifaz Temanac, kori Joba radi 
nestrpljivosti i sumnjiči ga, da zacijelo mora biti veliki grešnik, 
jer nijedan grešnik ne može izmaći kaznama stroge Božje pra- 
vednosti. Drugi prijatelj, Baldad Suhejac, govori Jobu, 
da Bog ne odbacuje onoga, koji je dobar, dok opaki nemaju u 

životu trajne sreće. Treći prijatelj, Sofar Namaćanin, 
prekorava Joba da je preuzetan, kad poziva Boga, neka mu 
otkrije, zašto ga kažnjava. 

Jobovi su prijatelji svojim riječima Joba više ožalostili, 
nego utješili. Job se brani od njihovih prijekora. Ako je svojim 
riječima dao oduška svojim bolima, to je čovjeku prirodno. On 
je svjestan, da se čuvao grijeha, koliko je mogao, pa zato sudi, 
da njegove patnje nisu kazne za grijehe; a ako jesu, moli Boga, 
da mu očituje, što je skrivio, da se pokaje Ipak kraj svih svojih 
patnja Job ispovijeda svoju vjeru i ufanje u Boga riječima: 
»Znam, da moj otkupitelj živi, i da ću na posljednji dan uskr- 
snuti. Tada ću se opet zaodjeti svojom kožom i iz svoga tijela 
ja ću gledati svoga Boga!« 

Na Jobove riječi nadovezuje četvrti prijatelj Eliu, da 
Job ne govori sasvim pravo, kad se tuži na Boga, što ga je 
pohodio tolikim patnjama. Bog nije prema nikomu nepravedan. 
On često pripuštanjem nevolja poučava ljude u strpljivosti 
i čisti ih od oholosti. Oduzimanjem zemaljskih dobara Bog oslo- 
bađa ljude od zemaljskih spona i nuka ih, da se što tjesnije 
sjedine s Božjom voljom. Čovjek ne može shvatiti nedokučive 
Božje nakane. 

Jobovi prijatelji nemaju pravo, kad okrivljuju Joba, da je veliki 
grešnik. Istina, Bog kažnjava grešnike pohađajući ih patnjama, ali 
ne mora biti svaka patnja samo kazna za grijeh, nego može biti i 
kušnja, da li je pravednik postojan u dobru, ili da pred Bogom steče 
većih zasluga. 

4. Bog nagrađuje Joba. Budući da nijedan od Jobovih pri- 
jatelja nije dao potpuno tačan odgovor na pitanje, zašto Bog 
dopušta, da i pravednik trpi, javlja se Jobu sam Bog i poučava 
ga, da ima mnogo pojava u vidljivom svijetu, kojih čovjek ne 
može sasvim dokučiti; a kamoli da razumije nedokučive tajne 
Božjeg promisla. Na to se Job kaje radi svoje nestrpljivosti i 
moli Boga za oproštenje. Bog oprašta Jobu, a njegove prijatelje 
kori, što su o Jobu krivo sudili, i šalje ih k Jobu, da se on za 
njih moli. Na posljetku Bog vraća Jobu zdravlje, umnožava mu 
dvojinom njegovo bogatstvo i blagoslovi ga, te mu se rodilo 
opet sedam sinova i tri kćeri. Bog je dao, da je Job poživio još 
140 godina u sreći i zadovoljstvu i dočekao unučad do četvrtoga 
koljena. 

Pravedni Job, nevin iskušan patnjama, osobito gubom, slika (tip) 
ie Spasitelja u njegovoj muci na križu, i kao udaranom gubom ljud- 
skih grijeha. Jobovo ozdravljenje slika je Kristova uskrsnuća od mr- 
tvih i proslave prigodom uzašašća na nebo. 

DOBA MOJSIJEVE OBJAVE 

(1300. — 1. pr. Kr.) 

MOJSIJE IZBAVITELJ IZRAELACA 


1. Prilike Izraelaca u Egiptu. Kroz 400 godina boravka 
Jakovljeva potomstva u Egiptu nastao je od 12 Jakovljevih si- 
nova čitav narod, nazvan Izraelci ili Hebreji (= »koj! 
su došli od prijeko«). Kad je taj narod ojačao, odlučio je Bog, 
da ga izvede iz Egipta i dovede u kanaansku zemlju, koju je 
već patrijarsima obećao u baštinu. Međutim su se i društvene 
prilike u Egiptu znatno promijenile. Na mjesto faraona narod- 
nosti Hiksa, koji su priznavali Josipove zasluge, došli su na 
vlast faraoni tebanske dinastije, koji nisu više ništa htjeli čuti 

0 uspomeni na Josipa. Oni su se pobojali, da se ne bi Izraelci 
previše osilili, i zato su ih počeli tlačiti napornim poslovima 

1 postupali s Izraelcima kao s robljem. Da se ograniči umno- 
žavanje Izraelaca, izdao je faraon zapovijed, da treba svu mu- 
šku djecu odmah, čim se rode, ubijati bacajući je u vodu. 

Doba tlačenja Izraelaca u Egiptu pada u vrijeme vladara XVIII. 
egipatske dinastije, naročito za vladanja Tutmosisa II. i III., te za 
vrijeme XIX. dinastije, Ramsesa I. i II., i Meneftaha, otprilike između 
1500 — 1300. pr. Kr. U vrijeme Ramsesa II. izvodile su se velike gradnje, 
kod kojih se iskorištavala radna snaga Izraelaca. Patnje, što ih je u 
to vrijeme trpio izraelski narod, trebale su ga pripraviti na to’ da 
postane što skloniji na izlazak iz Egipta i polazak u obećanu zemlju, 
gdje će dalje vršiti svoje poslanje prema Božjim odredbama. 

2. Mojsijevo rođenje i poziv. U to vrijeme rodi se Amra- 
mu i Jokabedi iz Levijeva plemena sin. Majka ga je tri 
mjeseca sakrivala, da ga ne ubiju. Bojeći se, da ga ne bi mogla 
dulje kriti, puna pouzdanja u Božji promisao, splete košaricu 
od rogožine i oblije je smolom, te metne u nju dijete i odnese 
ga u trstiku kraj rijeke, gdje se običavala kupati faraonova kći. 
Sestra djeteta stajala je podalje, da vidi što će se dogoditi. Kad 
je faraonova kći došla da se kupa, doista naiđe na dijete, i mali 
joj se Hebrejin sažali te ga uzme. Tada pritrči sestra djeteta 
i upita faraonovu kćer, bi li htjela, da joj dovede Hebreiku, 
koja će dojiti dijete. Faraonova kći, ne znajući, tko je, najml 
za dojkinju djeteta njegovu vlastitu majku. Kad se dijete ot- 
hranilo, faraonova kći uzme ga u kraljevski dvor, posini ga 1 
dade ga izučiti u svoj egipatskoj mudrosti. Ona mu nadjene 
ime Mojsije (— izvađen iz vode). 

Bog se u svom promislu pobrinuo, da budući vođa izraelskog 
naroda stekne na faraonovu dvoru sve znanje, koje mu je bilo po- 
trebno, da kasnije izvrši svoju veliku zadaću; a da upozna vjeru 
svoph otaca, Bog je dao, da ga u njoj odgaja njegova majka. 

Premda je Mojsije postigao najvišu egipatsku izobrazbu*, 
nije se iznevjerio svome narodu. Kad je bio u muževnoj dobi, 
želio je Izraelcima pomoći i zauzeti se za njih. To nije bilo po 
volji faraonu, pa je zato htio ubiti Mojsija. Mojsije je doznao 
za faraonov naum i u dobi od 40 godina pobjegao iz Egipta u 
madijansku zemlju na sinajskom poluotoku. Tu se sklone kod 
madijanskog svećenika Raguela ili Jetrona i najmi se 
kod njega, da mu pase stoku. Mojsije uzme jednu od njegovih 
kćeri po imenu S e f o r u, za ženu. 

Četrdeset je godina Mojsije pasao stoku u madijanskoj 
zemlji i pomalo duševno dozrijevao za veliku zadaću, koja ga 
je čekala. Međutim je Izraelcima u Egiptu bilo jednako zlo. 
U to vrijeme dođe Mojsije s ovcama daleko u pustinju na goru 
Horeb. Ondje vidje, kako gori grm kupine, a nikako ne sago- 
rijeva. Mojsije pođe bliže, da vidi, što je, ali mu se javi Gospod 
i reče: »Mojsije, Mojsije, ne idi bliže! Izuj svoju obuću, jer je 
mjesto, gdje stojiš, sveta zemlja. Ja sam Bog Abrahamov, Isa- 
kov i Jakovljev!« Tada Mojsije zastre svoje lice, jer se bojao 
gledati u Boga. A Bog mu reče: »Vidio sam nevolju svoga na- 
roda u Egiptu i čuo sam njegov vapaj za pomoć. Zato ih hoću 
izbaviti i odvesti ih u zemlju, gdje teče mlijeko i med. Hajde 
dakle, ja te sada šaljem k faraonu, da izvedeš moj narod iz 
Egipta.« Mojsije odgovori: »Tko sam ja, da idem k faraonu i 
da izvedem Izraelce iz Egipta 7 « A Gospod mu reče: »Ja ću biti 
s tobom!« Mojsije reče: »Kada dođem k Izraelovim sinovima, 
pitat će me: kako se zove onaj, koji te je poslao? A što ću 
reći?« Bog mu odgovori: »Ja sam onaj, koji jesam (= Jahveh).« 
Mojsije reče: »Ali oni mi ne će vjerovati, da mi se Bog obja- 
vio!« Bog mu reče: »Baci svoj štap na zemlju!« Mojsije učini 
tako, i štap se pretvori u zmiju, a Mojsije pobjegne od nje. 
Tada mu Gospod reče: »Pruži svoju ruku i uhvati je za rep!« 
Mojsije učini tako, i zmija se opet pretvori u štap. Još reče Bog 
Mojsiju: »Turi svoju ruku u njedra!« Mojsije učini tako, akađ 
je izvadio ruku iz njedara, bila je sva gubava. Gospod mu 
reče: »Turi opet u njedra!« I kad je Mojsije to učinio, ruka je 
opet postala zdrava. I Bog reče Mojsiju: »To čini, pa će ti 
vjerovati!« 

Čudesna pojava Boga u gorućem grmu, objavljivanje Božjeg 
imena Jahveh i moć, koju Bog daje Mojsiju, da čini u ime Božje ču- 
desa, bili su za Mojsija svrhunaravni dokazi, da ga doista sam Bog 
izabire za veliko poslanje, da bude izbavitelj svoga naroda. 

Ali Mojsije se i dalje branio, da ne ide, govoreči: »Molim, 
Gospode, ja nisam rječit; spora sam jezika!« A Bog mu reče: 
»Tko je stvorio usta čovjeku? Nisam li ja?« I opet reče Mojsije:: 

MOJSIJEVO ROĐENJE, POZIV I SMRT 


»Molim te, Gospode, pošalji onoga, koga treba da pošalješ (Spa- 
sitelja)!« Tada se razgnjevi Gospod i reče: »Evo, tvoj brat 
Aron doći će tebi ususret. Njemu reci, što treba, i on će 
govoriti mjesto tebe!« 

Mojsijevo protivljenje Božjem pozivu odaje poniznost i čednost 
njegova značaja. Usprkos velikoj obrazovanosti, koju je imao, ne sma- 
tra se Moj sije doraslim zadatku, koji mu Bog namjenjuje, nego ga 
prima jedino iz poslušnosti. U svemu kasnijem djelovanju Moj šija je 
nadahnjivala svijest, da kao Božji poslanik vrši svoj zadatak. 

Tada se zaputi Moj sije u Egipat, i dođe mu ususret brat 
Aron. Mojsije mu ispripovjedi sve, što mu je Bog rekao. Oni 
dođu pred narod, i Aron kaže narodu, što je Bog rekao Mojsiju, 
a Mojsije učini svojim štapom čudo, i narod je povjerovao 
i poklonio se Bogu. 

3. Mojsijeva čudesa pred faraonom. Mojsije i Aron došli 
su pred faraona i rekli su: »Ovako kaže Gospod, Izraelov Bog: 
Pusti moj narod, da izađe iz ove zemlje i da mi žrtvuje u pu- 
stinji!« Faraon odgovori: »Tko je Gospod, da ga ja slušam? 
Ne znam Gospoda i ne ću pustiti Izraela!« Potom zapovjedi 
nastojnicima, da još gore postupaju s Izraelcima. Po Božjoj za- 
povijedi dođu Mojsije i Aron opet pred faraona. Aron baci štap 
na zemlju, i štap se pretvori u zmiju. Na to dozove faraon 
egipatske čarobnjake, i oni načine nešto slično po svojim čaro- 
lijama, ali Aronov štap proždre njihove. Faraon ipak ostane 
tvrd i ne htjede pustiti naroda. 

Tada pusti Bog na faraona i Egipćane deset egipat- 
skih zala. Prvo zlo bilo je, da se na Aronov udarac 
štapom voda u Nilu pretvorila u krv i tako tekla 
sedam dana, i usmrdjela se, da nitko nije mogao piti, a i ribe 
su u njoj uginule. Drugo je zlo bilo, da je izišlo mnoštvo 
žaba i prekrilo svu zemlju. Treće je zlo bilo, da se pije- 
sak pretvorio u komarce, koji su navalili na ljude i stoku. 
Četvrto je zlo bilo, da su navalile silne muhe na ljude 
i stoku po čitavom Egiptu, osim Gesena, gdje su boravili Izra- 
elci. Peto je zlo bilo pomor stoke kod Egipćana, ali kod 
Izraelaca nije uginulo nijedno živinče. Šesto zlo bile su 
kraste na ljudima i životinjama. Sedmo zlo bila je tuča, 
koja je satrla sve usjeve. Osmo zlo bili su skakavci, koji 
su izjeli sve, što je još preostalo od tuče. Deveto zlo bila je 
gusta tama, koja je zastrla sav Egipat za tri dana, dok je 
kod Izraelaca bilo svijetlo. Kod svakog je zla faraon obećavao 
Mojsiju i Aronu, da će pustiti narod, ali kad bi zlo prošlo, fara- 
onovo srce ostalo je i dalje tvrdo. Poslije devetog zla popustio 
je faraon tek toliko, da je bio pripravan pustiti narod pod 
uvjetom, da izraelska stoka ostane u zemlji. No Moj sije nije na 
to pristao, nego je navijestio posljednje, deseto zlo: pomor 
egipatskih p r v e n a c a, što će konačno slomiti faraonov otpor. 

Čudesa, koja su Mojsije i Aron činili u Egiptu pred faraonom, 
premda su slična tamošnjim nekim prirodnim pojavama, ipak nisu s 
njima istovjetna. Čudesa Mojsija i Arona nisu bila vezana na pojave 
u godišnjim dobama, nego su se zbivala i prestajala u točno odre- 
đeno vrijeme tako, da su na znak Moj šija i Arona počimala i prestajala. 

4 . Vazmeno jagnje. Mojsije i Aron sakupili su izraelski 
narod i rekli su mu: »Na 14. dan ovoga mjeseca (oko svršetka 
ožujka) neka svaki domaćin zakolje pred veće jednogodišnje 
muško jagnje (ili jare) bez mane, ali kosti neka mu ne prelomi. 
Njegovom krvlju neka poškropi oba dovratka i gornji prag na 
vratima kuća, u kojima će se blagovati. U* noći će na ražnju 
meso ispeći na vatri i jesti ga s beskvasnim kruhom i gorkim 
zeljem. To jagnje treba da jedu opasani, obuveni, sa štapom 
u ruci i žurno, jer je p a s h a, t. j. Gospodnji prolaz. U toj će 
noći proći egipatskom zemljom Gospodnji anđeo i pobiti sve 
egipatske prvence, a kad vidi krv na vašim kućama, proći će 
kraj njih i ne će biti ondje smrti.« 

Izraelci su učinili, kao što im je zapovjedio Gospod. O 
ponoći pobio je Gospod sve egipatske prvence. Po cijelom Egip- 
tu podigla se strašna vika, jer nije bilo kuće, gdje ne bi bilo 
mrtvaca. Tada poruči faraon Mojsiju i Aronu, neka izađu s 
izraelskim narodom iz Egipta i neka narod povede sa sobom 
svoju stoku. A i Egipćani navalili su na Izraelce, neka što brže 


izađu, i dali su im na put zlata, srebra i haljina. I sakupi se sav 
Izrael na odlazak iz Egipta kod grada Ramesa. A bilo je svih 
muškaraca, spremnih za boj oko 600.000, osim žena i djece. 
Na polasku reče im Mojsije: »Ovaj dan, kad vas je Gospod izveo 
krepkom rukom iz Egipta, svetkujte od koljena do koljena 
i posvetite svoje prvence Gospodu!« 

Oslobođenje Izraelaca od ropstva i smrti po krvi i blagovanju 
vazmenog jagnjeta slika je izbavljenja od ropstva grijeha i vječnoga 
prokletstva po Spasiteljevoj žrtvi na križu. 

5. Na putu do Sinaja. Na putu iz Egipta u obećanu zemlju 
vodio je Izraelce sam Bog pokazujući im put čudesnim nači- 
nom pomoću oblačnog stupa, koji je išao pred Izraelcima. Taj 
se oblak zvao »Božja slava«, te je vidljivim načinom označivao 
Božju prisutnost. Danju je izgledao kao oblak, a noću je svijet- 
lio kao plamen vatre. 

Izraelski narod poradi dugotrajnog robovanja u Egiptu nije bio 
sposoban, da se upusti u ratnu borbu s ratobornim kananejskim na- 
rodima, koji su stanovali u utvrđenim gradovima. Osim toga izraelski 
narod još nije bio dozreo za osnivanje svoje samostalne države, nego 
ga je trebalo temeljito poučiti, utvrditi u vjeri i odgojiti, da može 
postati samostalnim. Zato je Bog odlučio, da taj narod povede duljim 
putem u obećanu zemlju, i to kroz pustinju sinaj skog poluotoka. 

Prijelaz preko Crvenog mora. Iz Ramesa kre- 
nuli su Izraelci prema Crvenome moru. Faraon se pokajao, što 
je pustio Izraelce, da otiđu iz Egipta. Kad je čuo, da su se 
zaputili prema Crvenome moru, pođe za njima u potjeru s mno- 
gobrojnom vojskom i stigne ih. Izraelci su se veoma prestra- 
šili, jer pred njima je bilo more, iza njih faraonova vojska, a 
s jedne i druge strane bile su visoke gore tako, da nisu mogli 
nikako uteći. Ali Mojsije reče narodu: »Ne bojte se; Bog će se 
za vas boriti!« Najedamput podigne se oblačni stup, koji je vor 
dio Izraelce, i stane Izraelcima iza leđa tako, da se nalazio iz- 
među Izraelaca i Egipćana. Egipćanima bio je oblak taman, te 
se nisu mogli približiti Izraelcima, a ovima bio je svijetao i po- 
kazivao im je put. Tada po Božjoj zapovijedi pruži Mojsije svtrj 
štap nad more, i voda se razdijeli, da je stajala kao zid s desne 
i lijeve strane. Bog je dao, da duva jaki istočni vjetar, koji je 
osušio morsko dno, i tako su Izraelci prolazili po suhom mor- 
skom dnu i do zore stigli na drugu obalu. Za njima je pošla 
i faraonova vojska. Kad su Izraelci već stigli na drugu obalu, 
egipatska je vojska bila nasred mora. Tada poplaši Gospod egi- 
patsku vojsku iz stupa ognja i oblaka, a Mojsije pruži svoju 
ruku na more, i ono se sklopi i potopi faraonovu vojsku. Kad 
su to vidjeli Izraelci, pobojali su se Gospoda, koji ih je tako 
svojom moćnom rukom- izbavio iz egipatskoga ropstva, te su 
vjerovali njemu i njegovom sluzi Mojsiju. 

GORA SINAJ 


U prijelazu Izraelaca preko Crvenoga mora i pogibiji egipatske 
vojske nalazi sv. Pavao apostol (kao i katolička Crkva u svom bogo- 
služju) sličnost sa svetim krštenjem, gdje se izbavljamo od đavoljeg 
ropstva. Ovo veliko i prvo čudo na putovanju Izraelaca ostavilo je ne- 
izbrišljiv dojam u njihovim dušama i ojačalo njihovu vjeru i pou- 
zdanje u Boga, kao i povjerenje u Božjeg slugu Mojsija, koji ih je 
vodio. 

Mana i voda iz pećine, Kad su Izraelci putovali 
pustinjom, osjetio je narod nestašicu mesa i počeo mrmljati na 
Mojsija govoreći: »Kamo sreće, da smo pomrli u Egiptu, gdje 
smo imali pune lonce mesa i kruha izobilja, a sad ste nas izveli 
u ovu pustinju, da pomremo od gladi!« I Gospod reče Mojsiju: 
»Uveče ćete jesti mesa, a ujutro ćete se nasititi kruha, jer ću 
učiniti, da vam s neba pada kruh, i poznat ćete, da sam ja 
Gospod, vaš Bog!« Uveče je doletjelo mnogo jata prepelica 
i prekrile su polje oko izraelskih šatora, a ujutro padalo je po 
pustinji nešto sitno i okruglo kao mraz, te su svi pitali: »Man- 
hu? = što je to?« A Mojsije im reče: »To je kruh, koji vam 
šalje Gospod. Kupite ga svaki dan, koliko vam treba za jelo, 
a šesti dan nakupite ga dvojinom!« I prozvali su to jelo mana, 
a bilo je slatko kao medeni kolači. Tim je kruhom Bog odsele 
hranio Izraelce četrdeset godina, dok nisu prispjeli u obećanu 
zemlju. 

Mana je slika presvete pričesti (Euharistije). 

Potom dođu Izraelci u pustinji do mjesta, gdje nije bilo 
vode. Narod je stao vikati na Mojsija, da će pomrijeti od žeđe. 
A Mojsije zavapi k Bogu: »Što ću učiniti s tim narodom? Još 


40 


malo, pa će me kamenovati!« Bog mu reče: »Uzmi svoj štap 
i otiđi na goru Horeb te udari njime po stijeni i poteći će 
voda.« Mojsije učini tako, i poteče obilje vode, da se napojio 
narod i stoka. 

Stijena, iz koje je poteklo obilje vode, slika je Isusa Krista, po 
čijim su zaslugama potekle ljudima vode nebrojenih milosti. 

Čudesa, koja su se zbivala u vrijeme putovanja pustinjom, bila 
su dokazom Božje svemogućnosti i posebne brige za izraelski narod, 
da se on utvrdi u vjeri i pouzdanju ii ' Boga. 

MOJSIJE POSREDNIK IZMEĐU BOGA I NARODA 

1. Proglašenje zakona na Sinaju. Početkom trećega mje- 
seca poslije izlaska iz Egipta došli su Izraelci do podnožja gore 
Sinaj, i tu su razapeli svoje šatore. A Mojsije uzađe na goru, 
gdje mu Bog reče: »Kaži narodu: Ako poslušate moj glas i uz- 
držite ugovor (zavjet) sa mnom, bit ćete moj izabrani narod.« 
Mojsije isporuči narodu Božje riječi, a narod složno odgovori: 
»Sto je god Gospod rekao, činit ćemo!« Mojsije uzađe na goru 
i kaže Gospodu, što je narod rekao. Na to reče Gospod Moj- 
siju: »Siđi narodu i reci mu, neka se posvećuje danas i sutra 
i neka opere svoje haljine, da bude spreman za treći dan. Po- 
stavi ogradu oko gore, da je nitko ne prekorači! A kad zatrube 
trublje, neka pođe do gore!« 

Ujutru trećega dana, a to je bio pedeseti dan poslije izla- 
ska iz Egipta, zatutnje gromovi, zasijevaju munje i sva gora 
Sinaj zavije se gustim oblakom. Gospod je sišao na goru u 
ognju i dimu, a sva se gora tresla. Tada se začuje jaki glas 
trubalja, a sav je narod drhtao od straha. Mojsije izvede narod 
do podnožja gore, i začuje se isred ognja Božji glas, kako go- 
vori narodu deset zapovijedi: 

I. Ja sam Gospod Bog tvoj, nemaj drugih bogova uz 
mene! 

II. Ne uzmi imena Gospoda Boga svoga uzalud! 

III. Spomeni se, da svetkuješ dan Gospodnji! 

IV. Poštuj oca i mater, da dugo živiš i da ti bude dobro 
na zemlji! 

V. Ne ubij! 

VI. Ne sagriješi bludno! 

VII. Ne ukradi! 

VIII. Ne reci lažna svjedočanstva protiv svoga bližnjega! 

IX. Ne poželi žene svoga bližnjega! 

X. Ne poželi nikakove stvari svoga bližnjega! 

Kad je narod sve ovo čuo, prestrašio se i uzmaknuo je 
odi gore i stao je izdaleka, te je rekao Mojsiju: »Govori nam ti, 
a neka nam ne govori Gospod, da ne umremo od straha!« A 

BOG DAJE MOJSIJU DESET ZAPOVIJEDI 

Mojsije reče: »Ne bojte se, jer je Bog došao, da vas iskuša i 
bude njegov strah pred vama, da ne biste griješili.« 

2. Sklapanje ugovora ili zavjeta. Narod se vratio u svoje 
šatore, a Mojsije je uzašao na goru i primio je od Boga još 
druge zapovijedi. Mojsije je zapisao Božje riječi u knjigu, na- 
činio na podnožju gore žrtvenik i prinesao Bogu žrtve. Potom 
je pročitao narodu sve zapovijedi, a narod reče jednoglasno: 
»Činit ćemo sve, što je rekao Gospod.« Tada uzme Mojsije krvi 
od žrtava i poškropi njom narod govoreći: »Ovo je krv zavje- 
ta (ili ugovora), koji je učinio Gospod s vama!« 

Poslije toga otide Mojsije opet na goru i ostane ondje 4G 
dana i 40 noći u razgovoru s Bogom. Bog mu preda dvije ka- 
mene ploče, na kojima je sam Bog napisao deset zapovijedi. 

Tako je Bog sklopio s izraelskim narodom ugovor ili 
zavjet. Bog je Izraelcima obećao, da će ih kao svoj izabrani 
narod čuvati, a narod se obvezao, da će držati Božje zapovijedi. 
Škr opijen je krvlju žrtvenih životinja bilo je kao pečat ili po- 
tvrda toga ugovora. Taj se ugovor zove Stari Zavjet- 
Ovaj je ugovor bio priprava za veliki ugovor kod Posljed- 
nje večere, koji se takođe sklopio u krvi. 

Proglašenje deset zapovijedi (dekalog) i sklapanje zavjeta iz- 
među Boga i izraelskog naroda naj znatniji je događaj u povijesti sta- 
rozavjetne objave. Time su postavljeni temelji Božjega kraljevstva na 
zemlji u starozavjetnoj vjerskoj zajednici. Od sada nisu više tek pa* 
jedinci čuvari Božje objave, nego čitav narod. Zato je taj narod za 

uzimao posebair položaj među svim drugim narodima. Zakonski pro- 
pisi, koje je Bog dao tomu narodu, bili su ograda protiv nepovoljnih 
utjecaja okolišnih naroda. Ujedno su ti zakoni bili narodu putokaz k 
svetosti, koja je trebala sjati kao uzor drugim narodima. 

Da se ova težnja što uspješnije oživotvori, Bog je od vremena 
do vremena izravno posizao i u društvenu upravu tog naroda. Iza- 
birao mu je vođe (Moj si je, Josua, suci, kraljevi) i pomagao ga u 
obrani protiv neprijatelja. Poglavari naroda smatrali su se kao Božji 
poslanici u vršenju vlasti nad narodom, a vrhovnim duhovnim i dru- 
štvenim vladarom naroda bio je sam. Bog. Takav sustav narodne 
uprave zove se Božja vlada ili teokracija. Konačni je cilj ove teokra- 
cije bila priprava čovječanstva za dolazak Spasitelja, osnivača novo - 
zavjetne sveopće duhovne teokracije. 

Deset zapovijedi, što ih je Bog proglasio s gore Sinaj, sadr- 
žavaju temeljna načela naravnog ćudorednog zakona. Na vršenje tih 
ćudorednih načela upućuje ljude naravni glas savjesti. Ali da ipak 
među ljudima ne bude nikakove sumnje o postojanju toga ćudored- 
nog zakona, Bog mu je posebnim svečanim proglašenjem (pozitivnom 
objavom) podao nepokolebljivi ugled i ukrijepio ga kaznama, ako 
ga tko ne bi vršio (sankcija). Što je Bog te zapovijedi napisao na 
dvije kamene ploče, znak je njihove trajnosti i nepromjenljivosti. 

Popraćivanje proglašivanja Božjih zapovijedi veličanstvenim 
prirodnim pojavama imalo je svrhu, da u ljudima pobudi strahopoči- 
tanje prema Božjem veličanstvu i da ih potakne, da točno vrše Božje 
zakone. 

3. Prvi prekršaj zavjeta. Dok je Mojsije poslije progla- 
šenja deset zapovijedi boravio 40 dana na gori Sinaj i primao 
od Boga različite druge naredbe i upute, postao je narod ne- 
strpljiv. Odsutnost Mojsijeva djelovala je nepovoljno, te je po- 
pustila stega u narodu. Narod se skupio pred Aronom i rekao 
je: »Načini nam bogove, kao što imaju Egipćani, da nas vode, 
jer ne znamo, što se dogodilo s tim Mojsijem, koji nas je izveo 
iz Egipta!« Aron odgovori: »Poskidajte zlatne oboce s ušiju va- 
ših žena i kćeri i donesite mi!« Aron je mislio, da to ne će 
učiniti, ali su ipak učinili i donijeli su Aronu poskidane oboce, 
a on im je iz njih salio lik zlatnoga teleta i načinio pred njim 
žrtvenik. Narod je odmah počeo tomu liku prinositi žrtve, te 
stao jesti, piti i igrati oko zlatnog teleta, kako su to činili ne- 
znabošci. 

Ovaj teški prekršaj zavjeta kratko vrijeme nakon što je bio 
sklopljen, dokazom je, kako je u narodu još bio uvriježen ostatak 
utjecaja egipatskog neznaboštva, štovanje goveda kao božanstva (apis). 
Aron se pokazao suviše popustljiv prema narodu. 

4. Kazna za prekršaj zavjeta i pomirenje s Bogom. Bog 

je na gori Sinaju priopćio Mojsiju, kako se narod iznevjerio 
zavjetu, kao i nakanu, da ga šatre. Ali Mojsije zamoli oprošte- 
ne za narod sjećajući se Božjeg zavjeta s Abrahamom, Isakom 
i Izraelom. Bog je uslišao Mojsijevu molitvu. Tada siđe Mojsije 
s gore noseći kamene ploče, na kojima je Bog napisao deset 
zapovijedi. Kad je Mojsije ugledao, kako narod igra oko teleta, 

rasrđi se, baci ploče na tle i razbije ih. Potom uzme lik teleta 
i šatre ga u prah te ga saspe u vodu, odakle je narod pio. Moj- 
sije je oštro prekorio Arona, što je načinio zlatno tele, a narodu 
reče: »Tko' je Gospodnji, neka pristupi k meni!« I skupe se 
k Mojsiju svi Levijevi sinovi. A Mojsije im zapovjedi, neka po- 
biju sve, koji se još nisu okanili krivoboštva. Levijevi sinovi 
učine po Mojsijevoj zapovijedi, i pogine toga dana oko 3.000 
ljudi. 

Sutradan počne narod činiti pokoru, a Mojsije se popne 
na goru i pomoli se Bogu: »Oprosti ovaj veliki grijeh svome 
narodu!« I Gospod se umilostivi i ponovi zavjet s narodom, a 
Mojsije uzađe opet na goru i ostane tamo 40 dana i 40 noći u 
molitvi i postu. Zatim načini nove dvije kamene ploče, a Gos- 
pod napiše na njih deset zapovijedi. Kad je Mojsije silazio s 
gore noseći kamene ploče, svijetlilo se njegovo lice tako, da se 
Izraelcu nisu usudili pristupiti k njemu. Mojsije ih dozove i 
kaže im sve, što mu je Gospod rekao. Potom zastre svoje lice 
pokrivalom; i tako je odsele činio svaki put, kad bi govorio 
narodu, što je Bog zapovjedio, a kad bi dolazio pred Gospoda, 
skidao bi pokrivalo. 

U osnivanju starozavjetne teokracije Mojsije je posrednik iz- 
među izraelskog naroda i Boga i njegov zagovornik pred Bogom. On 
se odlikuje crtama plemenitog i nesebičnog značaja: pun je požrtvo- 
vanosti za svoj narod; i premda mu je narod do skrajnosti nezahva- 
lan, ipak ga Mojsije ljubi tako, da je voljan i svoj život žrtvovati 
za spas svoga naroda. U tom je Mojsije slika (tip) Isusa Krista, naj- 
većeg učitelja, vođe i svećenika, posrednika između čovječanstva i 
Boga, osnivača Novog Zavjeta, koji je doista svoj život dao za spas 
čovječanstva. 


BOGOSLUŽJE STAROGA ZAVJETA 

Uz deset zapovijedi Bog je dao Mojsiju za vrijeme 40- 
dnevnog boravka na Sinaju različite druge pouke i upute. Od 
tih su najznatnije one o starozavjetnom bogoslužju. To su upu- 
te o uređenju svetog šatora, t. j. mjesta, gdje se vršilo 
bogoslužje; zatim ustanova svećeničkog i levitskog 
staleža; nadalje propisi o žrtvama, obredima blago- 
slivanja, očišćavanja, molitvi i z'avjetima; na- 
pokon ustanova svetkovina. 

L Mjesto za službu Božju ili sveti šator. Dok Izraelci nisu 
imali stalna boravišta, nisu mogli imati ni zidanog hrama, gdje 
bi se vršilo bogoslužje, nego su imali pomični sveti šator. 
On se mogao prema potrebi prenositi i postavljati, gdje bi se 
na putovanju dulje zadržavali. Sveti šator bio je sastavljen 
ovako: 

SVETI ŠATOR 

U smjeru od istoka prema zapadu bio je stupovima ogra- 
đen pačetvorinski prostor, kao dvorište svetog šatora, u dužini 
od 100 lakata, a širini od 50 lakata. Ogradu su sačinjavali stu- 
povi od bagrenova drveta, a na njima su bile zavjese od bijelog; 
platna. Ulaz u dvorište bio je s istočne strane. U zapadnom di- 
jelu toga ograđenog prostora bio je sam sveti šator, dug 
30, a širok 10 lakata i visok 10 lakata. Stranice svetog šatora 
bile su sastavljene od dasaka, a ulaz je bio zastrt zavjesama.. 
Unutrašnjost svetog šatora dijelila se na dvije prostorije. Prva, 
manja na zapadnoj strani (10 lakata duga i široka) zvala se 
»svetinja nad svetinjama«. Ona je bila sva obložena 
zlatom. U njoj se nalazio zavjetni kovčeg, načinjen od 
drveta, a poklopac, nazvan pomirište, bio mu je od zlata. Na po- 
klopcu bili su načinjeni pozlaćeni likovi dvaju kerubina s ra- 
širenim krilima. Na jednoj i drugoj strani imao je kovčeg po 
dva zlatna koluta za motke, na kojima se prenosio. U tom kov- 
čegu čuvale su se dvije kamene ploče sa deset zapovijedi Bož- 
jih, zatim posuda s manom i procvali Aronov štap. Pokraj za- 
vjetnoga kovčega bila je spremica za knjigu Mojsijeva zakona. 
Svetinja nad svetinjama bila je odijeljena od ostalog prostora 
dvostrukom zavjesom. 

Druga, veća prostorija (duga 20 lakata, a široka 10) 
zvala se »svetinja«. U njoj su bile ove stvari: u sredini 

ispred zavjese svetinje nad svetinjama bio jekadioni žrt- 
venik, gdje se prinosio i palio za žrtvu tamjan. S desne stra- 
ne bio je stol za 12 posvećenih hljebova; s lijeve strane bio 
je svjetionik sa 7 grana načinjen od mase zlata, teške je- 
dan talenat (oko 50 kilograma). 

Čitav sveti šator bio je natkriven krovom, koji se s obje strane 
koso spuštao, a bio je sastavljen od četverostrukoga pokrivala. 

U dvorištu ispred ulaza u sveti šator bio je žrtvenik za žrtve pa- 
ljenice, sličan četverouglatoj škrinji. Odozgo je imao mjedenu re- 
šetku. Sa strane bila su po dva mjedena koluta za motke, pomoću ko- 
jih se žrtvenik prenosio. Postrance između žrtvenika za žrtve palje- 
nice i ulaza u sveti šator (malo na južnoj strani) bila je velika mje- 
dena posuda za vodu, kojom su se umivali svećenici i leviti. 

Prema tlocrtu svetog šatora odnosno prema tlocrtu kasnije iz- 
građenog jerusalemskog hrama razvila se u kršćansko doba gradnja 
crkve, gdje razlikujemo svetište, u kom se čuva Presveto Otajstvo, 
zatim lađu tj. prostor za vjernike, i predvorje, tj. prostor između ulaza 
u crkvu i lađe. 

Nad prostorom »svetinje nad svetinjama« iznad kovče- 
ga zavjetnog lebdio je oblak slave Božje, koji je bio 
znak osobite Božje prisutnosti. Za vrijeme putovanja kroz 
pustinju taj se oblak dizao i lebdio nad kovčegom zavjetnim 
pokazujući Izraelcima smjer putovanja kroz pustinju. 

U novozavjetnim crkvama imamo u svetištu ne samo znak pri- 
sutnosti Božje, nego i samoga Boga Isusa Krista, prisutna s božan- 
skom i čovječjom naravi u Presvetom Oltarskom Sakramentu. 

2. Svećenici i leviti. Po Božjoj odredbi čitavo pleme Le- 
vijevo, koje se nije ogriješilo klanjanjem zlatnomu teletu, bilo 

je izabrano na službu oko 
svetog šatora. Od toga 
plemena Bog je izabrao 
najprije Arona za veli- 
kog svećenika, a svi 
njegovi muški potomci 
bili su određeni za obične 
svećenike. Poslije Arono- 
ve smrti prelazila je ve- 
liko-svećenička čast na 
najstarijeg sina iz Aro- 
nove porodice. Preostali 
pak potomci Levijeva 
plemena bili su odre- 
đeni, da vrše niže službe 
oko svetog šatora, a i da 
budu na pomoć sveće- 
nicima.* Oni su se zvali 
leviti. 



VELIKI SVEĆENIK I OBIČNI SVEĆENIK 

Veliki svećenik bio je poslije Mojsijeve smrti posrednik 
među narodom i Bogom. On je na blagdan pomirenja 
prinosio žrtve za pomirenje svega naroda s Bogom. On je je- 
dini smio ulaziti u svetinju nad svetinjama. 

Veliki svećenik nosio je svečanu odjeću, koja se sastojala od 
ovih dijelova: haljina od bijeiog platna do gležanj a, koja se pripasivala 
pojasom; kraća haljina od svijetlo-modrog platna sizala je do ispod 
koljena i bila je obrubljena zlatnim zvončićima i zlatnim jabučicama; 
iznad ove oblačio je kraću haljinu oplećak , (efod), koja je sizala do 
bedara i opasivala se pojasom; preko o plećka pri vezivao je veliki sve- 
ćenik vrpcama na prsa četverouglatu ploču naprsnik sa 12 dragih 
kamena, i to u četiri reda po tri kamena, a na svakom je bilo upisano 
ime po jednoga od 12 plemena izraelskog naroda, kojih se veliki 
svećenik trebao sjećati u molitvi. Na glavi nosio je kapu, urešenu spri- 
jeda zlatnom pločom, na kojoj je bilo napisano »svet Gospodu «. 

Svećenici su nosili jednostavnije odijelo, i to: dugačku bijelu 
haljinu, opasanu pojasom, i na- glavi kapu. Oni su prinosili svagdašnje 
žrtve, poučavali narod Božjem zakonu i opominjali ga, da vrši Božje 
zapovijedi. 

Leviti su pomagali svećenicima u priređivanju žrtava, pazili na 
red i čistoću u svetom šatoru, čuvali sveto posuđe, pjevali i svirali kod 
službe Božje. 

Podjela' starozavjetnih Božjih službenika slična je podjeli novo- 
zavjetnih službenika na biskupe, svećenike i niže službenike (đakone, 
podđakone i niže redove). Vrhovni svećenik ujedno je i vrhovni vidljivi 
poglavar cijele Crkve, Sveti Otac Papa. 

3. Bogoslužna djela. Bog je poučio Mojsija na gori Sinaju 
i o različitim bogoštovnim djelima, kojima je izraelski narod 
trebao izvanjim načinom štovati Boga. Najznatnija bogoštovna 
djela bile su žrtve. Žrtvovati znači prikazati Bogu 
dar tako, da se spali ili uništi na čast Bogu. 
Žrtve su bile krvne ili nekrvne. Krvne žrtve sastojale 
su se u k 1 a n j u životinja i spaljivanju njihova mesa na 
žrtveniku. Nekrvne žrtve sastojale su se od prinašanja žita, 
brašna, vina i ulja na čast. Bogu takoj da se prinos spalio, ili ako 
je tekućina, da se izlio oko žrtvenika. Prema tomu se razlikuju 
također žrtve paljenice i žrtve ljevanice. 

S obzirom na svrhu, radi koje se moglo žrtvovati, treba 
razlikovati: 

a) žrtve poklonstvene (holocausta), gdje se čitava 
žrtva sasvim spalila, da se njome prizna Božje veličanstvo i 
gospodstvo; 

b) žrtve pomirbene za grijeh ili prestup (sa- 
crificia propitiatoria), gdje bi se jedan dio spalio, a drugi dio 
dao svećenicima za hranu; 

c) žrtve prosbene i zahvalne (sacrificia euchari- 
stica),. kojima bi se zahvaljivalo Bogu za primljena dobročin- 
stva, ili bi se od Boga molila kakva milost. Kod takvih bi se 
žrtava jedan dio spalio, drugi dio dobili bi svećenici, a treći dio 

vratio bi se onome, u čije se ime žrtva prinosila, da priredi žrt- 
venu gozbu, kod koje bi sudjelovali članovi porodice i siromasi. 
Takvo blagovanje od žrtvenih prinosa značilo bi učešće u žrtvi 
ili pričest. 

Način žrtvovanja bio je ovaj: Prinosilac žrtve doveo bi životinju 
pred vrata svetog šatora i okrenuo je tako, da gleda prema svetom 
šatoru. Zatim bi položio na životinju ruku u znak, da nju daruje 
Bogu mjesto sebe, i da na nju prenosi krivnju i kaznu za svoje gri- 
jehe. Potom bi životinju zaklao ili sam ili levit, a svećenik bi primio 
krv životinje u posudu i izlio bi je oko žrtvenika u znak, da Bog 
tu žrtvu prima. Vino se žrtvovalo tako, da se izlilo u jarak oko žr- 
tvenika, da ga zemlja upije. Zato se ova žrtva zvala naljev (libamen). 

Tipsko značenje starozavjetnih žrtava. Sve starozavjetne žrtve 
ne bi same po sebi mogle imati prave vrijednosti pred Bogom. Sva 
je njihova vrijednost bila u tom, što su bile znak vjere u buduću pravu 
žrtvu Spasitelja Isusa Krista na križu, po kojoj je on zadovoljio Bož- 
joj pravdi za sve uvrede ljudskih grijeha. 

Propisi o obrednoj čistoći. Po Mojsijevu zakonu postojala je kod 
Izraelaca razlika između čistih i nečistih životinja. Među čiste živo- 
tinje ubrajale su se one, koje preživaju i imadu razdvojen papak (go- 
vedo, ovca, koza), a od ptica one, koje nisu grabljivice i ne hrane se 
strvinom (golubovi, grlice, prepelice); od riba pripadaju među čiste 
one, koje su pokrivene ljuskama i imadu peraje. Ostale životinje sma- 
trale su se nečistima. Izraelcima bilo je dopušteno jesti meso samo 
od čistih životinja. Ovaj je zakon imao zdravstvenu svrhu, a osim toga 
opominjao je Izraelce, da se čuvaju nečistih i grešnih djela. 

Zavjeti. Izraelci su se i dragovoljno obvezivali na vršenje nekih 
posebnih dobrih djela, koja inače nisu bila za druge zakonom ob- 
vezatna. To su bili zavjeti. 

4. Svetkovine ili blagdani. Po Božjoj odredbi slavili bi 
Izraelci neke dane kao posvećene Bogu na čast, uzdržavajući 
se od svagdanjih poslova i vršeći bogoštovna djela. Tako se 
slavio svaki sedmi dan, nazvan subota, što znači »d a n 
počinka«; zatim svaki mlađ mjesec. Osim toga bile su 
u godini tri velike svetkovine: Pasha ili Vazam, Pede- 
set n i c a (blagdan Sedmica) i blagdan Sjenica, o kojima 
je svaki odrasli muškarac morao doći u Gospodnji hram. 

Pasha ili Vazam slavila se na uspomenu izlaska Izraelaca iz 
Egipta, i to 15. dana mjeseca nišana, koji pada u proljeće (između 
15. ožujka do 15. travnja). Proslava toga blagdana trajala je sedam 
dana, za vrijeme kojih se nije smjelo jesti kvasnoga kruha. Navečer 
prvoga dana trebalo je blagovati vazmeno jagnje. Ovo je jagnje sli- 
kovito naznačivalo žrtvu Isusa Krista na križu, čijom je krvlju ljud- 
ski rod otkupljen od đavoljeg ropstva. 

Pedesetnica ili blagdan Sedmica pada pedeseti dan poslije Pashe, 
a podsjeća na primanje deset zapovijedi Božjih na gori Sinaju. Ujedno 
je na taj blagdan bila zahvala za svršetak žetve. 

Blagdan Sjenica svetkovao se u jesen 15. dana sedmoga mjeseca 
tišri (po našem otprilike 1. listopada), na uspomenu boravka Izraelaca 
pod šatorima, dok su putovali kroz pustinju. I taj se blagdan svet- 
kovao sedam dana, za kojih bi običavali načiniti sjenice i boraviti u 
njima. Ujedno se tim blagdanom slavio svršetak berbe. 

Zavjetni kovčeg, kadioni oltar, stol za postavljanje hljebova, sedmokraki 
svijećnjak i oltar za žrtve paljenice. 


4 Biblijska povijest 

Dan pomirenja slavio se pet dana prije blagdana Sjenica velikim 
postom. Toga bi dana veliki svećenik prinosio žrtve za oproštenje gri- 
jeha svega naroda. 

Subotna i jubilejska godina Sedma godina zvala 
se »subotna godina« ili godina počinka. Ona je bila odre- 
đena za odmor zemlji, koja se te godine nije obrađivala. Te 
godine nije bilo ni sjetve ni žetve, a što je zemlja sama urodi- 
la, bilo je zajedničko dobro za hranu siromasima. Te godine 
nisu se smjeli utjerivati ni dugovi. Kad se obredalo sedam su- 
Lotnih godina, slavila se svaka pedeseta godina kao jubi- 
lejska, nazvana tako po trubljenju u rog (= jobel), kojim 
se navješćivao njezin početak, ’la je godina bila veoma radosna, 
jer su se u njoj robovi puštali na slobodu, opraštali se dugovi, 
a prodane kuće i polja vraćali su se vlasnicima. Zato se ova 
godina zvala godina slobode ili oproštenja. 

U izraelskim blagdanima nalazimo neku sliku kršćanskih blag- 
dana. Pasha ili Vazam slika je Uskrsa, kad se slavi Kristova pobjeda 
nad smrću i grijehom. Pedesetnica je slika blagdana Duhovi. Blag- 
dan Sjenica slika je Ti jelova. Dan pomirenja slika je Velikog petka . 
Jubilejskoj godini kod Izraelaca slična je jubilejska godina kod kr- 
šćana katolika, što se slavi svake 25. godine dobivanjem velikih opro- 
štenja od vremenitih kazni i postizavanjem različitih drugih milosti. 

Povlastice jubilarne godine bile su važne za društveni i gospo- 
darski život Izraelaca. Ponajprije sprečavalo se trajno povećavanje 
broja robova. Dalje zaštićivalo se maloposjednike seljake, da potpuno 
ne osiromaše i ne postanu beskućnici, a s druge strane da se zemljišni 
posjedi prekomjerno np nagomilavaju u rukama bogataša veleposjed- 
nika. Time se nastojalo predusresti stvaranju oprečnih staleža: preve- 
likih bogataša i prevelike sirotinje. 


MOJSIJE VOĐA IZRAELACA U ŠKOLI I KUŠNJAMA 

U PUSTINJI 

Godinu dana ostao je izraelski narod pod Sinajem u Bo- 
žjoj školi. Potom je narod nastavio put prema sjeveru. Na tom 
putu trebalo je da se privikne na napore i na stegu, i da se 
iskuša njegova postojanost i vjernost Bogu. Tako je čitavo vri- 
jeme boravka pod Sinajem i putovanje kioz pustinju bilo za 
taj narod škola, u kojoj se odgajao za kasnije svoje zadatke. 

1. Buna u Kadesu. Na putu kroz pustinju stigao je narod 
do mjesta Kades na južnoj međi kanaanske zemlje. Odavle je 
Mojsije nakanio s narodom prijeći u obećanu zemlju. Zato iza- 
bere dvanaest ljudi, po jednoga iz svakog plemena, i pošalje 
ih, neka najprije izvide kanaansku zemlju. Poslije četrdeset 
dana vratili su se ti ljudi i donijeli su sa sobom različite uzorke 
.plodova, među ostalim i jedan grozd, koji su nosili dva čovjeka 

na motki. Uhode izvijeste, da je zemlja veoma rodna; ali neki 
od njih uplaše narod, da u toj zemlji ima mnogo utvrđenih gra- 
dova, a ljudi ratoborni i jaki tako, da Izraelci izgledaju prema 
njima kao skakavci prema divovima. Kad je narod to čuo, prepao 
se, te se počeo buniti i govoriti: »Kamo sreće, da smo prije pomr- 
li u Egiptu, ili da izginemo u toj pustinji, nego da padnemo od 
mača i postanemo roblje!« Uzalud su Josua i Kaleb, koji 
su bili vođe uhoda, pokušali umiriti narod govoreći: »Ne bojte 
se stanovnika te zemlje, jer je Bog s nama!« Razdraženo mno- 
štv*o htjelo ih je kamenovati. Tada progovori Bog iz oblaka 
Mojsiju: »Udarit ću ih pomorom i uništiti ih, a tebe ću učiniti 
knezom velikog naroda i jačeg od ovoga.« A Mojsije se pomoli 
Bogu, da oprosti narodu. Bog odgovori: »Opraštam im na tvoju 
riječ. Ali nitko od ovih ne će vidjeti obećane zemlje, nego će 
svi stariji od 20 godina pomrijeti u pustinji, osim Josue i Kale- 
ba.« Uhode, koji su raširili zle glase o obećanoj zemlji, pomrli 
su naočigled svima naglom smrću. 

Sutradan krenu Izraelci na put u kanaansku zemlju, ali 
ih je Mojsije odvraćao govoreći: »Nemojte ići, jer Gospod ne će 
biti s vama, pa da ne podlegnete vašim neprijateljima!« Kad 
su ipak pokušali ići, Mojsije i zavjetni kovčeg nisu im se pri- 
družili. Tada udare Amalečani i Kanaaneji na Izraelce i raz- 
biju ih. 

2. Korina pobuna. Za boravka u Kadesu pobunio se K o- 
ra iz plemena Levijeva u dogovoru s Datanom i Abiro- 
nom i oko 250 ljudi uglednih. Izraelaca, te stanu vikati pro- 
tiv Mojsija i Arona. Njihova pobuna išla je za tim, da poruši 
Božju ustanovu svećeništva i da izjednači sve Izraelce u toj 
stvari. Pobunjenike je Bog kaznio tako, da se pod, njima otvo- 
rila zemlja i spalio ih oganj. 

3. Aronov štap. Da se pred narodom jednom za svagda 
riješi pitanje, koga je Bog izabrao za svećeničku čast, reče Go- 
spod Mojsiju: »Uzmi od svakoga plemenskoga kneza po jedan 
štap i napiši na njemu ime Itaga plemena, a na štapu Levijeva 
plemena napiši Aronovo ime. Te štapove metni u sveti šator 
i ostavi ih tamo do sutrašnjega dana! Koga izaberem za sveće- 
nika, njegov će štap procvasti.« Mojsije učini po Božjoj zapo- 
vijedi. Sutradan je procvao Aronov štap. Tada iznese Mojsije 
štapove pred narod, i svako pleme uzme svoj štap, a Aronov 
procvali štap metne Mojsije po Božjoj zapovijedi u zavjetni 
kovčeg, da se tamo čuva za uspomenu, kako je sam Bog Arona 
izabrao za svećenika. 

4. Sumnja Mojsija i Arona. Kad je u pustinji izumro sav 
naraštaj Izraelaca, koji je izašao iz Egipta, skupio se mladi na- 

raštaj početkom četrdesete godine putovanja po pustinji kod Ka- 
desa. Ali i mladi naraštaj počeo je radi nestašice vode doskora 
vikati na Mojsija i Arona. Tada se Mojsije i Aron pomole Bogu, 
a Bog reče Mojsiju: »Uzmi svoj štap te pođi ti i Aron s narodom 
do stijene, i progovorite stijeni, te će vam izvesti vodu!« Ali su 
Mojsije i Aron posumnjali, da li će to Bog ponovno učiniti. 
Ipak udari Mojsije štapom dva puta u stijenu, i na drugi uda- 
rac poteče toliko obilje Vode, da se napojio narod i stoka. Ali 
Gospod reče Mojsiju i Aronu: »Jer mi niste vjerovali, da me 
proslavite pred tim narodom, ne ćete vi uvesti ovaj narod u 
zemlju, koju ću mu dati.« Odanle zaputio se narod prema gori 
Hor, i tamo umrije Aron u dobi od 123 godine, oplakan od sveg 
naroda kroz 30 dana. Poslije Aronove smrti prešla je čast veli- 
koga' svećenika na njegova najstarijega sina Eleazara. 

5. Mjedena zmija. Kad su Idumeji Izraelcima zapriječili 
putovanje kroz svoju zemlju, morao je narod krenuti duljim 
zaobilaznim putem, pa se radi toga opet ozlovoljio i počeo je 
mrmljati protiv Boga i na Mojsija. Zato Bog pusti na narod 
zmije otrovnice, kojih je ujed pekao kao vatra, i mnogi su od 
toga pomrli. Narod se pokajao i rekao Mojsiju: »Sagriješili smo! 
Moli Boga, da ukloni od nas zmije!« Mojsije se pomoli za narod, 
a Bog mu reče, neka načini zmiju od mjedi i podigne je na 
motki kao znak. Tkogod, ujeden od zmije, pogleda na mjedenu 
zmiju, ozdravit će. Mojsije učini po Božjoj riječi, i svi, koji su 
pogledali na mjedenu zmiju, ozdravili su od ujeda otrovnih 
zmija. 

Podizanje mjedene zmije u pustinji tip je Isusa Krista na križu, 
kako je to sam Isus Krist rekao: »Kao što je Mojsije podigao zmiju 
u pustinji, tako treb$ da bude podingut Sin čovječji, da nitko, tkr> 
u njega vjeruje, ne propadne, nego da ima vječni život« (Iv. 3, 14). 

6. Balaamovo proroštvo. Izraelci su na svom putovanju 
došli do moapske zemlje. Moapski kralj Balak pobojao se, da 
će Izraelci udariti na njega. Zato dozove neznabožačkog proroka 
B a 1 a a m a i reče mu: »Prokuni ovaj narod, ne bih li ja nad- 
jačao i istjerao ih iz svoje zemlje!« Tada povede Balak Balaama 
na goru, odakle se mogao vidjeti sav izraelski oko. Ali Bog nije 
dopustio Balaamu, da prokune izraelski narod, nego je zapo- 
vjedio, da ga blagoslovi. Na to se kralj Balak- rasrdi na Bala- 
ama, a Balaam mu odgovori: »Evo vidim ga, ali ne sada; 
gledam ga, ali ne izbliza. Izaći će zvijezda iz 
Jakova i ustat će žezlo iz Izraela, te će pobiti 
moapske vođe i opustošiti sve Setove sinove.« 

U ovim Balaamovim riječima sadržano je mesijansko proroštvo. 
Zvijezda iz Jakova i žezlo iz Izraela znači Mesijino kraljevstvo, kojo 
će nadvisiti slavu svih naroda i nadvladati sve neprijatelje. Ovo je 
proroštvo izrečeno u znamenitom času, kad je izraelski narod dovršio 

svoje putovanje kroz pustinju i stoji na pragu ulaza u obećanu zem- 
lju. Tako će i vrijeme pojave Spasitelja biti prekretnicom dviju vre- 
menskih epoha, gdje završuje Stari Zavjet, a počinje Novi vječni 
Zavjet. 

7. Mojsijeve posljednje opomene i smrt. Na svršetku če- 
trdesete godine poslije izlaska iz Egipta skupi Mojsije sav na- 
rod, da mu dade posljeđhje opomene prije svoje smrti. Od onih, 
koji su izašli iz Egipta, pomrli su svi, osim Josu^ i Kaleba, a 
sada je došao red i na Mojsija* Najznatnije riječi iz Mojsijeva 
oproštajnoga goVora jesu ove: »Gospod Bog je naš jedini Go- 
spod. Zato ljubi Gospoda Boga svoga svim srcem svojim, svom 
dušom svojom i svom snagom svojom. Pripovijedajte svojoj 
djeci, što vam je učinio Gospod, i učite ih njegovim zapovije- 
dima! Tada ćete zadovoljno živjeti u svojoj zemlji, za koju se 
Gospod zakleo, da ‘će je dati vama i vašem potomstvu.« Po tom 
reče još Mojsije: »Meni je danas 120 godina, pa vas više ne 
mogu voditi, a i Gospod mi je rekao: Ne ćeš prijeći preko Jor- 
dana. — Mjesto mene podići će ti Bog proroka iz tvoga naroda. 
Njega slušaj!« 

Ove riječi znače ponajprije, da će Bog u izraelskom narodu 
podizati proroke, da ga upućuju na dobro, a konačno se odnose na 
najvećeg proroka, Spasitelja Isusa Krista. 

Potom dozove Mojsije preda se Josuu i reče mu: »Josua, 
budi jak i hrabar, jer ćeš ti uvesti ovaj narod u obećanu zemlju 
i ždrijebom ćeš je razdijeliti.« 

Mojsije je napisao sav zakon u knjigu i dao ju je svećeni- 
cima, da je čuvaju i da svake sedme godine o prazniku Sjenica 
čitaju svemu narodu knjigu zakona. Napokon blagoslovi Moj- 
sije prije svoje smrti sav natfod po plemenima, a potom uzađe 
na goru Nebo. Odanle mu je Bog pokazao obećanu zemlju i re- 
kao mu: »Ovo je zemlja, koju sam obećao Abrahamu, Isaku 
i Jakovu. Vidio si je svojim očima, ali u nju ne ćeš ući.« Potom 
umre Mojsije na gori Nebo, a njegovo tijelo dade ukopati sam 
Bog (po svom anđelu) tako, da za njegov grob nije nitko doznao. 
Sav je narod plakao za Mojsijem 30 dana. U Izraelu nije više 
bilo tako velikog proroka, kao štfo je bio Mojsije, dok nije došao 
Isus Krist, osnivač Novog Zavjeta. 

Mojsije kao izbavitelj, posrednik, čudotvorac, vođa i učitelj svog 
naroda osnivač je starozavjetne vjerske zajednice ili zavjeta s Bogom. 
U svemu tome on je proročka slika ili tip Isusa Krista, Spasitelja 
od ropstva grijeha, posrednika, čudotvorca, vođe, učitelja i novozav- 
jetnog zakonodavca, koji je osnovao vječni i opći Novi Zavjet s Bo- 
gom u svojoj Crkvi. 

JOSUA 

Mojsije je postavio temelje Božje vlade (teokracije) kod 
Izraelaca. Kad je Mojsije umro, započinje drugo razdoblje 

u izgradnji teokracije kod Izraelaca: osnivanje samostalne 
države u obećanoj zemlji. Kod toga trebalo je izvršiti naj- 
prije vojnički zadatak, osvojenje zemlje iz ruku dotadanjih sta- 
novnika, poznatih pod skupnim imenom Kanaaneji. Bog je iza- 
brao Josuu, da ostvari taj zadatak. Josua je Mojsiju bio često 
savjetnik i pomoćnik, osobito u ratnim pothvatima. Tako je u 
boju protiv Amalečana bio Josua vođa ratnika. Po Mojsijevoj 
dakle smrti bila je Josuina glavna zadaća osvojiti obećanu 
zemlju i razdijeliti je među 12 narodnih plemena. U tu svrhu 
bio je Josui potreban ugled hrabra i odlučna vojskovođe. Zato 
je sam Bog utvrdio Josuin ugled odmah na početku njegova 
djelovanja i to sa dva velika čuda, a to je prijelaz preko Jor- 
dana po suhom dnu i čudesno zauzeće grada Jerihona, 

1. Priprava za prijelaz preko Jordana. Tri dana prije pri- 
jelaza preko Jordana zapovjedi Josua narodu, neka se pripravi 
za svečani prijelaz preko Jordana i neka priredi sebi brašna 
za hranu, jer će nakon prijelaza preko Jordana prestati padati 
mana. U isto vrijeme pošalje Josua dva čovjeka u Jerihon, da 
izvide grad i okolicu. Kad su oni došli u Jerihon, svrate se u 
kuću žene R a h a b e. Kralju u Jerihonu bilo je odmah dojav- 
ljeno, da su došli uhode, i on pošalje svoje ljude, da ih uhvate. 
Ali Rahaba je uhode sakrila na tavanu svoje kuće. Ona je 
naime čula za čudesno vodstvo Izraelaca po pustinji i povje- 
rovala u pravoga Boga. Zato je sakrila uhode i na odlasku ih 
zamolila, da poštede prigodom osvajanja grada nju i njezin 
tfod. Oni joj to pod zakletvom obećaju i ugovore s njom, da 
postavi kao znak na prozoru crvenu vrpcu. Tada ih ona spusti 
po užetu preko zida. Oni se povrate k Josui i kažu mu sve, što 
im se dogodilo, i kako su se stanovnici Jerihona preplašili Izra- 
elaca. 

2. Prijelaz preko Jordana. Poslije tri dana zapovjedi Jo- 
sua rano ujutro, da se sav narod svrsta u svečanu povorku, koja 
je krenula put Jordana. Naprijed su išli svećenici noseći kovčeg 
zavjetni, a za njima ostali narod. Čim su se svećenici nogama 
dotakli vode u rijeci Jordanu, ustavi se gornja voda kao zid, 
a donja oteče u Mrtvo more, i osuši se dno rijeke Jordana, dok 
nije prešao sav narod na drugu (zapadnu) strani^ u Galgalu. Tu 
su podigli spomenik od dvanaest kamena, uzetih iz sredine 
korita Jordana na spomen čudesnog prijelaza rijeke. 

U Galgali je narod proslavio Pashu, i tu su jeli kruh od 
novog žita ove zemlje, jer je prestala padati mana. 

3. Osvojenje Jerihona. Kad je Josua bio kod Jerihona, 
pouči ga Gospod, kako će osvojiti grad. Šest dana obilazit će 
oko grada, svaki dan po jedamput. A sedmoga dana obići će 

grad sedam puta. Svećenici će ići naprijed, noseći zavjetni kov- 
čeg, i zatrubiti trubljom sedam puta. Kad zatrube sedmi put, 
porušit će se gradski zidovi. Sedmoga dana, kad je narod obi- 
lazio grad sedmi put, zatrubili su svećenici sedam puta, i grad- 
ski su se zidovi srušili. Tada navali narod uz veliku viku sa 
svih strana u grad i pobije u njemu sve, osim Rahabe, koja je . 
prigrlila izraelsku vjeru i udala se za čovjeka Izraelca. Iz nje- 
zina se potomstva kasnije rodio kralj David. Tako je neznabo- 
ška Rahaba postala prababa Spasitelja svijeta. 

4. Podjela zemlje među dvanaest izraelskih plemena. Po- 
slije pada Jerihona osvajao je Josua redom druge gradove, i u 
tom ga je Bog često pomagao čudesnim načinom. Tako u bitci 
s amorejskim kraljevima kod Gabaona pusti Bog na amorejsku 
vojsku krupnu tuču kao kamenje, koja je pobila više vojske, 
negoli je poginulo od izraelskog mača. Kako je žestoka borba 
sveudilj trajala, zavapi Josua ka Gospodu govoreći: »Sunce, 
ne miči se na Gabaon, ni mjeseče na dolinu Ajalon!« I Bog 
usliša Josuinu molitvu, i zaustavi se čudesnim načinom svijetlo 
sunca i mjeseca, dok nije Josua izvojevao pobjedu nad Amo- 
rejima. 

Osvajanje zemlje trajalo je sedam godina. Potom razdijeli 
Josua osvojenu zemlju među 12 plemena izraelskog naroda. 
Jedino Levijevo pleme nije dobilo dijela u zemlji, jer je ono 
bilo određeno za službu u svetom šatoru, nego je bilo naseljeno 
u 48 gradova. Za naknadu moralo je ovo pleme dobivati od 
ostalih plemena desetinu svih poljskih plodova i određene dije- 
love od prinesenih žrtava, i tako se uzdržavalo. Zavjetni kov- 
čeg bio je smješten u grad Silon, gdje je ostao oko 300 godina. 

5. Josuina smrt. Kad je Josua ostario, skupio je sav narod 
u Sihem i opomenuo ga, da vjerno vrši Božji zakon, da se ne 
druži i ne ženi s neznabošcima, da oni ne odvrate narod od 
Gospoda Boga. Tada obnovi Josua i sav narod zavjet s Bogom 
i obeća, da će vjerno služiti Bogu. Josua umre u starosti od 
110 godina. 

Josua, u grčkom izgovoru »Isus«, po svom imenu znači »Bog je 
Spasitelj«, On je uz čudesnu Božju pomoć spasio svoj narod od ne- 
prijateljskih kanaanejskih naroda i uveo ga u obećanu zemlju. Time je 
pokazao svom narodu primjer, kako treba da se čvrsto uzda u Božju 
pomoć, ako Ostane Bogu vjeran. Josua je svojim imenom, vjernošću 
i pravednošću slika ili tip Spasitelja. 

DOBA SUDACA (od g. 1200—1030. pr. Kr.) 

Poslije J'osuine smrti živio je izraelski narod po svojim 
plemenskim običajima, bez vrhovnoga kneza; čitav se narod 

smatrao, da pripada Gospodu kao Božje kraljevstvo (teokra- 
cija). Doskora je narod počeo zanemarivati Božji zakon. Zato 
ga je Bog predao pod vlast susjednim neprijateljskim narodi- 
ma, da im je morao plaćati danak. U takvoj bi se nevolji narod 
sjetio Boga, te bi se pokajao i zavapio k Bogu za pomoć. A Bog 
bi podigao narodu junaka, koji je uz Božju pomoć izbavio 
narod od neprijatelja. Nakon pobjede odlikovan bi takav junak 
od naroda čašću suca, koju bi vršio do svoje smrti. Tako je 
bilo kroz nekih 200 godina poslije Josuine smrti. 

U Sv. Pismu spominje se 14 sudaca. Najznatniji su: G e- 
deon, Samson, Helije i Samuel. 

1. Gedeon je izbavio Izraelce od nasilja Madijanaca, koji 
su ih pljačkali 7 godina. On je upravo vršio na gumnu svoje 
žito, i tada mu se javi Božji anđeo i pozove ga, da izbavi Izra- 
elce od neprijatelja. Za znak, da je od Boga pozvan, dodirnuo 
je anđeo štapom Geđeonovu žrtvu i pade iz pećine oganj te 
spali žrtvu. Na Gedeonov poziv sabralo se 32.000 ljudi. Po Go- 
spodnjoj uputi reče im Gedeon, da se može vratiti kući svaki, 
koga je strah; i povrati se 22.000 ljudi, a ostade ih 10.000. Ali 
i od ovih po Božjoj uputi izabere Gedeon samo one, koji su 
rukom prinosili vodu k ustima, kad su pili. Njih je bilo 300, 
a sve ostale otpusti. Ove razdijeli Gedeon u tri čete, i dade 
svakome u ruke luč, pokriven s praznim zemljanim vrčem, 
i trublju, te im reče lozinku: »Mač Gospodnji i Gedeonov!« U 
ponoći opkole Gedeonovi ljudi madijanski tabor s tri strane, 
pobačaju vrčeve i podignu zapaljene luči uz trubljenje i viku: 
»Mač Gospodnji i Gedeonov!« Madijanci se probude od sna i 
veoma uplašeni dadu se u bijeg, a Izraelci ih mnogo pobiše. 
Poslije ove pobjede izabran bi Gedeon sucem, a zemlja je bila 

mirna 40 godina. 

\ 

2. Samson je izbavljao Izraelce od filistejskoga jarma, koji 
ih je tištio 40 godina. On se od svoje mladosti zavjetovao nazi- 
rejskim zavjetom, da ne će šišati kose ni piti opojnih pila, ni 
jesti što nečisto. Zato ga Bog obdari silnom snagom. Kad ga 
je jednom iznenada napalo 1000 Filisteja, nemajući ništa drugo 
pri ruci, pograbi kost magareće čeljusti i razbije njome 1000 
ljudi. Drugom zgodom, kad je ušao u grad Gazu, da ondje pre- 
noći, naumili su ga Filisteji uhvatiti i ubiti, ali on o ponoći 
ustane, pobije stražare i razvali gradska vrata te ih odnese na 
obližnju goru. 

Ali Samson je pogriješio, kad je slijepo zavolio filistejsku 
djevojku Dalilu. Ona je od njega izmamila, te joj je otkrio, 
da mu se snaga krije u pramenima kose. Ona ga uspava i odreže 
mu kosu, pa dozove zasjedu, da ga sveže. Budući da je Samsona 

ostavila snaga, nije se mogao ovaj puta obraniti. Njegovi ga 
neprijatelji oslijepe, okuju u verige i zatvore u tamnicu, gdje 
je kao rob okretao mlinski žrvanj. Potom su Fiiisteji priredili 
veliku svečanost u čast svome idolu Dagonu (to je lik. komu je 
gornji dio tijela bio sličan čovjeku, a donji ribi), da se prove- 
sele, što su dobili u ruke Samsona. Na svečanost skupilo se 
oko 3000 ljudi. Ovamo dovedu Samsona i smjeste ga među dva 
stupa, kojima je bila poduprta kuća, da im igra. Tada se Sam- 
son pomoli Bogu, da mu povrati nekadašnju snagu, da se osveti 
svojim neprijateljima za obadva svoja oka. Zatim se nasloni 
rukama na oba stupa i uzdrma ih tako jako, da se cijela kuća> 
srušila i ubila sve ljude, koji su bili u njoj. Tako je Samson 
umirući pobio više neprijatelja, nego za svoga života. 

3. Ruta. U vrijeme sudačko, kad je u izraelskoj zemlji na- 
stala glad, iselio se Betlehemac Elimelek sa svojom ženom 
Noemijom i sa dva sina u moapsku zemlju. Sinovi mu se 
ondje ožene dvjema Moapkama, Orfom i Rutom. I umre 
Betlehemac, a doskora umru i oba njegova sina. Tako su ostale 
udovicama Noemija i obje njezine snahe. Noemija je odlučila 
vratiti se u svoj zavičaj, a svojim je snahama savjetovala, da 
ostanu u svojoj zemlji. Orfa se dala nagovoriti na to, ali Ruta 
ne, nego je čvrsto odlučila poći s Noemijom i rekla je: »Kamo 
ti ideš, idem i ja; tvoj narod bit će moj narod; tvoj Bog bit će 
moj Bog; gdje ti umreš, umrijet ću i ja!« Tako je dakle Ruta 
bila spremna na doživotnu pomoć Noemiji. A bilo je vrijeme 
žetve, i Ruta upita Noemiju, ne bi li išla u polje pabirčiti klasje 
(kupiti klasje, koje ostaje iza žeteiaca, da ga ne povežu u sno- 
pove). I otide Ruta pabirčiti na polje Betlehemca B o o z a. Nje- 
mu se svidjela Rutina čestitost i marljivost, i kad je svršila 
žetva, uzme Rutu za ženu. Tako je Bog nagradio Rutinu vjer- 
nost. Iz ove ženidbe rodio se Obed. On je imao sina I s a j a, 
oca kralja Davida. 

Odatle se vidi, kako je Bog i neznabožačkim dušama, koje su 
iskreno. željele štovati pravoga Boga, dao milost obraćenja. 

4. Helije i Samuel. Pod kraj sudačkoga doba bio je sucem 
u Izraelu veliki svećenik Helije, koji je imao dva vrlo opaka 
sina, O'fnija i Finesa. Oni su bili tako lakomi i nasilni, 
da su ljudima iz ruku otimali meso žrtava prije, nego se žrtvo- 
valo. To je bilo narodu na sablazan, te se odbijao od bogoštov- 
nih obreda. 

U to vrijeme živio je neki pobožan čovjek E 1 k a n a. Nje- 
gova žena Ana nije imala djece, pa se veoma žalostila. U svo- 
joj nevolji utekla se molitvom Bogu za pomoć i zavjetovala se,, 
ako je Bog obdari djetetom, da će ga dati na doživotnu službu; 

u Božjem svetištu. Bog joj usliša , molitvu, i rodi joj se sin> 
komu nadjene ime Samuel (= »Bog je uslišao«). Kad je dje- 
čaku bilo tri godine, dovede ga mati k velikom svećeniku He- 
liju i preda mu ga na službu u svetištu. Samuel je bio mio Bogu 
i ljudima. 

Jedne noći začuje Samuel, kako ga netk'o zove: »Samuele, 
Samuele!« Samuel potrči k Heliju i reče: »Evo me, što si me 
zvao?« A Helije reče: »Nisam te zvao, idi spavaj!« To je bilo 
drugi i treći put, a Helije se tada dosjetio, da Gospod zove 
dječaka, pa mu reče: »Ako još jednom začuješ glas, da te zove, 
a ti reci: »Govori, Gospode, tvoj sluga sluša!« Samuel otide 
spavati, ali doskora začuje glas kao prije: »Samuele, Samuele!« 
Tada se javi Samuel: »Govori, Gospode, tvoj sluga sluša!« A 
Gospod reče Samuelu: »Nije daleko dan, kad ću kazniti Helija 
i njegove sinove, jer je znao za njihove nevaljalštine, pa ih nije 
kaznio!« Sutradan upita Helije Samuela: »Samuele, moj sine, 
kaži mi, što ti je rekafo Gospod! Nemoj mi ništa zatajiti!« Sa- 
muel premda mu je bilo teško, ispripovjedi Heliju sve, što mu 
je kazao Gospod, a Helije reče: »Gospod je, neka čini, kako 
mu je po volji!« 

Gospodnja se prijetnja doskora ispunila. Filisteji su za- 
vojštili na Izraelce i natjerali ih u bijeg. Tada su izraelski voj- 
vode savjetovali, neka se ponese zavjetni kovčeg u bojne redo- 
ve; ne bi li se vojska ohrabrila. Ali ni to nije Izraelcima pomo- 
glo, nego su ih Filisteji razbili. U boju su poginula oba Helijeva 
sina, a i zavjetni kovčeg zarobili su Filisteji. Kad je to dočuo 
Helije, koji je sa strahom očekivao, kako će boj svršiti, pao 
je naleđice sa stolice, prelomio vrat i umro. Tako su bili ka- 
žnjeni Helijevi sinovi za počinjena svetogrđa, a Helije za svoju 
nerazboritu popustljivost prema svojim sinovima, što ih nije 
kažnjavao. 

Filisteji su smjestili zavjetni kovčeg u hramu svoga boga 
Dagona. Drugi dan našli su Dagonov lik, gdje leži ničice na 
zemlji, a glava mu i ruke otkinute. Povrh toga došla su na 
Filisteje i svakojaka druga »zla. Zato su odlučili, da zavjetni 
kovčeg pošalju natrag Izraelcima. Izraelci su ga smjestili u grad 
Kariat-Jarim, gdje se nalazio do vremena kralja Davida. 

Poslije Helijeve smrti bio je izabran za suca u izraelskom 
narodu Samuel, koji je ujedno postao i velikim svećenikom. 
On je sakupio narod i rekao mu: »Ako se od sveg srca obratite 
k Gospodu, vašemu Bogu, da njemu jedinome služite, on će 
vas izbaviti od robovanja Filistejima«. Narod je učinio pokoru 
i priznao, da je sagriješio pred Bogom, a Samuel je prinesao 
za narod Bogu pomirbene žrtve. U taj čas navalili su Filisteji, 

ali je Bog dao- da se podigla \ia njih silna oluja te ih prepla- 
šila. Tada su Izraelci navalili na Filisteje i porazili ih tako 
jako, da se više nisu usudili provaljivati, doklegod je Samuel 
bio sucem u Izraelu. 

Sudačko doba, koje traje oko 200 godina, jest vrijeme kolebanja 
Izraelaca između klanjanja pravome Bogu (jednoboštvo ili monote* 
izam) i štovanja krivih bogova (mnogoboštvo ili politeizam). B to 
je vrijeme Bog u mnogo navrata pokazao izraelskom narodu, da nitko 
drugi ne može Izraelu biti pomoćnikom i izbaviteljem, nego samo 
pravi Bog. To je doba ujedno primjer Božje strpljivosti s grešnicima, 
kao što milosrđa i ljubavi prema njima, ako se skrušeno kaju za svoje 
grijehe. 

KRALJEVI U IZRAELU (1030—587. pr. Kr.) 

Izrael, odasvud okružen neznabošcima, teško bi se bio 
održao samostalan i trajno povezan s Bogom pod upravom su- 
daca. Trebalo je da se podigne ugled vlasti, koja će narod držati 
u pravoj vjeri i odanosti Bogu. Zato je Bog upravljao poviješću 
toga naroda tako, da je narod sam zaželio imati kralja, koji će 
njime vladati kao Božji pomazanik u duhu teokracije. 

SAUL (oko 1030—1010.) 

Kad je Samuel ostario, povjerio je sudačku vlast svo- 
jim sinovima. No oni nisu bili pravedni i nepristrani kao 
njihov otac, nego su težili za dobitkom i primali mito. Zato 
su starješine izraelskog naroda zamolili Samuela, neka bi im 
postavio kralja, kao što je to kod drugih naroda. Samuelu 
doduše nije to bilo po volji, jer je htio, da sam'o Bog bude 
kraljem izraelskog naroda, ali mu Gospod reče: »Poslu- 
šaj narodni glas i pouči ih, kakva će prava imati kralj.« 

1. Izbor Saula za kralja. U to je Bog objavio Samuelu, da 
će se kod njega navratiti čovjek, po imenu Saul, iz Benjami- 
nova plemena, tražeći svoje izgubljene magarice. Njega neka 
Samuel lijepo primi, jer ga je Bog izabrao za kralja izraelskom 
narodu. Samuel je učinio po Božjem naputku, a za neko vri- 
jeme potom sazvao je Samuel narodnu skupštinu u grad Masfu. 
Tu je predložio narodu, neka ždrijet/om bira kralja. Ždrijeb je 
pao na Saula, koji je bio glavom viši od svega naroda. Saul 
je ispočetka bio srećan u vladanju i uspješno je pobjeđivao 
neprijatelje izraelskog naroda. 

' 2. Saulova neposlušnost Rogu. Poslije mnogih pobjeda 
naloži Gospod po Samuelu Saulu, neka pođe i pobije Amale- 
eane tako, da im ničesa ne poštedi, niti da išta sebi prisvoji od 
njihova blaga. To je trebala biti kazna za ono, što su Amale- 
čani zavojštili na Izraelce, dok su oni putovali kroz pustinju. 

Saul je pobijedio Amalečane, ali je poštedio njihova kralja i 
najboiju stoku prisvojio kao plijen. Osim toga dao je sebi po- 
dići spomenik, kao da je pobjeda od njega samoga, a ne od 
Boga. Kad se Saul povratio iz boja i pohvalio se pred Samue- 
lcm, da je izvršio Božju zapovijed, reče mu Samuel: »Zato, što 
si ti odbacJo riječ ..Gospodnju, Gpspod je odbacio tebe, da ne 
budeš više kralj, i predat će kraljevstvo boljem od tebe.« 

3. Bavidovo pomazanje. Samuel je plakao za Saulom, što 
ga je Gospod odbacio, a Gospod mu reče: »Napuni svoj rog 
uljem i pođi u Betlehem k I s a j u, jer sam jednoga između 
njegovih sinova izabrao za kralja.« Samuel je otišao u Betle- 
hem i tamo je prinesao Bogu žrtvu, te je pozvao na nju Isaja 
i njegovih sedam sinova. Samuelu su svi bili po volji, ali kad 
je htio kojega pomazati, za svakoga je začuo glas: »Nije toga 
izabrao Gospod.« Napokon upita Samuel Isaja: »Jesu li to svi 
tvoji sinovi?« A Isaj odgovori: »Još je ostao najmlađi,’ koji 
pase ovce.« Samuel reče: »Pošaljite po njega!« I dođe najmlađi 
sin David, a Gospod reče Samuelu: »Ustaj i polnaži ^a. ovaj 
je!« I Samuel pomaže Davida pred njegovom braćom. Od toga 
je dana došao Duh Gospodnji na Davida, a Saula je ostavio Duh 
Gospodnji i počeo ga napastovati zao duh. Tada reče Saul svo- 
jim slugama: »Nađite mi čovjeka, koji zna dobro svirati i pje- 
vati uz harfu!« I našli su Davida te ga odmah odveli pred 
Saula; a Saul ga veoma zavoli, jer je David bio mladić razbo- 
rit, 'lijepa izgleda i junačan, i učini ga svojim štitonošom. Kad 
bi Saula napao zao duh, David bi udarao u harfu, i Saulu bi 
odlanulo. 

4. Daviđova pobjeda nad Goli jatom. Posliie nekog vre- 
mena podignu Filisteji vojsku protiv Izraela, a vodio ih je neki 
div, imenom Goli jat, koji je bio visok šest lakata i pedalj 
(oko 3 metra), teško naoružan i sav u mjedenom oklopu. Or> 
se rugao izraelskoj vojsci i izazivao, da li mu se usuđuje tko 
izaći na dvoboj, pa ako ga pobijedi, vrijedit će kao da je po- 
bijeđena čitava filistejska vojska. Ali se nitko od Izraelaca 
nije usudio izaći na dvoboj s Golijatom. — U vojsci su se 
nalazili i Daviđova tri brata, koje je David posjetio đone 1 
savši im nešto hrane. Kad je David čuo, kako Golijat izaziva 
Izraelce i huli na njihova Boga, otide k Saulu i reče mu: »Ja, 
tvoj sluga, idem da se borim protiv Filistejina!« Saul mu 
odvrati: »Ne možeš se ti boriti s Filistejinom, jer si premlad* 
a on je ratnik od svoje mladosti.« David odgovori: »Dok sam 
čuvao ovce svoga oca, Gospod mi je pomogao, da sam nadvla- 
dao lava i medvjeda, pa će me sačuvati i od toga Filistejina.« 
Tada reče Saul: »Idi, i Gospod neka bude s tobom!« Saul mu 

ponudi svoj bojni oklop, ali David nije bio na to navikao, 
i zato ostavi to, pa uzme sa sobom pastirski štap, praću i pet 
glatkih kamena, i pođe protiv Goli jata. Kad je ovaj ugledao 
Davida, upita ga porugljivo: »Zar sam ja pseto, da ideš protiv 
mene sa štapom? Dođi samo da nahranim nebeske ptice i 
zemaljske zvijeri tvojim mesom!« David mu odvrati: «Ti ideš 
na mene s mačem, kopljem i oklopom, a ja idem na tebe u ime 
Gospoda Boga izraelske vojske, na koga si ti pohulio!« A kad 
se Golijat približio, zamahne David praćom i pogodi Golijata 
kamenom u čelo tako, da se ovaj odmah srušio na zemlju. 
Tada David pritrči, izvuče Golijatov mač iz korica i odrubi 
mu glavu. Kad su to vidjeli Filisteji, spopao ih je strah i dali 
su se u divlji bijeg, a Izraelci su ih tjerali sve do njihovih 
međa. Toga dana zavolio je Saulov sin Jonatan Davida, te 
mu je u znak prijateljstva darovao svoje odijelo, mač, luk 
i pojas. 

5. Saul progoni Davida. Kad se izraelska vojska pobjed- 
nički vraćala, izašle su joj ususret žene i pjevale su: »Saul 
pobi tisuću, David deset tisuća!« To je pobudilo u Saula za- 
vist, -pa je zamrzio Davida i rekao je: »Još mu treba samo 
kraljevstvo!« Sutradan, kad je Saula napao zao duh, a David 
počeo udarati u harfu, nabacio se Saul kopljem na Davida, 
da ga ubije. Ali David se izmakao, i koplje je udarilo o zid. 
Od toga vremena počeo se Saul veoma bojati Davida, jer je 
vidio, da je s Davidom Božji duh. Da Saul ukloni od sebe 

Davida, imenova ga tisućnikom i obeća mu svoju kćer Mi- 
holu za ženu, uz uvjet, da pobije stotinu Filisteja, a mislio 
je, da će David tako pasti u ruke Filistejima. Ali David pobije 
dvije stotine Filisteja. Saul mu na to dade kćer Miholu za 
ženu, ali je zapovjedio svom sinu Jonatanu i slugama, da 
ubiju Davida. Ali Jonatan, koji je bio Davidov prijatelj, oba- 
vijestio je Davida, da mu je od strane Saula život u pogibli, 
I zato je David otišao od Saula i- sakrio se s nekoliko drugova 
u pustinji. 

Saul je pošao sa 3000 ljudi tražiti Davida u pustinji. Dva puta 
pružila se Davidu prigoda, da se Saulu mogao osvetiti i ubiti ga. Ali 
nije to učinio zato, što je kralj Božji pomazanik. Saul je priznao, da 
je Davidu učinio krivo, ali je David znao, da pred Saulom ne bi bio 
njegov život siguran, i zato je pobjegao u filistejsku zemlju. 

6. Saulova smrt. Doskora su Filisteji skupili opet veliku 
vojsku protiv Izraelaca. S njima je bio i David, ali su ga po- 
slali s puta natrag, bojeći se, da u boju ne bi okrenuo protiv 
njih. Saul je skupio Izraelce na gori Gelboi. Kad su se vojske 
sukobile, Izraelci su bili nadvladani. U boju su pali Jonatan 
I druga dva Saulova sina, a Saul bojeći se, da ne padne u 
ruke Filistejima, zatraži od svoga štitonoše, da ga mačem pro- 
bode. Kad štitonoša tc nije htio učiniti, bacio se Saul sam na 
svoj mač i probo se. 

Kad je David dočuo, da je u boju poginuo kralj Saul 
i Jonatan, razdro je haljine u znak žalosti i proplakao govo- 
reći: »Gelboinske gore, ne padala na vas rosa ni kiša, jer su 
na vama poginuli junaci Saul i Jonatan! Plačite, kćeri Izra- 
elove! Žao mi je za tobom, predragi brate Jonatane! Kao što 
majka ljubi svoga jedinca, tako sam. ja tebe ljubio!« 

Saul je po svojim sposobnostima mogao biti dobar kralj, samo 
da se nije uzoholio i postao Bogu neposlušan. Iz oholosti porodila se 
u njemu zavist prema Davidu, a iz ove se opet rodila mržnja na 
Davida i želja da ga ubije. Tako je Saul sve dublje padao udalju- 
jući se od Božjeg duha, a zao duh doveo ga je napokon do očaja, 
da je sam sebi oduzeo život, i tako upropastio svoju dušu. 

David je postupao plemenito, te nije svome neprijatelju vraćao 
zlo za zlo, niti mu se osvećivao. 

DAVID (oko 1010 — 970.) 

1. Davidovo kraljevanje. Posli je Saul ove smrti vratio se 
David iz filistejske zemlje u svoju domovinu, gdje ga izabere 
Judino i Benjaminovo pleme za kralja. Ali Abner, vojvoda 
poginuloga kralja Saula, proglasi među ostalima izraelskim 
plemenima kraljem Izboseta, Saulova sina. No nakon se- 

dam godina postali su Izraelci nezadovoljni s Izbosetom i ubili 
ga, a David je postao kraljem nad svih dvanaest plemena Iz- 
raelovih. 

David je za svog vladanja pribavio zemlji mir, jer je 
pobijedio Filisteje, Moapce, Amonce i Edomce. Konačno je 
sasvim pokorio i Jerusalem, gdje je do tada bilo nepokorno 
kanaanejsko pleme Jebuseji. Tada je David učinio Jerusalem 
glavnim gradom i prijestolnicom svoga kraljevstva. Tu je sa- 
zidao svoju kraljevsku palaču. 

Kad je David pribavio mir svome kraljevstvu te uredio 
upravu zemlje, pobrinuo se također, da uzorno uredi bogo- 
služje. On je rasporedio svećenike u 24 skupine, te odredio 
levitima različite službe oko svetog šatora. Dalje je David ob- 
novio sveti šator na gori Sionu i dao je onamo svečano pre- 
nijeti zavjetni kovčeg iz Kariat-Jarima u povorci svećenika, 
levita i velikog mnoštva naroda uz pjesmu i svirku raznovr- 
snih glazbala. U toj je povorci sudjelovao i sam kralj David 
igrajući, premda mu se žena M i h o 1 a radi toga rugala. 

Napokon je David mjesto svetog šatora nakanio sagraditi 
Božji hram, ali mu je Bog javio po proroku N a t a n u: »Ne 
ćeš mi ti graditi hram, jer si vodio mnogo ratova i prolio 
mnogo krvi, nego će hram sagraditi tvoj miroljubivi sin S a- 
lomon.« Zato se David zadovoljio, da načini nacrt za grad- 
nju hrama, i dao je pribaviti drvo, kamenje i ostalo, što je 
bilo potrebno za tu gradnju. 

2. David kao pjesnik. David je bio također od Boga na- 
dahnut pjesnik. On je ispjevao čitav niz pobožnih pjesama, 
nazvanih Psalmi, što sačinjavaju glavni sastavni dio zbirke 
150 psalama. Budući da od Davida kao pjesnika potječe naj- 
veći dio psalama (73), prozvana je čitava zbirka Davidov 
psaltir. Po sadržaju ti se Psalmi dijele u pjesme klanja- 
lačke, zahvalnice, pokorničke, poučne i pro- 
ročke. Među proročkim Psalmima osobito su znatni oni, 
u kojima se što proriče o Spasitelju ili Mesiji, pa se zato i zovu 
mesijanski Psalmi. U njima se o Spasitelju proriče: 

a) Da će biti Sin Božji i vladar novoga kraljevstva: 
»Gospod mi reče: Ti si moj Sin; ja Te danas rodih. Traži od 
mene, i dat ću ti narode u tvoju baštinu, i zemaljske krajeve 
u tvoj posjed« (Ps. 2. 8.) »Reče Gospod Gospodu mome: Sjedi 
meni s desne, dok pokorim tvoje neprijatelje za podnožje tvo- 
jim nogama.« (Ps. 109, 1.). 

b) O Spasiteljevoj muci: »Bože moj, Bože moj, zašto 
si me ostavio? ... Ja sam kao crv, a ne kao čovjek; ljudski 

izmet i narodni prezir. Svi, koji me gledaju, rugaju mi se; zije- 
vaju na me, mašu glavom . . . Proboli su mi ruke i noge; 
prebrojili su mi sve kosti . . . Razdijelili su moje haljine, za 
moj ogrtač bacili su kocke.« (Ps. 21, 2, 7. 17 — 19.) »Dali su mi 
žuč za jelo, .a u žeđi napojili su me octom.« (Ps. 68, 22.). 

c) O Spasiteljevu uskrsnuću: »Moje će tijelo poči- 
vati u smirenju; jer ti ne ćeš ostaviti moje duše u podzemlju, 
niti ć£š dopustiti, da tvoj Svetac osjeti truhlenje.« (Ps. 15, 
9 — 10 .) 

d) O Spasiteljevu uzašašću: »Uzašao si na nebesku 
visinu, vodeći sa sobom zarobljeno roblje, koje si primio kao 
dare među ljudima.« (Ps. 67, 19.) 

e) 0 slavnom Mesijinom kraljevstvu: »U 
njegove će dane zavladati pravda i obilje mira; vladat će tod 
mora do mora; klanjat će mu se svi zemaljski kraljevi, svi 
narodi služit će mu. U njemu bit će blagoslovljena sva pleme- 
na, svi će ga narodi slaviti.« (Ps. 71, 7 — 8. 11. 17.) 

3. Davidov grijeh i Absalomova buna. Premda je David 
bio pobožan, ipak je u jednoj grešnoj prigodi podlegao napasti 
i teško sagriješio. Bilo je to, kad je njegov vojvoda Joab vo- 
jevao na Amonce, a David je ostao u Jerusalemu. Tu ugleda 
Betsabe ju, ženu Uri je, koji je bio s Joabom na vojni. 
David poruči Joabu, neka Uriju postavi u boju na takovo 
mjesto, gdje će poginuti. Joab je to učinio i Urija je pao u 
boju. Tada je David uzdo Betsabeju za ženu. Ovo djelo bilo 
je mrsko pred Bogom, i zato pošalje k Davidu proroka N a- 
tana, koji mu poruči: »Ja sam tebe pomazao za kralja 
u Izraelu, a ti si preda mnom učinio takovo zlo! Za kaznu doći 
će iz tvoje vlastite kuće na tebe veliko zlo!« Tada David 
prizna: »Sagriješio sam Gospodu!« Natan mu odgovori: »Bog 
ti je doduše oprostio grijeh, ali će ti umrijeti sin, što ti se 
rodio od Betsabe je.« Tako se i dogodilo. Sve je to David po- 
korno snosio, a kao izraz dubokoga pokajanja ispjevao je po- 
kornički Psalam 50. »Smiluj mi se, Bože.« 

Najveću bol zadao je Davidu njegjov sin Ab salom. On 
je bio divna tjelesna obličja, ali veoma ohol i častohlepan. 
Zato je počeo ocrnjivati svog oca i ulagivati se narodu da 
postane kraljem mjesto Davida. Jednoga dana proglasi se u 
Hebronu kraljem i krene s velikom vojskom na Jerusalem. 
Kad je tđ čuo David, pobjegao je bosonog iz Jerusalema preko 
potoka Cedrona na Maslinsku gtoru, a odanle preko Jordana, 
gdje se sabrala njegova vjerna vojska. Prije nego su se 
vojske sukobile, rekao je David: »Čuvajte mi sina Absaloma!« 


5 Biblijska povijest 

Absalomova vojska bila je razbijena, a sam Absalom htio je 
pobjeći na mazgi, ali se svojom bujnom kosom zapleo o granu 
nekog hrasta i ostao visjeti, a mazga je ispod njega pobjegla. 
To su javili Joabu, vojvodi Davidove vojske, a on je pustio 
1 tri strjelice Absalomu kroz srce i ubio ga kao vođu buntov- 
nika. Potom su ukopali Absalomovo tijelo i nabacali na nj 
gomilu kamenja. Kad su Davidu javili pobjedu nad Absalo- 
movom vojskom, zapitao je za sina Absaloma, je li na životu. 
Glasnik odgovori: »Neka svi neprijatelji prođu, kao on!« I 
David je razumio, da mu je sin poginuo, te je stao za njim 
naricati: »Absalome, sine moj!« Potom se David vrati u Jeru- 
salem i sav ga je narod radosno dočekao kao kralja. David je 
velikodušno oprostio svima, koji su se bili podigli protiv njega. 

Absaloma je stigla zasl-užena kazna, jer se teško ogriješio o zapo- 
vjed poštivanja roditelja, i k tomu počinio težak zločin veleizdaje, 
kad je htio svrgnuti svoga oca s kraljevske časti. Tako je Absalomu 
njegova tjelesna ljepota bila uzrokom taštine i oholosti, a to ga je 
upropastilo. 

4. Davidova smrt. Kad je David ostari'o i osjetio, da mu 
se približava smrt, dao je pomazati svoga sina Salomona 
za kralja. David je predao Salomonu nacrt za gradnju hrama 
i sve stvari, sabrane za gradnju, te mu je rekao: »Sine moj, 
služi Bogu potpuno predanim srcem i dragovoljno, jer On 
poznaje sve misli duše . . . Gradi hram Božji, a Bog će biti 
s tobom. Djelo je veliko, jer ne će biti stan čovječji, nego 
Božji. Tko hoće dragovoljno što priložiti, neka prinese Gospo- 
du!« I svi su dragovoljno prilagali svoje darove, a kralj David 
se veoma radovao. 

Prije svoje smrti David je zahvalio Bogu za sva dobro- 
činstva i preminuo je navršivši 40 godina vladanja nad Izra- 
elom. Tijelo su mu ukopali na Sionu. 

David praotac Spasitelja. Bog je Davidu prorekao: »Ja ću ti 
dati potomka. . . i utvrdit ću pri i es to njegova kraljevstva dovijeka. Ja 
ću mu biti Otac, a On će biti moj Sin«. (II. Kralj. _7, 12 — 14). U tim 
je riječima sadržano proroštvo, da će Spasitelj poteći iz Davidova ko 
ljena i osnovati vječno duhovno kraljevstvo. Što Bog kaže, da će 
mu biti Otac, znači, da će taj biti pravi Sin Božji. 

Značaj Davidove osobe. David kao čovjek nije doduše bio be? 
pogrešaka, ali je ipak imao postojanu volju, da služi Bogu, pa zato 
se i nakon pada u grijeh skrušeno kaje i moli Boga za oprošten je. 
Prema neprijateljima, premda je strog i pravedan, nije osvetljiv, nego 
plemenit i velikodušan, — Kao kralj bio je vrstan vojskovođa i uprav- 
nik, istinski zauzet za dobro svog naroda, svjestan svoje zadaće, 
da svoju državu uredi tako da uistinu bude u što potpunijem smislu 
Božje kraljevstvo. — Kao prorok svojim Psalmima naviješta naj- 
znatnije događaje iz Spasiteljeva života, pa zato se i sam Spasitelj 
poziva na Davidove proročke riječi o sebi, gdje ga David zove »Go- 
spodom« (Ps. 109, 1 — 2; Mat. 22, 43; Mark. 12, 36), ili, k.id na križu 
moli mesijanski Psalam 21: »Bože moj, Bože moj, zašto si me ostavio?« 

SALOMON (oko 970—930.) 

1. Salomon nastupa kraljevski prijesto. Poslije Daviđove 
smrti zasjeo je na prijesto izraelskoga kraljevstva Salomon 
(= miroljubivi). On se u početku svog vladanja držao opo- 
mena Davidovih, te je ljubio Gospoda i vršio Božje zapovijedi. 
Gospod mu se javio u snu i rekao mu: »Isti od mene, što 
hoćeš, da ti. dam!« Salomon odgovori: »Ti si, Gospode, posta- 
vio svoga slugu kraljem, a ja sam mlad i neiskusan. Daj mi 
poučljivo srce, da mogu pravo suditi tvome narodu i razli- 
kovati dobro od zla!« Ova se molitva Bogu svidjela, i Gospod 
mu reče: »Budući da nisi iskao duga života ni bogatstva, nego 
mudrost, evo, dat ću ti srce mudro i razumno, kako nije 
imao nijedan kralj prije tebe, niti će imati posij U. e. Ali 
povrh toga dat ću ti i dug život.« 

Salomonova mudhost pokazala se prigodom suda dviju 
žena, od kojih je jedna noću ugušila svoje dijete, a da svali 
sa sebe krivnju, podmetnula je svoje mrtvo dijete drugoj, 
a njezino živo uzela sebi. Suci nisu mogli razabrati, kojoj 
pripada dijete, jer je jedna i druga tvrdila, da je dijete nje- 
zino. Salomon zapovjedi krvniku, neka rasiječe dijete i dade 
svakoj pola. Kad je to čula prava mati, vrisnula je i rekla, 
neka ga ostavi drugoj ženi, samo da ostane živo; a druga 
žena rekla je: »Ni tebi, ni meni, nego neka se rasiječe!« Salo- 
mon je odmah razabrao, da ovako ne bi mogla govoriti prava 
mati, i zato reče: »Ono je prava mati; vratite joj živo dijete!« 
— O ovoj se presudi pročulo po svem Izraelu, i divili su se 
Salomonovoj mudrosti i bojali su se kralja. Za vrijeme Salo- 
monova kraljevanja vladao je mir T blagostanje u izraelskom 
kraljevstvu. Mnogi su susjedni kraljevi posjećivali Salomona 
te su se divili njegovoj mudrosti i bogatstvu. 

2. Gradnja i posveta hrama. Četvrte godine svoga vlada- 
nja počeo je Salomon graditi Božji hram na gori Moriji u Je- 
rusalemu. Hram je bio sagrađen po uzoru svetog šatora, samo 
mnogo veći i sjajniji. Gradnja je trajala sedam godina. Zidovi 
su bili podignuti od tesana kamenja, iznutra obloženi cedro- 
vini drvom, islikani kerubima, paomama i cvijećem, a sve je 
bilo bogato pozlaćeno. Oko hrama bila su dva predvorja: prvo 
povišeno unutrašnje za svećenike i levite sa žrtveni- 
kom za žrtve paljenice i s velikom okruglom mjedenom po- 
sudom, koja je stajala na 12 mjedenih volova, a zvala se m j e- 
deno more. U toj je posudi bila voda za pranje svećenika 
i levita. Drugo niže predvorje bilo je za puk. Kad je 
hram bio dovršen, sazvao je Salomon narodne knezove i dao 

SALOMONOV 

HRAM 



je u svečanoj povorci prenijeti zavjetni kovčeg sa Siona na 
goru Moriju u hram Gospodnji. Kad su svećenici smjestili 
zavjetni kovčeg u hramsku svetinju nad svetinjama, napunio 
je oblak Božje slave Gospodnji hram. Salomon dao je prinijeti 
Bogu na čast mnogobrojne žrtve paljenice, te je kleknuo 
i pomolio se Bogu govoreći: »Gospode, Bože Izraelov! Nema 
tebi ravna ni gore na nebesima, ni dolje na zemlji. Tebe 
ne mogu obuhvatiti ni najviša nebesa, a kamoli ovaj hram, 
koji sam sagradio. Ali molim te, obazri se milostivo i usliši 
sve, koji će se Tebi moliti na ovome mjestu!« Kad je Salomon , 
svršio molitvu, sišao je oganj s neba i spalio žrtve, a Izraelci 
su pali ničice na zemlju i poklonili se Gospodu. Bog se opet 
javio Salomonu i rekao mu: »Uslišao sam tvoju molitvu i po- 
svetio ovaj hram; i ja ću se obazirati na 'one, koji se budu 
u njemu molili.« 

3. Svršetak Salomonova vladanja. Salomon je ispočetka 
vladao uzorno, mudro i bogobojazno, ali nije tako ustrajao do 
kraja. Iz neuredne ljubavi i popustljivosti prema tuđinskim 
ženama počeo je graditi žrtvenike krivim bogovima, i tako je 
dao grešan primjer narodu, koji se na Salomonu sablaznio. 
Zato je Bog ukorio Salomona i rekao mu: »Jer si to učinio, 
razdijelit ću tvoje kraljevstvo tako, da ću ga predati jednomu 
od tvojih slugu; samo poradi tvog oca Davida ostavit ću jedan 
dio tvome sinu.« Osim toga narod je sve teže podnosio velike 
daće, koje su narasle poradi raskošna života na kraljevskom 

dvoru, i zato su se u narodu počele dizati bune. Sal'omon je 
umro nakon što je vladao 40 godina. Čini se, da se prije svoje 
smrti ipak pokajao radi toga, što je skrenuo grešnim putem. 

Dok je Salomon vladao držeći se Božjih zakona, bilo mu je 
kraljevstvo slavno, puno blagostanja i mira. To je bilo zlatno doba 
izraelskoga kraljevstva, i to dob^ bilo je slika (tip) Kristova mirolju- 
bivog kraljevstva (Crkve), u kom je vladar Krist, kralj mira. 

Salomonov grešni pad opomena je i najmudrijima i najkrepo- 
snijima, da se ne smiju previše pouzdavati u svoju postojanost na putu 
kreposti, nego treba da se brižno klone grešnih prigoda. One su i 
Salomona navele na težak grijeh krivoboštva. 

4. Dioba kraljevstva (929. pr. Kr.). Kad je Salomon 
umro, naslijedio ga je kao kralj njegov sin Roboam. Pred 
njim su se sabrali starješine izraelskog naroda i rekli su: 
»Tvoj je otac metnuo na nas težak jaram. Olakšaj nam taj ja- 
ram, pa ćemo ti služiti!« Roboam upita za savjet .starce, sa- 
vjetnike svog oca, a oni su mu savjetovali, da posluša narod. 
Ali, Roboam nije poslušao njihova savjeta, nego je zapitao 
mladiće, svoje vršnjake, što bi učinio, a oni su mu rekli: 
»Ovako kaži narodu: 


Moj je otac metnuo na 
vas težak jaram, a ja 
ću na vaš jaram još 
dometnuti; moj otac 
udarao vas je bičevima, 
a ja ću vas udarati 
bodljikavim bičevima«. 
Kad je Roboam to re- 
kao narodu, otpalo je 
deset plemena od njega 
i izabralo za kralja 
Jeroboama, Salo- 
monova slugu. Uz Ro- 
boama ostalo je samo 
Juđino i Benjaminovo 
pleme. Tako se razdi- 
jelilo kraljevstvo na 
dvoje: na judejsko 
s prijestolnim gradom 
Jerusalemom, te 
izraelsko, koje je 
mijenjalo svoju prije- 
stolnicu, dok mu ne 
posta glavnim gradom 
S a m a r i j a. 

Roboam je htio s vojskom prisiliti ostala plemena, da ga 
priznaju za kralja, ali mu Bog poruči po proroku S em ej u. 
neka ne zapodijeva građanskog rata protiv bratskih plemena 
izraelskog naroda, jer se rascjep kraljevstva dogodio po Bo- 
žjoj volji, kao kazna za Salomonove grijehe. 

5. Jeroboam uvodi krivoboštvo. Jeroboam se pobojao, 
ako bi narod polazio na vjerske svetkovine u Jerusalem, da bi 
se mogao povratiti k Roboamu. Zato je podigao dva žrtvenika 
sa zlatnim teocima, i to jedan u Betelu, u južnom dijelu svoga 
kraljevstva, a drugi u Danu, u sjevernom dijelu svoga kra- 
ljevstva, i rekao je narodu: »Ne trebate više ići u Jerusalem! 
Evo vam bogova, koji su vas izveli iz Egipta!« Tako je Jero- 
boam zaveo narod na krivoboštvo, a u njegov su se primjer 
ugledali i kasniji izraelski kraljevi. 

Dioba je kraljevstva imala štetne posljedice za izraelski narod, 
jer je time bio posijan razdor među oba kraljevstva. Osim toga snaga 
l*e izraelskog naroda veoma oslabila prema susjednim neprijateljskim 
narodima. Najgore je zlo bilo širenje vjerskog nehaja i padanje u 
krivoboštvo. Radi svega toga približavalo se vrijeme Božjeg poka- 
ranja, da je jedno i drugo kraljevstvo propalo i narod bio odveden 
u tuđinsko sužanjstvo. 

STARIJI PROROCI 

1. Zadaća i djelovanje proroka. Poslije diobe izraelskoga 
kraljevstva sve je više slabila vjera Izraelaca u pravoga Boga 
i prevladavala je ćudoredna pokvarenost. Tomu su najviše 
bili krivi opaki kraljevi, koji su provodili sablažnjiv život i 
bili odani krivoboštvu. U takvim teškim prilikama Bog je 
podizao proroke, koji su revnovali za vršenje Božjega za- 
kona, opominjali narod i kraljeve, da se okane grešna života 
i krivoboštva, prekoravali opačine i naviještali teške Božje 
kazne radi grijeha. U nevoljama su također tješili narod i pro- 
ricali mu izbavljenje od njih. Osobito su utješna bila njihova 
proroštva o Spasitelju. Proroci su bili Božjim duhom nadah- 
nuti, prosvijetljeni i pozvani, da pred narodom budu gla- 
snici Božje pravednosti i otkupljenja. Bog je često po pro- 
rocima činio čudesa, i tako je potvrđivao, da su oni doista od 
Boga poslani. 

2. Prorok Ilija naviješta sušu. Ovaj je prorok djelovao 
u izraelskom kraljevstvu za vladanja opakoga kralja Ahaba. 
Ahabova žena Jezabela, dala je pogubiti Gospodnje sve- 
ćenike, a mjesto njih dovela je 450 svećenika, koji su širili 
štovanje krivih bogova: Baala i Astarte. Bog je poslao Iliju 
kralju Ahabu, neka mu navijesti, da ne će padati rosa ni kiša, 

dok Ilija to ne zatraži. I zavladala je osjetljiva suša i nerodica 
u čitavom kraljevstvu. Ahab je u gnjevu htio ubiti Iliju, ali 
je on po Božjoj zapovijedi pobjegao i sakrio se najprije u do- 
lini potoka Karita. Tu mu je čudesnim načinom gavran do- 
nosio hranu. Kad je potok presahnuo, otputio se Ilija po Bo- 
žjoj zapovijedi u grad Sareptu u sidonskoj zemlji, da ga tamo 
neka udovica hrani.'' Njoj je Ilija čudesnim načinom množio 
brašno i ulje, i tako joj pomogao, da sa svojim sinom preživi, 
a ujedno da prehranjuje i Iliju. Kad se udovičin sin razbolio 
i umro, Ilija se pomolio Gospodu, neka bi povratio u dijete 
njegovu dušu. Bog je uslišio Ilijinu molitvu, i dječak je oživio. 
Tada reče žena Iliji: »Sada znam, da si ti Božji čovjek, i da 
je Božja riječ u tvojim ustima!« 

Poslije tri i po godine, otkako nije bilo kiše, reče Bog 
Iliji: »Idi i pojavi se pred kraljem Abahom, da pustim kišu 
na zemlju!« Ilija dođe pred Ahaba i reče mu, neka sabere 
narbd i 450 Baalovih svećenika na gori Karmelu. Ahab po- 
sluša, pak i sam dođe na goru. Tada reče Ilija narodu: »Dokle 
ćete hramati na obje strane? Ako je Gospod Bog, slijedite ga; 
ako li je Baal, slijedite njega!« Narod je šutio. A Ilija opet 
reče: »Evo, ja sam sam, a Baalovih svećenika” ima 450. Dajte 
nam dva junca! Jednog neka izaberu oni i neka ga zakolju 
i stave na drva, ali neka ne potpaljuju! Drugoga ću prigotoviti 
ja i metnuti ga na drva, ali ne ću potpaljivati. Na to prizovite 
vi svoje bogove, a ja ću prizvati ime moga Gospoda. Koji pusti 
oganj na žrtvu, onaj neka je pravi Bog!« Sav je narod na 
to pristao. Tada zakolju Baalovi svećenici svoga junca i stave 
ga na žrtvenik, te stanu prizivati Baala vičući od jutra do 
podne: »Baale, usliši nas!« Ali nije bilo nikakva odgovora. 
Ilija im se počeo rugati: »Vičite jače, jer se možda razgovara, 
ili je na putu, ili možda spava. Vičite, da .se probudi!« Oni 
su još jače vikali i po svom običaju počeli se parati noževima, 
da ih je krv oblila, ali opet uzalud. Podvečer je Ilija podigao 
svoj žrtvenik i postavio na nj drva i zaklanog junca. Oko 
žrtvenika dao je iskopati opkop. Tada je zapovjedio, Peka na 
žrtvu lijevaju vodu sve đ’otle, dok se i opkop ne napuni vo- 
dom. Po tom se pomoli Bogu: »Gospode, pokaži danas, da si 
ti Bog Izraelov, da se ovaj narod obrati k tebi!« Na to padne 
oganj s neba i spali žrtvu na žrtveniku, a i vodu u opkopu 
osuši. Kad je to vidio narod, pao je ničice na zemlju, i povi- 
kao je: »Gospod je Bog. Gospod je Bog!« Potom se Ilija po- 
moli za kišu, i doskora su se od mora podigli oblaci i udarila 
je obilna kiša. 

ILIJI NO UZNESENJE 

3. Nabot nevin umoren. Kraj Ahabova dvora u Jezrahelu 
imao je građanin Nabot svoj vinograd. Ahab zatraži od 
Nabota, da mu proda vinograd, jer ga je želio pretvoriti u vrt. 
Nabot otkloni ponudu, jer je vinograd baštinio od otaca, a po 
Mojsijevu zakonu bilo je zabranjeno prodati baštinu od otaca. 
Ahab se na to veoma razljutio, i kad je došao kući, od jada 
nije htio jesti. Jezabela, njegova žena, zapita ga, što mu je, 
i naruga mu se, što se radi toga ljuti, te mu reče, da će to 
ona sama urediti. Jezabela napiše pismo izraelskim starje- 
šinama, neka nađu dva opaka čovjeka, koji će lažno posvje- 
dočiti protiv Nabota, da je pohulio na Boga i na kralja, pa 
neka ga kamenuju. Starješine su to izvršili, a Jezabela je re- 
kla Ahabu: »Uzmi Nabotov vinograd, jer Nabot nije više živ!« 
Ahab ustane i pođe u vinograd. Na putu mu po Božjoj zapo- 
vijedi izađe ususret prorok Ilija i reče mu: »Ubio si i tuđe si 
prisvojio! Ovako kaže Gospod: Na 'onome mjestu, gdje su psi 
lizali Nabotovu krv, lizat će i tvoju krv; a Jezabelu će psi 
izjesti.« To se ispunilo. Tri godine poslije toga bio je Ahab 
ranjen u boju i vozeći se kući umro je na kolima. Kad su 
prali kola, lizali su psi Ahabovu krv. Deset godina kasnije 
dao je novi kralj Jehu baciti Jezabelu s prozora, a psi su 
izjeli njezino tijelo. 

4. Ilijino uznesenje. Došlo je vrijeme, da Bog uzme Iliju 
sa zemlje u nebeske visine. Ilija je obišao proročke škole 

i odabrao sebi za nasljednika E liže ja. Elizej je pratio Iliju 
do Jordana, a Ilija udari svojim plaštem po vodi, i ona se 
rastavi amo i tamo, te prijeđu po suhom preko Jordana. Tada 
reče Ilija Elizeju: »Isti, što hoćeš, da ti učinim prije, nego 
budem uzet od tebe!« Elizej reče: »Molim te, da na meni po- 
čine tvoj dvostruki duh!« Ilija mu odgovori: »Ako me budeš 
vidio, kad ću biti uzet od tebe, bit će ti tako; ako li me 'ne 
budeš vidio, ne će ti se ispuniti, što moliš.« Dok su išli dalje 
i razgovarali, najednom se pojave ognjeni konji i kola, a Ilija 
se počne na njima dizati prema nebu. Kad je to vidio Elizej, 
zavapi: »Oče moj, oče moj!« Tada padne Ilijin plašt na zem- 
lju, a Ilije nestade s vida Elizeju. Elizej razdere od žalosti 
svbje haljine i podigne Ilijin plašt. Potom se vrati do rijeke 
Jordana i udari Ilijinim plaštem po vodi, a voda se rastavi 
i Elizej prijeđe po suhom preko Jordana. Kad su to vidjeli 
Ilijini učenici, rekli su: »Ilijin duh počinuo je na Elizeju!« — 
i došli su pred Elizeja i poklonili mu se do zemlje. 

Prorok Ilija neustrašivo je pobijao krivoboštvo i revnovao za 
vjeru u pravoga Boga. On je ujedno bio glasnik Božje pravednosti. 
Bog je potvrdio njegovo poslanje mnogim čudesima. Ilija je bez smrti 
uzet u nebeske visine, odakle će po riječima proroka Malahije biti 
prije sudnjega dana opet poslan na zemlju, da propovijeda pokoru 
potomcima nevjernoga izraelskog naroda, da se obrate, i onda će 
umrijeti mučeničkom smrću. 

5. Prorok Elizej. Ilijino djelovanje nastavio je prorok 
Elizej. I on je činio mnoga čudesa, ali pretežno na pojedin- 
cima-, i tako je revnovao za čast pravoga Boga. 

Elizej se zaputi poslije Ilijina uznesenja iz Jerihona u 
Betel, gdje su se Izraelci klanjali zlatnom teletu. Kad je išao 
putem, počeli su se dječaci iz grada rugati njegovoj ćelavoj 
glavi. Elizej im se zaprijeti ti ime Gospodnje. Tada izađu iz 
šume dva medvjeda i rastrgaju 42 dječaka. To je bila Božja 
kazna za njih i za njihove roditelje, što ih nisu bolje odgojili. 

Između raznih čudesa, koje je Elizej učinio, spomenut 
ćemo, da je sirskog vojvodu Naamana iscijelio od gube, re- 
kavši mu, da sedam puta zaroni u Jordan. Svog slugu Giezija 
kaznio je radi lakomosti Naamanovom gubom. Nekoj je ženi 
udovici čudesnim načinom umnožio ulje, da može nami- 
riti dug i tako pređusretne, da joj ne proda du sinove u rop- 
stvo. Nekoj je obitelji čudom oživio dječaka, koji je 
umro od sunčanice. Jednom je otrovno jelo učinio 
zdravim, a za vrijeme gladi nahranio je sa dvadeset 
hljepčića 100 ljudi, što inače ne bi dostajalo ni za deset. Pa 
i poslije Elizejeve smrti dogodilo se čudo, kad su u Elizejev 
grob stavili nekog mrtvaca: čim se taj dotakao Elizej evih ko- 
stiju, oživio je. 

Elize.i je svojim čudesima bio pretežno vjesnik Božje dobrote’ 
i milosrđa. 

6. Prorok Jona. Bog je slao svoje proroke i k drugim 
narodima izvan Izraela, da im naviještaju pokoru. Tako je 
Bog naložio proroku J o n i, neka ide u Ninive, glavni grad 
asirske zemlje, i neka tamo propovijeda pokoru, da se ljudi 
obrate od svoje zloće. Ali jer su Ninivljani bili neprijatelji 
Izraelaca, Jona nije htio poslušati Boga. Zato se ukrca na 
lađu, koja je zaplovila sasvim protivnim smjerom u grad 
Tarsis u Spaniji. Ali Bog je Jonu kaznio za taj prkos. Kad je 
lađa zaplovila morem, podigla se velika oluja i zaprijetila 
je pogibao, da se lađa razbije. Svi, koji su bili na lađi, upla- 
šili su se i počeli se moliti, kako je tko znao. Jedini je Jona 
spavao u dnu lađe. Tada ga zapovjednik lađe probudi i vikne 
mu: »Ustani i moli se sVome Bogu, da ne propadnemo!« Ali 
oluja nije prestajala. Tada mornari bace ždrijeb, da vide, tko 
je kriv ovoj nesreći. Ždrijeb padne na Jonu. A Jona reče: 
»Bacite me u more, jer znam, da je radi mene došla na vas 
ova oluja.« Kako je oluja postajala sve jača, bace napokon 
Jonu u more. U taj čas prestala je oluja, a Jonu proguta neka 
velika riba. Tri dana i tri noći bio je Jona u utrobi ribe i mo- 
lio se Bogu, da ga izbavi. Bog je zapovjedio ribi, da Jonu iz- 
baci na kopno. Sada se Jona otputio u Ninive i prolazio je 
gradom vičući: »Još četrdeset dana i Ninive će propasti«. Kad 
su to čuli Ninivljani, počeli su činiti pokoru postom i obukli 
se u pokorničke haljine. U pokori prednjačio je sam kralj 
i pozivao je ljude, da se obrate od grijeha. I doista, Ninivljani 
su se 'obratili, i Bog im se smilovao te nije uništio grada. To 
je bilo Joni žao, pa je izašao iz grada i načinio sebi sjenicu, 
gdje je čekao, što će se dogoditi. Bog je dao, da je kraj sjenice 
porasla biljka ricinus, koja je načinila Joni sjenu i zaštitila 
ga od vrućine. To je Jonu obradovalo. Sutradan zapovjedio je 
Bog crvu, da podgrize biljku. Biljka usahnu, a Jonu pripeče 
sunce, i on poželi da umre. Tada reče Bog Joni: »Tebi je žao 
ricinusa, oko koga se nisi ništa trudio, nego je jednu noć 
uzrastao, a drugu noć usahnuo. A kako meni ne bi bilo žao 
Ninive, velikoga grada, gdje ima više od 120.000 ljudi, koji 
još ne znadu, što je desno, a što lijevo (to jest djece), i mnogo 
stoke?« 

Jonin trodnevni boravak u utrobi ribe i izbačen je na kopno 
slika je trodnevnog boravka Kristova tijela u grobu i njegova uskr- 
snuća od mrtvih, kako je i sam Isus rekao: »Kao što je Jona bio u 
utrobi ribe tri dana i tri noći, tako će biti i Sin čovječji u srcu 
zemlje tri dana i tri noći.« (Mt. 12, 40). 

PROPAST IZRAELSKOGA KRALJEVSTVA 
I ASIRSKO ROPSTVO (721. pr. Kr.) 


1. Pad izraelskoga kraljevstva. Poslije proroka Ilije i Eli- 
zeja Bog je uzalud i po drugim prorocima, napose po O z e j i 
i Amo su, opominjao narod izraelskoga kraljevstva, da se 
obrati od krivob'oštva. Zato su proroci navijestili skoru pro- 
past izraelskoga kraljevstva. Na izraelsko kraljevstvo navalio 
je asirski kralj Salmanasar. Poslije trogodišnje opsade 
razorio je g. 721. grad Samariju Salmanasarov nasljednik 
S argon, i odveo mnoštvo naroda u asirsko ropstvo. Tako je 
propalo izraelsko kraljevstvo. Mjesto izraelskoga naroda nase- 
lili su asirski kraljevi u izraelskoj zemlji mnogo neznabožač- 
kih tuđinaca iz Asirije i Babilonije. Ovi su se pomiješali s 
ostacima domaćeg žiteljstva i prozvali se S a m a r j a n i. Oni 
su doduše zadržali štovanje pravoga Boga, ali su se klanjali 
i krivim bogovima. Prema Judejcima bili su puni mržnje. 

2. Tobija. Među izraelskim zarobljenicima, odvedenima 
u asirsko ropstvo, nalazio se i pobožni Tobija sa svojom 
ženom Anom i sinom mladim Tobijom. On se od svoje mla- 
dosti uklanjao društvu opakih ljudi i točno vršio odredbe Moj- 
sijeva zakona. U tom je vjerno ustrajao i u asirskom ropstvu. 
Zato mu je Bog dao, da je stekao naklonost asirskoga kralja 
Sargona, koji mu je dopustio, da u ropstvu obilazi svoje suple- 
menike i pomaže im. Tužne bi tješio, gladne hranio, gole odije- 
vao, i tako je razdavao sav svoj imetak. Po smrti kralja Sargo- 
na zavladao je njegov okrutni sin Senaherib. Ovaj je nemi- 
lice progonio i ubijao Izraelce i zabranjivao je pod smrtnom ka- 
zni ukapati ubijene. Tobija je ipak, bojeći se više Boga, nego 
kralja, noću ukapao tjelesa ubijenih. Tako se jednom vratio s 
ukopa i legao pokraj zida, da otpočine: kad eto mu iz gnijezda 
padne u oči vruća nečist od lastavica, i on oslijepi. Premda je to 
bila za nj teška kušnja, ipak je ostao vjeran Bogu i strpljiv u ne- 
volji kao Job. Sada je Tobijina žena morala ići na tkalački po- 
sao, da se Tobijina porodica uzmogne prehraniti. Jednom dobije 
ona povrh plaće na dar jare. Kad ga je donijela kući, Tobija 
začuje njegovo blejanje i reče: »Gledajte, da nije možda ukra- 
deno, pa ga radije vratite gospodaru, jer nam nije dopušteno, 
da što ukradeno jedemo i diramo.« Kad ga je na to žena uko- 
rila i predbacila mu, da je uzaludno njegovo ufanje u Boga 
i davanje milostinje, on se ožalosti i molio je Boga, neka 
bi mu dao da radije smireno umre, nego da bude komu na 
teret. Tobija nadajući se, da će skoro umrijeti, dozove svoga 
sina, mladog Tobiju, da mu dade posljednje očinske opomene, 

te mu reče: »Sine, kad Bog primi moju dušu, ukopaj moje 
tijelo, a svoju majku poštuj, doklegod bude živa. Uvijek se 
sjećaj, u kolikim je opasnostima bila poradi tebe. A kad i ona 
umre, ukopaj je pokraj mene! Doklegod živiš, misli na Boga 
i nikada nemoj privoljeti na grijeh. Od svoga imetka udjeljuj 
milostinju: ako budeš imao mnogo, udjeljuj obilato; a budeš 
li imao malo, gledaj, da i od toga rado udijeliš, jer ćeš tako 
osigurati sebi nagradu za dane, kad se nađeš u nevolji. Čuvaj 
se, moj sine, od svake bludnosti, i nikad se nemoj ogriješiti 

0 vjernost svojoj ženi. Ne dopusti, da ikad zavlada u tebi oho- 
lost, jer je ona početak svemu zlu. Sto ne ćeš, da tko tebi 
čini, nemoj ni ti činiti drugomu. Nahrani gladna i odjeni 
gola, i traži uvijek savjeta u razboritih ljudi. Uvijek hvali 
Boga i moli ga, da upravlja tvoje putove. Ne boj se, sine; jer 
ako i u siromaštvu živimo, ipak ćemo imati mnogo dobra, 
ako se budemo bojali Boga, uklanjali se svakomu grijehu i 
činili dobro!« Mladi Tobija obeća: »Oče, sve ću činiti, kako 
si mi zapovjedio!« 

Potom reče Tobija svome sinu: »Dok si ti bio malen, po- 
sudio sam nekomu čovjeku Gabelu u Ragesu 10 talenata 
(oko 500 kg) srebra. On mi je dao pismenu obveznicu, da će 
mi taj novac povratiti. Potraži dakle zgodna čovjeka, da te 
prati na putu u Rages, pa da dobiješ te novce, dok sam ja još 
živ.« Kad je mladi Tobija izašao, da potraži pratioca za put, 
naiđe na pristala mladića, spremna za put. To je bio Božji 
anđeo, ali Tobija nije znao, tko je. Otac ih obojicu blagoslovi 

1 reče: '"»Bog bio s vama na putu i njegov vas anđeo pratio!« 
Kad su navečer prvog dana počinuli od putovanja na obali 
rijeke Tigrisa, htio je mladi Tobija sebi oprati noge u rijeci. 
U to navali na nj velika riba, a Tobija se uplaši i vikne: »Go- 
spodaru, hoće me!« A anđeo mu reče: »Ne boj se! Uhvati je 
za škrgu i izvuci!« Kad je Tobija to učinio, reče mu anđeo: 
»Ispori ribu, pa joj izvadi srce, žuč i jetra, jer je to za lijek.« 
Tobija je tako učinio. 

Putujući dalje prispjeli su u grad Ekbatanu, gdje je živio 
Tobijin rođak R a g u e 1 i imao jedinicu kćer Saru. Anđeo 
nagovori Tobiju, da se svrati kod Raguela i zaprosi njegovu 
kćer za ženu. Ali Tobija je čuo, da je ona bila već sedam puta 
udata, i. svaki joj je muž poginuo već u prvoj svadbenoj noći. 
Zato se Tobija pobojao zaprositi Saru za ženu, ali mu anđeo 
reče: »Oni su muževi poginuli za kaznu, jer su je htjeli oženiti 
iz pohote i pohlepe za blagom. A ti provedi prve tri noći sa 
Sarom u molitvi i stavi na žeravicu komadić ribljeg srca 
i jetara, da dim od toga otjera zlog duha. Tobija je učinio po 

anđelovoj uputi i sretno se oženio Sarom. Za vrijeme svadbe 
pošalje Tobija svog druga u Rages, da mu donese novce, a 
potom mu i Raguel dade sa Sarom polovinu svog imanja, te 
krenu kući. Na rastanku opomenuti su Sarini roditelji svoju 
kćer, neka poštuje tazbinu, neka ljubi muža i dobro upravlja 
kućom. 

Tobija se požurio sa svojim, pratiocem, da što prije stigne 
k roditeljima. Kad se Tobija povratio, roditelji su zaplakali od 
radosti, a anđeo reče mladom Tobiji, neka uzme riblju žuč 
i njome namaže oči svom ocu. Za po sata spala je staromu 
Tobiji s očiju mrena, i on je progledao. Tada stanu svi zahva- 
ljivati Bogu, a stari Tobija reče: »Slavim te, Bože Izraelov, 
jer opet vidim svoga sina!« Mladi Tobija ispripovjedio je 
roditeljima, kako ga je pratilac čuvao na putu, i kako se 
oženio. Stari i mladi Tobija dogovorili su se, da pratiocu 
ponude polovicu od svega blaga za nagradu. Ali im se na to 
anđeo otkrio govoreći: »Slavite nebeskoga Boga i zahvaljujte 
mu, jer vam je on učinio milosrđe! Objavljujem vam istinu: 
kad si se sa suzama Bogu molio i ukopavao mrtve, ja sam pri- 
nosio tvoju molitvu Gospodu. I jer si bio drag Bogu, trebalo 
je, da dođe na tebe kušnja. Ja sam anđeo Rafael (»Bog 
liječi«), jedan od sedmorice, koji stojimo pred Gospodom.« Kad 
su to čuli, uplašili su se i pali su svi ničice na zemlju. A anđeo 
im reče: »Mir vama! Ne bojte se! Ja« sam bio s vama po volji 
Božjoj. Blagoslivljajte dakle Boga, slavite ga i pripovijedajte 
njegova čudesa! A meni je vrijeme, da se vratim k onomu, 
koji me je poslao.« Na to nestade anđela ispred njihovih očiju, 
a oni su zahvaljivali Bogu i pripovijedali o njegovim ču- 
desima. 

Glavna je svrha asirskog ropstva bila, da se na kažnjavanju 
izraelskog naroda očituje Božja pravednost i istinitost u prijetnjama 
radi toga, što je izraelski narod postojano upadao u krivoboštvo. To je 
trebala biti zorna pouka preostatku teokracijskog naroda u judejskom 
kraljevstvu, što ga čeka, ako se i ono ne obrati od padanja u kri- 
voboštvo. 


MLAĐI PROROCI 

Kao što izraelski, tako su se i judejski kraljevi poslije 
rascjepa kraljevstva sve više udaljivali od toga, da budu Božje 
kraljevstvo. Kraj toga upadali su sve dublje u krivoboštvo i 
razvratan život. Tek su trojica od judejskih kraljeva bili vjer- 
ni Bogu, i to Jozafat, Ezekija i Jozija, a drugi su 
većim dijelom bili zli. Bog je i u judejskom kraljevstvu pođi- 
za'o proroke, od kojih su najznatniji Izaija i Jeremija. 

da opominju narod i same kraljeve, neka se okane krivo- 
boštva. 

1. Djelovanje proroka Izaije. Izaija bio je jedan od naj- 
većih proroka u judejskom kraljevstvu. Vrijeme njegova dje- 
lovanja pada za vladanja kraljeva O z i j e, J o a t a m a, Aha- 
za i Ezekije (od g. 738. — 693.). Umro je mučeničkom smr- 
ću za bezbožnoga kralja Manasesa (693. — 639.). U to se 
vrijeme judejski kraljevi više brinu za gospodarsko blagosta- 
nje i jačanje oružane snage svoga kraljevstva, nego da se 
unapređuje vršenje Božjega zakona i vjerski život u narodu. 
Oni zanemaruju probitke teokracije i ne postavljaju više svoje 
pouzdanje u Boga, nego se po uzoru neznabožačkih naroda 
pouzdavaju u svoju oružanu snagu i u vojno-obranbene saveze 
sa susjednim narodima. Kraj toga počeo je u čitavom narodu 
uvelike nazadovati vjerski život tako, te je zavladao ne samo 
vjerski nehaj, nego i velika pokvarenost u narodu, počevši od 
najviših staleža do najnižih. Najstrašnije su prilike bile za opa- 
koga kralja Ahaza (736. — 721.), koji je dao zatvoriti hram je- 
rusalemski i obustavio pravovjerne žrtve, a mjesto toga nasilno 
širio štovanje krivih bogova. Za Ahazova nasljednika, kralja 
Ezekije popravile su se ponešto prilike vjerskog života, jer 
je ovaj kralj nastojao uspostaviti štovanje pravoga Boga. 

U takvim prilikama nastupa prorok Izaija kao neustrašivi po- 
bornik teokracije. On upozorava judejske kraljeve, da im je jedini 
spas u pouzdanju i vjernosti pravome Bogu, dok je svako pouzda- 
vanje u vlastitu snagu i u vojne saveze sa susjednim narodima is-, 
prazno. Izaija odlučno prekorava otpad naroda od vjere u pravoga 
Boga, te poziva sve narodne staleže, da se okane razvratnog života i 
da opet počnu vjerno služiti Bogu. On podsjeća svoj narod,, kako se 
u pokvarenosti naroda očituje skrajnja nezahvalnost Bogu. Prispoda 
bi ja odabrani Božji narod vinogradu, kojemu je Bog posvetio svu 
brigu, da dočeka od njega plodove dobrih djela, a mjesto toga do- 
živio je crnu nezahvalnost, prezir i otpad od vjere; što više, i po- 
svemašnju tvrdoglavost u zloći, da usprkos svim dobročinstvima i opo- 
menama ustraje u nevjeri i grešnom životu. Narodna zloća ipak ne 
će moći spriječiti Božjih nakana u ostvarivanju Božjega kraljevstva. 
Izaija je prorekao babilonsko ropstvo 160 godina prije, nego se ono 
zbilo; a oko 200 godina prije vladanja kralja Kira prorekao je, da 
će taj kralj dopustiti judejskom narodu, da se povrati iz ropstva. 
Nakon povratka iz ropstva obnovit će se ostaci tog naroda i čudesnim 
će se načinom roditi iz njega onaj, koji će nanovo podići Božje kra- 
ljevstvo, otkupiti ga žrtvom svoje muke i smrti, učvrstiti ga i raši- 
riti među sve narode. Ovim je proroštvima Izaija ulio svome narodu 
mnogo duhovne utjehe, da ne klone duhom, kad se na njega obori 
kazna ropstva. 

Na proročku službu bi'o je Izaija pozvan posebnim vi- 
đenjem. Gospod mu se ukazao na nebeskom prijestolju, okru- 
žen Serafima, koji pjevaju: »Svet, svet, svet Gospod Bog nad 
vojskama. Puna je sva zemlja njegove slave!« Jedan od Serafa 

dotakao se žarkim ugljenom prorokovih usta i rekao mu: »Bog 
je očistio tvoja usta; idi i govori narodu!« 

Prorok je opominjao narod na obraćanje i poko- 
ru: «Ako vaši grijesi budu crveni kao skrlet, postat će bijeli 
kao snijeg ... A ako me budete izazivali na srdžbu, proždrijet 
će vas mač.« Kad sve to nije koristilo, zaprijetio je prorok 
izraelskom i judejskom kraljevstvu propašću i ropstvom u 
tuđini. Ali ni za te prijetnje nije narod mario. 

Za vladanja pobožnoga kralja E zeki je (721. — 693.) 
opsjeo je asirski kralj Senaherib Jerusalem sa silnom voj- 
skom. On se narugao Ezekiji: »Ne će te izbaviti tvoj Bog iz 
mojih ruku, kao što nisu ni druge narode izbavili njihovi 
bogovi!« Ezekija se pomoli u hramu Bogu, i dade dozvati đ 
roka Izaiju, te ga zamoli, neka se i on moli Bogu za pomoć. 
Izaija utješi kralja, da mu je Bog uslišio molitvu, pa da asir- 
ski kralj ne će ni jedne strjelice baciti* u grad, a kamoli osvo- 
jiti ga. Još one n'oći dogodilo se čudo: smrtni anđeo pobio je 
silno mnoštvo asirske vojske, a s ostatkom pobjegao je kralj 
Senaherib u Ninive, gdje su ga ubili vlastiti sinovi. 

O Spasitelju prorekao je Izaija: a) Rođenje od 
djevice. »Eto djevica bit će trudna i rodit će sina, komu 
će biti ime Emanuel ( = Bog s nama)«. — b) Da će biti 
Bog, čudotvorac i knez mina. »Rodilo nam se dijete i 
dat nam je sin, koji nosi na ramenu vlast, a ime mu je: Čudesni, 
Savjetnik, Bog, Jaki, Vječni Otac, Knez mira... Sam Bog će 
doći i spasit će vas; tada će se otvoriti oči slijepima, uši glu- 
hima, hromi će skakati kao jelen i razriješit će se jezik nije- 
mih«. — c) O Spasitelj evo j muci i smrti. »Nema 
više na njemu 'obličja ni ljepote. Kad ga gledamo, nema iz- 
gleda, da ga poželimo; on je najprezreniji, najposljeđnji među 
ljudima; čovjek patnik, izmučen bolima tako, da odvraćamo 
od njega lice; prezren i držimo ga za ništa; a ipak on je pre- 
uzeo na sebe naše slaboće i podnosi naše boli, a mi ga sma- 
tramo gubavcem, koga je Bog udario i ponizio. On je izranjen 
poradi naših opačina, satrven poradi naših grijeha. Radi na- 
šega pomirenja on je kažnjen i pomoću njegovih modrica mi 
smo postali izliječeni. Svi smo mi zalutali kao ovce, svaki od 
nas krenuo je svojim putem, a njega je Gospod opteretio kriv- 
njom svih nas. Mučen je i zlostavljan, ali ne otvara svojih 
usta; vode ga kao ovcu na klanje i kao nijemo jagnje, što ne 
otvara svojih usta pred onim, koji ga striže.« — d) O Spa- 
siteljevoj proslavi. »Narodi će mu se klanjati i grob 
će mu biti slavan.« 

Poradi ovih tako jasnih Izaijinih proroštva sv. Jeronim naziva 
Izaiju evanđelistom Staroga Zavjeta , premda su njegova proroštva iz- 
rečena više od 700 godina prije, nego su se ispunila. 

2. Znatnija proroštva drugih proroka. M i h e j a prore- 
kao je, da će se Spasitelj roditi u Betlehemu: »I ti 
Betleheme nisi najmanji među Judinim gradovima, jer će iz 
tebe izaći vladar nad Izraelom, čiji je izlazak od početka od 
vječnih dana.« (Mih. 5, 2). 

Ozeja prorekao je, da će Spasitelj boraviti u 
Egiptu: »Iz Egipta dozvao sam svoga sina.« (Os. 11, 1). 

J o e 1 je prorekao dolazak Duha Svetoga u vri- 
jeme Spasiteljevo: »I poslije toga izlit ću svoga Duha na 
svako tijelo.« (Joel 2, 28). 

Amos je prorekao osnutak sveopćega kraljevstva (Kri- 
stove Crkve): »Podignut ću Davidov šator, koji je spao, i opet 
ću ga sagraditi, da naslijedi sve narode.« (Am. 9, 11). 

3. Prorok Jeremija. Narod i kraljevi judejskoga kraljev- 
stva padali su sve dublje u krivoboštvo i pokvarenost. Tako je 
napokon došlo vrijeme, da i Judeja bude kažnjena babilon- 
skim ropstvom, ka'o što je izraelsko kraljevstvo bilo kažnjeno 
asirskim ropstvom. 

U to je vrijeme djelovao u Judeji prorok Jeremija, 
i njegov pisar, prorok B a r u h. Njegova je zadaća bila veoma 
teška, jer su u isto vrijeme lažni proroci zavaravali narod pre- 
uzetnim ufanjem, da mu se ne može ništa dogoditi, jer da se 
u Jerusalemu nalazi Gospodnje svetište, pa Bog ne može dopu- 
stiti, da padne u ruke neznabošcima. Jeremija je po Božjem 
naputku došao sa željeznim jarmom na vratu među narod 
i rekao mu: »Gospod će vam staviti na vrat željezni jaram 
i služit ćete babilonskom kralju.« On je navijestio, da će Je- 
rusalem biti sasvim razvaljen i 'opljačkan, a narod da će biti 
odveden u ropstvo babilonsko, koje će trajati 70 godina. Ho- 
teći spasiti grad i svetište Jeremija je svjetovao kralju, da se 
dragovoljno preda Babiloncima, ali radi toga bio je zlostavljan 
i bačen u blatnu jamu. K^d su ga izvukli iz jame, ostao je 
zatočen u dvorištu tamnice sve do dolaska babilonskoga kralja 
Nabukodonosora, koji ga je pustio na slobodu. Sve, što 
je prbrok navijestio, točno se ispunilo. 

Godine 606. pr. Kr. došao je babilonski kralj Nabuko- 
donosor s velikom vojskom u Judeju, pokorio Jerusalem, opli- 
jenio hram i odveo mn'oštvo naroda u Babiloniju. Dva puta 
htio se Jerusalem otresti babilonskoga jarma, ali bez uspjeha. 
Svaki put je Nabukodonosor svladao otpor i odveo mnogo na- 
roda u ropstvo. Prigodom posljednje (treće) opsade Jerusa- 

lema (587.) nastala je u gradu tako strašna glad, da su majke 
klale malenu djecu te kuhale i jele njihovo meso, da utaže 
glad. Napokon je babilonska vojska provalila u grad, učinila 
u njemu grozan pokolj i opljačkala ga. Kralja Sedekiju 
uhvatili su Babilonci na bijegu, iskopali mu oči i odveli ga 
okovana u Babilon. Grad Jerusalem i hram bili su razoreni 


do temelja, a mnoštvo naroda odvedeno bi u babilonsko rop- 
stvo i kao pljeva razasuto po svoj Babiloniji. U Judeji ostav- 
ljena je samo najveća sirotinja i nemoćnici, a među njima 
i prorok Jeremija. Kad je on promatrao opustošenu domovinu 
i razoren grad Jerusalem, gorko je proplakao nad njim u pet 
žalosnih pjesama tužbalica. 


Iz L Tužbalice : 

1. Ah, kako samotna sjedi 
Stolna narodna tvrđa; 

Posta kao udova žena 
Narodna prijestolnica; 
Kneginja pokrajina 
Pade u ropstvo! 

2. Bolno u noći plače, 

Suze roni niz lice. 

Od sviju njezinih dragih 
Nitko je tješiti ne će. 

Svi se odvrgli mili 
Od nje — i sad je mrze. 

4. Drumovi sionski tuže 
Bez ljudi na Božji praznik; 
Opustjela sva su joj vrata! 
Svećenstvo uzdiše gorko. 


Jauču djevice njene, 

T ^ma jadnie jad! 

6. Hihot se dušmana bani, 
/.njivori bezbrižno žive: 

Jer joj za mnoge grijehe 
Gospod zadaje jad; 

Pod roblje odvodi zlotvor 
Njenu nejaku djecu. 

7. Zato se Salemka sjeća 
Sred jadnih nemirnih dana 
Sviju dragosti svojih 

U nje od iskonskih dana. 

k^d đnšmanskih ruku 
Bez spasa dopade narod: 
Dusmani gledaju u nju, 
Smiju se nevolji njenoj. 


Ova tužbalica završuje riječima 12. kitice: 

»Oh, vi svi, koji prolazite putem! Obazrite se i vidite, ima li 
boli, kao što je moja bol, što je zadesila mene; kojom me ucvili Go- 
spod u dan svoga žestokoga gnjeva!« 

V. Tužbalica, nazvana »Molitva proroka Jeremije«: 

1. Spomeni se, Gospode, što nas je zadesilo; pogledaj i vidi našu 
sramotu! 


2. Naša baština pala je u dio tuđincima; naši domovi inostran- 

cima. 


3. Postali smo sirote, bez oca; majke su nam kao udovice. 

4. Svoju vodu pijemo za srebro (novce), svoja drva pribavljamo 
uz naplatu. 

5. S jarmom na vratu nas progone; umorni smo, a ne daju nam 
odmora. 

6. Pružamo ruke k Misircima (Egipćanima) i Asircima, da se 
nasitimo kruha. 

7. Naši su oci zgriješili i nema ih više, a mi snosimo njihove 
krivice. 

8. Sluge nam postadoše gospodarima; nema nikoga, da nas istr- 
gne iz njihovih ruku. 


6 Biblijska poviiest 

JEREMIJA PLAČE NAD RAZVALINAMA JERUSALEMA 


9. Uz životnu opasnost pred pustinjskim mačem pribavljamo 
sebi kruh. 

10. Koža nam se ugrijala kao peć od vrućice gladi. 

11. Siluju nam žene na Sionu, i djevice po judejskim gradovima. 

12. Knezove vješaju svojim rukama, ne poštuje se staračkog lica. 

13. Mladići okreću žrvnje, a dječaci posrću pod teretom drvA. 

14. Nestalo je starješina s vratiju, i mladića s njihovim tam- 
burama 

15. Našemu je srcu nestalo radosti, naše se kolo obratilo u žalost, 

16. Pao nam je vijenac s glave; jao nama, što smo zgriješili! 

17. Zato nam je tuga obuzela srce, zato nam se smrklo pred 
očima. 

18. Zbog sionske gore, koja je opustjela; lisice po njoj šetaju. 

19. Ti, Gospode, ostaješ uvijek; Tvoj je prijesto od koljena do 
koljena. 

20. Zašto da zauvijek zaboraviš na nas; da nas ostaviš za dugo 
vremena? 

21. Obrati nas, Gospode, k sebi, da se vratimo; obnovi nam nee* 
dašnje dane! 

22. Ili zar si nas sasvim odbacio, i zar se tako jako srdiš na nas? 

Jeremijine »Tužbalice« pjevaju se u bogoslužju katoličke Crkve 

u posljednja tri dana Velikoga tjedna na uspomenu žalosti radi muke 
i smrti Kristove i u znak kajanja za ljudske grijehe, radi kojih je 
Spasitelj pretrpio muku i smrt. 

Poslije opustošena Jerusalema Jeremija je tješio narod, 
da će se poslije navršenih 70 godina ropstva moći povratiti 
u domovinu. Prorok je također navijestio izmirenje naroda 
s Bogom, oproštenje grijeha i osnivanje Novog Zavjeta. 

Kratko vrijeme nakon razorenja Jerusalema pobunio se 
narod u Judeji i ubio Go doli ju, upravitelja zemlje. Od 

straha pred osvetom Babilonaca pobjeglo je radi toga mnogo 
naroda u Egipat (Misir), kamo su protiv volje odveli i pro- 
roka Jeremiju. Prema židovskoj predaji Jeremija je zaglavio 
u Egiptu (Misiru) mučeničkom smrću, kamenovan od svojih 
sunarodnjaka zato, što nije prestao koriti njihov grešan život. 

Značaj proroka Jeremije. Kao što se iz Izaijine proročke knjige 
odrazuje značaj velikog proroka propovjednika , tako se iz Jeremijine 
proročke knjige odrazuje značaj revnog proroka dušobrižnika. Po po- 
rodičnom je podrijetlu Jeremija bio svećenik, duboko prožet potpu- 
nom odanošću i poslušnošću prema Bogu, te je svom dušom revno- 
vao među svojim narodom, da ga obrati k vršenju Božjeg zakona 
Kraj najveće pobožnosti i predanosti Bogu on je proživljavao kroz 
čitav život najteže kušnje i patnje. Uza sve to nije očajavao, nego 
je bio pun ufanja u Boga. 

S druge strane Jeremija je kao čovjek bio pun žarke ljubavi 
prema svome narodu. On je htio tomu narodu pomoći, da predusretne 
njegovoj kazni, ali ga sam narod nije razumio. Što više, narod ga 
je smatrao svojim najvećim neprijateljem. Upravo radi krivnje i mr- 
žnje svog naroda, morao je Jeremija trpjeti najveću nezahvalnost, 
prezir, zlostavljanje i napokon mučeničku smrt. Po svom nevinom 
trpljenju i mučeničkoj smrti on je slika Spasitelja. 

BABILONSKO SUŽANJSTVO (606—536 pr. Kr.) 

Odvođenjem stanovništva judejskoga kraljevstva u babi- 
lonsko ropstvo nestalo je posljednjih izvanjih ostataka samo- 
stalne Božje vlade (teokracije) odabranog naroda. Obje sku- 
pine naroda, izraelska i judejska, razasute su kao roblje na 
području babilonskoga kraljevstva, koje je sebi također po- 
korilo asirsko kraljevstvo. Babilonsko je ropstvo bilo mnogo 
blaže od asirskoga. Ipak je nekadašnji odabrani Božji narod, 
lišen svoje domovine, slobode i samostalnosti, a osobito svog 
središnjeg vjerskog svetišta, jerusalemskog hrama, veoma bol- 
no osjećao težinu ropstva. Sada je uvidio pravu vrijednost 
svoga poziva. Zato se u njemu probudilo skrušeno kajanje 
i odluka iskrenog obraćenja k Bogu s vapajem, da ga Bog 
izbavi iz ropstva. Ropstvo je za odabrani Božji narod bilo vri- 
jeme pokore i zadovoljštine za počinjene grijehe. Ujedno je 
to bilo vrijeme kušnje, u kojoj se narod pročistio od nagi- 
njanja ka krivoboštvu. Za vrijeme svog boravka među nezna- 
božačkim narodima imao je narod prilike vidjeti svu ispra- 
znost i nesmisao krivoboštva. Konačno u Božjoj je providnosti 
boravak odabranog naroda u ropstvu među neznabožačkim 
narodima imao i tu svrhu, da se neznabošcima preko zaroblje- 
nih Izraelaca i Judejaca pruži prilika upoznati vjeru u pra- 
voga Boga. To je bilo potrebno zato, da se priprave na dolazak 
Spasiteljev i da kasnije lakše prihvate kršćansku vjeru, na- 
mijenjenu svima narodima. 

1. Čežnja zarobljenika za domovinom očituje se osobito 
u rodoljubnom Psalmu 136. ovim riječima: 

Pokraj rijeka babilonskih mi smo sjedjeli 
I Siona sjećajuć' se gorko plakali: 

Harfe svoje o vrbe smo tu povješali. 

Tad iskahu od nas pjesme naši gončine: 

»Pjevajte nam izabrane pjesme sionske!« 

Ah, kako da Gospodnje mi pjesme pjevamo, 

Kad u tuđoj mi smo zemlji sužnji nevoljni? 

Ako tebe zaboravim, Jerusaleme, 

Dovijeka mi usahnula moja desnica! 

Za nepce se neka moje jezik prilijepi, 

Kad prestanem sjećati se Jerusalema; 

Klicati mu iznad svake svoje radosti! 

2. Proroci tješe zarobljenike. Bog nije u vrijeme babilon- 
skog ropstva sasvim zaboravio na svoj narod, nego mu je i u 
to teško vrijeme slao proroke, koji su ga tješili. To su bili 
Ezekiel i Daniel. 

3. Ezekiel bio je podrijetlom svećenik, a odveden je u 
babilonsko ropstvo prigodom drugog preseljenja zajedno s 
kraljem Jehonijom (598. pr. Kr.). Ovaj je prorok poticao 
narod na iskreno obraćenje k Bogu. Bog mu je pokazao u vi- 
đenju veliko polje, puno mrtvačkih kostiju. Kosti su se počele 
spajati, zaodijevati se mesom i kožom i oživljavati. Bog je^ 
objavio proroku, što znači ovo viđenje, govoreći: »Kosti su 
Izraelci. Oni govore: Naše su se kosti osušile, naša je nada 
propala. Ali im reci: »Ovako veli Gospod: Vi ste moj narod; 
ja ću vas natrag dovesti u vašu zemlju. Udahnut ću svoj duh 
u vas i poznat ćete, da sam ja Gospod.« Ujedno je Bog proroku 
objavio, da će doći kralj, koji će biti Davidov potomak. On 
će osnovati zavjet mira i novo kraljevstvo sa svetištem, u 
kom će prebivati dovijeka. 

Proročko viđenje o uskrsnuću izraelskog naroda znači također 
uskrsnuće svih ljudi na sudnji dan, a proroštvo o osnutku novoga, 
kraljevstva znači osnivanje Crkve po Spasitelju Isusu Kristu. 

4. Daniel bio je odveden u ropstvo babilonsko ka’o mla- 
dić prigodom prvog preseljenja (606.. pr. Kr.) zajedno s drugim 
mladićima odličnih porodica, među kojima su bili i njegovi 
drugovi: Ananija, Misael i Azarija. Oni su bili pri- 
mljeni na kraljevski dvor u Babilonu, da se tamo odgajaju 
za službu na dvoru. Već u vrijeme odgoja odlikovali su se 
Daniel i njegovi drugovi time, što su točno održavali propise 
Mojsijeva zakona o zabrani nekih jela. Budući da su trebali 
dobivati hranu od kraljevskoga stola, zamolili su vrhovnog 
đvoranina, neka bi im davao samo varivo za jelo i vodu za 
pilo. On se bojao, da mladići ne bi radi toga omršavili, pa^ 


84 


bi ga kralj mogao kazniti smrću. Daniel je predložio, neka 
učini s njim i njegovim drugovima pokus za deset dana, pa 
kako bude vidio, tako neka s njima učini. Poslije deset dana 
bila su njihova lica punija i rumenija, nego u ostalih mladića, 
koji su se hranili kraljevskom hranom. Od toga vremena dobi- 
vali su ti mladići samo varivo za hranu. Bog je nagradio 
njihovu uzdržljivost tako, da su u naucima i znanju bili ođlič- 
niji od svih drugih mladića, a Paniela je Bog povrh toga 
obdario proročkim darom, i oni su postali službenici na kra- 
ljevskom dvoru. 

5. Daniel izbavlja nevinu Suzanu. Među zarobljenicima 
u Babilonu bio je i neki ugledan i bogat čovjek J o a k i m, koji 
je imao pobožnu ženu Suzanu. Nju salete jednom u voćnjaku 
dva opaka čovjeka (koji su inače bili i narodni starješine), 
da je zavedu na grijeh, i zaprijete joj, ako ne privoli, da će je 
optužiti, kako su je zatekli u grijehu. Suzana zajeca: »Tjesko- 
ba mi je odasvud. Privolim li s vama na grijeh, to je moja 
smrt; ne privolim li, ne ću izmaći vašim rukama. Ali bolje 
mi je bez opaka djela pasti u vaše ruke, nego pred Bogom sa- 
griješiti.« I ona stane vikati za pomoć, ali i starješine podignu 
viku. Kad su se na viku skupili ljudi, starješine su lažno optu- 
žili Suzanu, da su je zatekli u grijehu, i Suzana je bila nevina 
osuđena na smrt. Nato je Suzana zavapila: »Vječni Bože, 
koji poznaješ tajne stvari, ti znaš sve, što se događa, pa i to, 
da su lažno posvjedočili protiv mene!« Bog je uslišao njezinu 
molitvu, i kad su je vodili na smrt, povikao je Daniel, Božjim 
duhom prosvijetljen: »Ova je nevino osuđena! Sudite još jed- 
nom, jer su protiv nje lažno svjedočili!« Tada Daniel rastavi 
cnu dvojicu lažnih svjedoka, da presluša svakoga napose, i 
upita prvoga: »Okorjeli zlikovče, pod kojim si drvetom vidio 
Suzanu, da je sagriješila?« A ovaj reče: »Pod trešnjom.« Tada 
dovedu drugoga, koji na jednako Danielovo pitanje odgovori: 
»Pod šljivom.« Daniel im reče: »Obojica ste slagali na svoju 
glavu!« Svi su razabrali, da je optužba protiv Suzane bila 
lažna, i hvalili su Bogu, što izbavlja one, koji se ufaju u njega. 
Potom su zlikovce osudili na smrt, a Daniel je postao veoma 
ugledan u svem narodu. 

6. Tri mladića u užarenoj peći. Kralj Nabukodono- 
sor dao je podići zlatan lik, visok 60 lakata, a širok 6 lakata. 
Na otkriće toga lika pozvao je sve odličnike svoga kraljevstva 
i zapovjedio, da se na znak, dan zvukom trubalja i raznih 
glazbala, moraju svi ničice pokloniti tome liku. Tko to ne bi 
učinio, bio bi osuđen na smrt u užarenoj peći. Na dani znak 

glazbalima svi su se poklonili zlatnom liku, samo A n a n i j a, 
Misael i Azarija, Danielovi drugovi, nisu to htjeli uči- 
niti. Kad je to dočuo kralj, gnjevan im zapovjedi: »Poklonite 
se zlatnom liku, ili ćete odmah biti bačeni u užarenu peć! Koji 
je to Bog, koji će vas izbaviti iz mojih ruku?« Mladići odgo- 
vore: »Naš Bog može nas izbaviti iz užarene peći. Ali ako on 
to i ne bi učinio, mi se ipak ne bismo poklonili zlatnom 
liku, jer se klanjamo samo pravome Bogu!« Na to kralj zapo- 
vjedi sedam puta jače užariti peć i dade svu trojicu svezati 
i baciti u nju. Kad su mladići pali u peć, izgorjela su užeta, 
dok njima samima nije vatra ništa naškodila. Usred plamena 
oni su zapjevali Bogu hvalu, jer je anđeo Božji sišao k njima 
i suzbijao plamen, da im nije ništa naudio. Kad je to vidio 
kralj, upita svoje dvorane: »Nismo li bacili u peć trojicu, a sad 
eno ih četvorica, gdje hodaju po ognju i nije im ništa, a četvrti 
je kao sin Božji!« I pristupi bliže te vikne: »Sluge Boga viš- 
njega, hodite napolje!« Mladići izađu sasvim neozlijeđeni 
napolje. Tada reče kralj: »Hvala Bogu, koji je poslao svoga 
anđela, da spasi svoje sluge, koji su se ufali u njega!« Potom 
izda zapovijed, da se nitko, pod prijetnjom smrtne kazne, ne 
usudi pohuliti na njihova Boga, i uzvisi svu trojicu mladića 
na veliku čast. 

Ova tri mladića pokazali su uzor nepokolebljive vjernosti i po- 
uzdanja u pravoga Boga, te su bili spremni radije podnijeti smrt, nego 
da se iznevjere svojoj vjeri. Ne hoteći poslušati kraljevu zapovijed, 
koja se protivila Božjem zakonu, pokazali su, da u takvom slučaju 
treba više slušati Boga, nego ljude. A Bog je izvanrednim načinom 
nagradio njihovu vjernost. 

7. Baltazarovo svetogrđe. Babilonski kralj B a 1 1 az a r 
priredio je svojim velikašima veliku gozbu. Kad se napio vina, 
zapovjedio je, da mu donesu zlatno posuđe, koje je bio donio 
kralj Nabukodonosor iz jerusalemskog hrama, i stanu 
iz njega piti kralj i ostalo dvoranstvo. Najednom se ukaže ču- 
desna ruka i napiše na zidu plamenim slovima tri riječi. Kralj 
je protrnuo od straha i pozvao mudrace, da mu to pročitaju 
i objasne, ali nitko nije znao kazati, što to znači. Tada pozovu 
Daniela, i on reče kralju: »Ti si se, kralju, podigao na nebe- 
skoga Gospoda, te si sa svojim dvoranima pi'o iz svetog posuđa, 
donesena iz Božjeg hrama. Zato je Gospod poslao ruku, da 
napiše ove riječi: »mane, tekel, fares«. Mane znači: Bog je 
izbrojio tvoje kraljevstvo i dokončao ga; tekel znači: izmje- 
ren si na tezulji pravednosti i našao si se prelagan; fares 
znači: razdijeljeno je tvoje kraljevstvo i dano Medijcima 
i Perzijcima.« Još iste noći provalili su u grad Babilon Medijci 
i Perzijci, ubili kralja Baltazara i podijelili između sebe babi- 

lonsko kraljevstvo. Time su i Izraelci u zarobljeništvu potpali 
pod perzijsku vlast. 

Baltazar je učinio grijeh svetogrđa, jer je oskvrnuo posvećeno 
posuđe, upotrebljavajući ga u svjetovne svrhe. 

8. Danielovo proroštvo o vremenu Mesijina dolaska. Pod 
kraj vladanja kralja Darija Daniel se molio Bogu, neka bi 
ispunio Jeremijino proroštvo o svršetku sedamdesetgodišnjeg 
ropstva, da se narod može povratiti u domovinu. Tada se javi 
Danielu arkanđeo Gabriel i objavi mu, da će se od dana 
proglasa, kojim se dopušta ponovno sagrađenje Jerusalema, 
pa do vremena Spasitelja, navršiti sedamdeset sedmica, i u 
polovici sedamdesete sedmice bit će pogubljen Spasitelj, da 
pomiri grešne ljude s Bogom. 

Pod 70 sedmica razumijeva se 70 puta po 7 godina, što iznosi 
490 godina. Toliko vremena trebalo je proći od proglasa perzijskog 
kralja Artakserksa 1. g. 457. pr. Kr., kojim je taj kralj dopustio po- 
novnu gradnju Jerusalema, pa do vremena muke i smrti Spasiteljeve. 
Računamo li od g. 457. pr. Kr. 490 godina, to bi značilo, da se to 
vrijeme navršilo g. 33. pos. Kr. Odbivši od toga polovicu sedmice, tj. 
3 i pol godine, dobijemo kao godinu Kristove smrti godinu 29 i pol 
pos. Kr. Ali budući da vrijeme Kristova rođenja treba računati s 
ispravkom od 4 — 6 godina ranije, to izlazi, da je Krist umro u svo- 
joj 34. godini života. To se sasvim podudara s iskonskom kršćanskom 
predajom. Danielovo proroštvo o vremenu Spasiteljeve smrti u po- 
lovini sedamdesete sedmice poslije odredbe o ponovnom sagrađenju 
Jerusalema sasvim se točno ispunilo. 

Danielovo proročko djelovanje imalo je dvostruku svrhu: 1) 
tješiti zarobljenike nadom, da će se doskora navršiti vrijeme robo- 
vanja i doći vrijeme povratka u domovinu; 2) širiti među neznabo- 
Šcima slavu pravoga Boga i pobijati krivoboštvo. Oboje pak imalo je 
svrhu utirati putove Spasiteljeva dolaska. 

POVRATAK IZ ROPSTVA 

Kad se navršilo 70 godina ropstva, kako je prorekao 
prorok Jeremija, perzijski kralj K i r oglasio je prve godine 
svoga vladanja u Babilonu (oko 536. pr. Kr.) po svemu svom 
kraljevstvu: »Tkogođ pripada izraelskom narodu, neka ide 
u Jerusalem u Judeji, da gradi hram Gospoda Izrael'ova 
Boga!« Ujedno je preporučio, da dobrovoljnim prilozima pot- 
pomognu. gradnju hrama. Povratio je također zlatno i srebrno 
posuđe, koje je Nabukodonosor bio porobio iz jerusalemskog 
hrama. 

Na ovaj proglas odazvalo se nešto više od 42.000 zarob- 
ljenika i s njima još preko 7000 sluga. Oni su se povratili u Je- 
rusalem pod vodstvom svećenika ' Josue i Davidova potom- 
ka kneza Zorobabela. kojega je kralj Kir imenovao svo- 
jim namjesnikom. U Jerusalemu su najprije podigli žrtvenik, 

da se uzmognu prinositi svagdanje žrtve. Potom su sagradili 
novi hram, ali u njem nije više bilo zavjetnoga kovčega, jer 
ga je prorok Jeremija sakrio na gori Nebo, da se više nije 
mogao pronaći. Ovaj hram nije bio ni izdaleka tako sjajan, 
kao pređašnji, što ga je bio sagradio Salomon. Prorok Ag£j 
tješio je narod obećanjem, da će taj hram biti slavniji od 
prvoga, jer će u nj doći onaj, za kojim čeznu svi narodi, t.j. 
Spasitelj svijeta. I prorok Z a h a r i j a tješio je narod proro- 
štvom o Spasitelju: »Raduj se, kćeri jerusalemska! Evo, doći 
će k tebi tvoj kralj, pravedan i kao Spasitelj. On će biti sir'o- 
mah i jahat će na magaretu.« Ovo se proroštvo ispunilo na 
Isusu Kristu na Cvjetnicu, kad je svećano ulazio u Jerusalem 
jašući na magaretu. (Zah. 9, 9). 

1. Djelovanje Ezdre i Nehemije. Perzijski kralj A r- 
takserkso I. (Dugoruki) izdao je sedme godine svoga 
vladanja (457. pr. Kr.) proglas, u kom dopušta Judejcima u 
perzijskom kraljevstvu, da se povrate pod vodstvom sveće- 
nika i književnika Ezdre u domovinu. Ovaj put bilo je po- 
vratnika oko 1800 ljudi. Većina ostalih Judejaca ostali su i 
dalje u tuđini, razasuti po perzijskom kraljevstvu, gdje su 
stekli nešto imovine, pa im je to bilo teško ostaviti. Ezdra je 
mnogo revnovao oko toga, da iskorjenjuje iz naroda loše obi- 
čaje, osobito ženidbe s tuđinkama, koje su se uvriježile među 
Judejcima. On je dao nanovo prepisati Mojsijev zakon i odre- 
dio, da se sav narodu pročita na blagdan Sjenica. Ujedno je 
svečano obnovio zavjet naroda s Bogom. 

Nekoliko godina kasnije (445. pr. Kr.) došao je Ezdri u 
pomoć N e h e m i j a, peharnik perzijskoga kralja Artakser- 
ksa I. Nehemija je opazio, kako su Judejci slabo zaštićeni od 
susjednih neprijateljskih naroda, i zato je^s dopuštenjem per- 
zijskog kralja potaknuo Judejce, da podignu oko Jerusalema 
zaštitni zid kao utvrdu protiv neprijateljskih navala. Zid je 
bio dovršen za 52 dana, premda su Samar jani nastojali sprije- 
čiti gradnju, pa je bilo potrebno, da za vrijeme gradnje jedni 
stoje s oružjem spremni da odbijaju navale neprijatelja. Kad 
su Samarjani vidjeli, da ne mogu spriječiti Judejce u obnovi 
hrama i grada Jerusalema, sagradili su iz prkosa svoj posebni 
hram na brdu Garizimu. Kako je judejski narod još sve- 
udilj bio odan različitim porocima, opominjao je i posljednji 
starozavjetni prorok M a 1 a h i j a svećenstvo i narod, da se 
popravi. On je izrekao znamenito proroštvo, da će u mesijsko 
vrijeme prestati starozavjetne žrtve, a mjesto njih prino- 
sit će se od izlaska do zapada sunca na sva- 
kome mjestu čist prinos i slavit će se među 

narodima Božje ime. To se proroštvo odnosi na novo- 
zavjetnu žrtvu sv. Mise (Mal. 1, 11). 

2. Estera. Za vrijeme vladanja medijskih i perzijskih 
kraljeva, koje je trajalo oko 200 godina (536 — 331.), nije Ju- 
dejcima bilo teško priznavati njihovu vlast, jer su perzijski 
vladari postupali mnogo pravednije sa svojim podanicima, 
nego babilonski. Jedini je slučaj pogibije zaprijetio Judejcima 
za vrijeme vladanja kralja Asve-ra (Kserksa I. oko 480. 
pr. Kr.). On je na nagovor svoga savjetnika Amana, koji se 
u svojoj oholosti htio osvetiti Judejcu Mardoheju, izdao 
nalog, da se pobiju svi Judejci. Ali od te pogibije spasila je 
svoj narod kraljica Estera, otkrivši kralju nepravednu 
urotu, koju je skovao Aman. Kralj je dao Amana pogubiti, 
a na njegovo mjesto postavio je za svog savjetnika čestita 
Mardoheja, jer je on jednom zgodom spasio kralju život, ot- 
krivši urotnike, koji su htjeli ubiti kralja. Na uspomenu izbav- 
ljenja Judejaca od Amanova pokolja uveden je kod njih gra- 
đanski blagdan Purim (»blagdan ždrijeba«), koji se slavi 
gozbama i darivanjem siromaha. 

Estera, koja je svojim zagovorom pred kraljem Asverom spasla 
život mnogih Židova, razasutih u sužanjstvu, slika (tip) je BI. Marije, 
koja svojim zagovorom izbavi ja nebrojene grešnike, da se pokaju i 
očuvaju od vječne propasti; i koju zato nazivamo »utočište grešnika.« 

JUDEJCI POD GRČKOM VLASCU 

Macedonski kralj Aleksandar Veliki pobijedio je 
g. 331. pr. Kr. perzijskoga kralja Darija III., i tako su pale 
pod Aleksandrovu vlast sve pokrajine perzijskoga kraljevstva, 
među ostalima i Judeja. Aleksandar se veoma obradovao, kad 
je saznao, da je njegovu pobjedu nad perzijskim kraljevstvom 
prorekao prorok Daniel. Zato je Judejcima odobrio slobodu 
u vršenju njihovih vjerskih zakona. 

Poslije smrti Aleksandra Velikoga (323.) podijelili su 
među sebe njegovo kraljevstvo Aleksandrovi vojvode: u Egip- 
tu zavladao je Ptolemej, u Siriji Seleuk. Judeja je 
bila isprva oko 100 godina pod vlašću porodice Ptolemeja, koji 
su bili prema Judejcima snošljivi. Ali od g. 203. pr. Kr., za 
vladanja Antioha Velikoga, potpala je Judeja pod vlast 
sirskih kraljeva iz Seleukove porodice. Antiohov nasljednik, 
Seleuk IV, polakomio se za blagom u jerusalemskom hramu 
i poslao je u Jerusalem vojvodu Heliodora, da dopremi to 
blago. Kad je Heliodor ušao u hram i htio oteti blago, ukaže 
mu se čudesno viđenje: konj sa strašnim jahačem propne se 

prvim nogama na Heliodora, i stanu ga udarati dva mladića^ 
u sjajnom odijelu dotle, dok nije pao u nesvijest. Kad se, izne- 
sen iz hrama, osvijestio, vratio se sirskomu kralju i rekao mu, 
neka pošalje u tom poslu svoga neprijatelja, komu želi smrt 

Najžešće progone protiv Judejaca podigao je kralj An- 
tioh IV. Epifan (176.— 163. pr. Kr.). 

1. Mueeništvo starca Eleazara. Među postojanima u vjeri 
našlo se takovih, koji su voljeli podnijeti mučeničku smrt, 
negoli zatajiti svoju vjeru. Tako su časnom starcu i književ- 
niku Eleazaru silom otvarali usta, da jede svinjetinu, ali 
on nije ni u najvećim mukama htio privoljeti na to, jer se to 
protivilo Mojsijevu zakonu. Tada ga je već i samim mučite- 
ljima bilo žao, pa su mu ponudili, da će mu donijeti meso, 
koje smije jesti, samo neka se pretvara, da jede svinjetinu. 
Ali im Eleazar odvrati: »Ne dolikuje mojoj dobi pretvarati se. 
Kad bih to učinio, sablaznili bi se mladići misleći, da je 90 
godišnji Eleazar prešao k neznaboštvu, i time bih ja grdno 
osramotio svoju starost. Što bi mi koristilo, da se otmem ljud- 
skim mukama, kad ne ću moći izmaći ni živ ni mrtav ruci 
Svemogućega!« Tako je on mučenički podnio smrt za pravu 
vjeru i ostavio mladima uzor junaštva i postojanosti u vjeri. 

2. Mueeništvo sedam braće i njihove majke. Kralj An- 
ti oh dao je uhvatiti sedam braće s njihovom majkom, i stali 
su ih biti bičevima i siliti ih, da jedu svinjetinu, Ali najstariji 
reče: »Volimo umrijeti, negoli prekršiti Božji zakon!« Na 
to se kralj razgnjevi i zapovjedi, da užare tave i kotlove. Tada 
zapovjedi, da najstarijemu izrežu jezik, oderu mu s glave kožu 
i odsijeku mu ruke i noge, pa da ga još živa prže na tavi. Dok 
su njega ovako mučili, ostala su se braća s majkom hrabrili 
na junačku smrt. Kad je umro prvi, doveli su drugoga, oderali 
mu s glave kožu i upitali ga: »Hoćeš li jesti prije nego te 
počnemo mučiti?« On odgovori: »Ne ću!« — i podnio je jedna- 
ko muke kao i prvi, a prije nego je izdahnuo, rekao je kralju: 
»Ti nas, bezbožniče, istina, ubijaš u ovom životu, ali kralj 
svijeta uskrisit će na vječni život nas, koji smo umrli za nje- 
gov zakon!« Treći je hrabro pružio ruke govoreći: »S neba sam 
ih dobio, i radi Božjih zakona ne marim za njih u nadi, da će 
mi ih Bog povratiti.« Tako je umro ovaj i za njim još trojica 
s jednakom postojanošću i neustrašivošću. Kad je došao red 
na najmlađega, počeo ga kralj Antioh nagovarati obećanjima, 
da će ga učiniti bogatim i srećnim, ako se odmetne od zakona 
svoje vjere. Kad nije ovako mogao sklonuti mladića na otpad, 
pozvao je majku, neka sklone sina, da sebi spasi život. Ali ona 
zagrlivši svoga najmlađeg sina progovorila mu je u materin- 


90 


skom jeziku: »Molim te, sinko, pogledaj na nebo i na zemlju, 
i na sve, što je na njima, i znaj, da je sve to Bog učinio iz 
ništa. Ne boj se dakle ovoga krvnika, nego primi smrt dostojan 
svoje braće, da te opet nađem s tvojom braćom u vječnom 
životu!« Dok je majka tako govorila, reče mladić: »Što če- 
kate? Ne pokoravam se kraljevoj zapovijedi, nego Božjem 
zakonu, koji nam je dan preko Mojsija!« Sve je to gledala 
majka, a da se nije dala slomiti na pogled muka svojih si- 
nova. Napokon bude i ona pogubljena. 

Katolička Crkva slavi dne 1. kolovoza spomendan mučeništva 
ove braće, kao uzor junaštva i postojanosti u pravoj vjeri. »Blago 
onima, koji progonstvo trpe radi pravde, jer je njihovo kraljevstvo 
nebesko!« Lik junačke žene i nepokolebljive vjere ove majke zadiv- 
ljuje nas više, nego ikoji primjer starozavjetnih žena. Trpeći neiska- 
zane boli, dok je gledala mučeništvo svojih sinova, ona je slika BL 
Djevice Marije kao majke patnja i boli pod križem svoga božanskog 
Sina Isusa Krista. 

BORBA MAKABEJACA ZA SLOBODU VJERE I DOMOVINE 

1. Matatijin ustanak (g. 166. pr. Kr.). Kad je Antioh 
sve većma bjesnio progoneći Judejce tako, da su se mnogi 
pokolebali u vjeri i iznevjerili se Mojsijevu zakonu, Bog je 
podigao svećenika M a t a t i j u i njegovih pet sinova, da se 
bore za Božji zakon. Oko Matatije i njegovih sinova okupili 
su se svi, koji su još ostali vjerni Mojsijevu' zakonu. Skuplja- 
jući se po gorama oni su napadali sirsku vojsku, rušili krivo- 
boške žrtvenike i branili su štovaoce pravoga Boga. 

2. Borbe Jude Makabejca. Poslije Matatijine smrti staa 
je na čelo ove borbe njegov sin Juda, a ostala braća poma- 
gali su ga u borbi. Poradi svoje hrabrosti dobili su ime M a- 
kabeji (od riječi makkaba — čekić), jer su poput čekića te- 
škim udarcima razbijali sirske vojske, poslane na Judejce. 
Sam je Anti'oh bio silno ogorčen tim porazima, pa je htio sam 
povesti vojsku na Judejce, da od Jerusalema načini grobnicu 
za njih. Na putu je pao s kola i zadobio tešku ozljedu. U ra- 
nama su mu se zalegli crvi, te je u strašnim mukama uvidio, 
da je pravi Bog onaj, koga štuju Judejci, a koga je on progonio. 

Judejci su nastavili borbu za slobodu. Kad je u nekom 
boju poginulo i nešto Judejaca, prigodom ukapanja njihovih 
tjelesa našlo se kod njih u džepovima darova od neznabožačkih 
žrtava. Po tom je bilo očito, da su oni poginuli u boju, jer su 
se ogriješili o Božji zakon. Zato je Juda Makabejac opomenuo 
svoju vojsku, neka se nitko ne usudi unaprijed što takova 
učiniti, a za pokojne su se pomolili, da im Bog oprosti grijehe. 

Juda je dao sabrati 12.000 drahma, da se prinesu žrtve za 
preminule. Ovaj Judin čin hvali Sv. Pismo riječima: »Sveta 
je i spasonosna misao moliti se za mrtve, da im se oproste 
grijesi.« Odatle se vidi, da je već u Starom Zavjetu bio običaj 
moliti za spas pokojničkih duša. (Mak. 12, 46). 

Jednom je došao sirski vojvoda Nikanor s golemom 
vojskom na Jerusalem. On je zatražio, da mu izruče Judu 
Makabejca pod prijetnjom, da će inače sravniti hram sa 
zemljom i podići tamo žrtvenik Bakhu (poganskom bogu pi- 
janstva). Juda se mogao oprijeti tek s četom od 3000 ljudi. 
U noći prije boja vidio je Juda u snu čudesno viđenje: ukazao 
mu se pokojni veliki svećenik O n i j a, gdje se podignutih 
ruku moli Bogu za svoj narod. Pokraj njega ukaže se drugi 
čovjek, obasjan velikim sjajem, a Onija reče: »Ovo je Jere- 
mija, Božji prorok, koji se mnogo moli za naš narod i sveti 
grad.« Tada pruži Jeremija Judi mač i reče mu: »Uzmi mač 
Božji; njim ćeš nadvladati neprijatelje!« Kad je Juda taj san 
ispripovjedio svojoj četi, svi su se ohrabrili, udarili na nepri- 
jatelje i pobijedili ih. (II Mak. 15, 14 — 16). 

Iz ovoga se događaja vidi, kako je kod Boga moćan zagovor 
svetaca. 

3. Konačna pobjeda Makabejaca. Poslije Judine smrti 
narod je izabrao za velikoga svećenika i narodnoga kneza naj- 
prije Jonatana. a po tom S i m o n a, Judinu braću. Simon 
je napokon uspio izvojevati Judejcima potpunu slobodu i ne- 
zavisnost (g. 142. pr. Kr.). On je očistio Jerusalem od ostataka 
štovanja krivih bogova i uspostavio je u njemu štovanje pra- 
voga Boga. Budući da je mudro i pravedno upravljao naro- 
dom, povjerio je narod njemu velikosvećeničku i kneževsku 
čast, da prelazi u nasljedstvo njegovim potomcima Hasmo- 
n e j i m a sve do vremena, dok ustane Božji prorok u Izraelu. 

Poslije Simonove smrti nastale su među njegovim sino- 
vima svađe radi podjele vlasti. Oni su se od g. 106. pr. Kr. 
počeli nazivati kraljevima, da tako vanjskim sjajem podignu 
svoj ugled. Njihovu su međusobnu neslogu iskoristili Rim- 
ljani. G. 63. pr. Kr. osvojila je Jerusalem rimska vojska pod 
vodstvom Pompeja, i nametnula Judejima danak, što ga 
je morao plaćati Kitkan II., njihov po naslovu kralj, ali 
uistinu, sasvim ovisan o Rimljanima. Doskora su g. 38. pr. Kr. 
Rimljani bez ičijeg pitanja postavili Judejcima za kralja H e- 
roda, tuđinca iz Idumeje. Tako je došao čas, da se počelo 
ispunjavati Jakovljevo proroštvo o vremenu Spasiteljeva do- 
laska: »Ne će se oduzeti vladalačko žezlo od Judina bedra, 
čfok ne dođe onaj, koga očekuju narodi.« (Gen. 49, 10). 

STARI ZAVJET VODIČ KA KRISTU 


Ako se osvrnemo jednim pogledom na čitav razvitak 
i povijest starozavjetne objave, možemo razabrati ovo: 

1. Poslije grijeha prvih ljudi čovječanstvo se sve više 
udaljuje od Boga, zaboravlja na objavu i gubi se u neznabo- 
žačkom lutanju. Bog pušta veliki dio čovječanstva, da ide 
svojim putem, pa da se vidi, kako čovječanstvo bez Boga ko- 
načno zapada u veliku fizičku i duševnu bijedu. Ono osjeća 
potrebu, da se izbavi iz te bijede, a budući da ne može samo 
sebi pomoći, rađa se u njemu opća težnja za nekim višim 
izbaviteljem. 

2. Da ipak u čovječanstvu sasvim ne utrne svijetlo ob- 
javljene vjere, Bog odabire jednu porodicu, od koje stvara 
odabrani narod, koji ne će zaboraviti na objavu, nego će je 
trajno čuvati do dolaska Spasiteljeva, i pripraviti mu put. To 
je porodica vjernoga Abrahama, iz koje Bog još posebno 
odabire Jakovljevo potomstvo za svoj narod. 

3. Bog postepeno proširuje opseg objave, osobito sve če- 
šćim i točnije određenim obećanjima i proroštvima o Spasite- 
lju. Prvu utješnu vijest o Spasitelju objavio je Bog prvim 
ljudima u prvom evanđelju o potomku odabrane 
žene, što će satrti glavu paklenoj zmiji. Obećanje Spasitelja 
sve se točnije određuje blagoslovom Noinu sinu Semu, zatim 
Abrahamu, Isaku, Jakovu, Judi, a osobito time, što. 
se naglašuje, da će Spasitelj biti potomak iz kraljevske D a- 
vidove porodice. 

4. Svekoliko uređenje vjerskog i ćudorednog života kod 
Izraelaca, njihovi bogoštovni obredi i društveno uređenje 
imali su značaj Božje vlade (teokracije) nad izraelskim 
kraljevstvom. Teokracijski značaj starozavjetnog izraelskog 
kraljevstva sa svim svojim bogoštovnim i društvenim ured- 
bama bio je proročka slika ili tip novozavjetnoga duhovnoga 
kraljevstva, Kristove Crkve. Različite starozavjetne žrtve i 
obredi za čišćenje od grijeha proročki su nagoviještali zna- 
čenje prave novozavjetne žrtve Kristove na križu, odnosno 
euharistijske žrtve sv. Mise i značenje svetih sakramenata, po 
kojima se postizava od Boga oproštenje grijeha i dobivaju se 
različite milosti za spasenje. 

5. Osobito su važni događaji, osobe i stvari, što 
proročki nagoviještaju štogod iz života Spasiteljeva i nje- 
gova kraljevstva, te se zovu biblijski tipovi. Tako je nevino 
ubijeni Abel tip nevino ubijenog Isusa Krista. Žrtvovanje 
nevinog I s a k a tip je žrtve Isusa Krista. Od svoje braće za 

20 srebrnika prodani Josip svojim je životom tip Spasitelja, 
koji je prodan od Juđe apostola za 30 srebrnika. Mjedena 
zmija, koju je Mojsije podigao na motki u pustinji, tip je 
Isusa Krista na križu, jer po vjeri u Njega grešnici ozdrav- 
ljuju od grešnog ujeda paklene zmije, đavla. Trodnevni bora- 
vak J o n e u utrobi morske nemani tip je trodnevnog borav- 
ka Kristova tijela u grobu. 

6. Proroštvo o Spasitelju navijestila su: 

1) Vrijeme njegova rođenja i smrti (Jakov, 
Daniel). 

2) OSpasiteljevu djetinjstvu: da će biti rođen 
od djevičanske Majke (Isaija), i to u gradiću Betlehemu (Mi- 
heja). 

3) O javnom S p a s i t e 1 j e vo m đ j e 1 o v a n j u: da će 
naviještati blagu vijest (= »evanđelje«), činiti čudesa na bole- 
snima i oživljavati mrtve (Izaija); da će dojahati u Jerusalem 
kao miroljubivi kralj na magaretu (Zaharija). 

,4) O muci i smrti: da će biti izdan za 30 srebrnika 
(Zaharija); da će biti mučen i ponižen kao crv (Izaija); od svih 
ostavljen i izvrgnut ruglu, i da će mu probosti ruke i noge 
(Psalam 21.). 

5) O uskrsnuću: »Grob će mu biti slavan« (Isaija); 
da ne će vidjeti truleža u grobu (Psalam 15, 10). 

6) O proslavi: da će mu se narodi klanjati (Isaija); 
da će uzaći u visine (Psalam 109, 1). 

7) Da će izliti Duha Svetoga na sve ljude (Joel). 

8) Da će osnovati vječno kraljevstvo mira, pravde i lju- 
bavi (Isaija; Psalam 71, 7 si.). 

Odnos starozavjetne objave prema novozavjet- 
noj. Starozavjetna je objava imala privremeni i pripravni značaj, jer 
je trajala samo do Kristova dolaska i trebala je ljude pripraviti za taj 
dolazak. S obzirom na dio čovječanstva, komu je bila namijenjena, ona 
je bila djelomična ili partikularna. Gledom na odnos ljudi prema Bogu 
u starozavjetnoj je objavi prevladavala strogost i pokornost iz straha 
pred kaznom. Napokon mnoge su osobe, događaji i uredbe staroza- 
vjetne objave imale proročko ili tipsko značenje, jer su naviještale 
osobe, događaje i stvari, koje su se trebale ispuniti u Novom Zavjetu. 
— Naprotiv novozavjetna objava zadobiva općenito ili univerzalno 
značenje, jer je namijenjena svemu čovječanstvu. Ona je potpuno 
završena i treba da traje do svršetka života ljudi na zemlji. Mjesto 
starozavjetne strogosti i straha prevladava u novozavjetnoj objavi odnos 
očinske Božje ljubavi i milosrđa. Mjesto tipskih znakova dolazi njihovo 
zbiljsko ostvarenje (antitipovi). Zato sv. Augustin lijepo označuje odnos 
starozavjetne objave prema novozavjetnoj ovim riječima: 

»Novi Zavjet u Starom se skriva, Stari Zavjet Novim se otkriva«. 

II. DIO 

NOVI ZAVJET 


KNJIGE SV. PISMA NOVOGA ZAVJETA 

Dolaskom Spasitelja Isusa Krista nastaje sasvim novo 
doba u povijesti Božje objave. O postanku i završetku novo- 
zavjetne objave govore nam knjige Sv. Pisma Novoga Zavjeta, 
koje se dijele u povijesne, poučne i proročke. 

1. Povijesne su knjige: četiri Evanđelja, i to od Mate- 
ja, Marka, Luke i Ivana; zatim »Djela apostolska«, 
koja je napisao sv. Luka. U Evanđeljima ocrtan je život, dje- 
lovanje i nauka Isusa Krista. Evanđelisti Matej i Ivan bili su 
Isusovi apostoli, a Marko i Luka bili su apostolski učenici, i to 
Marko učenik sv. Petra apostola, a Luka učenik sv. Pavla apo- 
stola. U »Djelima apostolskim« opisano je djelovanje Kristo- 
vih apostola poslije Isusova uzašašća na nebo. — Matej, Marko 
i Luka napisali su svoja Evanđelja između g. 30. — 63. po Kr. 
»Djela apostolska« napisana su oko g. 63. po Kr., a Ivanovo 
evanđelje napisano je oko g. 100 t 

.Simboli evanđelista. U kršćanskoj slikarskoj umjetnosti 
predočuju se pojedini evanđelisti simboličkim slikama, i to: Matej s 
likom anđela ili čovjeka, čime se označuje, da njegovo evanđelje počinje 
rodoslovljem Isusa Krista gledom na njegovo čovječje podrijetlo. 
Marko s likom lava, jer počinje s opisivanjem propovijedanja Ivana 
Krstitelja u pustinji, prebivalištu lavova. Luka, s likom goveda, jer 
počinje s izvještajem o žrtvovanju svećenika Zaharije. Ivan s likom 
orla, jer njegovo evanđelje počinje uzvišenim uvodom o podrijetlu 
vječne Riječi Božje, kojim se poput orla vinuo u nebeske visine. Ove 
simbole spominje u svom viđenju prorok Ezekiel u St. Zavjetu (Ezek. 
1, 5 i 10). 

Povijesnu istinitost ovih knjiga potvrđuju mnoga svjedočanstva 
prvih kršćanskih pisaca, kao Barnabina poslanica, sv. Klement Rimski, 
sv. Ignacije mučenik, sv. Polikarpo, sv. Justin i drugi, koji se često 
pozivaju na Evanđelja i navode ih. Osim toga u samim Evanđeljima 
spominju se točni navodi vremena vladanja pojedinih osoba, kao rim- 
skog cara Augusta, kralja Heroda, upravitelja Poncija Pilata. Nadalje 
vidi se, da su pisci točno poznavali prilike tadašnjega vjerskog i dru- 
štvenog života. Kasniji pisci ne bi ih mogli tako vjerno prikazati, jer 
se poslije propasti Jerusalema (g. 70.) sasvim izmijenio vjerski i dru- 
štveni život u Palestini. 

2. Poučne su knjige: 14 poslanica sv. Pav- 
la apostola, i to: Rimljanima, I. i II. 
Korinćanima, Galaćanima, Efežanima, 
Filipljanima, Kološanima, I. i II. So- 

1 u n j a n I m a, I. i II. T i m o t e j u, Titu, F i- 
lemonu i Hebrejima. Dalje ima 7 poslani- 
ca drugih apostola, i to: Jakovljeva, 

I. i II. Petrova, I., II. i III. Ivanova, i poslanica Juđe 
T a d e j a. U tim se poslanicama izlažu kršćanske vjerske 
i ćudoredne istine i daju se poticaji i opomene za kršćansko 
življenje. 

3. Proročka je knjiga »Otkrivenje sv. Ivana apostola«. U 
njoj je prikazana u slikovitim viđenjima borba Kristove Crkve 
s neprijateljima i konačna pobjeda Božjega kraljevstva nad 
sotoninim kraljevstvom grijeha. 

Zbroj svih novozavjetnih knjiga Sv. Pisma iznosi: 5 povijesnih, 
21 poučna i 1 proročka: dakle ukupno 21 knjiga. 

Sve te knjige Novoga Zavjeta priznaje katolička Crkva kao Sveto 
Pismo, koje su sveti pisci napisali po nadahnuću Duha Svetoga. Sve 
ono, što je u njima sadržano, neprevarljiva je istina Božje objave. 


PREGLED NOVOZAVJETNE OBJAVE 

Povijest novozavjetne Božje objave dijeli se u četiri raz- 
doblja, i to: 

1. Isusovo rođenje, djetinjstvo i skroviti život. 

2. Isusov javni život i djelovanje, gdje se govori o: a) 
Kraljevstvu Božjem u Izraelu; b) Kraljevstvu Božjem 
bez Izraela; c) Kristovu djelu otkupljenja; d) Kristo- 
voj kraljevskoj proslavi. 

3. Sirenje Kraljevstva Božjega za djelovanja apostola, 

4. Proročko viđenje o borbama i konačnoj pobjedi Kra- 
ljevstva Božjega. 

PALESTINA U VRIJEME KRISTOVO 

1. Zemljopisni pregled. Zemlja, u kojoj se rodio, živio i 
djelovao Isus Krist, zove se Palestina, a kod kršćana ta- 
kođer Sveta Zemlja, jer je posvećena Kristovim životom 
u njoj. Ona zaprema dio prednjeazijskoga kopna. Sa zapada je 
omeđena Sredozemnim morem,' sa sjevera svršetkom 
gorskih lanaca Libanona i Antilibanona, s istočne 
strane graniči s Arapskom pustinjom, a s južne strane 
Sinaj skim poluotokom. 

Palestina je pretežno gbrovita zemlja, koja se tavanasto 
spušta s istoka od Arapske pustinje prema zapadu do Sredo- 

7 Biblijka povijest 

zemnoga mora, gdje mjestimice prelazi u plosnatu nizinu. To 
gorje presijeca od sjevera prema jugu duboka dolina rijeke 
Jordana i dijeli je na istočni dio, nazvan Transjorda- 
nija (kraj preko rijeke Jordana), i zapadni dio, koji se opet 
dijeli prema trima gorskim skupovima na sjeverni, nazvan 
Galileja, srednji, nazvan Samari ja, i južni, nazvan 
Judeja. U ove tri pokrajine bila je Palestina podijeljena u 
vrijeme Kristovo. 

U Galileji nalazi se gradić Nazaret, gdje je anđeo Gabrijel na- 
vijestio Isusovo rođenje, zatim Genezaretsko ili Tiberijadsko jezero , 
iz koje okolice potječu većinom Kristovi apostoli. 

U Samariji nalazio se grad Sihem nedaleko razvalina nekadašnje 
Samarije, glavnoga grada izraelskoga kraljevstva. Premda su Samar- 
jani bili neprijatelji Židova, ipak je Krist često prolazio kroz Samariju- 
i propovijedao njezinim stanovnicima. 

U Judeji nalazi se gradić Betlehem, posvećen Isusovim rođenjem, 
zatim Jerusalem glavni grad Judeje i cijele Palestine. Istočno od Jeru* 
salema, preko potoka Cedrona, nalazi se Maslinska gora. 

Rijeka Jordan (koja je dugačka oko 300 km.) nastaje od tri 
izvora iz gorja Hermon. Nakon 10 km gornjeg toka protječe kroz 
Meromsko jezero. Potom nastavlja svoj srednji tok te utječe u Gene- 
zaretsko jezero, (koje je široko oko 11 km, a dugačko 21 km.) s razi- 
nom od 208 m ispod razine Sredozemnog mora. Istječući Jordan iz 
Genezaretskog jezera nastavlja svoj donji tok i utječe u Mrtvo more , 
kojeg je površina 394 m niža od razine Sredozemnog mora. Na rijeci 
Jordanu djelovao je Ivan Krstitelj; a i Spasitelj Isus Krist počeo je 
ovdje nakon svoga krštenja svoje djelovanje. 

2. Političke prilike. U vrijeme Kristovo Palestina nije sa- 
činjavala jedinstveno državno područje, nego je djelomično 
priznavala nad sobom vlast rimskih upravitelja, a 
djelomice bila je s ostalim krajevima pod vlašću H e r o d a 
Velikoga (37. pr. Kr. — 4. po Kr.). On se radi slavičnosti 
veoma ulagivao Rimljanima, a inače je bio okrutan, te se nije 
žacao ubistava, da ukloni s puta one, koji bi mu mogli biti opa- 
sni. Njega je naslijedio sin Herod Antipa (od 4. — 39. po 
Kr.). Njegova se vlast protezala na Galileju i pokrajinu s istočne 
strane Jordana i Mrtvoga mora. I on je bio čovjek častohlepan, 
a uz to razvratan i okrutan. On je dao pogubiti Ivana Krstitelja. 
Filip, brat Heroda Antipe, upravljao je kao četverovlasnik 
pokrajinama sjeveroistočno od Genezaretskog jezera. U ime 
Rimljana upravljao je Judejom za vrijeme djelovanja Isusa 
Krista P on c i j e Pilat (od 26 — 36. po Kr.). 

Kako je Palestina bila raskrsnica prometnih putova između pred- 
nje Azije, Egipta, Sredozemnoga mora, Male Azije i grčkih otoka, to 
je ovuda kolao različiti novac: grč/ci stater (zlatni novac), drahma , 
didrahma (srebrni novac) i lepta; rimski dinar (denarium), as i kva- 

drans; babilonski i židovski zlatni i srebrni sekel (zlatnik, srebrnik), 
mina i talenat. 

Slično je bilo s upotrebom raznih mjera. Za dužinu služile su 
mjere: lakat (oko 0,5 m), pedalj (0>28 m), trska (3,36 m), stadij (između 
180 — 200 m), subotnji put (2000 lakata = oko 1 km). Za obujme bile 
su ove mjere: metrete (oko 39 litara), modij (oko 9 litara), sat (oko 
12,66 litara), hin (oko 6 litara), log (oko 0,5 litre). U Sv. Pismu Novoga 
Zavjeta nalazimo spomena o tim raznim mjerama. 

3. Stanovnici Palestine bili su u vrijeme Kristovo u Ju- 
deji pretežno Židovi, u Samariji S a m a r j a n i, t. j. mje- 
šavina ostataka izraelskog žitelj stva s doseljenicima iz MesoDO- 
tamije, dok je Galileja bila ispremiješana raznolikim žitelj— 
stvom: Izraelcima, Sircima, Feničanima, došljacima Grka i 
Rimljana i Arapima. 

Po zanimanju bili su stanovnici Palestine u vrijeme 
Kristovo po gradovima pretežno zanatlije i trgovci, uz Gene- 
zaretsko jezero većinom ribari, a po selima ratari i stočari. 

Saobraćajni jezi^k žitelja u Palestini bio je djelomično 
aramejski među izraelskim i židovskim stanovništvom, a 
među vojnicima i ostalim žiteljima pretežno grčki jezik he- 
lenističkog narječja, a kod doseljenih Rimljana latinski 
jezik. 

Po vjeri slijedili su Židovi i ostaci Izraelaca Mojsijev 
zakon. Središte njihova bogoštovlja bio je hram u Jerusalemu, 
kamo bi se skupljali u velikom broju o svojim godišnjim svet- 
kovinama: Pashi, Pedesetnici i o blagdanu Sje- 
nica. Po običnim subotama skupljali bi se na vjerske sa- 
stanke u zbornicama ili sinagogama, koje su se nala- 
zile u pokrajinskim gradovima. 

Građevina jerusalemskog hrama bila je najljepši ukras grada 
Jerusalema i ponos svega izabranog naroda. Budući da je hram, koji 
je bio sagrađen poslije povratka Judejaca iz babilonskog ropstva, 
mnogo puta bio oštećen za vrijeme sirskih kraljeva, dao ga je kralj 
Herod Veliki temeljito obnoviti i raskošno ukrasiti, da tako istakne 
svoju darežljivost. Hram je izvana obložen bijelim mramorom, koji 
se sjao na suncu. Hram je bio sagrađen nasred brda Morije u smjeru 
od istoka prema zapadu na prostranoj ravnici, ograđenoj sa četiri 
strane golemim zidom. Iznutra dijelio se hram na »svetinju nad sve- 
tinjama« i »svetinju«, a između njih visio je skupocjeni dvostruki 
zastor. Ispred ulaza u hram bilo je »predvor je za muške« sa žrtvenikom 
za žrtve paljenice, a ispred toga »predvorje za žene« Unaokolo hrama 
i obaju predvorja dizale su se zgrade sa stanovima za svećenike. Oko 
cijelog toga prostora bila je kamena ograda sa 13 vrata. Na toj ogradi 
bili su natpisi, da je inovjercima zabranjeno prekoračiti taj prostor 
pod prijetnjom smrtne kazne. Izvan te ograde, pa do vanjskog zida 
bilo je dvorište, u koje su smjeli dolaziti i inovjerci, a uz vanjski zid 
bili su sagrađeni dugački trijemovi. Glavni ulaz u prostrano izvanjsko 
dvorište hrama bio je na istočnoj strani hrama, a zvao se »zlatna 
vrata«. U hramsko predvorje za žene ulazilo se na »lijepa vrata«, 
bogato urešena srebrom i zlatom. 


7 * 

Samar jani su se u vjeri znatno razlikovali od Židova, jer 
su od Sv. Pisma priznavali samo Mojsijevo »Petoknjižje«. Oni 
su imali svoj zasebni hram na brdu Garizimu nedaleko Sihema. 
Uz to bili su odani i krivoboštvu. Zato su sa Židovima bili u 
trajnom neprijateljstvu. 

Među Galilejcima bio je znatan broj Izraelaca, koji su 
bili pripadnici Mojsijeve vjere i sudjelovali kod bogoslužja 
u Jerusalemu, a preostalo je žiteljstvo pripadalo mješavini ne- 
znabožačkih vjera: rimskoj, grčkoj, feničkoj, perzijskoj, egipat- 
skoj i drugima. 

4. Društvene i vjerskoćudoredne prilike u Palestini prije 
Kristova dolaska. Premda poslije povratka iz babilonskog rop- 
stva Židovi nisu upadali u krivoboštvo, ipak su velikim dijelom 
zapadali u vjerski nehaj i u ćudorednu pokvarenost. Osobito 
je bila velika pokvarenost u Jerusalemu. Povrh toga društveni 
život bio je rast rovan nepovjerenjem i mržnjom među poje- 
dinim staležima i pristalicama stranačkih skupina. 

Tako su Saduceji sačinjavali društvenu skupinu ljudi 
slobodarskih nazora, koji nisu vjerovali ni u besmrtnost duše 
ni u prekogrobni život. Zato su smatrali glavnom svrhom ži- 
vota stjecanje bogatstva i neograničeno zemaljsko uživanje. 

Farizeji su opet previše isticali izvanjsko vršenje slova 
zakona u bogoštovnim činima, a nisu marili za unutrašnju 
svetost. 

Još je veća duševna bijeda zavladala u neznabožačkom 
svijetu. Prosvijetljeni narodi, Grci i Rimljani, napredovali su 
doduše u znanosti, književnosti i umjetnosti, ali u vjeri bili su 
ili potpuno nehajni, ili puni svakojakog praznovjerja. U ćudo- 
rednom životu izgubili su svaki smisao za krepost i zaglibili su 
u more -opačina svake vrste. Iz tako bijednog stanja nije se mo- 
glo čovječanstvo samo pridići, nego je tu bila potrebna svemož- 
na Božja pomoć da izliječi duševno i ćudoredno bolesno čovje- 
čanstvo. To je uviđao malen broj iskreno pobožnih i kreposnih 
vjernika kod Židova i rijetki pojedinci čestita života među ne- 
znabošcima. Oni su iz dna duše čeznuli za izbavljenjem iz te- 
škog stanja, u kom se nalazilo čovječanstvo. Osobito su pra- 
vovjerni Židovi puni čežnje i pouzdanog ufanja vapili za Spa- 
siteljem riječima proroka Isaije: »Rosite, nebesa, pravednika, 
i oblaci neka ga dažde! Otvorila se zemlja i proizvela Spa- 
sitelja!« (Is. 45, 8). 

Punina se vremena navršila, i Bog je doista poslao svijetu 
Spasitelja ISUSA KRISTA, komu slava i čast u vijeke! 

DOLAZAK MESIJE 


Kad se navršila punina vremena, u kojoj je trebao doći 
na svijet Spasitelj (— Mesija), Bog je ispunio kroz tisućljeća 
ponavljana obećanja, i poslao na zemlju svoga Sina Isusa Kri- 
sta. Da se istakne veliko značenje toga dolaska, evanđelisti 
opisuju Spasiteljevo božansko i čovječje podrijetlo, ističući 
tako njegovo uzvišeno dostojanstvo. 

1. Mesijino božansko podrijetlo. Sv. Ivan apostol i evan- 
đelist naglašuje na početku svoga evanđelja, da u pojavi Spa- 
sitelja dolazi na zemlju sam Sin Božji, s Bogom Ocem 
pravi Bog; On je vječan i stvaralac svega svijeta. 

Prije Spasiteljeva dolaska treba da se pojavi njegov pre- 
teča, Ivan Krstitelj, da mu pripravi put. 

Sin Božji uzima na sebe ljudsku dušu i tijelo, da 
postane brat ijudima i da može u ljudskom liku za njih trpjeti 
i umrijeti i tako ih spasiti. Duboko značenje toga otajstva 
krije se u riječima: »I Riječ je tijelom postala i nastanila se 
među nama.« Ovim se riječima izražava ‘otajstvo utjelo- 
vljenja Sina Božjega. (Iv. 1, 14). 

Dalje evanđelist naglašuje, kako je Sin Božji po svom 
čovječjem rođenju na zemlju »došao među svoje, a njegovi ga 
nisu primili; a onima, koji su ga primili, dao ie vlast, da mogu 
postati djecom Božjom«, a to su svi oni, koji vjeruju 
u Spasitelja i preporađaju se Božjom milošću u posinjenu 
Božju djecu. Sin je Božji postao čovjekom, da ljudi uzmognu 
postati slični Bogu. 

Evanđelist Marko, koji je bio učenik sv. Petra apo- 
stola, naglašuje u svom evanđelju naročito Kristova čudesa, 
kao dokaze kojima se potvrđuje istinitost Njegove nauke i po- 
slanja, i po kojima se očituje svojstvo Božje svemogućnosti, jer 
nitko ne može takova djela tvoriti, ako Bog nije s njime. 

2. Mesijino čovječje podrijetlo. Evanđelisti M a t e j i 
Luka govore, u početku svog evanđelja, ( o Spasitelj evu pod- 
rijetlu po njegovoj čovječjoj naravi. 

. Matej izbraja Spasiteljevo rodoslovlje od Abrahama, 
čuvara prave vjere, i Davida, slavnoga i pravednoga kralja 
starozavjetnoga Božjega kraljevstva. Na Spasitelju, kao Abra- 
hamovu i Davidovu potomku, ispunila su se Božja obećanja, 
mnogo puta ponovljena od proroka. Zato evanđelist Matej često 
napominje, da se na Spasitelju ispunilo, što je bilo prorečeno 
po prorocima Staroga Zavjeta. 

Evanđelist Luka počinje svoje evanđelje opisivanjem do- 
gađaja u neposrednoj vezi sa Spasitelj evim rođenjem, nagla- 
šujući osobito ono, po čemu se vidi, da je Spasitelj zajedno 
pravi Bog i pravi čovjek. 

3. Navještenje rođenja Mesijina preteče. Prema Malahi- 
jinom proroštvu: »Evo ja šaljem svoga glasnika, da pripravi 
put preda mnom, i doći će iznenada u svoj hram Gospodar, 
kojega vi tražite, i glasnik zavjeta« (Mal. 3, 1) — trebao se 
prije Spasiteljeva dolaska pojaviti njegov preteča, a to je Ivan 
Krstitelj. 

U vrijeme, 'kad je u Judeji vladao tuđinac kralj H e r o đ, 
koji je nad sobom priznavao rimsku vrhovnu vlast, živio je u Ju- 
deji svećenik Zaharija i žena mu Elizabeta. Oboje su 
bili pred Bogom pravedni, i već poodmakli u dobi, a nisu imali 
djece. Onoga dana, kad je na Zahariji bio red, da vrši sveće- 
ničku službu u hramu, te je žrtvovao tamjan, ukazao mu se 
iznenada s desne strane žrtvenika anđeo. Zaharija se na to 
uplašio, ali mu anđeo reče: »Ne boj se, Zaharija, jer je usli- 
šana tvoja molitva, i tvoja će žena Elizabeta roditi sina, i na- 
djeni mu ime Ivan. On će biti tebi na radost i veselje, i mnogi 
će se obradovati njegovu rođenju, jer će biti velik pred Gos- 
podom. Vina i opojna pića ne će piti, i napunit će se Duha 
Svetoga još prije svog rođenja. On će obratiti mnoge Izraelove 
sinove Gospodu Bogu. On će ići naprijed pred Gospodom u 
duhu i sili Ilijinoj, da pripravi narod te bude spreman za Gos- 
podnji dolazak.« Zahariji se činilo nevjerojatnim, da će u svo- 
joj poodmakloj dobi dobiti sina, i zato je zatražio neki znak 
kao jamstvo, da će mu se to sigurno dogoditi, te upita: »Po 
čemu ću ja to poznati?« Anđeo mu odgovori: »Ja sam Gabriel 
(= »Božji junak«), koji stojim pred Gospodom, i poslan sam, 
da ti javim ovu radosnu vijest. Evo, zanijemit ćeš do onoga 
dana, dok se to ne ispuni, z&to što nisi vjerovao mojim rije- 
čima«. Narod se čudio, što se Zaharija dugo zadržao u hra- 
mu; a kad je izašao, nije mogao govoriti, nego je znakovima 
otpustio narod. Po tome je narod upoznao, da je Zaharija 
imao u hramu neko viđenje. 

4. Navještenje Isusova rođenja. Šest mjeseci poslije na- 
vješterija Ivanova rođenja poslao je Bog anđela Gabriela k po- 
božnoj djevici Mariji u Nazaretu, zaručenoj s đrvodeljom J o- 
sipom iz roda Davidova. Kad je anđeo ušao k njoj, pozdravi 
je riječima: »Zdravo, milosti puna, Gospod s tobom, blago- 
slovljena ti među ženama!« Na te se riječi Marija uplaši i 
stane razmišljati, što bi mogao značiti taj pozdrav. A anđeo 

joj reče: »Ne boj se, Marijo, jer si našla u Boga milost. Evo, 
začet ćeš i roditi sina, i nadjeni mu ime Isus. On će biti velik 
i zvat će se Sin Svevišnjeg. Gospod Bog dat će mu prijesto 
njegova oca Davida, i kralj evat će uvijek; njegovu kraljev- 
stvu ne će biti kraja.« A Marija upita: »Kako će to biti, kad ja 
ne znam muža?« Marija se naime, premda je bila zaručena, 
pred Bogom bila zavjetovala, da će ostati dovijeka djevicom. 
Ančteo joj odgovori: »Duh Sveti, doći će na tebe i sila će te 
Svevišnjega osjeniti. Zato će se i Sveto, što će se roditi od 
tebe, zvati Sin Božji. I eto, Elizabeta, tvoja rođakinja, zatrud- 
njela je sina u svojoj starosti, jer u Boga nije nijedna stvar 
nemoguća.« Na to Marija reče: »Evo službenice Gospodnje, 
neka mi bude po riječi tvojoj!« I anđeo otide od nje. 

Iz anđelovih je riječi BI. Djevica Marija shvatila, da joj je Sve- 
mogući Bog namijenio dostojanstvo, da postane majkom Mesije ili 
Spasitelja, Sina Božjega, pa zato izjavljuje, da se dragovoljno poko- 
rava Božjoj volji. Na riječi: »Evo službenice Gospodnje. . .« primio je 
Sin Božji tijelo i po njemu čovječju narav na sebe. To se zove utje- 
lovljenje Sina Božjega. Spomen na navještenje Isusova rođenja slavi 
se na blagdan Blagovijest (25. ožujka). 

Da i Josip, Marijin zaručnik, bude upućen u tajnu, koja 
se dogodila s Marijom, javio se i njemu anđeo u snu i rekao 
mu: »Josipe, sine Daviđov, ne boj se uzeti k sebi Mariju, je? 
ono, što je u njoj začeto, od Duha je Svetoga. Ona će roditi 
Sina, komu nadjeni ime Isus, jer će on izbaviti svoj narod 
od njegovih grijeha.« 

Tako je Josip t>io poučen ne samo o nepovrijeđenoj časti BI. Dj. 
Marije, nego i o njezinom uzvišenom dostojanstvu. Zato je od sada 
preuzeo na sebe dužnost, da bude zaštitnikom i čuvarom najsvetije 
obitelji, u kojoj će se othranjivati sam Sin Božji, Mesija i Spasitelj 
svijeta. 

5. Marijin pohod Elizabeti. Budući da je Zaharijina žena 
Elizabeta bila rođakinja (tetka) BI. Dj. Mariji, čim je Marija 
čula od anđela, da će i njezina rođakinja po Božjem čudu po- 
stati majkom, odlučila je posjetiti svoju tetku, da joj čestita 
na radosti, i da joj po potrebi bude na pomoć. 

Elizabeta je stanovala u gradiću Ain-Karemu, sedam kilometara 
udaljenom od Jerusalema u judejskim gorama, a od Nazareta bilo je 
to udaljeno oko 140 km. 

'''Čim je Marija ušla u kuću Elizabetinu i pozdravila je, 
Elizabeta se napuni Duha Svetoga i usklikne pozdravljajući 
Mariju: »Blagoslovljena ti među ženama i blagoslovljen plod 
utrobe tvoje! I otkud meni ovo, da mati mojega Gospoda do- 
lazi k meni? Blago tebi, što si vjerovala, jer će se ispuniti, što 
ti je kazao Gospod!« 

Iz Elizabetina pozdrava BI. Dj. Marija je razabrala^ da je Eli- 
zabeta upućena u njezinu tajnu. Elizabeta se smatra počašćenom, što 


dobiva posjet same Majke Božje. Prigodom toga posjeta Elizabetino 
dijete bilo je još u njezinoj utrobi očišćeno od istočnoga grijeha i na- 
punilo se Duha Svetoga, kako je anđeo navijestio Zahariji, tj. primilo 
je milost posvećujuću. 

BI. Dj. Marija zapjevala je na to pjesmu zahvalnicu za veliku 
milost, koju joj je učinio Gospod, kad je nju, svoju poniznu službe- 
nicu odlikovao tako velikom čašću. Pjesma glasi: 

»Veliča duša moja Gospoda, 

I raduje se duh moj u Bogu, Spasitelju mome; 

Što pogleda na poniznu službenicu svoju, 

Jer gle, od sada će me blaženom zvati svi naraštaji; 

Jer mi učini velike stvari onaj, koji je silan, 

I sveto je ime njegovo. 

I milosrđe je njegovo od koljena do koljena 
Onima, koji ga se boje. 

Učini silu rukom svojom, 

Rasprši ohole u mislima srca njihova. 

Zbaci mogućnike s prijestolja, a podiže neznatne. 

Gladne napuni dobara, a bogate otpusti prazne. 

Zauze se za Izraela, slugu svoga, sjećajući se milosrđa svoga,. 
Kako to obeća očima našim: 

Abrahamu i potomstvu njegovu dovijeka«. 

Ovaj hvalospjev zove se prema latinskoj početnoj riječi » Magni - 
ficat«. Katolički svećenici mole ga svaki dan u večernjoj službi. Uspo- 
mena na pohod BI. Dj. Marije Elizabeti slavi se dne 2. srpnja. 

BI. Dj. Marija ostala je kod Elizabete tri mjeseca, a po- 
tom se vratila svojoj kući u Nazaret. 

6. Ivanovo rođenje. Kad se Elizabeti navršilo vrijeme, ro- 
dila je sina, kako je anđeo Gabriel navijestio Zahariji. Ovom 
su. se događaju veoma obradovali susjedi i rođaci. Osmi dan 
poslije rođenja došli su obrezati dijete i htjeli su mu nadje- 
nuti očevo ime. Ali mati Elizabeta reče: »Ne, nego će se zvati 
Ivan!« I rekoše joj: »Nikoga nema u tvojoj rodbini, koji bi se 
tako zvao.« Tada su znakovima upitali oca, kako bi on htio, 
da ga nazovu. A on zatraživši pločicu napiše govoreći: »Ivan 
mu je ime«. I svi su se začudili, što se Zahariji otvorio govor, 
i pitali su se: »Što će biti od ovoga djeteta, jer je sam Bog 
s njim.« A Zaharija nadahnut Duhom Svetim zapjeva ovaj 
proročki hvalospjev: 

»Blagoslovljen Gospod Bog Izraelov, 

Jer je pohodio i otkupio narod svoj! 

I podigao nam je jako spasenje 
U domu Davida, sluge svojega. 

Kao što je obećao ustima svetih 
Iz davnih dana proroka svojih, 

Da će nas spasiti od neprijatelja naših, 

I od ruke sviju, koji mrze na nas; 

Da će učiniti milosrđe s očima našim, 

I sjetiti se svetoga Zavieta svojega; 

Zakletve, kojom se zakleo Abrahamu, ocu našemu. 

Da će nam dati. 

Da mu izbavi i eni iz ruku neprijatelja svojih 
Služimo bez straha; 

U svetosti i pravdi pred njim, 

Dok smo živi. 

A ti, dijete, zvat ćeš se prorok Svevišnjega, 

Jer ćeš ići pred licem Gospodnjim, da mu pripraviš putove:. 
Da objaviš narodu njegovo spasenje, 

Za otpušteni e grijeha njihovih. 

Po dubokom milosrđu Boga našega, 

Po kojem nas je pohodilo ' sunce s visine; 

Da obasja one, koji sjede u tami i sjeni smrtnoj, 

Da upravi noge naše na put mira«. 

Ovaj hvalospjev mole svaki dan katolički svećenici u časoslovu 
u službi »Hvale«. U njemu se veliča nacrt Božjega spasenja i proriče 
se zadaća Ivana Krstitelja, da pripravlja put Spasitelju. 

Dječak Ivan je rastao i jačao duhom, te se zaputio u pus- 
tinju i tamo je boravio, dok nije došlo vrijeme, da se pokaže 
izraelskom narodu. 


ISUSOVO ROĐENJE I DJETINJSTVO 

Po Mihejinu proroštvu Spasitelj je trebao roditi se u 
Betlehemu. Božja je providnost upravljala događajima 
ljudske povijesti tako, da se to proboštvo točno ispunilo. 

1. Isusovo rođenje. U vrijeme rimskog cara Augusta 
bila je izdana zapovijed, da se izvrši popis svega pučanstva 
u carstvu. Svrha je toga popisa bila, da se znade, koliku voj- 
nu snagu može podići rimsko carstvo. Za taj popis morao se 
svatko prijaviti u gradu, odakle je -od davnine potjecala nje- 
gova porodica. Budući da su Josip i Marija bili podrijetlom iz 
porodice Davidove, koja je od starine obitavala u Betlehemu, 
pošli su oni u Betlehem, da se tamo prijave na popis. Kad su 
došli onamo, nisu mogli naći konačišta u gostionici, jer je bilo 
sve puno naroda, koji je došao na popis. Zato su se sklonili u 
neku pastirsku špilju, koja je služila i za staju. Kad su bili 
ondje, došlo je vrijeme, te je BI. Djevica Marija rodila sina, 
povila ga i položila u jasle. 

2. Nebo naviješta Spasiteljevo rođenje. Kad se rodio Spa- 
sitelj, čuvali su pastiri noću u okolici Betlehema svoja stada. 
Iznenada zasjalo je svijetlo sjajne zvijezde. Pastirima se uka- 
zao anđeo, obasjan svijetlom Božje slave, i oni su se veoma 
uplašili. A anđeo im reče: »Ne bojte se! Javljam vam veliku 
radost, koja će biti svemu Izraelu, jer vam se danas rodio Spa- 
sitelj, Krist Gospod, u Davidovu gradu! Eto vam znaka: naći 
ćete djetešce povito, gdje leži u jaslama.« I ujedamput nađe 

se s anđelom mnoštvo nebeske vojske hvaleći Boga i pjeva- 
jući: »Slava na visini Bogu, i na zemlji mir ljudima dobre vo- 
lje!« Nikada nije zemlja vidjela ni čula takva prizora, kakav 
su gledali pastiri nad betlehemskim poljanama. 

3. Pastiri se klanjaju Spasitelju. Kad su anđeli otišli u 
nebo, rekli su pastiri jedan drugomu: »Hajdemo do Betlehe- 
ma, da vidimo, što se dogodilo, i što nam je Gospod objavio!« 

I došli su žurno te su našli Mariju i Josipa i dijete, gdje leži 
u jaslama. Kad su to vidjeli, uvjerili su se, da je istina ono, 
što im je bilo rečeno za ovo dijete. I švi, koji su čuli, što su im 
pripovijedali, čudili su se. A Marija je pamtila sve, što se zbi- 
valo, i razmišljala je o tome u svom srcu. 

Kad se navršilo osam dana poslije Spasiteljeva rođenja, 
obrezali su dijete i nadjenuli mu ime Isus (= »Spasitelj«), 
kako je anđeo rekao, kad je navijestio njegovo rođenje. 

Kristovo obrezanj e slavi se na 1. siječnja ili Novu godinu. Ime 
Isusovo slavi se na nedjelju između Nove godine i Bogo javi jenja, a 
ako u te dane nema nedjelje, onda se slavi na 2. siječnja. 

Bog je objavio Spasiteljevo rođenje najprije siromašnim i po- 
božnim pastirima, koji su prostodušnim srcem i sa živom vjerom 
očekivali Spasitelja. 

Godina Isusova rođenja. Brojenje godina od Kristova rođenja 
uvedeno je istom 525. g. po Kr. na temelju proračunavani a Dionizija 
Malenoga. Tako je uvedena kršćanska era. Prije toga postojalo je ne- 
koliko drugih era, kao n. pr.: 1) Era Olimpijada, koja počinje 1. srpnja 
776. pr. Kr. — 2) Grčka era, koja počinje 1. listopada 312. g. pr. Kr. 
— 3) Od sagrađenja grada Rima 753. g. pr. Kr. (ab Urbe conđita, skra- 
ćeno A.U.C.) — 4) Kod istočnih kršćana računalo se kao početak svjet- 
ske ere kod Aleksandrinaca g. 5493. pr. Kr., a kod Bizantinaca 5509. g. 
pr. Kr. — Kod brojenja godina valja uzeti u obzir, da se kalendarske 
godine nisu uvijek držale točnog računa sunčane godine. Zato se 
ne valja čuditi, da je Dionizije Maleni u izračunavanju godina kršćan- 
ske ere pogriješio za kojih 6 — 7 godina. Prema njegovu računanju bro- 
jenje kršćanske ere imalo bi početi g. 753. od sagrađenja Rima. Ali znan- 
stveno je utvrđeno, da se Krist rodio ili 748. ili 747. poslije sagrađenja 
Rima. To se znade po ovim činjenicama. Iz raznolikih svjetovnih spo- 
menika sigurno je utvrđeno, da je Herod umro početkom mjeseca 
travnja g. 750. od sagrađenja Rima, a to bi značilo, da je Herod umro 
u trećoj godini prije Kristova rođenja, što nije moguće. Herodova smrt 
uslijedila je najmanje dvije godine poslije Kristova rođenja, prema 
onom, što je odredio pomor betlehemske djece do dvije godine. Prema 
tomu se Isusovo rođenje ima staviti barem u g. 748., ako ne u g. 747. 
od sagrađenja grada Rima. — Spomen na Isusovo rođenje slavi se 25. 
prosinca tj. na Božić. 

4. Isusovo prikazanje u hramu. Prema propisima Moj- 
sijeva zakona, na uspomenu, što su izraelski prvenci bili pošteđeni od 
smrti prigodom pomora prvenaca u Egiptu prije izlaska^ Izraelaca iz 
Egipta, morao je svaki prvenac biti posvećen Bogu na službu u hramu. 
Ali budući da je kod Izraelaca mjesto svih prvenaca bilo određeno 
za vršenje službe Božje pleme Levijevo, trebalo je da se prvenci osta- 
lih plemena otkupljuju posebnim prinosom u hramu za uzdržavanje 

svećenika i levita. U svrhu tog otkupa plaćala se u hramu pristojba 
od' 5 šekela. Svećenik bi tom zgodom primio dijete i blagoslovio ga, 
ga Bog čuva od zla. 

Drugi propis Mojsijeva zakona određivao je opet, da svaka žena 
mora četrdeseti dan poslije rođenja muškog djeteta doći u jerusalem- 
ski hram i prinijeti žrtvu za očišćenje, i to ako je bila imućna, jedno 
jagnje i grlicu, a ako bi bila siromašna, onda dvije grlice ili dva go- 
lubića. Tom bi se prigodom žena zahvalila Bogu za sretan porod. Isus 
kao Sin Božji i BI. Dj. Marija kao njegova prečista Majka, nisu do- 
duše ili obavezani na te propise, ali da pokažu uzoran primjer u vr- 
šenju Božjeg zakona, htjeli su dragovoljno izvršiti ove propise Mojsi- 
jeva zakona. 

Kad se navršilo četrdeset dana poslije Isusova rođenja, 
donijeli su BI. Dj. Marija i sv. Josip po propisima Mojsijeva 
zakona dijete Isusa u Jerusalem, da Ga tamo u hramu prikažu 
Bogu. Tom su zgodom prinijeli za otkupnu žrtvu dvije grlice 
ili dva golubića. U jerusalemskom hramu dočekao ih je po- 
božni starac S ime on, kojemu je Duh Sveti objavio, da ne 
će prije umrijeti, dok ne vidi Spasitelja. Kad su donijeli dijete 
Isusa, uzeo Ga je Simeon na ruke i zahvaljujući Bogu zapjevao 
je ovaj hvalospjev: 

»Sad otpuštaš s mirom slugu svoga, Gospode, po riječi tvojoj, 
Jer vidješe oči moje spasenje tvoje, 

Koje si pripravio pred svim narodima: 

Svijetlo da rasvijetli neznabošce, 

I slavu naroda tvoga izraelskoga.« 

Sv. Josip i BI. Dj. Marija čudili su se tomu, što je govorio 
Simeon, i kako on zna za njihovu tajnu, a Simeon ih blago- 

slovi i reče BI. Dj. Mariji: »Gle, ovaj je postavljen na propast 
i na uskrsnuće mnogima u Izraelu, i za znak, kome će se pro- 
tiviti. I tebi će samoj mač probosti dušu, da se otkriju misli 
mnogih srdaca.« 

Simeon zove Spasitelja »svijetlom da rasvijetli neznabošce«, a to 
svijetlo znači Kristovu nauku i njegov svijetli primjer sveta života. Na 
uspomenu toga blagoslivljaju se na blagdan Svijećnicu, kad se slavi 
Isusovo prikazanje u hramu, svijeće, koje znače svijetlo Isusa Krista. 
Simeonove proročke riječi, da je Isus postavljen na propast i na uskr- 
snuće mnogima u Izraelu, znače podjelu Izraelaca u dva tabora, od 
kojih će se jedni Kristu usprotiviti ne htijući vjerovati u Njega, i 
zato će propasti; a drugima, koji će u Njega vjerovati i živjeti po nje- 
govoj nauci, bit će Isus na uskrsnuće i vječni život. Slikovitim rije- 
čima, da će BI. Dj. Mariji mač probosti dušu, Simeon je prorekao ve- 
liku bol i žalost, što će je trpjeti Isusova Majka gledajući pod križem 
na Kalvariji poniženje, muku i smrt svoga božanskog Sina. Tako je u 
Simeonovim proročkim riječima ukratko nagovješten cijeli Isusov život. 

U jerusalemskom hramu našla se tom zgodom i pobožna 
proročica Ana, udovica od 84 godine. Ona je služila Bogu 
postom i molitvom. Kad je čula, što Simeon govori o djetetu 
Isusu, govorila je o Njemu svima, koji su očekivali Spasitelja. 

5. Poklonstvo mudraca. Dok su Izraelci boravili u asir- 
skom i babilonskom ropstvu, imali su mnogi neznabošci prili- 
ke upoznati vjeru Izraelaca i njihove knjige Sv. Pisma. Tako 
su znali i za proroštvo, da Izraelci očekuju nekoga kralja, pri- 
godom čijeg rođenja pokazat će se čudnovata zvijezda. To je 
'proroštvo izrekao mesopotamski prorok Balaam u vrijeme, 
kad su Izraelci prolazili kroz moapsku zemlju. (IV. Mojs. 24, 17). 

Prigodom Isusova rođenja Bog je doista dao, da se poka- 
zala čudnovata zvijezda, koja je sjala nad mjestom, gdje se 
nalazilo božansko Djetešce. Tu su zvijezdu opazili pobožni mu- 
draci, po svoj prilici ugledni knezovi ili kraljevi, poznati u 
drevnoj kršćanskoj predaji pod imenom Gašpar, Melkior 
i Baltazar, rodom iz kaldejske zemlje ili iz Arabije. Oni su 
odlučili, da se pođu pokloniti novorođenom kralju, i po tada- 
šnjem običaju ponijeli su mu na dar tamjan, zlatoimiri- 
savu pomast. Misleći, da će se taj kralj po svoj prilici ro- 
diti u glavnom gradu židovske zemlje, zaputili su se u Jerusa- 
lem i stali tamo raspitivati: »Gdje je judejski kralj, koji se 
rodio, jer smo vidjeli njegovu zvijezdu i došli smo da mu se 
poklonimo?« Kad je to čuo kralj Herod, uplašio se on i s 
njime sav Jerusalem. Herod je sabrao sve glavare svećeničke 
i narodne književnike te ih poče'o ispitivati, gdje bi se Krist 
imao roditi. Oni mu rekoše: »U Betlehemu, u Judeji, jer je 
tako napisao prorok (Miheja): »I ti Betleheme, zemljo Judina, 
nisi ni po čemu najmanji među kneževskim gradovima Judi- 

nim, jer će iz tebe izaći knez, koji će vladati nad mojim naro- 
dom Izraelom.« Tada Herod potajno dozove mudrace i ponov- 
no ih ispita, kada im se pojavila zvijezda. Potom ih je poslao 
u Betlehem i rekao im: »Idite i ispitajte točno za dijete, pa 
kad ga nađete, javite mi, da pođem i ja da mu se poklonim.« 
Tada krenu mudraci dalje na put. I gle, zvijezda, koju su bili 
vidjeli na istoku, išla je pred njima, dok nije došla i stala nad 
mjestom, gdje je bilo dijete. Kad su oni vidjeli zvijezdu, veo- 
ma su se obradovali. I ušli su u kuću te našli dijete s Mari- 
jom, njegovom majkom. I pali su ničice Upoklonili su se. Po- 
tom su otvorili svoje darove i darivali dijete tamjanom, zlatom 
i mirisavom pomasti. Prije povratka u svoju zemlju primili 
su mudraci od Boga u snu zapovijed, neka se ne vraćaju k He- 
rodu, nego neka se drugim putem vrate u svoju zemlju. 

Značajno je, da je Bog objavio Spasitelj evo rođenje siromašnim 
betlehemskim pastirima, nekolicini pobožnih duša u Jerusalemu (sta- 
rac Simeon i proročica Ana), i pobožnim mudracima kao predstavni- 
cima naroda iz dalekih neznabožačkih krajeva. Pretežna većina jeru- 
salemskog stanovništva i sam kralj Herod u glavnom gradu zemlje 
nisu ni slutili o tom prevažnom događaju. I ovdje se pokazalo, kako 
Bog nalazi načina, da pokaže put istine ljudima, koji u svojoj duši 
čeznu za spoznajom pravoga Boga, a onima, koji su okorjeli u gri- 
jehu, gasi se u neposrednoj blizini svijetlo vjere. 

6. Bijeg u Egipat i pokolj betlehemske djece. Kad su mu- 
draci otišli, javi se Božji anđeo Josipu u snu i reče mu: »Usta- 
ni, uzmi dijete i njegovu Majku te bježi u Egipat, i budi ondje, 
dok ti ne kažem, jer će Herod tražiti dijete, da ga pogubi.« I Jo- 
sip ustane, uzme dijete i njegovu Majku te još iste noći otide 
u Egipat. Tamo je ostao do Heibdove smrti, da se ispuni pro- 
roštvo: »Dozvao sam svoga sina iz Egipta.« (Os. 11, 1). 

Kad je Herod vidio, da uzalud čeka na povratak mudraca, 
vrlo še razgnjevi i zapovjedi, neka se u Betlehemu pogube sva 
muška djeca od dvije godine i niže (prema vremenu, kako je 
doznao od mudraca). Tada se ispunilo, što je prorekao Jeremi- 
ja: »Glas u Rami (Betlehemu) čuo se, plač i jaukanje mnogo; 
Rahela plače za svojim sinovima, i ne će da se utješi, jer ih 
nema.« (Jer. 31, 15). 

Herod se u ludom ljubomoru i strahu za kraljevskom časti bojao 
nevinog djeteta Isusa i htio je svakako da ga pogubi, pa makar kraj 
toga poubijao svu mušku betlehemsku djecu. Njihov spomen slavi 
se na blagdan Nevine dječice, dne 28. prosinca. 

Okrutnog je Heroda doskora stigla kazna strašne smrti, jer je 
jžapao u bolest, u kojoj su ga živa izjedali crvi, i umro je u groznim 
mukama od sviju ostavljen. 

Poslije Herodove smrti javfo se opet u snu Josipu Božji 
anđeo i rekao mu: »Ustani, uzmi dijete i njegovu Majku i idi 

u zemlju izraelsku, jer su pomrli oni, koji su radili djetetu 

0 glavi.« Josip učini po naputku anđelovu, pa da se skloni sa- 
svim u zatišje, zaputi se u Galileju i nastani se u gradiću N a- 
z a r e t u, da se tako opet ispuni proi"oštvo, da će se Spasitelj 
zvati Nazarećanin. 

Iz vladanja sv. Josipa vidi se, kako se neograničeno pouzdavao 
u Božju providnost. 

7. Dvanaestogodišnji Isus u hramu. Iz cijelog djetinjstva 

1 mladosti Isusove zabilježio je evanđelist Luka samo jedan 
događaj. Isusovi roditelji polazili bi svake godine o blagdanu 
Pashe u Jerusalem. Kad je Isusu bilo 12 godina, priključio 
se i On svojim roditeljima, jer po židovskoj predaji s navrše- 
nom dvanaestom godinom života započinjala je obaveza izvrši- 
vati Mojsijev zakon. Isus je htio i u tom prednjačiti dobrim 
primjerom. Kad su u Jerusalemu izvršili svoju pobožnost, za- 
putili su se Marija i Josip kući, a da nisu primijetili, da je 
Isus ostao u Jerusalemu. Običaj je naime bio, da je mladež 
išla zasebno, muškarci zasebno i žene zasebno. Istom na mje- 
stu konačišta našle bi se obitelji zajedno. Čitav jedan dan 
hoda prošli su misleći, da je Isus u društvu sa svojim vršnja- 
cima. Kad su Ga počeli tražiti među znancima i nisu Ga našli, 
vrati}i su se u Jerusalem. Tamo su Ga napokon treći dan našli 
u predvorju hrama, gdje sjedi među učiteljima te ih sluša i 
pita. Tu su židovski zakonoznanci običavali raspravljati o Moj- 
sijevu zakonu. Svi, koji su Isusa slušali, divili su se njegovu 

razumu i odgovorima. Kad Ga je ugledala njegova Majka, za- 
čudila se i upitala je: »Sine, što si nam tako učinio? Evo, tvoj 
otac i ja žalosni smo te tražili!« Tim je riječima Isusova Majka 
izrazila zajedničku bol radi Njegova nestanka. A Isus im reče: 
»Zašto ste me tražili? Niste li znali, da meni treba biti u onom, 
što pripada mome Ocu?« Ali oni nisu razumjeli ovih riječi. 

Potom je Isus otišao s njima u Nazaret i bio im je po- 
slušan. I napredovao je u mudrosti i u dobi i u milosti pred 
Dogom i pred ljudima. 

Cijelo ovo razdoblje Isusova života do njegova prvog javnog na- 
stupa na rijeci Jordanu zovemo skroviti život Isusov. Nema sumnje, 
da je za to vrijeme Isus pomagao svojim roditeljima u kućnim poslo- 
vima, a napose sv. Josipu u njegovu tesarskom poslu. 

U Isusovim mudrim odgovorima među učiteljima u hramu odra- 
zio se tračak Njegova božanskog znanja. Što je rekao, da mu valja 
biti u onom, što pripada Njegovu Ocu, tj. u hramu Božjem, htio je 
istaknuti, da je pravi Sin Božji. To je prva Isusova izjava, zapisana 
u evanđelju. Ona je jasna ispovijed Njegova božanstva. Sv. Josip i BI. 
Dj. Marija nisu to odmah u onaj čas razumjeli, nego jamačno kasnije, 
kad su se očitovali i drugi svrhunaravni znaci Spasiteljeva dostojanstva. 

S razvitkom dobi sve se više očitovalo Isusovo nadnaravno zna- 
nje, nedostiživa svetost i punina milosti Sina Božjega. To znače riječi 
evanđelista, da je napredovao u znanju ( i mudrosti. Premda je Isus 
po dostojanstvu bio Sin Božji, naglašuje se, da je u svojoj djetinjskoj 
dobi bio uzorno poslušan svojim roditeljima. Tako je htio pbkazati 
djeci primjerom za sva vremena, kako valja djelotvorno ispunjavati 
Božje zapovijedi: treću o polasku službe Božje, i četvrtu o poslušno- 
sti prema roditeljima. Ujedno je gotovo neshvatljivom poslušnošću svo- 
jim stvorovima dao Ocu nebeskom zadovoljštinu za uvredu, nanesenu 
ohološću naših praroditelja. Nadalje je pokazao, da je pokornost temelj 
svakom redu i napretku u društvu. 


Isusov javni život i djelovanje 

KRALJEVSTVO BOŽJE U IZRAELU 

PRIBLIŽILO SE BOŽJE KRALJEVSTVO 

Nakon smrti Heroda Velikoga nastale su u Palestini znatne pro- 
mjene. Herodov nasljednik Arhelaj doskora je pao u nemilost Rimlja- 
nima te je g. 6. po Kr. bio lišen kraljevske časti i poslan u progon- 
stvo. Njega je naslijedio brat Herod Antipa, ali ne nad cijelim podru- 
čjem nekadašnjega Herodova kraljevstva, nego samo nad Galilejom i 
krajem s istočne strane Jordana, nazvanim Pere ja. Judeja je potpala 
od g. 6. po Kr. pod vlast rimskih upravitelja. U vrijeme Kristova 
javnog djelovanja upraviteljem Judeje bio je Poncije Pilat. Filip, brat 
Heroda Antipe, upravljao je četirima pokrajinama sjeveroistočno od 
Genezaretskog jezera, i zato mu je pripadao naslov tetrarh (= »četve- 
rovlasnik«). Velikim Rimskim carstvom vladao je u to vrijeme car 
l'iberije. 

Evanđelisti točno naznačuju vrijeme početka djelovanja Ivana 
Krstitelja i Isusa Krista. Bilo je to u 15. godini vladanja cara Tiberija, 
kad je u Judeji bio rimski upravitelj Poncije Pilat , a u Galileji i Pereji 
Herod Antipa, dok su svećenički poglavari bili Ana i Kajfa. 

Zaharijin sin Ivan ostavio je na Božji poticaj pustinju i došao 
u okolicu rijeke Jordana, te počeo propovijedati pokoru. Ivan je bio 
onaj, na komu se ispunilo Isaijino i Malahijino proroštvo, da će Bog 
prije Spasitelja poslati glasnika, da mu pripravi put. (Mal. 3, 1). 

1. Nastup Ivana Krstitelja. Sam Ivan predstavio se ljudi- 
ma po riječima proroka Isaije: »Ja sam glas onoga, koji viče u 
pustinji: Pripravite put Gospodnji, poravnajte njegove staze! 
Sve doline neka se ispune i svaka gora i brežuljak neka se sle- 
gne; što je krivo, neka postane ravno, a hrapavi putovi neka po- 
stanu glatki! Tada će svako tijelo vidjeti Božje spasenje. Činite 
pokoru, jer vam se približilo kraljevstvo nebesko!« Ujedno je 
Ivan poticao narod, neka primi krštenje pokore za oproštenje 
grijeha. Ivan je bi l o obučen u haljinu od devine dlake i pripa- 
san kožnatim pojasom, a hranio se skakavcima i divljim me- 
dom. Tako je svojim primjerom prednjačio u pokorničkom ži- 
votu. K Ivanu je dolazilo mnogo ljudi iz Judeje i Jerusalema, 
a on ih je krstio, i ispovijedali su svoje grijehe. 

2. Propovijedanje raznim staležima. K Ivanu Krstitelju 
dolazili su i predstavnici različitih staleža. 

Kad su došli farizeji i saduceji, Ivan ih nije štedio 
sa zasluženim prijekorima govoreći: »Zmijska legla! Tko vas 
je poučio, da bježite od srdžbe, koja dolazi? Rodite dakle rod 
dostojan pokore! Ne varajte se mišlju: Imamo oca Abrahama, 
— jer vam kažem, da Bog može od ovoga kamenja podići djecu 
Abrahamovu. Već je položena sjekira na korijen drveća. Sva- 
ko drvo, koje ne rađa dobra roda, isjeći će se i bacit će se u 
oganj!« 

A kad su ljudi iz naroda došli pitati Ivana, što im valja 
činiti, rekao im je: »Tko ima dvije haljine, neka jednu dade 
onomti, koji nema; i tko ima hrane, neka čini tako!« 

Došli su i carinici, da ih krsti, i pitali su: »Učitelju, 
što* ćemo činiti?« A Ivan im reče: »Ništa ne tražite više, nego 
što vam je određeno!« 

Došli su i vojnici te pitali: »Što ćemo činiti?« Ivan im 
reče: »Ne činite nikomu nasilja, nikoga ne varajte, i budite za- 
dovoljni sa svojom plaćom!« 

3. Ivan naviješta Spasiteljev dolazak. Mnogi, koji su pro- 
matrali Ivanov pokornički život i slušali njegovo propovijeda- 
nje, pomišljali su, da je on obećani Spasitelj. Da ne bude ni- 
kakove dvojbe, poslali su farizeji iz Jerusalema k Ivanu sve- 
ćenike i levite da ga pitaju, tko je on. A on je odgovorio: »Ja 

MJESTO ISUSOVA KRŠTENJA NA JORDANU 

nisam Krist.« Tada ga upitaju: »Zašto dakle krstiš, kad nisi 
Krist, ni Ilija, ni prorok?« Ivan odgovori: »Ja vas krstim vo- 
dom, a među vama je veći od mene, komu ja nisam dostojan 
razriješiti remenja na njegovoj obući. Za mnom dolazi onaj, 
koji je moćniji od mene i koji je bio prije mene. On će vas 
krstiti Duhom Svetitn i ognjem.« To je bilo prvo Ivanovo svje- 
dočanstvo za Isusa, a dogodilo se u Betaniji preko Jordana, 
gdje je Ivan krstio. 

Iz Ivanove slikovite poredbe s najnižim slugom prema Isusovu 
dostojanstvu odrazuje se Ivanova veličina u poniznosti. Ivan ističe ra 
zliku između krštenja, koje on podjeljuje kao vanjski znak pokore 
za oprošteni e grijeha, i pravoga krštenja Duhom Svetim, po kom će 
se uistinu davati oproštenje grijeha i ulijevati milost posvećujuća. 

4. Ivan krsti Isusa; svjedočanstvo s neba za Isusa. Kad je 
Ivan krstio narod, došao je Isus iz Galileje na Jordan, da ga 
Ivan krsti. Ali Ivan ga je htio u tom spriječiti govoreći: »Ja bih 
trebao biti od tebe kršten, a ti dolaziš k meni?« A Isus mu od- 
govori: »Pusti sada, jer tako nam dolikuje, da ispunimo svaku 
pravdu.« Na to ga je Ivan pokrstio. Isus primivši krštenje izi- 
šao je iz vode i molio se. Tada se otvorilo nebo i sišao je Duh 
Sveti u prilici goluba nad Isusa, a s neba se začuo glas: »Ovo 
je moj Sin ljubljeni, koji je po mojoj volji!« 

Ivan je božanskim rasvjetljenjem prepoznao Isusa kao bezgre- 
šnog Spasitelja, pa zato je Isusa htio spriječiti u primanju krštenja 
kao znaka pokore za grijehe. Isus je pak primanjem krštenja prije 
svog javnog djelovanja htio narodu pokazati primjer poniznosti i po- 

korničkog duha, a ujedno je htio ustanoviti sakramenat krštenja. Na 
Isusovo svojevoljno poniženje u krštenju odgovorio je sam Bog Otac 
tako, 'te je čudesnim načinom posvjedočio, da je Isus pravi Sin Božji 
i obečani Spasitelj. Time je sam Otac uveo Isusa u njegovo javno 
djelovanje. 

Budući da su prigodom Isusova krštenja Bog Otac i Duh Sveti 
s neba posvjedočili, da je Isus pravi Sin Božji, dakle pravi Bog, ovaj 
se događaj u pravom smislu zove Bogo javljen je, jer se sam Bog tom 
zgodom ljudima objavio u trima božanskim osobama (Presveto Troj- 
stvo). Uspomenu na ovaj događaj slavi katolička Crkva zajedno s blag- 
danom poklonstva pobožnih mudraca na 6. siječnja. Zato se uoči toga 
dana blagosliva voda, kojom se vjernici pobožno škrope. 

5. Đavao iskušava Isusa. Duhom Božjim nadahnut otišao 
je Isus poslije svoga krštenja u obližnju pustinju (Karantaniju), 
da se tamo postom i molitvom kroz četrdeset dapa pripravlja 
za javno djelovanje. Kad je Isus poslije četrdeset dana posta 
osjetio glad, pristupio je k Njemu đavao (zao duh), da ga is- 
kušava. 

Iz Božjeg svjedočanstva nakon Isusova krštenja, da je Isus Sin 
Božji, mogao je đavao spoznati, da je Isus Božji poslanik. Ipak mu 
je bilo neobično, kako je Isus nakon četrdesetdnevnog posta osjetio 
glad, kakva je svojstvena pravim ljudima. Zato je đavao — videći, 
da je Isus i pravi čovjek, — pokušao, ne bi li ga sklonuo na neuredno 
zadovoljavanje tjelesnim požudama, pa da se tako iznevjeri Božjoj 
volji. 

Najprije pokaže đavao Isusu na hrpu kamenja i reče Mu: 
»Ako si Sin Božji, reci, da ovo kamenje postane kruhom!« Ali 
Isus mu odgovori: »Ne živi čovjek samo o kruhu, nego o svakoj 
riječi, koja izlazi iz Božjih usta.« 

Đavlovu kušnju, kojom je htio Isusa zavesti na neumjerenost 
u jelu, odbio je Isus ističući, kako treba većma cijeniti riječ Božju 
kao duševnu hranu od tjelesne hrane. 

Potom je đavao odveo Isusa u sveti grad (Jerusalem), po- 
stavio Ga na vrh hrama i rekao Mu: »Ako si Sin Božji, baci 
se dolje, jer je pisano: anđelima je svojim zapovjedio za tebe, 
da te nose na rukama, da ne zapneš gdje svojom n'ogom za ka- 
men.« Isus mu odvrati: »Ali je pisano i to: ne iskušavaj Gospo- 
da, svojega Boga!« 

Ovom je kušnjom đavao htio Isusa zavesti na preuzetno ufanje 
u Boga, da traži čudo tamo, gdje nije potrebno, ili da Isusa zavede 
na slavičnost; jer kad bi Isus s vrha hrama sišao neozlijeđen na trg 
pred hramom, narod bi ga veličao kao očekivanog Mesiju i kralja, a 
to bi značilo, da je Isusu stalo do taštine i oholosti. 

Napokon je đavao odveo Isusa na vrlo visoku goru. Odanle 
Mu je pokazao sva kraljevstva svijeta i njihovu slavu te Mu 
rekao: »Sve ovo dat ću tebi, ako padneš te mi se pokloniš.« Ta- 
da mu Isus reče: »Odlazi od mene, sotono, jer je pisano: Gos- 
podu se Bogu svome klanjaj i Njemu jedinome služi!« Tada Ga 
je đavao ostavio; i gle, pristupili su Božji anđeli i služili Mu. 

Kad đavao nije uspio, da Isusa zavede na neumjerenost u jelu 
ili na oholost, nadao se, da će uspjeti kušnjom pohlepe za zemaljskom 
raskoši i bogatstvom, ali uz veoma drzak uvjet: da se Isus pokloni 
đavlu, mjesto pravome Bogu. No Isus je drskog napasnika sada odlu- 
čno otjerao naglasivši, da se jedinome pravom Bogu treba klanjati, 
kao svome vrhovnom Gospodaru. 

Isus je dopustio đavlu napasniku, da mu se približi, pa da nam 
pokaže, kako treba odlučno boriti se protiv .đavolskih kušnja i napasti. 
Time je Isus dao protivan primjer Adamovoj popustljivosti u đavol- 
skoj kušnji. Đavlove kušnje na Isusa bile su upravljene na tri čo- 
vječje glavne požude: požudu tijela, požudu za čašću i požudu očiju 
za bogatstvom i raskoši. Na ove tri vrste kušnje mogu se svesti sve 
napasti, kojima đavao nastoji zavoditi ljude na grijeh. Protiv sotoninih 
napasti opominje nas sv. Petar u svojoj poslanici:' »Braćo, budite tri- 
jezni: i bdijte, jer vaš protivnik đavao obilazi kao ričući lav, kako bi 
koga proždro; ali mu se treba opirati jakom vjerom!« Za odlučno dr- 
žanje u kušnji Bog Otac je Isusa odmah nagradio time, što je poslao 
anđele, da Isusu služe. 

6. Ivan ponovno svjedoči za Isusa. Poslije boravka u pusti- 
nji Isus je opet došao u okolicu, gdje je Ivan krstio, i tada reče 
Ivan narodu: »Evo jaganjac Božji, koji uzima grijeh svijeta. 
Ovo je onaj, za koga sam rekao: Za mnom dolazi čovjek, koji 
me je pretekao, jer je bio prije mene. Ja ga nisam poznavao; 
nego onaj, koji me je poslao, da krstim vodom, rekao mi je: 
Na koga vidiš da silazi Duh i ostaje na njemu, to je onaj, koji 
krsti Duhom Svetim. I ja sam vidio, da je Duh Sveti sišao s 
neba na njega kao golub i ostao je na njemu, i zato sam po- 
svjedočio, da je ovaj Sin B'ožji.« To je bilo drugo Ivanovo svje- 
dočanstvo za Isusa, da je Sin Božji. 

Kad je Ivan nazvao Isusa »Božjim jaganjcem, koji uzima na 
sebe grijeh svijeta«, htio je podsjetiti narod na poznato Isaijino pro- 
roštvo, u kom govori o Mesiji, da će kao jagnje biti vođen na klanje 
i biti žrtvovan za ljudske grijehe (Is. 53, 5 — 7). U Starom Zavjetu če- 
sto se prinosilo jagnje kao žrtva za oprošten je grijeha, a osobito je to 
značenje imalo vazmeno jagnje, koje je bilo proročka slika (tip) žrtve 
nebeskoga Jaganjca Isusa Krista na križu za oprošten je i izmirenje 
sviju ljudskih grijeha pred nebeskim Ocem. Riječi »Evo Jaganjac 
Božji...« primjenjuje katolička Crkva, kad svećenik pokazuje svetu 
Hostiju prije dijeljenja svete pričesti. 

PRVI JAVNI NASTUPI ISUSOVI 

1. Isus skuplja prve učenike. Dan poslije toga, kako je 
Ivan Krstitelj predstavio narodu Isusa kao Sina Božjega, do- 
šao je Isus opet u blizinu Jordana. Uz Ivana bili su dvojica 
njegovih učenika. Ivan, opazivši Isusa, posvjedoči po treći put 
za Isusa riječima: »Evo' Jaganjac Božji!« Ovim riječima kao 
da je htio svojim učenicima kazati, neka se pridruže k Isusu. 
Čim su to oni čuli, pošli su za Isusom. A Isus se obazre na 
njih i upita ih: »Sto tražite?« Oni bojažljivo i puni počitanja 

zapitaju: »Učitelju, gdje stanuieš?« On im odgovori: »Dođite 
i vidite!« I pošli su i vidjeli, gdje stanuje, i ostali su onaj dan 
uz Njega. To su bila prva dvojica Isusovih učenika po ime- 
nu Andrija i Ivan. 

Sv. Ivan apostol istaknuo je važnost toga događaja time, što je 
označio točno i sat toga poziva. Bilo je to oko 10 sati (nakon izlaska 
sunca, kako su se onda računali satovi) t.j. u 4 sata poslije podne. 
Poslije razgovora sa Isusom postali su ta dvojica drugi ljudi, jer su 
upoznali u Isusu obećanog Mesiju ili Spasitelja. 

Još isti dan našao je Andrija svoga brata S i m o n a i re- 
kao mu: »Našli smo Mesiju (= Pomazanika, Spasitelja)«, Si- 
mon je htio odmah vidjeti Isusa; zato Andrija dovede Simo- 
na k Isusu. Isus pogleda Simona značajnim pogledom i reče 
mu: »Simone, sine Jonin, ti ćeš se zvati K e f a $ što znači 
Petar« (prema grčkoj riječi »petra« — stijena). 

Promjenom Simonova imena u Petar htio je Isus unaprijed na- 
vijestiti, da ga čeka znatna zadaća. Abramu je Bog promijenio ime 
u Abraham, kad ga je odabrao za praoca izabranog naroda. Jakovu 
je Bog promijenio ime u Izrael, kad mu je obećao brojno potomstvo. 
Tako je i promjenom imena Simonova u Petar Isus unaprijed htio 
navijestiti, da će Petar, kao prvi vidljivi poglavar vjerske zajednice, 
osnovane od Isusa Krista, biti sličan stijeni, na kojoj je sagrađena 
zgrada Kristove Crkve. 

Drugi dan, kad je Isus nakanio ići u Galileju, našao je 
Filipa iz Betsaide kod Genezaretskog jezera, odakle su bili 
Andrija i Simon Petar, i rekao mu je: »Hajde za mnom!« A 
Filip je našao Natanaela (Bartolomeja) i rekao mu 
je: »Našli smo onoga, o kom piše u Zakonu Mojsije i proroci, 
— Isusa, sina Josipova iz Nazareta.« A Natanael odvrati: 
»Zar može biti što dobro iz Nazareta?« Filip mu reče: »Dođi 
i vidi!« Kad je Isus ugledao Natanaela, rekao mu je: »Gle, 
ovo je zaista Izraelac, u kom nema lukavštine!« Natanael mu 
reče: »Odakle me poznaješ?« Isus mu odvrati: »Prije negoli 
te je Filip pozvao, vidio sam te, kad si bio pod smokvom.« 
Natanael mu odgovori: »Učitelju, ti si Sin Božji, ti si kralj 
izraelski!« Isus mu odgovori: »Jer sam ti rekao: vidio sam te 
pod smokvom, vjeruješ; vidjet ćeš još više od toga.« I još 
mu reče: »Zaista, zaista vam kažem: od sada ćete vidjeti nebo 
otvoreno i Božje anđele, gdje uzlaze i silaze nad Sina čovječ- 
jega.« Tako je Isus našao prvih pet učenika, kojima su se 
kasnije pridružili i drugi. 

Riječi, kojima je Isus izravno oslovio učenike: Simona, Filipa 
i Natanaela, tako su privlačivo djelovale na njih, da su ih odmah 
osvojile za Isusa. Simona je hapose začudilo Isusovo znanje za ime 
Simonova oca Jone, a Natanaela je iznenadilo, što mu je otkrio, da 
znade za jednu skrovitu zgodu iz njegova života, što se desila pod 
smokvom, i time je Isus pokazao tračak svoga božanskoga sveznanja. 

Ujedno je Isus svojim riječima potpuno raspršio Natanaelovu sumnju, 
da li može iz neznatnoga pokrajinskoga gradića Nazareta biti što 
dobro. 

2. Prvo čudo u Kani Galilejskoj. Tri dana poslije, kako 
su se Isusu pridružili prvi učenici, bila je svadba u Kani Ga- 
lilejskoj. Taj se gradić nalazi oko 6 km udaljen sjeveroistočno 
od Nazareta. Na toj je svadbi bila Isusova Majka, a bio je 
pozvan na svadbu također Isus i njegovi učenici. Za vrijeme 
svadbe ponestalo je vina (po svoj prilici zato, jer su mladenci 
bili siromašni). To je opazila Isusova Majka i htijući im u 
neprilici pomoći kazala je Isusu: »Nemaju vina.« Isus joj reče: 
»Što je meni i tebi, Ženo? Još nije došao moj čas!« Isusova 
Majka reče na to slugama: »Štogod vam Isus reče, učinite!« 

Isusova Majka bila je prisutna na svadbi, jer su mladenci vje- 
rojatno bili njezini rođaci. Isus se rado odazvao pozivu na svadbu 
# Svojom je prisutnošću htio pokazati, kako je važan i častan čin skla- 
danje ženidbe, koju je On uzvisio na, čast sakramenta. Ujedno je po- 
kazao, da je dopušteno umjereno veselje u Gospodu. Isusova Majka 
pokazala se zabrinutom i spremnom, da priskoči bližnjemu u pomoć, 
makar to bilo i u vremenitoj potrebi, pa zato se ovdje prvi put po- 
kazuje kao posrednica pomoći od svoga božanskog Sina. Isusove ri- 
ječi: »Što je meni i tebi, Ženo? Još nije došao moj čas!« — znače 
po našem načinu govorenja: nemaj brige! Izraz »ženo« ima na Istoku 
časno značenje. Da je navedenim riječima Isus dao svojoj Majci ra- 
zumjeti, da će u ovoj potrebi pružiti svoju pomoć, vidi se po tom, 
što je Isusova Majka upozorila sluge, neka poslušaju i izvrše, ako im 
Isus što zapovjedi. 

A bilo je ondje šest kamenitih posuda za vodu, kojom su 
se Zidovi obično prali prije i poslije jela, jer su oni uzimali 
jelo rukama. Posude su držale po dvije do tri mjere (1 mjera 
— oko 40 litara). Isus reče slugama: »Napunite posude vo- 
dom!« Kad su sluge napunili posude do vrha, reče im Isus: 
»Zagrabite sada i nosite glavaru stola!« I odnijeli su. Kad je 
glavar stola okusio od vode, koja je postala vinom, a nije znao, 
otkuda je, zovne mladoženju i reče mu: »Svaki čovjek iznosi 
najprije dobro vino, a kad se ponapiju, onda slabije; a ti si 
čuvao dobro vino do sada!« Tada se doznalo, da je to vino 
nastalo čudom na riječ Isusovu od vode. Ovo je učinio Isus 
u Kani Galilejskoj kao početak svojih čudesa, i objavio je 
svoju slavu, te su vjerovali u njega njegovi učenici. 

Prvo je čudo učinio Isus na molbu svoje Majke. Odatle se vidi, 
kako je moćan njezin zagovor, i zato je spasonosno, da se utječemo 
njezinu zagovoru. Ona je od toga dana kroz svu povijest Crkve posred- 
nica svih milosti. 

3. Isus izgoni trgovce iz hrama. Kad je bio blizu židov- 
ski blagdan Pasha (ili Vazam) u prvoj godini Isusova javnog 
djelovanja, došao je Isus iz Galileje u Jerusalem. U hramskom 
predvorju našao je prodavače goveda, ovaca, golubova i mje- 

njače novaca. Sve je to bilo ovdje smješteno, da ljudi kupuju 
životinje za žrtvovanje i mijenjaju novac za hramski, koji bi 
darivali za potrebe hrama. Ali buka životinja i vika trgovaca 
uvelike je smetala pobožnost ljudi u hramu, a nije sve to ni 
dolikovalo svetom mjestu. — Kad je to vidio Isus, načinio je 
bič od užeta i izagnao sve iz hramskog predvorja, a mjenjačima 
je prosuo novac i prevrnuo stolove. Prodavačima pak golu- 
bova rekao je: »Nosite to odavde i nemojte činiti od doma 
Oca mojega kuće trgovačke!« 

Isusov odlučan nastup bio je veoma uspješan, jer je pred njim 
pobjeglo mnoštvo ljudi i životinja. U tom se nastupu također očito- 
valo Isusovo dostojanstvo Sina Božjega, a Isusovi učenici sjetili su 
se tom zgodom proroštva iz Sv. Pisma, gdje se o Mesiji kaže, da ga 
izjeda revnost za dom Gospodnji (Ps. 68, 10). 

Isusovim postupkom našli su se veoma povrijeđenima ži- 
dovski poglavari hrama, kojima je bila dužnost, da paze na 
to, da se u prostorijama oko’ hrama ne događa što takova, što 
ne dolikuje svetome mjestu. Zato oni upitaju Isusa: »Kakav 
nam znak (čudo) možeš pokazati, da ti smiješ to činiti?« Isus 
im odgovori: »Razorite ovaj hram, i ja ću ga podignuti za tri 
dana!« Židovi, misleći da govori o građenom hramu, rekoše: 
»Četrdeset je i šest godina građen ovaj hram (tako ga je dugo 
gradio Herod Veliki), i ti da ga' u tri dana podigneš?« A On 
je govorio o hramu svoga tijela. 

Ove su riječi Isusovi učenici razumjeli istom poslije, kad je Isus 
uskrsnuo od mrtvih. Židovi su pak zapamtili ove riječi, da ih kasnije, 
kad su Isusa predali sudu, iznesu kao optužbu protiv Njega, da je 
tobože pohulio na hram kao sveto mjesto. 

4. Razgovor s Nikodemom. Dok je Isus boravio u Jerusa- 
lemu o blagdanu Pashe, činio je čudesa, i mnogi su vjerovali 
u njega. Među njima bio je i čovjek od stranke farizeja, ži- 
dovski knez N i k o d e m. Ovaj je, ne želeći, da ga Židovi vide, 
i da može nesmetano razgovarati, došao noću k Isusu i rekao 
mu: »Rabi (= učitelju), znamo, da si učitelj, koji je od Boga 
došao, ,jer nitko ne može činiti ovakvih čudesa, kao što ih ti 
činiš, ako nije Bog s njim.« Isus, znajući Nikođemovu želju, 
da ga pouči o najvažnijim pitanjima vjere, reče mu: »Ako se 
tko ne preporodi, ne može vidjeti kraljevstva Božjega.« Ni- 
kodem. je ove riječi shvatio kao da je govor o tjelesnom ro- 
đenju, pa zato upita: »Kako može to biti?« Isus mu odgovori: 
»Zaista, zaista ti kažem, ako se tko ne preporodi vodom i Du- 
hom Svetim, ne može unići u kraljevstvo Božje.« Dalje je 
Isus poučio Nikodema o samoj tajni Otkupljenja govoreći: 
»Kao što je Mojsije podigao zmiju u pustinji, tako treba da 
bude podignut i Sin čovječji; jer tako je Bog ljubio svijet, da 

je predao jedinorođenoga svog Sina, da nijedan, koji vjeruje u 
Njega, ne propadne, nego da ima vječni život; jer Bog nije 
poslao Sina svojega na svijet, da sudi svijetu, nego da se po 
Njemu svijet spasi. Tko vjeruje u Njega, ne sudi mu se; a 
tko ne vjeruje, već je osuđen, jer ne vjeruje u ime jedinoro- 
đenoga Sina Božjega.« 

Ovdje je Isus naglasio dva najvažnija uvjeta za postizavanje čo- 
vječjeg spasenja: 1) krštenje vodom i -Duhom Svetim, po kom se čo- 
vjek oslobađa istočnoga grijeha i ostalih grijeha učinjenih prije kr- 
štenja te dobiva milost posvećujuću, po kojoj postaje Božji posinak; 
2) potreba vjere u božanstvo Isusa Krista, koji će biti žrtvovan na 
križu za spas svijeta. 

Na svršetku razgovora rekao je Isus Nikodemu, da će 
mnogi ljudi biti osuđeni zato, što nisu prihvatili istinu: »Svi- 
jetlo je došlo na svijet, ali su ljudi ljubili više tamu, negoli 
svijetlo, jer su im djela bila zla.« Grešan je život zapreka vje- 
rovanju, a po tome i zapreka duhovnom spasenju. Nikodem 
nije zaboravio na Isusove riječi. On je kasnije postao Isusovim 
učenikom i poslije Isusove smrti pomogao je ukopati Isusovo 
tijelo. 

5. Ivanovo posljednje svjedočanstvo za Isusa. Otišavši iz 
Jerusalema boravio je Isus sa svojim učenicima neko vrijeme 
u Judeji i preko njih krstio. To još nije bio sakramenat krš- 
tenja, nego samo vanjski znak pokore, a bilo je to u blizini 
mjesta, gdje je krstio Ivan Krstitelj. Kad su Ivanovi učenici 
vidjeli, da mnogi dolaze k Isusu na krštenje, upitali su Ivana: 
»Učitelju, kako to, da onaj, za koga si ti svjedočio, krsti, i svi 
dolaze k njemu?« Ivan im odgovori: »Vi sami možete posvje- 
dočiti za mene, da sam rekao: ja nisam Krist, nego sam poslan 
pred njim. On treba da raste, a ja da se umanjujem. On je od 
Boga poslan i govori Božje riječi. Otac ljubi Sina i sve je pre- 
dao u Njegove ruke. Tko vjeruje u Sina, .ima vječni život, a 
tko Sinu ne vjeruje, ne će vidjeti života, nego ostaje na nje- 
mu Božji gnjev.« 

Djelo Ivana Krstitelja, kao Isusova preteče, bilo je dovršeno. Po- 
slije toga dao je Herod Antipa Ivana uhvatiti, svezati i baciti u tam- 
nicu u tvrđavi Maherunt s istočne strane Mrtvoga mora, i to zato, 
što je Ivan prekoraVao Heroda radi Herodijade, koju je uzeo za ženu 
od svoga brata Filipa. Ivan ie rekao Herodu: »Ne smiješ imati žene 
svojega brata!« A i Herodijada se radi toga gnjevila na Ivana i htjela 
pa je ubiti, ali nije mogla, jer se Herod bojao Ivana, znajući da je 
čovjek pravedan i svet. Osim toga Herod se bojao i naroda, koji je 
Ivana držao za proroka. 

6, Isusov razgovor sa Samarjankom. Kad je Isus čuo, da 
je Herod bacio Ivana u tamnicu i da to isto namjeravaju fa- 
rizeji učiniti s Njim, napustio je Judeju i zaputio se preko 
Samarije u Galileju. Prolazeći kroz Samariju sjeo je Isus 

pokraj »Jakovljeva zdenca« kod grada Sihara (Sihema), da 
se odmori od puta. Njegovi su učenici otišli u grad, da kupe 
hrane. Bilo je oko šeste ure (t. j. podne). Tada dođe žena S a- 
marjanka, da zahvati vode. Isus joj reče: »Daj mi piti!« 
Ona mu odvrati: »Kako ti, koji si Židov, išteš od mene, žene 
Samarjanke, piti, jer se Židovi ne druže sa Samarjanima!« 
Isus joj odgovori: »Kad bi ti znala za dar Božji, i tko je taj, 
koji ti govori: daj mi piti, ti bi iskala od njega, i dao bi ti žive 
vode.« Isus je mislio ovdje na svoju nauku, a žena na vodu 
iz izvora, i zato odgovara: »Gospodine, nemaš čime ni zagra- 
biti, a zdenac je dubok; otkuda bi dakle imao žive vode?« Isus 
joj odgovori: »Svatko, tko pije od ove vode, opet će ožednjeti. 
A tko pije od vode, koju ću mu ja dati, ne će ožednjeti do vi- 
jeka. Što više, voda, koju ću mu ja dati, postat će u njemu 
izvorom vode, što struji u vječni život.« Žena je mislila, da 
joj Isus govori o naravnoj izvor vodi, pa Ga zato s pouzda- 
njem zamoli: »Gospodine, daj mi te vode, da više ne žeđam 
i da ne dolazim ovamo grabiti.« Isus joj reče: »Idi, dozovi 
svoga muža i dođi ovamo!« Žena mu odvrati: »Nemam ja mu- 
ža!« Isus joj . reče: »Pravo si kazala: nemam ja muža, jer si 
imala pet muževa; i koga sada imaš, nije ti muž. To si kazala 
po istini.« Samarjanka se nije uvrijedila. Vidjela je, da je 
Isus prozire; zato skrene razgovor na vjerska pitanja te reče: 
»Gospodine, vidim, da si prorok. Naši oci klanjali su se na 
ovoj gori; a vi kažete, da je u Jerusalemu mjesto, gdje se tre- 

ba klanjati.« Isus joj odgovori: »Ženo, vjeruj mi, da dolazi 
vrijeme, kad se ne ćete klanjati Ocu ni na ovoj gori, ni u Je- 
rusalemu. Već je nastalo vrijeme, kada će se pravi klanjaoci 
klanjati Ocu u duhu i istini. Bog je duh, i koji mu se klanjaju, 
treba da mu se klanjaju u duhu i istini.« Žena mu reče: 
»Znam, da će doći Mesija, nazvan Krist (= Pomazanik). Kad 
on dođe, sve će nam navijestiti«. Isus joj reče: »Taj sam ja, 
koji s tobom govorim.« 

Ovaj puta se Isus jasno očitovao, da je Mesija. Prvi puta oči- 
tovao se siromašnim pastirima, a sada priprostoj ženi, i to Samar janki. 

U to su se vratili Isusovi učenici, a žena je ostavila svoj 
vrč, otišla u grad i rekla je ljudima: »Dođite, da vidite čovje- 
ka, koji mi je kazao sve, što sam učinila; da nije to Krist?« 
I počeli su dolaziti iz grada k Isusu. Međutim su Ga učenici 
molili, neka jede, a On im je rekao: »Moje je jelo, da vršim 
volju onoga, koji me je poslao, i da izvršim njegovo djelo.« 
Mnogi Samarjani došli su, da Ga slušaju. I zamolili su Ga, da 
ostane kod njih, i ostao je ondje dva dana. Mnogi su od Sa- 
marjana vjerovali u Isusa radi njegove propovijedi i govorili 
su ženi: »Sada više ne vjerujemo radi tvoga pripovijedanja, 
nego jer smo sami čuli i znamo, da je ovaj zaista Spasitelj 
svijeta.« 

Isus je naglasio, da Boga treba štovati u duhu i istini. To znači, 
da ono, što vršimo vanjskim obredima, moramo činiti iz unutrašnjeg 
uvjerenja. Ne, kako je to bilo kod farizeja, koji su pazili samo na 
izvanjske obrede, a nisu marili za iskrenu unutrašnju pobožnost i pra- 
vednost. — Ovom je zgodom Isus pokazao, kako je spreman približiti 
se grešnicima i krivovjercima, da ih obrati, ako u njih ima iole iskrene 
volje za spoznaju istine i za obraćenje. Tako je otvorio vrata spasenja 
i kraljevstva Božjega također ljudima izvan židovskog naroda. To je 
prvi korak od židovskog partikularizma (zasebne odijeljenosti) do kr- 
šćanskog univerzalizma (općenitosti). 

Sjeme božanske nauke, što ga je Isus posijao u Samari j i, nije 
bilo uzalud posijano. Samari ja je nakon »Duhova« prva primila Isu- 
sovu nauku, i njezini su stanovnici prvi ulazili u katoličku Crkvu. 


ISUSOVO DJELOVANJE U GALILEJI 

Poslije dvodnevnog boravka u Samariji Isus se zaputio u 
Galileju, pokrajinu svog zavičaja, da i tu naviješta svoju 
nauku. Galileja je po svom izgledu brdovita, ali brižno obra- 
đena i veoma plodna. U upravnom pogledu spadala je u vri- 
jeme Kristova djelovanja pod vlast Heroda Antipe, nasljed- 
nika Heroda Velikoga, koji je stvarno bio sasvim ovisan o 
rimskoj vlasti. Galileja je bila na raskršću prometnih putova 
između istočnih krajeva prednje Azije prema Sredozemnome 

moru i Egiptu. Zato se tu susretalo i ljudi raznih staleža. Po- 
red priprostog seljačkog svijeta i brojnih ribara u okolici Ge- 
nezaretskog jezera bilo je tu i visokih upravnih činovnika i 
vojničkih časnika, a uslijed trgovine i mnogo carinika. Žitelj- 
stvo Galileje bilo je ispremiješano- raznim narodnostima, koje 
su se i po vjeri razlikovale. Uz Izraelce bilo je tu mnogo ino- 
vjeraca, odanih krivoboštvu. Radi vjerske mješavine s nezna- 
bošcima farizeji i književnici smatrali su Galileju u vjerskom 
pogledu prezrenom i zapostavljenom pokrajinom. Ipak je u 
Galileji znatan dio priprostog žiteljstva, seljaštva i ribara, po 
svojoj prirodnoj prostodušnosti bio pošteniji od licemjernih 
židovskih učitelja. Zato je Galileja mnogo srdačnije primala 
Isusa i njegovu nauku, nego Judeja. Tu se Isus mogao i mno- 
go slobodnije kretati, nego u Judeji, gdje su mu farizeji stav- 
ljali zasjedu na svakom koraku. U Galileji je Isus činio raz- 
mjerno najviše čudesa. Isus je tu doskora razvio svoju nauku 
i nacrt ’o osnivanju Božjega kraljevstva. Kad Isusa nisu htjeli 
shvatiti židovski učitelji i svećenici u Jerusalemu, potražio je 
sebi vjerne učenike iz priprostog galilejskog puka, da ih pouči 
i odgoji za širitelje svoga kraljevstva, i da od njih učini novo- 
zavjetne svećenike. 

1. Isus propovijeda u Nazaretu. Došavši u Galileju Isus je 
učio po zbornicama (sinagogama). Zbornice su bile zgrade pa- 
četvorinskog oblika u pokrajinskim mjestima izvan Jerusa- 
lema, gdje bi se Izraelci sastajali na subote i blagdane na za- 
jedničke molitve i čitanje Sv. Pisma. — Jedne subote ušao 
je Isus u zbornicu svoga zavičajnoga grada Nazareta, i ‘kad 
mu je dana prigoda da čita i tumači Sv. Pismo, otvorio je 
knjigu proroka Isaije i pročitao iz nje mjesto, gdje je bilo 
napisano: »Duh je Gospodnji na meni; zato me je pomazao, 
da navješćujem blagu vijest (= evanđelje) siromasima; poslao 
me je, da ozđravljujem skrušene u srcu; da propovijedam za- 
robljenima otkup* i slijepima vid; da pustim potlačene na 
oslobođenje; da naviještam milosnu Gospodnju godinu i dan 
nagrade.« Potom Isus zatvori knjigu i vrati je sluzi te sjedne. 
Svi su u zbornici uprli u Njega oči, i On počne govoriti: »Da- 
nas se je ispunilo ovo Pismo, što ste ga upravo čuli.« Kad je 
dalje govorio, svi su se divili njegovim milosnim riječima i 
pitali su: »Nije li ovo sin Josipov?« Nisu vjerovali Isusovim 
riječima, nego su tražili, da učini koje čudo, kako je drugdje 
učinio. Na to im Isus reče: »Zaista vam kažem, nijedan prorok 
nije mio u svojem zavičaju. U Ili j ino vrijeme bilo je mnogo 
udovica u Izraelu, kad se nebo zatvorilo na tri godine i šest 

mjeseci, i kad je po svoj zemlji nastala velika glad. I k nijed- 
noj od njih nije bio poslan prorok Ilija, nego k ženi udovici u 
Sareptu Sidonsku. I mnogo je bilo gubavaca u Izraelu za pro- 
roka Elizeja, i nijedan se od njih nije očistio, nego Naaman 
Sirac.« Kad su to čuli, svi, koji su bili u zbornici, napunili su 
se gnjeva, jer su bili povrijeđeni i zavidni. I ustali su, te su 
Isusa istjerali iz grada i odveli Ga na vrh gore, da .ga bace 
strmoglavce. Ali Isus je prošao između njih i otišao u Kafar- 
naum. Tako su se kod Nazarećana ispunile o Isusu riječi: »Do- 
šao je među svoje, a oni ga nisu primili.« 

2. Iscjeljenje bjesomučna u Kafarnaumu. Nazaret se svo- 
jim prezirnim postupkom prema Isusu pokazao potpuno ne- 
vrijednim, da u njemu Isus dalje boravi. Zato je Isus odabrao 
sebi za trajno boravište u Galileji grad Kafarnaum, koji je bio 
smješten na sjevernoj obali Genezaretskog jezera s desne stra- 
ne utoka srednjeg Jordana u jezero. Radi trajna boravka Isu- 
sova u Kafarnaumu prozvao se ovaj grad »Njegovim gradom«. 
Kao veoma prometan grad bio je također zgodan za širenje Isu- 
sove nauke. U tom je građu Isus učinio najviše čudesa. 

Neke subote propovijedao je Isus u kafarnaumskoj zbor- 
nici. Svi su se divili Isusovoj nauci, jer ih je učio kao -onaj, koji 
ima vlast, a ne kao književnici. U zbornici našao se neki čovjek, 
opsjednut nečistim duhom. U evanđeljima se češće spominju 
ovakovi nevoljnici. Ovaj opsjednuti nesretnik u kafarnaumskoj 
zbornici počeo je snažno vikati: »Jao, što mi imamo s tobom, 
Isuse Nazarećanine? Došao si, da nas pogubiš! Znam, tko si: 
Svetac Božji!« Time je đavao priznao Isusa Mesijom. Isus nije 
trebao svjedočanstva iz ustiju nečastivoga; zato mu zaprijeti 
riječima: »Umukni i iziđi iz njega!« I nečisti duh oborio je toga 
čovjeka na sredinu i izašao je iz njega, a da mu nije ništa na- 
udio. Tada je sve obuzeo strah i govorili su: »Sto je to, da s 
vlašću i silom zapovijeda nečistim dusima, da izlaze?« I pro- 
čulo se o tom po cijelom onom kraju. 

3. Isus iscjeljuje od različitih bolesti. Kad je Isus izašao 
iz zbornice, ušao je u kuću Simona Petra, čija je punica ležala 
u velikoj groznici. Ova je bolest u okolici Genezaretskog je- 
zera dosta česta i nerijetko' smrtonosna. Tada zamole Isusa, 
neka bi tu ženu iscijelio. A On je stao pokraj nje i primio je 
za ruku, i ona je odmah ozdravila, ustala i počela posluživati 
goste. To je bilo neobično, jer bi bolesnici poslije groznice 
inače trebali još neko vrijeme da se oporave i ojačaju, da mo- 
gu vršiti svagdanje poslove. 

O tom ozdravljenju, kao i o ozdravljenom bjesomučniku, 
brzo se pronio glas po gradu Kafarnaumu. I kad je sunce za- 
šlo, donosili su k Isusu razne bolesnike, a On je stavljao na 
njih ruke i ozdravljivao ih. Iz mnogih su izlazili i zli duhovi 
te vikali: »Ti si Sin Božji!« — ali On im je branio govoriti. 
Sutradan je narod tražio Isusa i zaustavljao Ga, da ne ide od 
njih, a On im je rekao: »I drugim gradovima moramo naviješ- 
tati Božje kraljevstvo, jer sam zato poslan.« I propovijedao je 
po galilejskim zbornicama. 

NA OBALAMA GENEZARETSKOG JEZERA 

Od Isusova djelovanja u Galileji osobito je značajno Njegovo 
propovijedanje u okolici Genezaretskog jezera. Već po svom prirodnom 
položaju i ljepoti okolica je Genezaretskog jezera najljepši ukras Pa- 
lestine. Samo jezero ima oblik lire. Dužina mu je 21 km od sjevera 
prema jugu, a širina 11 km. S istočne strane dižu se slikovita brda 
Galaadskog gorja, sa sjeverozapadne strane nalaze se plodne nizine, 
koje postepeno prelaze u brežuljke Galilejskih gora, a s jugozapadne 
strane slikovito se izmjenjuju brežuljci i doline. Uz obalu posuta 
su sela i gradovi, od kojih su bili u starini najpoznatiji: Tiberijađa. 
Kafarnaum, Betsaida, Korozain i Magdala. Površina je ovog jezera 208 
metara niža od razine Sredozemnoga mora. Zato je i klima u okolici 
ovog jezera veoma pogodna za žito, povrće i svakojako južno voće, 
dok je samo jezero bogato raznovrsnim ribama (oko 40 vrsti) tako, 
da je na njemu bilo u staro doba veoma razvijeno ribarstvo. Iz oko- 
lice tog jezera bila je većina Isusovih učenika i kasnijih apostola. U 
toj su se okolici odigrali i mnogi događaji iz Isusova javnog djelova- 
nja i naučavan i a. 

1. Obilat ribolov. Jednom, kad se kod Genezaretskog jeze- 
ra sleglo mnoštvo naroda oko Isusa, da sluša riječ Božju, sišao 
je Isus m ribarsku lađicu Simona Petra i zamolio ga, da malo 
odmakne od obale. Tako je Isus sjedio u lađici i iz nje učio 
narod. Kad je Isus prestao govoriti, otpusti narod i reče Si- 
monu: »Hajde na dubinu, te raširite svoje mreže na lov!« Si- 
mon odgovori: »Učitelju, svu smo se noć trudili, i nismo ni- 
šta uhvatili; ali na Tvoju riječ raširit ću mrežu.« 

Kad su Simon i njegovi drugovi učinili po Isusovoj zapo- 
vijedi, uhvatili su toliko mnoštvo riba, da im se mreža raz- 
dirala. Zato su dali' znak drugovima na drugoj lađi, neka im 
pomognu. Oni su došli i napunili su obje lađe ribama tako, da 
su se malone potapljale. Kad je to vidio Simon Petar, pao je 
na koljena pred Isusa i rekao je: »Idi od mene, Gospode, jer 
ja sam čovjek grešnik!« — jer je obuzelo udivljenje njega i 
sve, koji su bili s njim, radi obilnog lova riba. Apostoli su 
znali, da svoj uspjeh u ribolovu ovaj put imadu pripisati je- 
dino čudesnoj pomoći Isusovoj, a ne svojoj vještini ni prirod- 

noj sreći. Tada reče Isus Simonu: »Ne boj se! Od sada ćeš 
loviti ljude.« Potom su izvukli lađice na kopno, ostavili sve i 
pošli su za Isusom. 

Ovo čudo imalo je osobitu svrhu, da utvrdi apostole u vjeri, da 
što tjesnije prionu uz Isusa. Osim toga značilo je čudesan uspjeh apo- 
stola u njihovoj službi, kad budu propovijedanjem i širenjem Kristove 
nauke obraćali mnoštvo ljudi u krilo Kristove Crkve. Napose ima ovaj 
ribolov slikovito značenje za buduću službu Simona Petra, kao krmi- 
lara lađe Kristove Crkve. Od ovog su časa prvi Isusovi učenici ko- 
načno napustili svoj ribarski obrt i sasvim se pridružili Isusu. 

2. Poziv carinika Mateja. U gradu Kafarnaumu, gdje se 
odvijao veliki trgovački promet, bilo je mnogo carinika. To su 
bili ljudi, koji su od države preuzeli u zakup ubiranje poreza. 
Pravo poreznog zakupa dobivali bi putem dražbe na temelju 
ponude najviše svote, koju su se nadali ubrati na porezu u 
određenom mjestu. Ako tu svotu ne bi mogli ubrati, morali bi 
sami nadoplatili razliku do obvezane svote. Ako bi pak više 
ubrali, nego su se obvezali, višak bi išao u njihovu korist. Ti 
su ljudi obično bili veoma nepravedni i nemilosrdni u utjeri- 
vanju poreza, pa zato je njihov stalež bio na zlu glasu. Pogo- 
tovu su Židovi mrzili na one carinike, koji su bili židovske na- 
rodnosti, kao na izrode svoga naroda. Židovski farizeji i knji- 
ževnici smatrali su carinike javnim grešnicima. Zalaziti u nji- 
hovo društvo bilo im je sablažnjivo. Ipak je i među carinici- 
ma bilo ljudi iskrene volje, da se poprave. Isusu nije bilo za- 
zorno, da između njih odabere jednoga za svoga učenika. 

Izlazeći iz grada Kafarnauma Isus je prolazio obalom Ge- 
nezaretskog jezera okružen mnoštvom naroda, i opazi cari- 
nika Levija-Mateja, sina Alfejeva, gdje sjedi kod cari- 
narnice, te mu reče: »Hajde za mnom!« Isusov pogled i poziv 
dirnuo je Mateja neodoljivom snagom. On je odmah odlučio 
napustiti svoje dosadašnje zvanje i ostavivši sve, ustao je i 
pošao za Isusom. Matej se toliko obradovao, što ga je Isus po- 
zvao u krug svojih učenika, da je u počast Isusu priredio goz- 
bu, na koju je pozvao i mnoge svoje prijatelje carinike. Kad 
su književnici i farizeji vidjeli, da Isus prisustvuje gozbi cari- 
nika, govorili su Isusovim učenicima: »Zašto vaš učitelj jede 
i pije s carinicima?« Kad je to čuo Isus, rekao im je: »Ne tre- 
ba zdravima liječnika, nego bolesnima! A usput neka vam je 
za pouku: Ja hoću milosrđe, a ne žrtvu, jer nisam došao zvati 
pravednike, nego greš^ike na pokoru.« 

Revnost farizeja i književnika bila je himbena, pa zato ih Isus* 
prekorava. Prava revnost za Božju slavu ne prezire grešnika, nego in 
nastoji obratiti i spasiti. Mrziti treba grijeh, a grešnike treba saža- 

Ijavati i nastojati ih privesti na put kreposti. To je i opet bio jedan 
sukob s farizejima i književnicima, koji se sve više zaoštravao. 

3. Izbor apostola. Broj se Isusovih učenika danomice po- 
većavao. Zato je bilo potrebno poučiti i ovlastiti učenike, da 
oni nesebičnom požrtvovnošću pomognu širiti Božje kraljev- 
stvo. Mjesto starozavjetnog svećenstva Isus je odlučio između 
svojih učenika 'izabrati svoje poslanike i opremiti ih novoza- 
vjetnom svećeničkom vlašću. U tu je svrhu između velikog 
broja svojih učenika izabrao dvanaestoricu, koje će posebno od- 
gajati i upućivati u uređenje Božjega kraljevstva. Njima će po- 
slije povjeriti učiteljsku, upravnu i svećeničku službu u svom 
kraljevstvu. Prije toga važnog čina Isus se povukao u gorsku 
samoću istočno od Kafarnauma i probdio je čitavu noć u mo- 
litvi. Molio je za izabranike, na koje je nakanio staviti teret 
s golemom odgovornošću i udijeliti im dio svoje božanske 
vlasti. 

Kad je svanula zora, dozvao je k sebi učenike i izabrao 
između njih dvanaestoricu. Njima je dao vlast, da u Njegovo 
ime izgone zle duhove i iscjeljuju bolesne, te ih nazvao svo- 
jim poslanicima ili apostolima. Ovo su njihova 
imena: Simon, nazvan Petar, kasnije postavljen za apo- 
stolskog prvaka, i njegov brat Andrija, prvozvani učenik; 
Jakov (stariji) i njegov brat Ivan, sinovi Zabedejevi; Fi- 
lip i Natanael ili Bartolomej; Toma i carinik L e- 
vi-Matej; Jakov (mlađi) Alfejev i Juda Tadej, S i- 

mon Kananejac i Juda Iškariot, koji je postao izdaj- 
nik. Ovi su svuda išli za Isusom i bili su svjedoci njegove na- 
uke i njegovih čudesa. 

Kao što je u Starom Zavjetu taj broj 12 značio cjelokupnost 
Božjega kraljevstva izraelskog naroda, koji se sastojao od 12 plemena, 
tako u Novom Zavjetu 12 apostola predočuju cjelokupnost knezova 
ili uprave novoosnovanoga duhovnoga kraljevstva, Kristove Crkve. 

U popisu apostola spominju evanđelisti svagdje na prvom mje- 
stu Simona Petra, premda je po redu poziva bio prvi Andrija, a po 
ljubavi prvi Ivan. Petar se spominje na prvom mjestu zato, jer je 
on kasnije od Isusa postavljen apostolskim prvakom i vrhovnim nji- 
hovim poglavarom ne samo po časti, nego i po vlasti. 


ISUSOV GOVOR NA GORI 

Zanimanje za Isusovu nauku sve je više raslo. Isus je svojim 
dosadašnjim čudesima pripravljao narod, da lakše prima i vjeruje 
Njegovu nauku. Sada je došlo vrijeme, da jasno izloži glavnu jezgru 
onih istina, koje će sadržavati nacrt i svrhu Božjega kraljevstva na 
zemlji. Kao najzgodnije mjesto zato, odabrao je Isus jednu goru ne- 
daleko Genezaretskog jezera. Pobožna predaja drži, da je to bila 
sedlasta gora, koja se danas zove Kurun Hattin (»rogovi kod Hattina« 
— jer je nalik na dva roga). — Kao što je Stari Zavjet objavljen na 
gori Sinaj, tako je i jezgra novozavjetne nauke objavljena na gori. 
Ipak je bila velika razlika između jedne i druge gore, kao što je i 
između starozavjetne i novozavjetne nauke. Na Sinaju proglasio je 
Bog strogi zakon pravde uz tutnjavu gromova i bljesak munja, radi 
čega je narod drhtao od straha. Na gori blaženstva govorio je Isus 
u milo vidnoj prirodi, koja diže srce i dušu, okružen mnoštvom naroda, 
što je željno slušao Isusove blage riječi. Po gorskim je obroncima 
posjedao narod iz svih krajeva Palestine, a neposredno oko Isusa po- 
sjedali su Njegovi učenici. Tu je Isus izrekao uzvišen govor, u kom 
je izložio narav, značaj i sastav i uopče čitav nacrt svoga novoga 
duhovnoga kraljevstva, što ga je osnovao mjesto starozavjetne vjerske 
zajednice. Jedan dio pouka u tom govoru (a to je »osam blaženstava«) 
namijenjen je širem krugu sljedbenika Kristova kraljevstva; drugi dio 
namijenjen je užem krugu Isusovih apostola, kao Isusovim namjesni- 
cima i poslanicima u tom kraljevstvu. 

I. PROGRAM NEBESKOGA KRALJEVSTVA 

Glavni sadržaj Isusova govora na gori sačinjavaju odgo- 
vori na ova pitanja: 

I. Kako može čovjek postići Božje kraljevstvo? 

II Koja je razlika između starozavjetnog i novozavjet- 
nog Božjega kraljevstva? 

III. Kako postaju ljudska djela pred Bogom zaslužna? 

IV. Kakav treba da je odnos među ljudima i prema 
zemaljskim dobrima? 

1. Osam blaženstava. Blaženi siromasi duhom, jer je nji- 
hovo kraljevstvo nebesko! 

Siromasi duhom su oni, koji rasvijetljeni milošću Duha Svetoga 
ne smatraju svojom srećom uživanje u bogatstvu i zemaljskim do- 
brima, nego nadasve cijene svrhunaravna dobra: krepostan život i 
milosno sjedinjenje s Bogom. Pogotovu to vrijedi za one, koji strpljivo 
i s pouzdanjem u Boga podnose pravo siromaštvo. 

Blaženi žalosni, jer će se utješiti! 

Ove su riječi sasvim oprečne svjetovnoj težnji za neograničenim 
vremenskim veseljem, koje čovjeku ne može donijeti potpune utjehe. 
Krist obećaj e pravu i trajnu utjehu onima, koji se žaloste radi svojih 
grijeha. Oni će nakon iskušenja u zemaljskim patnjama, postići ne- 
besku utjehu. 

Blaženi krotki, jer će baštiniti zemlju! 

I ove su riječi oprečne svjetskom duhu. Divljačkoj sili neukro- 
tive srdžbe protivna je vrlina krotkosti, koja obuzdava srdžbu i blagim 
načinom privlači i osvaja ljudska srca. Takvom krotkošću osobito je 
Isus osvajao srca ljudi grešnika. Krotki će posjedovati nebeska dobra 
u spokoju savjesti. 

Blaženi oni, koji gladuju i žeđaju pravde, jer će se nasititi 
(pravde)! 

Oni, koii tako teže za svetošću, kao gladan za hranom, postići 
će visok stupanj svetosti. 

Blaženi milosrdni, jer će oni postići milosrđe! 

Milosrdni su oni, kojima je žao bijednika, što trpe dušom ili 
tijelom, pa im nastoje pomoći. Kod starog neznabožačkog svijeta sma- 
tralo se milosrđe slabošću i ludošću. Isus je uvrstio milosrdnost u 
glavne zakone svoga kraljevstva. Najveća nagrada čeka milosrdne u 
tom, što će i kod Boga postići milosrđe u oproštenju grijeha. 

Blaženi oni, koji su čista srca, jer će oni gledati Boga! 

Čista su srca oni, koji nisu okaljani grijehom. U osobitom smislu 
odlikuju se čistoćom, koji se brižno čuvaju svakoga sramotnoga gri- 
jeha. Iz čistog srca izviru uzvišene misli i plemenita čuvstva, i to je 
neki predokus nebeske sreće. 

Blaženi miroljubivi, jer će se zvati Božji sinovi! 

Miroljubivi su oni, koji nastoje, da se uspostavi i uzdrži mir 
s Bogom i među ljudima. Kako pravi mir ljudima može dati samo Bog, 
to oni, koji pomažu da dođe do mira u dušama i u svijetu, dobivaju 
častan naziv Božjih sinova. 

Blaženi oni, koji su progonjeni radi pravednosti, jer je 
njihovo kraljevstvo nebesko! 

Ovo je blaženstvo najutješljivije, kruna svima pređašnjima. 
Upravo ono, što svijet smatra najvećom nesrećom, pred Bogom je 
najveća sreća, jer nevino progonjeni zaslužuju pred Njim tim veću 
nagradu. To vrijedi osobito za kršćanske mučenike, koji su bili pro- 
gonjeni radi svoje vjere u Krista. Oni su u nebu ovjenčani slavnim 
pobjedničkim vijencem mučeništva. — Riječi »nebesko kraljevstvo« 
mogu značiti: a) duševni mir i zadovoljstvo savjesti u čovjeka, koji 
živi po Božjim zapovijedima; b) zajednicu vjernika u Kristovoj Crkvi, 
koja ih po Kristovim zaslugama ‘posvećuje i dovodi u vječno blažen- 
stvo; c) konačno stanje vječnog uživanja u blaženom sjedinjenju 
s Bogom u nebu. 


9 Biblijska povijest 

Isus je govor o osam blaženstava zaključio ovim riječima: 

»Blago vama, ako vas budu pogrđivali i lažno govorili 
sve zlo na vas poradi mene. Veselite se i klikujte, jer je velika 
vaša plaća na nebesima; jer su tako progonili proroke, koji su 
bili prije vas.« 

Glavni je smisao Isusova govora o osam blaženstava ovaj: sreća 
onih, koji teže za postignućem nebeskoga kraljevstva, sasvim je razli- 
čita od težnje za uživanjem vremenitih dobara na zemlji. Nebesko 
kraljevstvo postizava se borbom, odricanjem i trpljenjem, uperenim 
protiv požude očiju za blagom, protiv tjelesnih požuda za osjetnim 
uživanjem, protiv oholosti života. Ali nije dosta samo boriti se protiv 
neurednih požuda, nego treba nastojati i oko napredovanja u krepo- 
stima (pravednost, milosrđe, čistoća srca i druge). Vrhunac je savr- 
šenosti junačka požrtvovanost i spremnost na mučeničko podnašanje 
progonstva radi pravednosti. 

Kao opreku blaženstvima zaprijetio je Isus onima, koji 
se bezbrižno predaju zemaljskom uživanju: 

»Ali teško vama bogatima, jer ste primili svoju utjehu! 

Teško vama, koji ste sada siti, jer ćete gladovati! 

Teško vaipa, koji se sada smijete, jer ćete tugovati i 
plakati! 

Teško vama, kad vam stanu svi ljudi laskati, jer tako 
su činili njihovi oci lažnim prorocima!« (Luk. 6, 24 — 26). 

2. Položaj i dužnosti Kristovih učenika. Dalje je Isus u 
slikovitim poredbama naglasio, od kolike je važnosti uzoran 
primjer Kristovih učenika, da djeluju na obraćenje i pobolj- 
šanje ljudi u svijetu. 



GORA BLAŽENSTAVA — KURUN HAT1N 

»Vi ste sol zemlje. Ako sol obljutavi, čim će se soliti? 
Ne vrijedi više ni za što, nego da se baci napolje, i da je ljudi 
pogaze.« 

»Vi ste svjetlost svijeta. Ne može se sakriti grad, koji 
stoji na gori. Niti se upaljuje svijeća i stavlja pod posudu, 
nego se stavlja na svijećnjak, da svijetli svima, koji su u kući. 
Tako neka se svijetli vaša svjetlost pred ljudima, da vide vaša 
dobra djela i slave Oca vašega, koji je na nebesima.« 

Svjetlost je Isusova nauka, kojom će apostoli rasvijetliti tamu 
nevjere svijeta; a ujedno je svet život, kojim treba da drugima pred 
njače. 

II. OPREKA IZMEĐU DUHA FARIZEJSKE 
PRAVEDNOSTI I PRAVEDNOSTI KRISTO- 
VIH UČENIKA 

1. Usavršenje zakona. Budući da je ćudoredni zakon Sta- 
roga Zavjeta bio samo priprava za Novi Zavjet, trebalo ga je 
u mnogočemu upotpuniti i usavršiti. 

Zato je Isus Krist rekao o usavršenju V. zapo- 
vijedi: »Nemojte misliti, da sam došao ukinuti zakon i pro- 
roke! Nisam došao ukinuti ih, nego ih ispuniti, jer vam kažem: 
Ako ne bude vaša pravednost mnogo veća, nego u književnika 
i farizeja, ne ćete unići u nebesko kraljevstvo. 

Čuli ste, kako je kazano starima: Ne ubij! A tko ubije, 
bit će kriv sudu. A ja vama kažem, da će svaki, koji se srdi na 
svoga brata, biti kriv sudu. A tko reče svome bratu »raka« 
(= gad, rugoba, nitkov), bit će kriv velikom vijeću. A tko reče 
»budalo«, bit će kriv ognjenoj geheni (= paklu). Ako dakle 
prineseš svoj dar na žrtvenik i ondje se sjetiš, da tvoj brat 
ima nešto protiv tebe. ostavi ondje svoj dar pred žrtvenikom i idi 
prije te se pomiri sa svojim bratom, pa onda prinesi svoj dar!« 

Ne valja se osvećivati. Isus je rekao: »Čuli ste 
da je kazano: Oko za oko, zub za zub! A ja vam kažem, da 
se ne opirete zlu, nego ako te tko udari po tvom desnom 
obrazu, pruži mu i drugi!« 

Ovim riječima ne ukida se pravni poredak, niti društveno kazneno 
pravo, nego se zabranjuje osobna osveta. Zlo treba nadvladati samo- 
zatajom. 

Usavršenje VI. i IX. zapovijedi. Isus je re- 
kao: »Čuli ste, da je kazano starima: Ne čini preljube! A ja 
vama kažem, da je svaki, koji je pogledao s požudom na ženu, 
već učinio preljubu u svom srcu.« 

Rečeno je: »Tko otpusti svoju ženu, neka joj dade ot- 
pusno pismo.« A ja vama kažem, da svaki, koji otpusti svoju 
ženu, osim za preljubu, navodi je, da čini preljubu; i tko se 
oženi otpuštenom, čini preljubu.« 


9 * 

Zabranom grešnih pogleda, želja i misli Isus je upozorio, kako 
treba u korijenu predusresti grijehu nečistoće, bludnosti i preljuba. 
Ujedno je dokinuo zloporabu starozavjetnog otpuštanja žena, te je 
povratio ženidbenom vezu svojstvo nerazrješivosti. 

Usavršenje II. zapovijedi: o zakletvi. Isus 
je rekao: »Čuli ste i to, da je kazano starima: Ne kuni se krivo, 
a ispuni, što si se zakleo! A ja vama kažem, da se ne kunete 
nikako: ni nebom, jer je Božje prijestolje; ni zemljom, jer je 
podnožje Njegovim nogama; ni Jerusalemom, jer je grad veli- 
koga kralja. Ne kuni se ni svojom glavom, jer ne možeš ni 
jedne vlasi učiniti bijelom ili crnom. Nego vaša riječ neka 
bude: da, da; ne, ne; a što je više od toga, od zla je.« 

Zakletva sama nije grijeh; što više, ona je dobro djelo, ako je 
istinita, radi pravedne stvari i radi opravdane potrebe. Kad bi ljudi 
uvijek govorili istinu, ne bi zakletva uopće bila potrebna; ali jer su 
ljudi skloni da lažu, često je potrebno, da se pod zakletvom prisile 
govoriti istinu. 

2. Ljubav prema neprijatelju. Isus je rekao: »Čuli ste, 
da je rečeno: Ljubi bližnjega svoga, a mrzi na svoga nepri- 
jatelja. A ja vama kažem: Ljubite i neprijatelje svoje; činite 
dobro onima, koji vas mrze; i molite se za one, koji vas pro- 
gone i kleveću, da budete sinovi Oca svoga nebeskoga, koji 
čini, da njegovo sunce izlazi nad dobrima i zlima, te daje kišu 
pravednima i nepravednima; jer ako ljubite one, koji vas 
ljube, kakvu ćete plaću imati? Ne čine li to i carinici? I ako 
pozdravljate samo svoje prijatelje, što činite više? Ne čine 
li to i neznabošci? Budite dakle savršeni, kao što je savršen 
vaš nebeski Otac!« 

Zapovijed o ljubavi prema bližnjemu, koja ima obuhvatiti i ne- 
prijatelje, vrhunac je savršenosti i najveći preokret u dotadašnjem 
poretku svijeta, što ga donosi Kristova nauka. Sam je Krist naj savr- 
šenijim primjerom pokazao, kako treba vršiti ovu zapovijed, kad je 
na križu molio za svoje neprijatelje: »Oče, oprosti im, jer ne znaju, 
što čine!« Ta je ljubav kroz vjekove i tisućljeća davala jakost čitavoj 
Crkvi i njezinim članovima, koji su je djelotvorno pokazivali nebro- 
jenim činima, da po njoj sveudilj k sebi privlači nove sljedbenike. 
Dosta je spomenuti herojska djela redovničkih duša, kada se žrtvuju 
za njegu bolesnih, siromašnih i zapuštenih, ne obazirući se na na- 
rodnost, vjeru i stalež. Ta je ljubav silno oružje, kojim kršćanstvo 
osvaja svijet. 

3. Nakana kod dobrih djela. Isus Krist traži od svojih 
sljedbenika, da dobra djela vrše s boljom nakanom, nego to 
čine književnici i farizeji, koji su činili dobra djela samo zato, 
da ih ljudi hvale. 

»Pazite, da svoju pravdu ne činite pred ljudima, da vas 
oni vide; inače ne ćete imati plaće kod svoga Oca, koji je na 
nebesima.« 

GOVOR NA GORI 


Milostinja. »Kada dakle dijeliš milostinju, ne trubi 
pred sobom, kako to čine licemjeri po zbornicama i ulicama, 
da ih ljudi slave. Zaista vam kažem, primili su svoju plaću. 
A ti, kada dijeliš milostinju, neka ne zna tvoja ljevica, što 
čini desnica, da bude tvoja milostinja tajna; i tvoj Otac, koji 
vidi tajno, povratit će ti.« 

O postu. »Kad postite, ne budite tužni kao licemjeri; 
jer oni nagrđuju svoja lica, da ih ljudi vide kako poste. 
Zaista vam kažem, primili su svoju plaću! A ti, kad postiš, 
namaži svoju glavu i operi svoje lice, da te ljudi ne vide, 
kako postiš, nego tvoj Otac, koji je u tajnosti. I tvoj Otac, koji 
vidi tajno, naplatit će ti.« 

4* Ne valja bližnjega krivo suditi. »Budite milosrdni, kao 
što je milosrdan vaš nebeski Otac! Nemojte suditi, da ne bu- 
dete suđeni! Ne osuđujte, da ni vi ne budete osuđeni! Opra- 
štajte, pa će i vama biti oprošteno! Davajte i dat će vam se; 
mjeru dobru, nabijenu, stresenu i preobilatu dat će u vaše 
naručje; jer kakvom mjerom vi mjerite, onakvom će se 
vama odmjeriti. Zašto vidiš trun u oku svoga brata, a gre- 
de u svome oku ne vidiš? Ili kako možeš reći svome bra- 
tu: Dopusti, da izvadim trun iz tvoga oka, a eto grede u 
oku tvomu? Licemjere, izvadi najprije gredu iz svoga oka, 
pak ćeš onda pogledati, kako da izvadiš trun iz oka svoga 
brata!« 

»Sve, dakle što hoćete da čine ljudi vama, činite i vi tako 
njima, jer je to zakon i proroci!« 

5. Treba se čuvati lažnih nauka. »Ulazite kroz uska vra- 
ta, jer su široka vrata i prostran put, koji vodi u propast, i 

mnogo ih ima, koji njime ulaze. Kako su uska vrata i tijesan 
put, koji vodi u život, i malo ih ima, koji ga nalaze.« 

Široka vrata i prostran put znači razvratan život bez ograda Bo- 
žjih zapovijedi. Uska vrata i tijesan put jest život pun ograda Božjih 
zapovijedi, posut trajem trpljenja i odricanja. 

»Čuvajte se lažnih proroka, koji dolaze k vama u ovčjem 
odijelu, a iznutra su grabežljivi vuci. Po njihovim plodovima 
poznat ćete ih. Zar se bere s trnja grožđe; ili s bodljike smo- 
kve? Tako svako dobro drvo rodi dobre plodove, a zlo drvo 

rod* T lodove. Ne može dobro drvo roditi zlih plodova, ni 

zlo drvo roditi dobrih plodova. Svako drvo, koje ne rodi dobra 
ploda, posiječe se i baca se u oganj. Dakle, po njihovim plodo- 
vima poznat ćete ih.« 

Ovim riječima opominje Isus, kako se valja čuvati onih lažnih 
učitelja, koji se izvana prikazuju kao puni slatkih riječi, ali njihov 
život i djela sasvim su protivni njihovoj nauci. Po tom se poznaje, 
da nisu pravovjerni učitelji, nego zavodnici. 

6. Zaključne opomene. »Ne će svaki, koji mi govori: Go- 
spode, Gospode, unići u nebesko kraljevstvo, nego onaj, koji 
čini volju Oca mojega, koji je na nebesima, ući će u kraljev- 
stvo nebesko.« 

Nije dosta samo riječima slaviti Boga, a djelima zanemarivati 
vršenje Božjih zakona, nego vjera treba da je spojena s dobrim dje- 
lima. Sv. Jakov apostol kaže, da je vjera bez dobrih djela mrtva. 

»Svaki, dakle, koji sluša ove riječi i izvršuje ih, bit će 
kao razborit čovjek, koji sagradi svoju kuću na stijeni. I ako 
zapljušti pljusak, navali bujica i dunu vjetrovi, ne poruši se, 
jer je bila sagrađena na stijeni. I svaki, koji sluša ove moje 
riječi, a ne izvršuje ih, bit će kao luda, koji sagradi svoju kuću 
na pijesku. I zapljušti pljusak, navali bujica, dunu vjetrovi 
i udare na onu kuću, te se sruši i sasvim se razvali.« 

Kad je Isus svršio ove riječi, divio se silan svijet Nje- 
govoj nauci, jer ih je učio, kao onaj, koji ima vlast, a ne 
kao njihovi književnici. 

Od Isusova govora na gori prošlo je gotovo dvadeset stoljeća, 
i još se nije rodio, tko bi poslije Njega naučavao ljepšu i uzvišeni ju 
nauku, jer Isusova nauka nije čovječja, nego Božja. 

ISUS POTVRĐUJE SVOJU NAUKU ČUDESIMA 

1. Isus ozdravljuje stotnikova slugu. Kad je Isus svršio 
svoj govor pred narodom, dođe u Kafarnaum, a za njim je 

išlo mnogo naroda. Budući da je Kafarnaum bio na međi onog 
dijela Galileje, koji je pripadao pod vlast Heroda Antipe, na- 
lazila se ondje i vojnička posada. Glavar te posade bio je neki 
stotnik. Premda taj stotnik nije bio Židov, ipak je poštivao 
židovsku vjeru, te je Židovima bio toliko naklon, da im je dao 
sagraditi u Kafarnaumu zbornicu. Kako je taj čovjek bio če- 
stit i plemenit, vidi se po tom, što je bio veoma zabrinut za 
svoga na smrt bolesnoga slugu. Kad je čuo za Isusa, poslao je 
k Njemu židovske starješine moleći Ga, neka bi došao i ozdra- 
vio mu slugu. Starješine su usrdno zamolili Isusa, neka bi mu 
to učinio, jer da je veoma vrijedan čovjek, koji ljubi narod 
i koji im je sagradio zbornicu. Isus pođe s njima. Kad je već 
bio blizu stotnikove kuće, poruči mu stotnik po prijateljima: 
»Gospode, ne trudi se; jer ja nisam vrijedan, da uniđeš pod 
moj krov. Zato i nisam držao sebe vrijednim, da dođem k Tebi, 
nego Ti reci samo riječ, i ozdravit će moj sluga! Jer i ja, prem- 
da sam čovjek pod vlašću, imam pod sobom vojnike, pa rečem 
ovomu: Idi! i ide; i drugomu: Dođi! i dođe; i svome sluzi: Učini 
to! i učini.« Ovim je riječima stotnik priznao, da vjeruje u 
Isusovu svemogućnost, i da je Isus pravi Bog, komu se poko- 
ravaju prirodne sile. S tom vjerom bila je spojena i stotnikova 
duboka poniznost. Kad je Isus io čuo, začudio se i okrenuvši 
se k narodu rekao je: »Zaista vam kažem, ni u Izraelu nisam 
našao tolike vjere! A kažem vam, da će mnogi od istoka 
i zapada doći i sjesti za stol s Abrahamom, Isakom i Jakovom 
u kraljevstvu nebeskom, dok će se sinovi kraljevstva izagnati 
napolje u tamu, gdje će biti plač i škripanje zubi.« Stotnikovu 
vjeru nagradio je Isus rekavši mu: »Idi; kako si vjerovao, neka 
ti bude!« I u taj čas ozdravio je stotnikov sluga. 

Ovaj je stotnik uzor dušama, koje iskreno traže Boga. Na nje- 
govu vjeru i poniznost sjeća nas Crkva, kad se približujemo k stolu 
Gospodnjemu, da primimo sa živom vjerom i dubokom poniznošću 
Isusa u svetoj Pričesti. Zato nam stavlja u usta riječi, slične stotni- 
kovima: »Gospode, nisam dostojan, da dođeš pod krov moj, nego samo 
reci riječ, i ozdravit će duša moja!« 

2. Iscjeljenje uzetoga. Jednom je Isus učio u nekoj kući 
u Kafarnaumu, okružen mnoštvom naroda. Oko Njega sjedjeli 
su također književnici i farizeji, koji su došli iz gradova gali- 
lejskih i judejskih i iz Jerusalema. Iz Isusa je izlazila Gospod- 
nja sila, da je liječio bolesne. I četvorica ljudi donijeli su na 
nosilima čovjeka, koji je bio uzet. Budući da ga nisu mogli 
unijeti u kuću pred Isusa radi prevelikog mnoštva ljudi, otvo- 
rili su krov kuće i spustili su uzetoga na nosilima pred Isusa. 
Kuće na istoku imadu redovno ravan krpv, koji se dade otvo- 
riti. Kad je Isus vidio njihovu vjeru,, rekao je uzetomu: »Uz- 

daj se, sinko, opraštaju se tvoji grijesi!« Kad su to čuli knji- 
ževnici i farizeji, počeli su u sebi misliti i govoriti: »Tko je 
ovaj, što ovako govori i huli na Boga? Tko može opraštati gri- 
jehe, osim jedinoga Boga?« A kad je Isus razabrao njihove 
misli, upitao ih je: »Zašto zlo mislite u svojim srcima? Sto je 
lakše reći: opraštaju se tvoji grijesi; ili kazati: ustani i hodi? 
Ali da znate, da Sin čovječji ima vlast na zemlji opraštati 
grijehe« — tada reče uzetome: »Ustani, uzmi svoj odar i idi 
svojoj kući!« I odmah je pred njima ustao onaj, što je bio uzet, 
uzeo je svoja nosila i otišao sv'ojoj kući, slaveći Boga. A sve 
je obuzelo udivljenje i stali su slaviti Boga, napunivši se stra- 
ha, i govorili su: »Danas smo se nagledali čuda!« 

Ovim je čudom Isus potvrdio, da je istinita Njegova nauka, da 
je On pravi Sin Božji i pravi Bog, pa zato mu pripada ne samo sila 
Božje svemogućnosti, nego i pravo opraštati ljudima grijehe. Isus je 
ujedno pokazao svoje božansko sveznanje, otkrivajući mišli književnika 
i farizeja, i prekorio ih je radi toga, što su krivo sudili o Isusu, pot- 
varajući Ga zbog bogohulstva. Uistinu pak oni su hulili na Boga, kad 
pored tolikih čudesa još uvijek nisu vjerovali, da je Isus pravi Mesija, 
Sin Božji i pravi Bog. Nakon Isusova sukoba s farizejima i književ- 
nicima prigodom očišćavanja hrama ovo je bio drugi sukob s njima. 

3. Isus oživljuje mladića u Naimu. Iz Kafarnauma pošao 
je Isus prema jugu u galilejski gradić Naim. S njim su išli 
njegovi učenici i silan svijet. Kad se približio gradskim vra- 
tima, upravo su iznosili mrtvaca, jedinca sina majke udovice, 
koja je plakala. I mnogo naroda iz grada išlo je s njom. Kad 
je Gosp'ofd vidje, sažali mu se za njom i reče joj: »Ne plači!« 
I pristupi te se dotakne nosila, a nosioci su stali. I Isus reče: 
»Mladiću, tebi govorim, ustani!« I onaj, koji je bio mrtav, 
sjeo je i stao govoriti, a Isus ga preda njegovoj majci. I obuzeo 
je sve strah, te su slavili Boga govoreći: »Velik je prorok 
ustao među nama i Bog je pbhodio svoj narod.« Ovo se čudo 
razglasilo po svoj okolini. 

Isusova čudesna iscjeljenja od različitih bolesti i uskrisenje 
mrtva čovjeka dokazuju, da je On moćniji od prirodnih zakona i od 
same smrti; dakle, da je svemogući, pravi Bog. 

Dioba duhova 

DUHOVNE VEZE JACE SU OD KRVNIH 

1. Po čemu se može raispoznati Mesija? Dok je Ivan Kr- 
stitelj bio zatvoren u tamnici u Maheruntu, čuo je za Isusovo 
djelovanje. On je poslao dvojicu svojih učenika k Isusu, i oni 
su Isusa upitali: »Jesi li Ti onaj, koji će doći, ili da čekamo 
drugoga?« Ivan to nije pitao radi sebe, nego radi svojih uče- 

nika, da se oni pridruže k Isusu. Isus im odgovori: »Idite javite 
Ivanu, što čujete i vidite: Slijepi progledavaju, hromi hodaju, 
gubavci se očišćavaju, gluhi slušaju, mrtvi ustaju, siromašni- 
ma propovijeda se blaga vijest (evanđelje). I blago onomu, 
koji se ne sablazni o meni!« 

Kad su Ivanovi učenici otišli, počeo je Isus narodu govo- 
riti o Ivanu: »Sto ste izišli u pustinju gledati? Trsku, koju 
vjetar ljulja? Ili što ste izišli vidjeti? Zar čovjeka, obučena 
u meke haljine? Eto, koji nose meke haljine, u kraljevskim su 
dvorovima. Ili što ste izišli? Da vidite proroka? Da, ja vam 
kažem: još više, nego proroka; jer je ovo onaj, za koga je pi- 
sano: Eto, ja šaljem svoga glasnika pred tobom, koji će tebi 
pripraviti put pred tobom!« I sav narod, koji je slušao, i cari- 
nici, priznali su Božju pravdu krstivši se Ivanovim krštenjem. 
Ali farizeji prezreli su namjeru Božju za sebe, i nisu se dali 
od njega krstiti. 

Isusov odgovor Ivanovim učenicima upozoravao je, kako se na 
Isusu ispunilo Isaijino proroštvo o Mesiji, da će tvoriti čudesa i time 
pokazati božansku svemogućnost. Odatle je svakomu moralo bili 
jasno, da je već došlo vrijeme Mesije. Tko Ga ne će priznati, nema 
mu mjesta u nebeskom kraljevstvu. (Is. 61, 1). 

2. Obraćenje grešnice. Neki farizej Simon zamolio je 
Isusa, neka bi s njim blagovao. Ali Simon je propustio prigo- 
dom Isusova dolaska u goste iskazati mu običajne znakove 
poštovanja: da Ga poljubi u lice, da mu dade oprati noge i 
pomazati glavu mirisavim uljem. Isus je ušao u farizejsku 
kuću i sjeo za stol. Kod stola su gosti sjedili na ležalikama, 
poduprti na lijevu ruku, a desnom bi rukom uzimali jelo sa 
stola. I gle, žena, koja je bila grešnica u gradu, doznala je, da 
je Isus za stolom u farizej evo j kući. Bila je to imućna žena, 
koja je do tada provodila život u svjetovnoj raskoši i uživanju,, 
ali je uvidjela, da sve to ne donosi čovječjoj duši zadovoljstva. 
Ona je ušla u farizejevu kuću i donijela alabastrenu posudu 
pomasti, te stala odostrag kod Isusovih nogu i plačući počela 
ih je suzama prati i otirati svojom bujnom kosom. Potom ih 
je cjelivala i pomazala dragocjenom pomašću. Time je javno 
pokazala svoju vjeru i kajanje radi svoga grešnog života. Kad 
je to vidio farizej, koji je Isusa pozvao u goste, pomislio je u 
sebi: »Kad bi ovaj bio prorok, zacijelo bi znao, tko je i kakva 
je ovo žena, koja ga se dotiče, jer je grešnica.« Farizeji 
su zazirali od druženja s grešnicima, pogotovo sa ženama, 
koje su na zlu glasu. Ali Isus je znao, što u sebi misli 
farizej, pa mu reče: »Simone, imam ti nešto kazati!« Si- 
mon reče: »Učitelju, kaži!« Isus mu reče: »Dvojica bili 

su dužni jednomu vjerovniku: jedan pet stotina dinara, a 
drugi pedeset. Kad oni nisu imali odakle povratiti, vjerovnik 
je obojici oprostio dug. Koji će ga dakle od njih više ljubiti?« 
Simon odgovori: »Mislim onaj, komu je više oprostio.« Isus 
mu reče: »Pravo si sudio!« Simon je time i sam sebe osudio. 
Tada se Isus okrene k ženi i reče Simonu: »Vidiš li ovu ženu? 
Ja sam ušao u tvoju kuću, i ti mi nisi dao vode za noge; a ova 
je suzama oblila moje noge i otrla ih svojom kosom. Nisi mi 
dao cjelova, a ova, otkako je ušla, nije prestala cjelivati moje 
noge. Nisi mi uljem pomazao glave, a ona je pomašću poma- 
zala moje noge. Zato ti kažem: Oprošteni su joj mnogi grijesi, 
jer je mnogo ljubila; a komu se manje oprašta, manje ljubi.« 
Žena je savršenim pokajanjem, koje je i vanjskim načinom 
pokazala, zavrijedila oproštenje grijeha. I reče Isus ženi: 
»Opraštaju ti se grijesi. Tvoja ti je vjera pomogla; idi u miru!« 

Isus je ovom zgodom pokazao, kako je voljan oprostiti i najteže 
grijehe onima, koji se skrušeno kaju iz savršene ljubavi prema Bogu 
i voljni su popraviti se. On je došao potražiti i spasiti izgubljene. 

3. Farizeji prigovaraju Isusu, da ne poštuje subote. Fari- 
zeji su u pretjeranoj strogosti tumačili obvezu svetkovanja 
subote tako, da su smatrali nedopuštenim i Isusovo čudesno 
ozdravljenje bolesnih u taj dan. 

Neke subote došao je Isus u židovsku zbornicu. Tu je bio 
čovjek s usahlom rukom. Farizeji vrebajući, kako bi Isusa 
mogli optužiti, upitali su Ga: »Da li je dopušteno u subotu 
liječiti?« A Isus im reče: »Koji od vas, ako ima jednu ovcu, i 
ova mu u subotu padne u jamu, ne će je uzeti i izvaditi?« 
Prema farizejskom učenju bilo je to dopušteno. Isus nastavi: 
»Koliko je čovjek vredniji od ovce! Dakle je dopušteno u su- 
botu činiti dobro.« Tada reče čovjeku: »Pruži svoju ruku!« 
I on je pružio, i postala mu je zdrava kao druga. To je ozdrav- 
ljenje ogorčilo farizeje, te su izašli i zaključili, da će Isusa 
pogubiti. 

4. Isusovi rođaci. Jednom, dok je Isus propovijedao mno- 
štvu naroda, poručili su Mu, da s Njim žele govoriti Njegova 
Majka i rođaci. Isus odgovori: »Tko je moja Mati, i tko su 
moja braća?« (Pod nazivom »braća« razumijevaju se po isto- 
njačkom načinu govora i dalji rođaci, kao što je n. pr. Abra- 
ham zvao svojim bratom Lota, koji je bio sin Abrahamova 
brata). I pruživši Isus ruku na svoje učenike reče: »Eto mati 
moja i braća moja, jer tkogod vrši volju Oca moga, koji je na 
nebesima, on je moj brat i sestra i mati!« 

Ovim se riječima Isus nije odrekao svoje Majke niti je komu 
zapostavio, već je istaknuo, da su u kraljevstvu nebeskom preče du- 

hovne veze od tjelesnih. Prva Mu je dužnost služiti Ocu nebeskome, 
a kad zadovolji ovoj dužnosti, izvršit će dužnost prema Majci. Tko 
vrši volju Oca nebeskoga, toga Isus ljubi, kako se ljubi majka i tje- 
lesna braća. To su te duhovne veze među članovima kraljevstva 
nebeskoga. 

NARAV I SUDBINA KRALJEVSTVA BOŽJEGA 
PREDOČENA U PRISPODOBAMA 

Židovski književnici i farizeji sve su se više tuđili od Isusa. 
Zaslijepljeni svojom tvrdovratošću i krivim tumačenjem Moj sijeva 
zakona nisu htjeli prihvatiti uzvišene Isusove nauke. Oni su nastojali 
i narod odvratiti od Isusa izmišljani em kleveta protiv Isusa. Kad je 
Isus vidio, da je uzaludno nastojanje obratiti židovske književnike i 
farizeje, priklonio se priprostom i neukom narodu. Ali da neuki narod 
uzmogne lakše razumjeti Isusovu nauku, počeo je Isus poučavati narod 
po istočnjačkom običaju u obliku prispodoba, uzetih iz prirode i 
svagdanjega narodnog života. Te su prispodobe bile kao neko vanjsko 
odijelo, kojim su bile zaodjenute uzvišene Isusove vjerske i ćudoredne 
nauke, da ih narod lakše razumije. Učenim književnicima bio je taj 
način poučavanja zazoran, jer njima nije bilo stalo do toga, da narod 
razumije njihovu nauku. Svih Isusovih prispodoba ima oko 30, a 
sadržavaju najljepša poglavlja Isusove nauke. Nekoliko ovih prispo- 
doba ispripovjedio je Isus velikom mnoštvu naroda, koji se sakupio 
oko Njega na obali Genezaretskog jezera, a On je sjeo u lađicu i iz 
nje počeo učiti narod. 

1. Prispodoba o sijaču. Iziđe sijač, da sije sjeme. I kad je 
sijao, jedno padne pokraj puta, i pogaze ga, i nebeske ga ptice 
pozoblju. Drugo padne na kamen, i kad iznikne, osuši se, jer 
nije imalo vlage. Opet drugo padne u trnje, i trnje koje zajed- 
no izraste, uguši ga. Napokon opet drugo padne na dobru 
zemlju te iznikne i donese stostruk plod. Na to reče Isus: »Tko 
ima uši da čuje, neka čuje!« A učenici, kojima je ovaj način 
poučavanja bio nov, upitali su Isusa: »Što znači ova prispo- 
doba?« On im odgovori: »Vama je dano, da znate tajne kra- 
ljevstva Božjega, a ostalima u prispodobama, da gledajući ne 
vide i slušajući ne razumiju. Ova prispodoba znači: Sjeme 
je riječ Božja. Koji su kraj puta, to su oni, koji slušaju; onda 
dolazi đavao i uzima riječ iz njihova srca, da ne vjeruju i da 
se ne spase. Koji su na kamenu, to su oni koji slušaju i s ra- 
došću primaju riječ, ali ovi nemaju korijena, nego za neko 
vrijeme vjeruju, a u vrijeme napasti otpadnu. Koje padne u 
trnje, to su oni, koji slušaju, ali otišavši zaguše se od briga 
i bogatstva i naslada života, i ne donose ploda. A koje padne 
na dobru zemlju, to su oni, koji riječ slušaju i u dobrom i ple- 
menitom srcu drže i ustrajno donose plod.« 

Ova prispodoba osvjetljuje način širenja riječi Božje među lju- 
dima propovijedanjem i uspjeh riječi Božje kod slušatelja prema nji- 
hovu unutrašnjem raspoloženju. Ujedno je Isus pokazao, kako će se 
Crkva pomalo širiti, i to ne vanjskom silom, nego unutrašnjom snagom 

Božje riječi. Upozorenjem na trnje pripravio je Isus apostole na pro- 
gone, kojima će Crkva biti izložena. 

2. Prispodoba o pšenici i kukolju. Drugu prispodobu izlo- 
žio je Isus govoreći: »Kraljevstvo je nebesko kao čovjek, koji 
posije dobro sjeme na svojoj njivi. A kad ljudi pozaspu, dođe 
njegov neprijatelj i posije kukolj sred pšenice, pa otide. Kad 
usjev uzraste i donese plod, tada se pokaže i kukolj. Tada pri- 
stupe sluge domaćina i reknu: Gospodaru, nisi li ti posijao 
dobro sjeme na svojoj njivi. Odkuda dakle, kukolj? On im reče: 
Neprijatelj je to učinio. Tada mu sluge reknu: Hoćeš li, da 
idemo i da ga saberemo? I reče: Ne, da ne biste sabirući kukolj 
iščupali zajedno s njime i pšenicu. Ostavite, neka raste oboje 
do žetve, a u vrijeme žetve reći ću žeteocima: Saberite najprije 
kukolj i svežite ga u snoplje, da se spali, a pšenicu sakupite u 
moju žitnicu!« 

Ovu prispodobu objasnio je Isus svojim učenicima ovako: 
»Onaj, koji sije dobro sjeme, jest Sin čovječji (Spasitelj). Njiva 
je svijet; dobro pak sjeme sinovi su kraljevstva (Božjega), a 
kukolj sinovi su onoga zloga. Neprijatelj, koji ga posije, jest 
đavao. Žetva je svršetak svijeta, a žeteoci su anđeli. Kao što 
se, dakle, kukolj sabire i ognjem sažiže, tako će biti na svr- 
šetku svijeta. Sin čovječji poslat će svoje anđele, i oni će sa- 
brati iz svoga kraljevstva sve zavodnike i zlikovce, i bacit će 
ih u ognjenu peć. Ondje će biti plač i škripanje zubi. Tada će 
pravednici zasja ti kao sunce u kraljevstvu Oca svoga. Tko ima 
uši, da sluša, neka čuje!« 

Ova prispodoba znači, da u kraljevstvu Božjem, tj. u Kristovoj 
Crkvi ima pravednika i grešnika. Bog često ne dopušta, da grešnici 
budu odmah kažnjeni i uklonjeni između pravednika, jer bi kod toga 
katkada mogao postradati i po koji pravednik, nego će grešnici biti 
potpuno odijeljeni od pravednika na sudnji dan, i tada će biti bačeni 
u vječni oganj. 

3. Prispodoba o gorušičinom zrnu. Još je Isus iznio narodu 
ovu prispodobu: »Kraljevstvo je nebesko kao gorušičino zrno, 
koje čovjek uzme i posije ga na svojoj njivi. Ono je; istina, 
najmanje od svih sjemena, ali kad uzraste, veće je od svega 
povrća, i bude drvo, tako da nebeske ptice dolaze i stanuju na 
njegovim granama.« 

Istočnjaci mnogo siju gorušicu po vrtovima. Premda je njezino 
sjeme jedno od najmanjih, ipak naraste do četiri metra visine i raz- 
grani se kao krošnja drveta, te postane najveća među povrćem. Ovom 
je prispodobom Isus kao projrok navijestio, kako će Kristova Crkva 
od malenog broja apostola i učenika narasti na veliko mnoštvo vjer- 
nika i razgranati se širom svijeta. Ptice, koje se odmaraju na krošnji 
toga drveta, znače ljudske duše, koje nalaze svoje smirenje u Kristovoj 
Crkvi. 

4. Prispodoba o mreži s ribama. Dalje, kraljevstvo je ne- 
besko kao mreža, koja se baci u more i zahvati od svake vrsti 

ribe. Kad se napuni, izvuku je na obalu i sjednuvši odaberu 
dobre u posude, a zle bace napolje. Tako će biti na svršetku 
svijeta. Izići će anđeli i odijelit će zle od pravednih i bacit 
će ih u ognjenu peć. Ondje će biti plač i škripanje zubi. 

Ova je prispodoba po značenju slična onoj o pšenici i kukolju, 
tj. da u Kristovoj Crkvi ima pravednika i grešnika, a na sudnji će dan 
pravednici biti odijeljeni od grešnika i povedeni u nebo, a grešnici 
bačeni u pakao. 

ISUS POTVRĐUJE NOVIM ČUDESIMA SVOJU NAUKU 

1. Utišanje oluje na jezeru. Naveče onoga dana, kad je Isus 
učio narod u prispodobama iz lađice na jezeru, otpustio je na- 
rod i rekao svojim učenicima: »Prijeđimo na drugu stranu!« I 
otplovili su na pučinu, a Isus je u lađi zaspao. I podigla se silna 
oluja na jezeru, tako da se lađica punila valovima, i bili su 
u pogibli, da se potope. Zato pristupe k Isusu i probude Ga go- 
voreći: »Učitelju, učitelju, izgibosmo!« A On ustane; zaprijeti 
vjetru i valovima, i smiriše se, i posta velika tišina. I reče uče- 
nicima: »Zašto ste strašljivi? Zar još nemate vjere?« A oni su 
bili veoma uplašeni i govorili su jedan drugome: »Tko je taj, 
da mu se pokoravaju i vjetar i more?« 

Genezaretsko jezero okruženo je visokim gorama, osobito na 
sjeveru gorjem Hermonom, koje je na vrhu pokriveno snijegom. Usli- 
ied toga, što površina jezera leži veoma nisko, lako se nad njim ugrije 
zrak, a s hladnoga vrha gorja Hermon zastruji hladan zrak, i tako 
nastaju veoma siloviti vjetrovi, koji dižu burne valove na jezeru. Isus 



ISUS UTIŠA OLUJU NA JEZERU 


141 


nije slučajno zaspao, dok su plovili jezerom, nego je htio, da se tom 
zgodom iskuša i ojača vjera njegovih apostola. Zato je najprije ukorio 
njihovu malovjernost, koja nije bila na mjestu, dok je Isus bio s 
njima. Zatim je upotrijebio ovu prigodu, da svojim učenicima pokaže 
svoju božansku moć i gospodstvo nad prirodnim pojavama, vjetrom 
i morem. 

Lađica s Isusom na uzburkanom jezeru slikovito predočuje Kri- 
stovu Crkvu, izvrgnutu različitim progonima i pogiblima; ali ona ne. 
će propasti, jer je s njom Isus Krist, Sin Božji. 

2. Isus iscjeljuje bolesnu ženu i oživljuje Jairovu kćer. 

Kad se Isus vratio lađicom iz krajeva s istočne strane Gene- 
zaretskog jezera na drugu stranu, okupilo se oko Njega mnogo 
naroda, jer su Ga svi očekivali. Tada pristupi k Isusu predstoj- 
nik zbornice, po imenu Jair, i padne pred Isusove noge te Ga 
vruće zamoli, neka bi došao u njegovu kuću, jer je u njega bila 
na umoru jedinica kći od kojih dvanaest godina. Jair je Isusa 
molio, neka bi stavio na nju ruku, da ozdravi i ostane na ži- 
votu. Jaira je nužda natjerala do Isusa. U njega nije bilo toliko 
vjere, kao u stotnika. Ipak ga Isus nije prekorio, jer je znao 
njegovu bol. Isus je pošao s Jairom, a za Njim se tiskao silan 
svijet. A neka žena, koja je dvanaest godina bila teško bolesna 
i potrošila sve svoje imanje na liječnike, a da joj nije bilo ništa 
bolje, nego još gore, pristupila je odostrag i dotakla se skuta 
Isusove haljine misleći u sebi: »Ako se samo dotaknem Njego- 
vih haljina, ozdravit ću«. Čim je to učinila, osjetila -je, da je 
ozdravila. Tada reče Isus: »Tko je to, što me se dotaknuo 7 « A 
Petar i drugi učenici rekoše: »Učitelju, narod Te je opkolio i 
gura Te, a Ti pitaš: tko me se dotaknuo?« A Isus reče: »Netko 
me se dotaknuo, jer ja sam opazio, da je iz mene izašla sila.« 
Kad je žena vidjela, da se ne može sakriti, pristupila je drhćući 
i pala pred noge Isusa te priznala, zašto Ga se dotakla. A On 
joj reče: »Kćeri, tvoja vjera pomogla ti je. Idi s mirom!« Ovo 
je učinio Isus, da ojača Jairovu vjeru. 

Dok je Isus to govorio, došao je netko iz Jairove kuće i ja- 
vio Jairu: »Tvoja je kći umrla, ne trudi više učitelia!« Kad je 
Isus to čuo, rekao je: »Ne boj se, samo vjeruj!« Kad je Isus 
ušao u Jairovu kuću, nije dopustio, da tko drugi s Njim uđe, 
osim Petra, Jakova i Ivana, te djevojčina oca i matere. U kući 
su vidjeli vrevu: ljude, gdje plaču i nariču, kako je to bio 
običaj u ovakvoj prigodi kod istočnjaka. A Isus im reče: »Sto 
vičete i plačete? Djevojka nije umrla nego spava.« 

Isus je dobro znao, đa je djevojka umrla, ali njegove riječi: 
Nije umrla, nego spava — znače: Djevojka nije umrla da ostane mrtva, 
kako su to ljudi mislili, nego njezina smrt slična je snu, jer će doskora 
opet oživjeti. 

Ljudi su se podsmijevali Isusu, jer su znali, da je djevojka 
umrla. Tada Isus prihvati djevojku za ruku i reče joj: »Talita 

kumi!« što znači: »Djevojko, ustani!« I povratila se u nju nje- 
zina duša, i ona je odmah ustala. I svi su se divili i napunili se 
straha, a Isus im je strogo zabranio, da ikomu kazuju, što se 
dogodilo, i zapovjedio je roditeljima, neka djevojci dadu jesti. 
U bolesti djevojka nije dulje vremena jela, pa je njezinom ti- 
jelu trebalo hrane da ojača. Ukućani su pod dojmom čuda na 
to zaboravili, pa ih je Isus podsjetio na to. 

Ovim je čudom Isus opet pokazao svoju božansku svemogućnost, 
kojom je gospodario nad životom i smrću. 


POSLANJE APOSTOLA I 72 UČENIKA 

- 1. Poslanje apostola. Isus je prolazio po svim gradovima i 
selima i naučavao je po zbornicama propovijedajući o nebeskom 
kraljevstvu. Ujedno je liječio ljude od svakojakih bolesti i ne- 
moći. Gledajući Isus mnoštvo svijeta sažaljavao ga je, jer su 
ljudi bili izmučeni i oboreni kao ovce bez pastira. Tada roče 
svojim učenicima: »Žetva je velika, ali radnika je malo. Mo- 
lite se, dakle, gospodaru žetve, da pošalje radnike u svoju že- 
tvu!« Na to je dozvao svojih dvanaest apostola i dao im je 
vlast nad nečistim duhovima, da ih izgone i da liječe svaku 
bolest i nemoć. Potom ih je Isus poslao među narod (na po- 
kusno propovijedanje) i zapovjedio im: »Ne idite k neznabošci- 
ma i ne ulazite u samarjanske gradove, nego idite radne k 
izgubljenim ovcama doma Izraelova. Idite i propovijedajte: 
Približilo se nebesko kraljevstvo. Liječite bolesne, uskrisulte 
mrtve, očišćavajte gubavce i izgonite đavle! Badava ste dobili, 
badava i dajte! Nemojte pribavljati ni zlata ni srebra ni sitnog 
novca u svojim pojasima; ni putne torbe, niti dviju haljina, 
niti obuće ni štapa, jer je radnik dostojan svoje plaće. Kad 
uđete u koji grad ili selo, pitajte, tko je u njemu dostojan; i 
ondje ostanite, dok ne iziđete. 

2. Udes učenika. Da se ne bi Isusovi učenici iznenadili radi 
zapreka i neuspjeha u svom radu, Isus im je unaprijed prore- 
kao pogibli i poteškoće, na koje će nailaziti, i zato im je rekao: 
»Eto, ja vas šaljem kao ovce među vukove. Budite dakle mu- 
dri kao zmije i bezazleni kao golubovi!« 

Kao što je zmija mudra i lukava, da se ne da lako neprijatelju 
uloviti, tako moraju apostoli biti oprezni pred lukavštinom i himbotn 
svojim neprijatelja, da im ne nasjednu. Prema onima pak, koji su 
dobre volje, neka apostoli budu iskreno dobrohotni i susretljivi, da 
ih svojom dobrotom privuku među članove Božjega kraljevstva. 

»Čuvajte se od ljudi, jer će vas predavati sudovima, i bi- 
čevat će vas po svojim zbornicama, i vodit će vas poradi mene 

pred upravitelje i kraljeve, za svjedočanstvo njima i nezna- 
bošcima. A kad vas predadu, ne budite zabrinuti, kako ćete, 
ili što ćete govoriti, jer će vam se dati u onaj čas, što ćete ka- 
zati; jer niste vi, koji govorite, nego Duh Oca vašega, koji go- 
vori u vama. Predat će brat brata na smrt, i otac dijete, i ustat 
će djeca na roditelje i ubit će ih. I svi će mrzeti na vas poradi 
mojega imena, ali koji ustraje do kraja, taj će se spasiti.« 

»Ne bojte se onih, koji ubijaju tijelo, a duše ne mogu 
ubiti, nego se više bojte onoga, koji može dušu i tijelo pogu- 
biti u paklu! Ne prodaju li se po dva vrapca za nekoliko nov- 
čića, pa nijedan od njih ne će pasti na zemlju bez vašega Oca. 
A vama je i sva kosa na glavi izbrojena. Ne bojte se, dakle; vi 
ste daleko vredniji od vrabaca!« 

»Tkogod prizna mene pred ljudima, priznat ću i ja njega 
pred svojim Ocem na nebesima; a tkogod zataji mene pred 
ljudima, zatajit ću i ja njega pred svojim Ocem na nebesima.« 

Vjeru u Krista treba neustrašivo ispovijedati. Kukavice, koji se 
stide ispovijedati vjeru u Krista, ili se, što više, odriču Kristove vjere, 
nemaju mjesta u nebeskom kraljevstvu. 

»Tko ljubi oca ili mater više nego mene, nije mene do- 
stojan. I tko ne uzme svoga križa i ne ide za mnom, nije mene 
dostojan . . . Tko vas prima, mene prima; a tko prima mene, 
prima onoga, koji je mene poslao ... I tko napoji jednoga od 
ovih najmanjih samo čašom hladne vode zato, jer je moj uče- 
nik, zaista vam kažem, ne će mu propasti plaća!« 

Apostoli moraju u službi za Krista biti spremni odreći se krvnih 
veza i udobnosti vremenitog života. One, koji učine kakvogod dobro 
djelo Kristovim poslanicima, Bog će obilato nagraditi, kao da su to 
djelo učiniti samome Kristu. 

3. Djelovanje apostola i 72 učenika i njihov uspjeh. Poslije 
Isusovih opomena otišli su apostoli propovijedati ljudima po- 
koru. Oni su izgonili mnoge đavle, pomazivali uljem mnoge bo- 
lesnike i liječili ih. 

Osim 12 apostola Isus je poslao pred sobom još 72 učenika, 
dvojicu po dvojicu u svaki grad, da propovijedaju u Njegovo 
\ ime, i rekao im je: »Tko vas sluša, mene sluša, a tko vas pre- 
zire, mene prezire. A tko mene prezire, prezire onoga, koji je 
mene poslao.« 

Doskora su se apostoli i 72 učenika povratili k Isusu i re- 
kli su mu sve, što su učinili i naučavali, te su mu s radošću 
govorili: »Gospode, i đavli nam se pokoravaju u Tvoje ime.« 

Isus se obradovao u Duhu Svetom nad uspjehom svojih 
apostola i učenika, i rekao je: »Slavim Te, Oče, Gospode neba 
i zemlje, što si ovo sakrio od mudrih i razumnih, a objavio ma- 
lenima. Da, Oče, jer je tako bila Tvoja volja. Moj je Otac sve 

predao meni, i nitko ne zna, tko je Sin, do Oca, ni tko Otac, 
do Sina, i komu Sin hoće da objavi.« I okrenu vši se napose k 
učenicima reče im: »Blago očima, koje vide, što vi vidite! Jer 
vam kažem, da su mnogi proroci i kraljevi htjeli vidjeti, što 
vi vidite, ali nisu vidjeli; i čuli, što vi čujete, ali nisu čuli.« 

Poslanje apostola i učenika, da propovijedaju i čine čudesa u 
ime Isusovo, bilo je prvo djelotvorno vršenje one učiteljske i čudo- 
tvorne vlasti, koju su primili od Isusa kao svog Učitelja. Apostoli su 
primili od Isusa znatno veću vlast, nego 72 učenika, koji su bili od 
Isusa dodijeljeni apostolima kao pomoćnici. Vlast 72 učenika jest ona, 
što je kasnije prešla na svećenike, kao pomoćnike biskupa u službi 
spašavanja ljudskih duša. 

IZRAEL OTKLANJA MESIJU 

Uza sva čudesa, što ih je Isus učinio pred mnoštvom svjedoka u 
Galileji, Judeji i Samari j i, ipak velika većina farizeja i književnika u 
Izraelu nije priznala Isusa kao Mesiju. Prvi i najglavniji razlog tomu 
jest ohola tvrdoglavost farizeja. Oni se nisu htjeli poniziti, da uvide 
i priznaju svoje grijehe, i da čine pokoru. Drugi je razlog neprizna- 
vanju Krista Mesijom krivo shvaćanje o Mesijinom zadatku. Većina 
farizeja i književnika mislili su, da će Mesija biti politički oslobodilac 
židovskog naroda od tuđinskog jarma. Zato nikako nisu htjeli razu- 
mjeti, kako bi se Mesija mogao pojaviti kao čovjek siromah iz naj- 
nižeg sloja naroda. Stoga su počeli tražiti svakojake izlike, kako bi 
Isusa uklonili s puta, pa makar to trebalo i silom. Kakvo je bilo raspo- 
loženje za širenje Božjega kraljevstva među židovskim višim društve- 
nim krugovima, osvjetljuje osobito držanje židovskih književnika j 
farizeja prema Isusu kao i smrt Ivana Krstitelja. 

1. Ozdravljenje uzetoga u Jerusalemu. Prigodom neke svet- 
kovine došao je Isus u Jerusalem. Tu je bilo neko kupalište, po 
imenu Bethezda (= kuća milosti), gdje su se događala čudesna 
ozdravljenja. Oko toga kupališta bilo je mnogo svakovrsnih bo- 
lesnika, koji su ležali u trijemovima. U određeno vrijeme sila- 
zio bi anđeo Gospodnji i uzburkao bi vodu u kupalištu, i tko 
bi od bolesnika tom prigodom prvi skočio u vodu, ozdravio bi 
od bolesti, kakva god ona bila. Među bolesnicima, koji su če- 
kali na čudesno ozdravljenje, ležao je i čovjek, koji je trideset 
i osam godina bolovao od uzetosti. Kad ga je Isus vidio gdje 
leži i opazio, da je već odavno bolestan, upita ga: »Bi li htio 
ozdraviti?« Bolesnik odgovori: »Gospode, nemam čovjeka, da 
me spusti u kupalište, kad se uzburka voda. Dok ja dođem, 
drugi siđe prije mene.« A Isus mu reče: »Ustani, uzmi svoju 
postelju i hodi!« I taj je čovjek odmah ozdravio, uzeo svoju po- 
stelju i hodao je naokolo. A taj je dan bila subota. Zato su Ži- 
dovi počeli govoriti tomu ozdravljenomu: »Subota je; nije ti 
dopušteno nositi svoju postelju.« Tako su Židovi samovoljno i 
pretjerano tumačili obvezu subotnjeg počinka. A ozdravljeni im 

odgovori: »Onaj, koji me je izliječio, rekao mi je: uzmi svoju 
postelju i hodi!« Oni upitaju: »Tko je onaj čovjek, koji ti je 
tako rekao?« A ozdravljeni nije znao Isusu za ime, jer je Isus 
otišao među mnoštvo ljudi, koje je bilo tamo. Poslije našao je 
Isus toga ozdravljenoga u hramu i rekao mu je: »Eto, ozdravio 
si, ne griješi više, da ti se što gore ne dogodi!« Potom otide onaj 
čovjek i javi Zidovima, da je Isus onaj, koji ga je ozdravio. 
Zato su Židovi Isusa progonili, jer je to učinio u subotu. 

2. Isusovo opravdanje. Isus je na to rekao Židovima: »Moj 
Otac radi do sada, i ja radim!« To znači, da Isus, kao Sin Božji, 
ima pravo raditi u subotu Kad su Židovi to čuli, još su više 
nastojali da Isusa ubiju, jer po njihovu mišljenju ne samo, da 
je prestupio subotu, nego je i Boga nazvao Ocem, čineći se 
jednak Bogu. A Isus im reče: »Zaista, zaista vam kažem: Sin 
ne može ništa činiti sam od sebe, nego što vidi da Otac čini; 
jer Otac ljubi Sina, i sve mu pokazuje, što sam čini. On će mu 
pokazati još veća djela od ovih i vi ćete se čuditi; jer kao što 
Otac podiže i oživljuje mrtve, tako i Sin oživljuje, koje hoće. 
Otac ne sudi više nikomu, nego je sav sud predao Sinu, da svi 
poštuju Sina, kao što poštuju Oca. Tko ne poštuje Sina, ne po- 
štuje ni Oca, koji Ga je poslao.« 

Isus dokazuje Židovima nesmisao njihove tvrdovratosti u ne- 
vjeri. Isusova moć da tvori čudesa, naročito ozdravljivanje bolesnih 
i uskrisivanje od mrtvih, nepobitni su dokazi, da je On pravi Sin Božji. 
Zato Isusu pripada jednako štovanje, kao što i Bogu Ocu. Tko ne 
poštuje Isusa kao Sina Božjega, ogrješuje se i o štovanje Boga Oca. 
koji je poslao Isusa kao Svoga Sina na svijet. Bog Otac dao je Svome 
Sinu također vlast suditi svima ljudima, a ta će se vlast osobito sve- 
čano očitovati na sudnji dan. Zato Isus nastavlja: 

»Zaista, zaista vam kažem: Tko sluša moju riječ i vjeruje 
onome, koji Me je poslao, ima vječni život, i ne dolazi na sud, 
nego je prešao iz smrti u život. Zaista, zaista vam kažem, dolazi 
vrijeme i već je tu, kad će mrtvi čuti glas Sina Božjega, i koji 
uščuju, živjet će . . . I izići će oni, koji su činili dobro, na us- 
krsnuće života, a koji su činili zlo, na uskrsnuće suda.« 

Isus naglašuje, da o vjeri u Njegov nauk zavisi vječni spas duše 
svakoga čovjeka. Ujedno proriče uskrsnuće svih ljudi od mrtvih pred 
sudnji dan, a nakon sudnjega dana slijedi nagrada vječnog života za 
one, koji su činili dobro, a za zle vječna osuda. 

Dalje je Isus rekao, da nije potrebno, da sam za sebe svje- 
doči, jer ima dosta drugih svjedočanstava. Sami su Zidovi čuli 

0 Isusu svjedočanstvo Ivana Krstitelja. Ali za Isusa je posvjedo- 
čio i sam nebeski Otac (prigodom Isusova krštenja), a i čude- 
sna djela, koja Isus čini u ime nebeskog Oca. Zato je Isus re- 
kao Zidovima: »Ali ja vas poznajem, da nemate 
u sebi Božje ljubavi. Ja sam došao u ime svoga Oca, 

1 ne primate me; a ako drugi dođe u svoje ime, njega ćete pri- 

miti. Kako vi možete vjerovati, kad primate slavu jedan dru- 
goga, a slave, koja je od jedinoga Boga, ne tražite? Nemojte 
misliti, da ću vas ja tužiti Ocu! Vas tuži Moj sije, u koga se vi 
uzdate. Kad biste vi vjerovali Mojsiju, i meni biste vjerovali, 
jer je on pisao za mene. Ali kad njegovim Pismima ne vjeru- 
jete, kako ćete vjerovati mojim riječima?« 

Ove su Isusove riječi teška optužba protiv Židova. Oni su tako 
otvrdnuli u svojim grijesima, da nema* u njima Božje ljubavi. Ispravno 
tumačen je Mo j si jeva zakona moralo bi Židove dovesti k spozna ji, da 
je Isus pravi Sin Božji. Iz ovog se prijekora vidi, kako je između Isusa 
i Židova nastala tolika opreka, da je postalo uzaludno svako nastojanje 
predobiti ih za kraljevstvo Božje. Njihovo je shvaćanje bilo suviše 
zemaljsko, a da bi mogli dokučiti svrhunaravnu i duhovnu vrijednost 
nebeskoga kraljevstva. 

3. Smrt Ivana Krstitelja. U vrijeme, kad su se apostoli bili 
razišli na svoje prvo propovijedanje, bio je pogubljen Ivan Kr- 
stitelj. To se dogodilo prigodom gozbe u proslavu Herodova 
rođendana. Tom je prilikom Herod pozvao mnoge galilejske 
knezove, vojvode i narodne starješine na gozbu. Gozbi je pri- 
sustvovala i Herodijadina kći, te je igranjem tako ugodila He- 
rodu i njegovim gostima, da joj je kralj pod zakletvom obe- 
ćao: »Traži od mene, štogod hoćeš, i dat ću ti, pa bilo i polo 1 - 
vihu moga kraljevstva!« A ona je izašla i upitala svoju mater 
Herodijadu: »Što ću iskati?« Herodijada odgovori: »Glavu Iva- 
na Krstitelja!« I odmah uđe brzo ka kralju te zatraži: »Hoću 
da mi odmah daš na tanjuru glavu Ivana Krstitelja.« I kralj se 
veoma ožalosti, ali radi zakletve i poradi gostiju nije htio 

djevojci odbiti, što je zatražila, nego je odmah poslao krvnika 
i zapovjedio mu, da donese glavu Ivana Krstitelja. Krvnik je 
otišao i odsjekao mu u tamnici glavu. I donio je Ivanovu glavu 
na tanjuru i dao je djevojci, a ona je dade svojoj materi. Kad 
su to čuli Ivanovi učenici, došli su i uzeli njegovo tijelo te ga 
metnuli u grob, i javili su Isusu, što se dogodilo. 

Ivan Krstitelj bio je prva mučenička žrtva na braniku svetih 
zakona kraljevstva Božjega. Izgovor kralja Heroda, da se poradi za- 
kletve smatrao obaveznim ispuniti svoje obećanje, nije bio opravdan, 
jer zakletva ne može vezati na ispunjavanje grešnog djela, a osim toga 
ova fe zakletva bila i nepromišljena. 

isus Čudesno umnožava kruh i obećava 

PRESVETU EUHARISTIJU 

1. Isus čudesno nahrani pet tisuća ljudi. Poslije smrti Iva- 
na Krstitelja Isus je nakanio da se ukloni iz Herodova upravnog 
područja u Galileji. Oko Isusa skupili su se apostoli, i On im 
reče: »Dođite vi sami nasamo u pustinju i malo se odmorite!« 
— jer otkako su počeli propovijedati, ljudi su ih tako mnogo 
zaokupljali, da nisu imali vremena ni da jedu. Isus i apostoli 
prevezli su se na lađici preko Genezaretskog jezera u pustinju. 
Ali i onamo nagrnulo je za njima pješice mnoštvo naroda, jer 
su vidjeli mnoga Isusova čudesa na bolesnicima. A Isus se sa- 
žali na ovo mnoštvo ljudi, jer su bili kao ovce bez pastira, pa 
ih je učio o kraljevstvu Božjem i ozdravljivao im bolesne. Isus 
je uzašao na goru i ondje sjeo sa svojim učenicima. Bilo je to u 
vrijeme, kad se približavao židovski blagdan Pasha. Isus je vi- 
dio, da za Njim ide veliko mnoštvo naroda, i kad se približila 
večer, govorili su apostoli Isusu, neka otpusti narod, da u ob- 
ližnjim zaseocima i selima kupe štogod za jelo. Isus im reče: 
»Dajte im vi jesti!« Potom reče Filipu: »Odakle ćemo kupiti 
kruha, da ovi jedu?« A ovo je rekao, da ga iskuša, jer je sam 
znao, što će učiniti. Odgovori mu Filip: »Za dvjesta dinara kruha 
nije dosta, da svaki od njih samo malo dobije.« Tada reče An- 
drija, jedan od Isusovih učenika, brat Simona Petra: »Ovdje 
je jedan dječak, koji ima pet ječmenih hljebova i dvije ribe; 
ali što je to za tolike?« Isus reče, neka kažu ljudima da posje- 
đaju u skupinama po travi, koje je bilo mnogo na onome mje- 
stu. I kad su ljudi posjedali, bilo ih je na broj oko pet tisuća. 
Tada Isus uzme pet hljebova i dvije ribe, pogleda na nebo i 
zahvali Bogu, blagoslovi ih i prelomi, te dade učenicima, da ih 
razdijele narodu. I svatko je dobio jesti, i nasitili su se, i još 
im je preostalo. A Isus reče apostolima: »Pokupite komade, 

što su preostali!« I napunili su dvanaest košarica ostataka od 
pet ječmenih hljebova i od dviju riba. A kad su ljudi vidjeli 
čudo, koje je učinio Isus, govorili su: »Ovaj je zaista prorok, 
koji ima doći na svijet!« Ali kad je Isus doznao, da kane doći 
da ga uhvate i učine kraljem, otišao je opet sam u goru. Još 
nije došlo vrijeme njegova trpljenja, kojim je trebao spasiti 
svijet. Proglašenje kraljem izazvalo bi narodni prevrat protiv 
Rimljana. Time bi se upropastio duhovni značaj kraljevstva 
Božjega. Zato je Isus otišao ispred naroda. 

2. Isus hoda po vodi. Kad se svijet poslije čudesnog umna- 
žanja kruha počeo razilaziti, apostoli su se po naputku Isusovu 
ukrcali naveče bez Isusa u lađicu, da se prevezu preko jezera 
u Kafarnaum. Nastala je noć, a na jezeru su se počeli dizati 
valovi, jer je duvao vjetar, i to je otežavalo plovidbu. Kad su 
se udaljili kojih dvadeset i pet do trideset stadija (oko 5 — 6 
km, dakle otprilike do sredine jezera), o četvrtoj straži (to jest 
poslije 3 sata ujutro) u noći ugledali su Isusa, gdje ide po moru 
i približava se k lađici, i veoma su se uplašili, jer su mislili, da 
vide utvaru, te su počeli od straha vikati. A Isus im reče: »Ne 
bojte se, ja sam!« Tada Petar reče: »Gospode, ako si Ti, reci 
mi, da po vodi dođem k Tebi!« On mu reče: »Dođi!« I Petar 
je sišao s lađe i počeo hodati po vodi, da dođe k Isusu; ali osje- 
tivši jaki vjetar, uplaši se i počeo se utapljati te je povikao: 
»Gospođe, pomozi mi!« Isus odmah pruži ruku, uhvati Petra i 
reče mu: »Malovjerni, zašto si posumnjao?« I kad su ušli u la- 
đicu, prestao je vjetar. A koji su bili u lađici, poklonili su se 
Isusu govoreći: »Doista, Ti si Sin Božji!« I odmah se lađica 
našla kraj obale, prema kojoj su išli. 

Povrh čuda, kojim je Isus umnožio kruh, Isus je čudesnim 
hodanjem po moru, hodanjem Petra po moru, utišan j em vjetra i valova 
i brzim dolaskom do obale htio učvrstiti apostole u vjeri, koju očituju 
riječima: »Ti si Sin Božji!« To je učvršćenje u vjeri bilo njima po- 
trebno, da ne podlegnu kušnji sumnje prigodom Isusova obećanja, 
da će im dati svoje tijelo za jelo i svoju krv za pilo. 

3. Isus obećaje Presvetu Euharistiju. Sutradan poslije ču- 
da, gdje je Isus sa pet hljebova i dvije ribe nahranio pet tisuća 
ljudi, došli su ti ljudi tražiti Isusa blizu onog mjesta, gdje ih 
je On čudesno nahranio, jer su vidjeli, da je tamo bila samo 
jedna lađica, u koju su se ukrcali učenici bez Isusa. Kad nisu 
tamo našli Isusa, ušli su u lađice i došli u Kafarnaum, da traže 
Isusa. Kad su Ga našli, upitali su: »Učitelju, kad si došao 
ovamo«? Isus im odgovori: »Zaista, zaista vam kažem: vi me 
ne tražite zato, što ste vidjeli čudesa, nego što ste jeli kruha i 
nasitili se. Brinite se ne za jelo, koje prolazi, nego za jelo, koje 

ostaje za vječni život, a koje će vam dati Sin čovječji; jer je 
ovoga potvrdio Bog Otac.« Oni mu rekoše: »Sto treba da či- 
nimo, da radimo Božja djela?« Isus im odgovori: »Ovo je Bo- 
žje djelo, da vjerujete u Onoga, koga je On poslao.« A oni mu 
rekoše: »Kakav ti činiš znak, da vidimo i da ti vjerujemo? Sto 
tvoriš? Naši su oci jeli manu u pustinji, kako je pisano: Kruh 
im je s neba dao da jedu!« Tada im reče Isus: »Zaista, zaista 
vam kažem, nije vam Mojsije dao kruha s neba, nego vam moj 
Otac daje istiniti kruh s neba; jer je Božji kruh onaj, koji silazi 
s neba i daje život svijetu.« Rekoše mu: »Gospode, daj nam 
svagda ovaj kruh!« 

Narod je dan prije vidio Isusovo čudo umnažanjem kruha i po 
njemu mogao upoznati, da je Isus od Boga poslani Učitelj. Ipak se 
narod nije zanimao za Isusovu svrhunaravnu nauku, nego za to, kako 
se lakim načinom nahranio. Stoga je tražio Isusa, ne bi li se opet tje- 
lesno nasitio. Tu je prigodu Isus iskoristio, da probudi u narodu težnju 
za višim duhovnim životom, a to je potreba vjere u Isusov božanski 
nauk. Narod je na to rekao, da bi še Isus, ako želi da mu narod vjeruje 
kao proroku, morao izkazati sličnim čudom kao Mojsije, po čijem je 
zagovoru padala narodu izraelskom u pustinji mana za hranu. Isus 
upozorava narod, da onaj kruh, što ga sada šalje svijetu nebeski Otac, 
vrijedi mnogo više, nego mana u pustinji, jer taj kruh daje život 
svijetu. I kao što je ono žena Samar janka poželjela žive vode, tako 
slično je i narod, čuvši o kruhu, koji daje život svijetu, zaželio da mu 
Isus trajno daje takav kruh. 

Na to im Isus reče: »Ja sam kruh života; tko dolazi k meni, 
ne će ogladnjeti, i tko vjeruje u mene, ne će nikad ožeđnjeti. 
Vaši oci jeli su manu u pustinji i pomrli su. Ovo je kruh, koji 
s neba silazi, da tko od njega jede, ne umre. Ja sam živi kruh, 
koji sam s neba sišao. Ako tko jede od ovoga kruha, živjet će 
uvijek; i kruh, koji ću ja dati, tijelo je moje za život svijeta«. 

Ovim odlomkom prelazi Isus na bitni dio nauke, koju ovom zgo- 
dom saopćuje narodu: da je taj kruh života On sam sa svojim tijelom. 

Tada su se Zidovi prepirali među sobom govoreći: »Kako 
nam ovaj može dati svoje tijelo jesti?« Isus im reče: »Zaista, 
zaista vam kažem: ako ne budete jeli tijela Sina čovječjega i pili 
Njegove- krvi, ne ćete imati života u sebi. Tko jede moje tijelo 
i pije moju krv, ima vječni život; i ja ću ga uskrsnuti na sudnji 
dan; jer je tijelo moje doista jelo i krv je moja doista pilo. Tko 
jede moje tijelo i pije moju krv, ostaje u meni i ja u njemu.« 

Premda je Židovima bilo nerazumljivo, kako je moguće, da im 
Isus dade svoje tijelo za jelo, Isus ne samo da ne dopušta dvojbe o 
istinitosti te nauke, nego naglašuje, da se po blagovanju Njegova tijela 
svaki na jt jesni je s Njim sjedinjuje, i to je blagovanje uvjet uskrsnuća 
na vječni život na sudnji dan. 

Kad su to čuli mnogi od učenika, rekli su: »Ovo je tvrd 
govor, tko ga može slušati?« Od tada su mnogi od Isusovih uče- 
nika odstupili i nisu više išli s Njime. 

Iz pitanja Židova: »Kako nam ovaj može dati svoje tijelo jesti?« 
— i iz zabune učenika očito je, da su shvatili Isusa u doslovnom smi- 
slu: blagovati pravo Isusovo tijelo, i to kao da će im On to svoje 
tijelo sasjeći i dati im za hranu. Budući da ovaj puta ni učenici nisu 
mogli dokučiti, kako bi to bilo moguće, izrazili su svojim riječima: 
»Ovo je tvrd govor, tko ga može slušati?« — da im je potpuno neshvat- 
ljiva ovakva nauka, pa su svojim odstupanjem od broja Isusovih uče- 
nika iz van j im znakom pokazali, da im se to čini prevelik zahtjev za 
njihovu vjeru. Ali Isus nije usprkos otpada mnogih učenika ništa 
popustio od svoje nauke. 

Videći Isus, da se i apostoli u mislima kolebaju, upravi na 
njih pitanje: »Zar ćete i vi otići?« Odgovori mu Simon Petar: 
»Gospode, komu ćemo ići? Ti imaš riječi vječnoga života. Mi 
smo povjerovali i spoznali, da si ti Krist, Sin Božji.« Isus im 
odgovori: »Nisam li - izabrao vas dvanaestoricu, a ipak je je- 
dan od vas đavao!« rt m :iio je Judu, sina Simona iz Kariota, 
jer je ovaj bio jedan od dvanaestorice, koji ga je imao izdati. 

Pitanjem, što ga je Isus upravio apostolima, htio je iskušati nji- 
hovu vjeru i još ih jače privezati uza se. To je izazvalo Petrovo pri- 
znanje iz kojeg se može razabrati, da su imali dovoljno prilike po 
Isusovim čudesima spoznati, da je Njegova nauka istinita i da vodi 
u vječni život. Ali Isus ih ipak upozorava, da će se uza sve to među 
apostolima naći jedan, koji će Mu se iznevjeriti, i time postati kao 
đavao, koji se iznevjerio Bogu. To je bila ozbiljna opomena Judi Iška- 
riotu, da se čuva otpada od Isusa, ali je Juda nije uvažio. 

Čitavim ovim govorom navijestio je Isus naređenje Presvetog 
Oltarskog Sakramenta ili Presvete Euharistije. Apostolima postao je 
taj govor razumljiv istom na posljednjoj večeri, kada je Isus doista 
izvršio, što je obećao, i to tako, da je na otajstven način pretvorio 
kruh u svoje Presveto Tijelo i vino u svoju Presvetu Krv, te oboje 
dao apostolima, da blaguju kao otajstvenu hranu duše. 

Govor, u kom Isus obećava Presvetu Euharistiju, dolazi otprilike 
na svršetku druge godine Isusova javnog djelovanja. Brojni Isusovi 
slušatelji i učenici imali su dotle dovoljno prigoda, gledajući Isusova 
čudesa, da se uvjere, da je Isus pravi, od Boga poslani Spasitelj. Ako 
uza sve to nisu bili još dosta utvrđeni u vjeri, nije bila krivnja na 
Isusu, nego na njima samima. Njihovim otpadom bili su pročišćeni 
redovi Isusovih sljedbenika od onih, koji su još bili mlaki i neodlučni. 

OSVRT NA I. I II. GODINU ISUSOVA JAVNOG 
NAUCAVANJA 

U Isusovom javnom naučavanju kroz prve dvije godine 
zapaža se postepeno očitovanje Isusova božanskog poslanja i 
razvijanja njegove nauke; nadalje, kako je htio s tom naukom 
upoznati obrazovane predstavnike židovskog naroda i sam 
narod. 

1. Postepeno očitovanje Isusova božanskog poslanja. Ivan 

Krstitelj, kao Spasitelj ev preteča, predstavlja židovskom naro- 
du Isusa kao Spasitelja, a to svjedočanstvo svečano potvrđuje 

sam Bog Otac i Duh Sveti prigodom Isusova krštenja na Jor- 
danu, nazivajući ga svojim Sinom, koga treba da ljudi slu- 
šaju. Dalje Isus sam nastupa kao Mesija i upozorava na svoja 
čudesa, kao svrhunaravne dokaze svoga božanskog poslanja. To 
čini u Jerusalemu pred svećenicima i književnicima prigodom 
očišćavanja hrama od trgovaca, zatim u razgovoru s Nikođe- 
mom i Samarjankom, dalje pred Galilejcima prigodom nastu- 
pa u nazaretskoj sinagogi (zbornici). Svoje božansko poslanje 
i istinitost svoje nauke potvrđuje čudesima: pretvaranjem vo- 
de u vino na svadbi u Kani galilejskoj, iscjeljivanjem bolesnih, 
izganjanjem đavola iz opsjednutih, uskrisivaniem od mrtvih, 
čudesnim umnažanjem kruha, — čudesima, kojima očituje svo- 
ju vlast nad prirodnim pojavama kao utišanjem oluje na jezeru 
i hodanjem po vodi. Na temelju tih čudesa naglašuje, da mu 
pripada božanska vlast opraštati grijehe i iskazivanje štovanja 
kao Sinu Božjemu, koje je jednako štovanju Boga Oca. 

2. Usavršavanje objave. U govoru na gori Isus naglašuje 
temeljna načela svoje nauke, koja u savršenstvu daleko nad- 
visuje sustav starozavjetnih ćudorednih načela, a pogotovu su- 
stav nauke, kako je shvaćaju židovski književnici i farizeji, 
koji su Mojsijevu nauku izvrnuli u izvršivanje pukog slova 
zakona, a zanemarili su duh zakona. 

3. Osnivanje novozavjetnoga kraljevstva Božjega. Isus 
Krist sve jasnije govori o osnivaniu i razvijanju nove duhovne 
zajednice, koju naziva Božje Kraljevstvo. To se kra- 
ljevstvo znatno razlikuje od starozavjetnoga Božjega (teokra- 
cijskoga) kraljevstva. Starozavjetno teokracijsko kraljevstvo 
obuhvatalo je samo izraelski narod, a novozavjetno Božje kra- 
ljevstvo bit će otvoreno svima narodima da mogu u nj pristu- 
piti, dakle bit će općenito. U zamišljanju toga kraljevstva opet 
nailazi Isus Krist na sukob sa židovskim književnicima i fari- 
zejima, koji su sebi zamišljali mesijansko kraljevstvo tako, da 
bi se Židovi oslobodili od tuđinskoga jarma i postali narod, koji 
bi zauzimao najuglednije mjesto među svim drugim narodima. 
Zato se židovski svećenici, književnici i farizeji sve više odbi- 
jaju od Krista, a da svoje držanje opravdaju, vrebaju na Kri- 
sta, kako bi ga obijedili radi kršenja Mojsijeva zakona. U tu 
svrhu raspiruju i sve više mržnju protiv Krista. 

4. Isus pripravlja novu upravu Božjega kraljevstva. Isus 
Krist, videći, da ga židovski svećenici, književnici i farizeji ne 
shvaćaju i ne priznaju kao Mesiju, odabire i odgaja sebi novo 
poglavarstvo za upravu novozavjetnoga Božjega kraljevstva, a 
to su dvanaestorica apostola, kojima kasnije pridodaje još 72 

učenika. To su počeci novozavjetne crkvene uprave (hierar- 
hije). Njih Isus Krist potanje upućuje u tajne Božjega kra- 
ljevstva i šalje ih među narod, da u Njegovo ime naučavaju. 
Sto više, Krist daje apostolima i učenicima vlast činiti čudesa. 
Kad Isus Krist ne nalazi kod svoga naroda željenog razumije- 
vanja za svoju nauku, približuje se k neznabožačkim narodima 
i otvara im vrata Božjega kraljevstva. 

5. Glavni uvjeti života u novom kraljevstvu Božjem. Uda- 
rivši temelje Božjem kraljevstvu svoje Crkve Isus Krist je 
postepeno izgrađuje. On određuje najprije uvjet, po kojemu 
m °gu ljudi postati članovi toga kraljevstva, a to je vjera u 
Njega kao Sina Božjega, koji je radi ljudskog spasenja postao 
čovjekom, i krštenje kao vanjski znak duhovnog preporođenja, 
čišćenja od grijeha i uvrštavanja među baštinike nebeskoga bla- 
ženstva. U svrhu pak okrepe duhovnoga života naviješta Isus 
ustanovu nebeske hrane, Presvete Euharistije. Po biagovanju 
Presvete Euharistije naviješta Krist svoje otajstveno združenje 
s pojedinim članovima svoje Crkve i s cijelom Crkvom, i to je 
združenje preduvjet uskrsnuća na blaženi vječni život: »Tko 
blaguje moje Tijelo i pije moju Krv, ima vječni život, i ja ću 
ga uskrsnuti na sudnji dan.« 

Obećanje Presvete Euharistije tako je važan čas u Kri- 
stovu javnom djelovanju, da ono postaje prekretnicom, gdje 
se razlučuju duhovi, hoće li ustrajati u vjernosti Kristu ili Ga 
ostaviti. Povodom te kušnje velik je broj slabih u vjeri otpao, 
a oni, koji su izdržali tu kušnju vjere, postali su nepokoleb- 
ljivo utvrđeni i združeni s Kristom. U njihovo ime izjavljuje 
Petar: »Gospode, komu ćemo ići? Ti imaš riječi vječnoga ži- 
vota. I mi smo povjerovali i spoznali, da si ti Krist, Sin Božji.« 

KRALJEVSTVO BOŽJE BEZ IZRAELA 

PREKID SA SINAGOGOM 

Prve dvije godine Isusova javnog djelovanja bile su po- 
svećene pripravi osnivanja Božjega Kraljevstva. Kroz to je 
vrijeme Isus Krist razvio glavna načela svoje nauke pred ži- 
dovskim narodom i njegovim predstavnicima, svećenicima i 
književnicima. Ujedno je postepeno polagao temelje za izgrad- 
nju nove vjerske duhovne zajednice, svoje Crkve. U tu svrhu 
Krist je okupljao oko sebe učenike i upućivao ih opširnije u 
rad oko širenja i učvršćivanja Božjega Kraljevstva, da im kas- 

nije u njemu povjeri dio svoje trostruke vlasti: učiteljske, 
upravne i svećeničke. 

1. Opreka između Krista i sinagoge. Iz dosadašnjeg jav- 
nog djelovanja očevidno je, da se Kristov nacrt i zamisao Bož- 
jega kraljevstva sa zadatkom ostvarivanja duhovnog spašava- 
nja čovječanstva bitno razlikuje od iskrivljenog shvaćanja Spa- 
siteljeva zadatka, kako su ga sebi zamišljali židovski svećenici, 
književnici i farizeji, a to je bilo zamišljanje Mesije kao poli- 
tičkog osloboditelja židovskog naroda od tuđinskog jarma i os- 
nivača zemaljskoga kraljevstva, u kom bi Izraelci imali poseb- 
ne povlastice pred svim drugim narodima. Pored ove temeljne 
zablude bilo je značajno, da su svećenici, književnici i farizeji 
isticali, da više vrijedi predaja starih učitelja, negoli pisana 
riječ proroka. 

Sukob tih dvaju sasvim oprečnih gledišta doveo je nakon 
sve većeg razilaženja do posvemašnjeg prekida; što više, do 
otvorenog neprijateljstva predstavništva židovskog naroda 
prema Kristu. To je očito došlo na vidjelo prigodom Isusova 
govora u Kafarnaumu, kad je obećao ustanovu Presvete Eu- 
haristije. Tom se prigodom židovska sinagoga (predstavništvo 
židovske vjerske zajednice) kao sljedbenica predaje židovskih 
svećenika, književnika i farizeja, rastala s Isusom i pošla svo- 
jim putem, dok je uz Isusa ostao znatno manji broj učenika, 
a među njima apostoli. S ovim malim brojem svojih sljedbe- 
nika Isus se obraća k novoj vrsti slušatelja, a to su neznabošci, 
da njih upozna s načelima Božjega Kraljevstva i otvori im put 
u to kraljevstvo. 

Povrh toga Isus u posljednjoj godini svoga javnog djelo- 
vanja do svoje smrti i proslave skreće pažnju na učvršćivanje 
i unutarnje izgrađivanje Božjega kraljevstva kod svojih apo- 
stola i učenika. Njih je doduše malo na broju, ali mu postaju 
tim vjerniji i odaniji. Predstavnici židovske sinagoge nisu se 
zadovoljili samo time, da ne mare za Isusa i njegovu nauku, 
nego su raspirujući u sebi sve jače mržnju na Isusa počeli stav- 
ljati mu zasjede, kako bi našli izliku, da ga smrću uklone i 
zauvijek onemoguće uspjeh Njegova djelovanja. 

2. Farizejsko sablažn javan je. Kad se približila treća Pas- 
ha u vremenu Isusova javna djelovanja, Isus videći veliko ne- 
raspoloženje židovskih književnika u Jerusalemu protiv sebe, 
nije išao u Jerusalem, nego je ostao u Galileji. Ali židovske 
poglavice bojeći se, da Isus ne bi u narodu naišao na privrženost, 
poslali su u Galileju svoje ljude, da uhode Isusa i odvraćaju 
narod od njega. 

Jednom su farizeji opazili, kako Isusovi učenici nisu prije 
-jela oprali ruke, dok su farizeji smatrali veoma važnom preda- 
ju, koja je nalagala pranje ruku prije jela. I oni upitaju Isusa: 
»Zašto Tvoji učenici ne žive prema otačkoj predaji, nego jedu 
kruh neopranim rukama?« Na to upita Isus farizeje: »A zašto 
vi prestupate Božji zakon radi svoje predaje? Bog zapovijeda: 
Poštuj oca i majku! Tko pak prokune oca i majku, neka se 
kazni smrću! A vi kad govorite: Ako čovjek veli ocu ili materi: 
žrtveni je dar, što bi išlo tebe, pa mu ne dopuštate da isto učini 
svome ocu ili majci, ukidate Božju riječ svojom predajom, ko- 
ju vi predajete; i mnoge slične stvari radite. Licemjeri! Pravo 
je o vama rekao prorok Isaija: Ovaj me narod ustima slavi, a 
srce mu je daleko od mene. Uzalud me poštuju učeći nauke, 
koje su ljudske zapovijedi ' po vi ukidate Božju zapo- 

vijed, da sačuvate svoju predaju!« 

Još je neugoanije bilo književnicima i farizejima, kad je 
Isus dozvao narod, da ga pouči o njihovu krivom naučavanju, 
govoreći: »Slušajte me svi i razumijte: Ne kalja čovjeka, što 
ulazi u usta, nego što izlazi iz usta, to kalja čovjeka.« Tada su 
pristupili Njegovi učenici i rekli mu: »Znaš li, da su se farizeji 
sablaznili, kad su čuli taj govor?« On odgovori: »Svaki nasad, 
koji nije zasadio moj Otac, iskorijenit će se. Ostavite ih! Slijep- 
ci su i vođe slijepcima. A ako slijepac slijepca vodi, oba će 
pasti u jamu.« 

Isusova usporedba farizeja sa slijepcima bila je teška osuda 
farizeja pred narodom.' 

Isus se opet u pouci naroda poslužio prispodobom, koja je bila 
neukom narodu razumljiva. Vjerska je zajednica slična vinogradu, za- 
sađenom plemenitim nasadom loze, a to su od Boga objavljene istine 
a njihov je plod pravi krepostan život. Ali židovski su književnici 
počeli više cijeniti izmišljenu ljudsku predaju i njezine nastrane plo- 
dove, koji su se izrodili u korov odvratnog licemjerja. Taj korov, koji 
nije zasađen od nebeskog Oca, treba čupati i iskorjenjivati. To je 
značilo potpun prekid sa službenom židovskom crkvom, kakvu je 
zastupala sinagoga i u njoj pretežni broj farizeja. 

Kad su apostoli zamolili Isusa, da im razjasni, što to zna- 
či: da ono što izlazi iz usta, kalja čovjeka, Isus im je rekao: 
»Zar ni vi ne razumijete, da sve, što ulazi u usta, ide u trbuh 
i izlazi u zahod? Nego ono što izlazi iz čovjeka, to kalja čovje- 
ka; jer iz unutrašnjosti srca izlaze zle misli, preljube, bluđno- 
sti, ubojstva, krađe, lažna svjedočanstva, psovke. To kalja čo- 
vjeka; a neopranim rukama jesti ne kalja čovjeka!« 

3. Farizejski kvasac. Glavna je farizejska zabluda bila u 
tom, što su svu važnost polagali na izvan je vršenje slova zako- 
na, a potpuno zanemarivali i upravo namjerice izigravali duh 

zakona. Zato je njihova »pravednost« s pravom nazvana lice- 
mjerjem. 

Ovo licemjerje nazvao je Isus kvascem, od koga se treba 
čuvati, govoreći: »Čuvajte se kvasca farizejskoga, a to je lice- 
mjerje. Ništa nije sakriveno, što se ne će otkriti, ni tajno, što 
se ne će doznati. Jer što ste u tmini rekli, čut će se na svjetlo- 
sti, i što ste na uho šaptali u sobama, propovijedat će se na 
krovovima.« 

4. Isus izbavlja od opsjeđnuća kćer žene Kananejke. Od- 
rešitom osudom farizejskog mišljenja Isus se veoma zamjerio 
Zidovima. Da se za neko vrijeme ukloni njihovim zasjedama, 
otišao je izvan granica Galileje u krajeve feničkih gradova Tira 
i Sidona. Tu iziđe pred njega žena Kananejka i zavapi: »Smi- 
luj mi se, Gospode, sine Davidov! Moiu kćer muči đavao!« 
Isus joj isprva ne odgovori ništa. Ali žena je pala pred noge 
Isusa i ustrajno Ga molila, da pomogne njezinoj kćeri. Tada 
i apostoli zamole Isusa: »Otpusti je, jer viče za nama!« A Isus 
reče: »Pusti, da se najprije djeca nahrane, jer nije pravo uzeti 
kruh od djece i baciti ga psićima!« O ona reče: »Da, Gospode, 
jer i psići jedu mrvice, što padaju sa stola njihovih gospodara.« 
Tada joj Isus odgovori: »Ženo, velika je tvoja vjera, neka se 
ispuni tvoja želja!« I onim časom ozdravi njezina kći. 

Isus je u svom javnom djelovanju nastojao pružiti prigodu za 
spasenje i učestvovati na blagodatima čudesnih ozdravljenja pripad- 
nicima svoga naroda. Ali kad se taj narod pokazao nevrijednim, a 
službeni predstavnici tog naroda su Isusa namjerice prezreli i odbacili, 
otvorio je Spasitelj vrata Božjega kraljevstva i neznabošcima, premda 
su oni od Izraelaca bili prezreni, kao psi. Živa vjera i ustrajna molitva 
neznabožačke žene Kananejke ganula je Isusa, da joj se smilovao i 
uslišao je, ne obazirući se više na ograde, koje su dijelile židovski 
narod od neznabožaca. 

UČVRŠĆIVANJE APOSTOLA 

Iz otuđivanja židovskih književnika i farizeja od Isusa vidjelo 
se sve jasnije, da u njih nije bilo iskrene volje upoznati narav onoga 
duhovnoga kraljevstva, koje je Isus namjeravao osnovati, da po njemu 
vodi ljude k vječnom spasenju. Zato je Isus odlučio, da od sada utvr- 
đuje u vjeri svoje apostole — kao buduće poglavare u duhovnom kra- 
ljevstvu svoje Crkve, koju je kanio osnovati. Prigoda za to pružila mu 
se, kad se našao s apostolima nasamo u okolici grada Cesareje Fili- 
pove, što se nalazio oko 40 km. udaljen sjeverno od Betsaide i Gene- 
zaretskog jezera, na obroncima gorja Hermona, pokraj jednoga cd 
triju jordanskih izvora, koji se danas zove Banias (prema nekadašnjem 
imenu mjesta Paneas). Ovaj grad Cesareja različit je od Cesareje na 
obali Sredozemnog mora na sredini između gradova Jafe i Hajfe. Po 
svoj prilici bacio je Isus ovdje pogled na jednu tvrđu, sagrađenu na 
kamenom obronku gore Hermona i upotrijebio je tu prigodu za veoma 
znatnu pouku apostolima. 

1. Petrova vjeroispovijest i Isusova ustanova Petrova 
prvenstva. Kao što prije svakog znatnog djela, tako se i ovaj 
put Isus najprije nasamo pomolio svome nebeskom Ocu. a po 
tom došavši među svoje učenike upita ih: »Za koga drže ljudi 
Sina čovječjega?« To je bilo uvodno pitanje, da se jače istakne 
razlika između mišljenja običnog svijeta i vjere Isusovih uče- 
nika o Njemu. Oni mu odgovore: »jedni za Ivana Krstitelja, 
drugi za Iliju, opet drugi za Jeremiju, ili za kojega od pro- 
roka.« 

O Ivanu Krstitelju mislio je Herod i narod, da je uskrsnuo od 
mrtvih; o Iliji bilo je rašireno mišljenje, da će doći na svijet prije 
obećanog Mesije; za Jeremiju držali su neki Isusa, zato, jer je preko 
ravao židovske vođe i svećenike kao što je to nekoć činio prorok 
Jeremija; svakako mnogi su ga držali za jednoga od proroka, koji je 
uskrsnuo od mrtvih, jer je činio mnoga čudesa slična onima, što su 
ih činili proroci. 

Sva ova mišljenja bila su doduše dokazom, da je narod 
imao o Isusu mnogo povoljniji sud, nego židovski vođe i sveće- 
nici, ali je ipak ta spoznaja bila još daleko od prave istine. Zato 
Isus upita same svoje učenike: »A što velite vi, tko sam ja?« 
Na to u ime apostola odgovori Simon Petar: »Ti si Krist, 
Sin Boga živoga!« 

Ovim odgovorom kao da je Petar htio reći: sve, što drugi govore, 
netačno je. Apostoli su imali na temelju mnogih Isusovih čudesa do- 
voljno prigode, da se uvjere, da je Isus Krist ne samo više od obična 
čovjeka, nego i veći od svih proroka. On je obećani Mesija, pravi Bog 
i čovjek zajedno. 

Za ovu svečanu ispovijed viere Isus ie Petra ne samo do- 
hvalio, nego i nagradio odlikovanjem, da ga je postavio svo- 
jim vidljivim nasljednikom i glavarom svih apostola i cijele 
svoje Crkve riječima: »Blago tebi, Simone, sine Jonin, jer to 
nije tebi objavilo tvoje tijelo ni krv, nego moj Otac, koji je 
na nebesima. A ja tebi kažem: Ti si Petar (= stijena), i na 
toj stijeni ja ću sagraditi svoju Crkvu, i vrata paklena ne će 
je nadvladati. I tebi ću dati ključeve kraljevstva nebeskoga; 
pa štogod svežeš na zemlji, bit će svezano i na nebesima; i 
štogod razriješiš na zemlji, bit će razriješeno i na nebesima.« 

Veliku istinu, koju je Petar izrekao ispovijedanjem svoje vjere, 
nije mogao saznati tek naravnom ljudskom mudrošću, nego prosvi- 
jetljen svrhunaravnim nadahnućem. Značajnom poredbom Petra sa 
stijenom, kao budućim temeljem duhovne zgrade Kristove Crkve htio 
je Isus naglasiti njezinu nepokolebljivost i trajnost u opstojanju prave 
vjere pomoću Petra kao vidljivog vrhovnog učitelja tako, da joj ne 
će moći nauditi ni najmoćnije sile Božjih neprijatelja, ni »paklena 
vrata«, što znači ni sam paklenski poglavica. Predavanjem vlasti klju- 
čeva, te vlasti vezanja i razrješivan ja predao je Isus Petru vrhovnu 
upravnu i sudačku i svećeničku vlast u svojoj Crkvi. Ovom je izjavom 
Isus ujedno jasno navijestio osnutak duhovnoga kraljevstva pod 
imenom Crkve. 

2. Isus proriče svoju muku i smrt. Događajem u Cesareji 
Filipovoj bila je učvršćena vjera apostola, đa je Krist pravi 
Bog. Ali đa se apostoli ipak ne bi zanosili kakvim pogrešnim 
pređočbama i nadama o nekom zemaljskom mesijanskom kra- 
ljevstvu, Isus je počeo apostole postepeno pripravljati na otaj- 
stvo svoje muke i smrti, da se apostoli ne iznenade, kada se to 
počne zbivati. Zato je na događaj u Cesareji Filipovoj doskora 
nadovezao proroštvo, kako mu valja poći u Jerusalem, gdje će 
mnogo trpjeti od starješina, svećeničkih glavara i književnika. 
Oni će ga ubiti, ali on će treći dan uskrsnuti. Apostoli još sve- 
udilj nisu mogli razumjeti, kako bi se s Isusom moglo što ta- 
kovo dogoditi, pa zato Petar pođe s Isusom nasamo i počne ga 
odvraćati govoreći: »Daleko od Tebe, Gospode! To se ne smije. 
Tebi dogoditi!« Na to se Isus okrene k Petru i reče mu odrje- 
šito: »Odlazi od mene, sotono! Ti si mi na sablazan, jer ne mi- 
sliš, što je Božje, nego što je ljudsko!« 

Ovaj oštar Isusov prijekor Petru upozorio je apostole još jednom 
na zbiljsku istinitost Isusova proroštva i na pogrešnost njihova ze- 
maljskog poimanja mesijanskog kraljevstva. 

3. Put k spasenju jest samozataja. Da Isus odvrati svoje 
apostole od ispraznog zamišljanja zemaljske slave mesijanskoga 
kraljevstva, nadovezao je na proroštvo o svojoj muci, smrti i 
uskrsnuću svoju nauku o potrebi trpljenja i samozataje, jer 
je to pravi put. kojim se dolazi do slave nebeskoga kraljev- 
stva. Zato Isus reče apostolima i narodu, koji se skupio oko 
njega: »Ako tko hoće ići za mnom, neka se odreče samoga sebe, 
pa neka uzme svoj križ i neka ide za mnom. Jer tko hoće sa- 
čuvati svoj život, izgubit će ga; a tko izgubi svoj život poradi 
mene, naći će ga; jer što koristi čovjeku, ako cijeli svijet do- 
bije, a dušu svoju izgubi? Ili kakvu će zamjenu dati čovjek 
za dušu svoju? Jer će doći Sin čovječji u slavi Oca svoga sa 
svojim anđelima, i naplatit će svakomu po njegovim djelima.« 

Krist upozorava svoje privrženike, da moraju biti pripravni odreći 
se zemaljskih udobnosti; što više, radi Krista trpjeti, i ako ustreba, i 
umrijeti, da tako spase svoju dušu. Spas duše vredniji je od svih 
zemaljskih dobara. Tako ih postepeno odvraća od krivog mišljenja o 
zemaljskom mesijanskom kraljevstvu. 

4. Isusovo preobraženje. Šest dana poslije događaja u Ce- 
sareji Filipovoj poveo je Isus sa sobom trojicu odabranih apo- 
stola, i to Petra, Jakova i Ivana, na osamljenu goru Tabor, 
(visoku 500 m), što se nalazi nekih 20 km zapadno od Geneza- 
retskog jezera, a 10 km južno od Nazareta. Kad je Isus proveo 
neko vrijeme u molitvi, najedamput se preobrazio tako, da mu 
je lice zasjalo kao sunce, a njegove haljine postale su bijele 

kao snijeg. I gle, ukazaše se Mojsije i Ilija razgovarajući s Isu- 
som o tom, što će se dogoditi s Njim u Jerusalemu posljednjih 
dana njegova zemaljskoga života. Tada Petar, ushićen ljepo- 
tom, u kojoj se odražavao tračak Isusove nebeske slave, zava- 
pi k Isusu: »Gospode, dobro nam je ovdje biti! Hoćeš li, da 
načinimo tri sjenice? Tebi jednu, Mojsiju jednu i Iliji jednu!« 
Dok je Petar to govorio, dođe sjajan oblak i zakloni ih, a iz 
oblaka začuo se glas gdje govori: »Ovo je moj Sin ljubljeni, 
koji mi je po volji; Njega slušajte!« Kad su to apostoli čuli, 
pali su ničice i veoma se uplašili. Tada pristupi k njima Isus, 
dotakne ih se i reče im: »Ne bojte se!« A oni podigavši oči nisu 
više vidjeli nikoga osim Isusa sama. I dok su silazili s gore, 
zapovjedi im Isus, da o tom ne govore nikome, dok On ne us- 
krsne od mrtvih. 

Događaj Isusova preobraženja nado vezu je se na proroštvo o 
Isusovoj muci i smrti zato, da se apostoli utvrde u vjeri. Za svjedoke 
ovog događaja uzeo je istu trojicu najuglednijih apostola, koji su 
bili sviedoci uskrisenja Jairove kćeri, da oni kasnije druge utvrđuju 
u vjeri. U preobraženju pokazao im je Isus tračak svoje nebeske 
slave. Ukazanje Moj si i a i Ilije kod Isusova preobraženja značilo je 
svjedočanstvo najuglednijih predstavnika starozavjetne crkve, da je 
Isus pravi Mesija i Sin Božji. K tomu svjedočanstvu pridružio se glas 
Boga Oca s jednakom izjavom, da je Isus sin Božji, kao kod Isusova 
krštenja na Jordanu, i još jednom kasnije neposredno prije Isusove 
gorke muke. (Iv. 12, 28). 

Dok Petar gleda prigodom Isusova preobraženja tračak nebeske 
slave, tako je ushićen, da zaboravlja na sebe i na sav svijet, i želi 
trajno uživati gledajući ljepotu. Spomen na Isusovo preobraženje 
slavi se dne 6. kolovoza. 

NOVI DUH BOŽJEGA KRALJEVSTVA 


1. Duh poniznosti. Budući da su apostoli još sveudilj sebi 
krivo zamišljali narav mesijanskoga kraljevstva po uzoru svje- 
tovnoga, u kome bi oni zauzimali položaj najuglednijih dosto- 
janstvenika, Isus je prigodice ispravljao njihova pogrešna mi- 
šljenja i upoznavao ih s novim duhom Božjega kraljevstva. Po- 
vod tomu bila je prigoda, kad je nekim učenicima bilo krivo, 
što je Isus između ostalih uzeo samo Petra, Jakova i Ivana sa 
sobom na goru Tabor, pa su putem silazeči prema Kafarnaumu 
među sobom raspravljali, tko će od njih biti prvi u Kristovu 
kraljevstvu. Da to pitanje konačno riješe, pristupe učenici po- 
vjerljivo k Isusu i upitaju ga: »Sto misliš, tko će biti najveći u 
nebeskom kraljevstvu?« A Isus dozva neko dijete i postavi ga 
među njih, te im reče: »Zaista vam kažem; ako se ne obratite 
i ne budete kao djeca, ne ćete ući u kraljevstvo nebesko. Tko 1 
god se dakle ponizi kao ovo dijete, onaj je najveći u kraljev- 
stvu nebeskom. I tko primi jedno takvo dijete u moje ime, 
mene prima.« 

Ovom je opomenom Isus apostole poučio, kako ne smiju biti 
častohlepni, nego treba da budu ponizni i bezazleni kao djeca; a s druge 
strane, da ne preziru one, koji su ponizni kao djeca, pogotovu pak 
ne samu djecu. Tko učini kakvo dobročinstvo djeci i poniznima, vrijedit 
će mu toliko, kao da je to učinio samom Bogu. 

2. Sablazan. Na opomenu o potrebi poniznosti, slične 
dječjoj nadovezao je Isus odmah pouku o tom, kako čini veliki 
grijeh onaj, koji nevinu djecu zavodi na grijeh, bilo to riječju, 
djelom ili lošim primjerom, — što znači sablažnjavati. 

»Ako tko sablazni jednoga od ovih malenih, koji vjeruju 
u mene, bolje bi mu bilo, da mu se objesi mlinski kamen, što 
ga okreće magare, o njegovu vratu, i da potone u morskoj du- 
bini. Jao svijetu od sablazni! Potrebno je, da dođu sablazni, ali 
jao onome čovjeku, po kojem dolazi sablazan.« 

Poredba s utapljanjem pomoću mlinskoga kamena znači, kako 
je grijeh onoga, koji uzrokuje sablazan, još teži od grijeha, koji se 
kažnjavaju smrću utapljanjem. Kao što kamen vuče utopljenika u 
sigurnu smrt u morskim dubinama, tako je grijeh sablazni teret, koji 
strovaljuje krivca u pakleni bezdan. Život pravednih ne može mimoići 
mnogih sablazni opakog svijeta; ali ljude, koji uzrokuju sablazan, čeka 
teška kazna. 

Koliko treba nastojati čuvati se od sablazni, naglašuje Isus 
u trostrukoj poredbi s osakaćenjem: »Ako li te ruka tvoja ili 
noga tvoja sablažnjava, odsijeci je i baci od sebe. Bolje ti je 
kljastu iii hromu ući u život, negoli s obje ruke ili obje noge 
da te bace u vječni oganj. I ako te tvoje oko sablažnjava, iz- 
vadi ga i baci od sebe. Bolje ti je s jednim okom ući u život, 
negoli s oba oka da te bace u ognjeni pakao. Gledajte, da ne 

prezrete ni jednoga od ovih malenih, jer vam kažem: Anđeli 
njihovi gledaju uvijek lice Oca moga, koji je na nebesima«. 

Ova opomena ne smije se shvatiti u doslovnom smislu osakaći- 
vanja udova, nego znači, da smo dužni izbjegavati grješnu prigodu, 
koja nas potiče na grijeh, pa makar nam to tako teško bilo, kao da 
bismo trebali sebi odsjeći, ruku ili nogu, ili iskopati svoje oko. Osobito 
se valja čuvati, da tko ne sablazni nevinu djecu, na koju paze njihovi 
anđeli čuvari, jer će i tužba anđela pred Bogom na uzročnike sablazni 
i kazna za njih biti teža. 

3. Pouka o bratskoj opomeni. Često puta može se predu- 
sresti sablazni, ako se nekoga, tko je na putu ka grijehu, u 
pravo vrijeme opomene. Time ne samo da se umhnjuje pogibao 
sablazni, nego se bližnjemu čini i veliko dobročinstvo. Zato je 
Isus Krist dao svojim apostolima naputak, kako treba da po- 
stupaju, ako opaze, da bližnji upada u grijeh. 

»Ako sagriješi tvoj brat protiv tebe, pođi i pokaraj ga 
među tobom i njim samim. Ako te posluša, dobio si brata svoga. 
Ako te ne posluša, uzmi sa sobom još jednoga ili dvojicu, da 
svaku stvar potvrdi izjava dvojice ili trojice svjedoka. Ako li 
njih ne posluša, kaži Crkvi; a ako Crkve ne p'osluša, neka ti 
bude kao neznabožac i carinik.« 

Opomena dakle bližnjega treba da je dobronamjerna, tj. 
s tom nakanom, da se bližnji popravi, a ne da ga se ozlojedi ili 
da mu se naškodi. Zato se treba u tom držati razborita reda, tj. 
da se bližnjega pokuša opomenuti najprije nasamo, akoli to ne 
koristi, onda pred svjedocima; akoli pak ni to ne koristi, onda 
treba iznijeti stvar pred sudište crkvene vlasti. Tko je tako 
tvrdokoran u grijehu, da ni crkvene vlasti ne posluša, primje- 
njuje se na nj crkvena kazna izopćenja iz crkvene zajednice, 
kojom se drugi vjernici upozoravaju, da je opasno družiti se s 
nepopravljivim grešnikom, da ih ne zavede na grijeh. Ujedno 
je tom zgodom Isus Krist dodao svečanu izjavu, kojom je pre- 
dao apostolima vlast vezanja i razrješivanja u ime Božje, tj. 
kažnjavanja ili odrešivanja od crkvenih kazni i od grijeha ri- 
ječima: »Zaista vam kažem, štogod svežete na zemlji, bit će 
svezano i na nebesima; i štogod razriješite na zemlji, bit će 
razriješeno i na nebesima«. 

Ova vlast prešla je od apostola zakonitim ređenjem na biskupe 
i svećenike, koji je vrše ili u sakramentu pokore, ili u javnim presu-' 
dama, kada uporne grešnike kažnjavaju izopćenjem iz crkvene 
zajednice. 

4. Nemilosrdni sluga. Pouku o bratskoj opomeni nadopu- 
njuje pouka o potrebi opraštanja pogrešaka bližnjemu, koju je 
Isus nadovezao na upit apostola Petra: »Gospode, koliko puta 
treba da oprostim svome bratu, ako sagriješi protiv mene? Da 
li do sedam puta?« Isus mu odgovori: »Ne velim ti: do sedam 
puta, nego do sedamdeset put sedam puta«. 

Brojem »sedam puta« mislio je Petar reći, da je to po svoj 
prilici mnogo puta, jer su židovski učitelji učili, da je dosta oprostiti 
tri puta. Ali Isus se nije s time zadovoljio, nego mu je brojem 
»sedamdeset put sedam puta« htio reći, da treba oprostiti svaki puta,, 
jer bi neprilično bilo brojiti uvrede do četiristodevedeset. 

Kako je potrebno oprostiti bližnjemu, poučio je Isus apo- 
stole prispodobom o nemilosrdnom sluzi: 

Zato je kraljevstvo nebesko kao kralj, koji odluči da uredi 
račune sa svojim slugama. I kad započne obračun, dovedu mu 
jednoga, koji je bio dužan deset tisuća talenata. (1 talenat je 
vrijednost, što je ima 50 kilograma srebra, odnosno 50 kilo- 
grama zlata, ako se računa zlatni talenat. Svakako 10.000 ta- 
lenata znači golemu svotu, pa makar bila vrijednost samo u 
srebru). A jer nije mogao platiti, zapovjedi njegov gospodar, 
da prodadu njega, njegovu ženu i djecu i sve, što je imao, i da 
mu se plati. Tada je taj sluga pao ničice i molio: »Imaj sa mnom 
ustrpljenja, i sve ću ti platiti«. A gospodar se smilova sluzi, 
pusti ga i dug mu oprosti. Kad iziđe onaj sluga, nađe jednoga 
od svojih drugova, koji mu je bio dužan sto dinara, i uhvativši 
ga stade ga daviti govoreći: »Plati, što si dužan!« Tada pade 
pred njega njegov drug i moljaše ga: »Imaj sa mnom ustrp- 
ljenja, i platit ću ti!« Ali on ne htjede, nego ode i baci ga u 
tamnicu, dok ne plati duga. Kad su vidjeli njegovi drugovi, 
što se dogodilo, vrlo su se ožalostili i javili su to svome gospo- 
daru. Tada dozva gospodar toga slugu i reče mu: »Zli slugo, 
sav sam dug oprostio tebi, jer si me molio. Nije li dakle tre- 
balo, da se i ti smiluješ svome drugu, kao što sam se i ja tebi 
smilovao?« I razljuti se Gospodar i preda ga mučiteljima, dok 
ne plati svoga duga. Tako će i Otac moj nebeski učiniti vama, 
ako ne oprostite svaki bratu svome od srdaca svojih. 

Veliki dug sluge kralju znači dug krivnje čovječjih grijeha prema 
Bogu, a mali dug sluge prema drugaru sluzi znači dug neznatnih 
ljudskih uvreda prema čovjeku bližnjemu. Hoćemo li da Bog nama 
oprosti uvrede velikih grijeha, treba da mi najprije opraštamo ljudima 
nanesene nam uvrede, kao što molimo i u molitvi »Oče naš«: Otpusti 
nam duge naše, kako i mi otpuštamo dužnicima našim«. Ne otpuštamo 
li mi bližnjemu, zazivamo ovom molitvom sami na sebe Božju osudu. 

5. Prevelika strogost apostola. Prolazeći Isus jednom kroz 
Samariju poslao je pred sobom dvojicu apostola, da nađu no- 
ćište za njega i apostole. Ali Samar jani nisu ga htjeli primiti, 
jer je nakanio ići u Jerusalem. Kad su to vidjeli Isusovi uče- 
nici Jakov i Ivan, rekli su Isusu: »Gospode, hoćeš li da kažemo, 
neka oganj siđe s neba, da ih uništi?« A on okrenu vši se za- 
prijeti im: »Ne znate, čijega ste duha! Sin čovječji nije došao 
da pogubi duše, nego da ih spasi«. I otidoše u drugo mjesto. 

Ovom je prigodom Isus poučio apostole, kako treba da se strp- 
ljivo svladavaju i da se ne osvećuju radi ljudskih pogrešaka, pa ma- 
kar to bilo i na svojim neprijateljima, kao što su bili Samar jani, koji 
su im ovom zgodom sigurno namjerice uskratili gostoprimstvo iz 
poznate mržnje proti Židovima radi hodočašćenja u Jerusalem i mi- 
moilaženja njihova svetišta na gori Garizimu. Isus je htio apostole 
poučiti, da se blagošću i ljubavlju, osobito prema neprijatelju, koji 
jfe zaveden u zabludu, više postizava, nego kaznom i osvetom. 

6. Najveća zapovijed: ljubav prema Bogu i bližnjemu, pa 
i prema samom neprijatelju. Neki zakonoznanac hoteći Isusa is- 
kušati upita ga: »Učitelju, što mi valja činiti, da dobijem vječ- 
ni život?« Isus mu reče: »Što je pisano u zakonu? Kako čitaš?« 
On odgovori: »Ljubi Gospoda Boga svoga svim srcem svojim i 
svom dušom svojom; svom snagom svojom i svom misli svojom; 
a bližnjega svoga kao samoga sebe!« Isus mu reče: »Pravo si 
odgovorio; to čini, pa ćeš živjeti!« Ali on, hoteći se opravdati, 
upita Isusa: »A tko je moj bližnji?« Na to mu Isus ispripovjedi 
ovu prispodobu: 

Neki je čovjek silazio iz Jerusalema u Jerihon, i zapao je 
među razbojnike, koji su ga svukli, izranili ga i otišli, ostavivši! 
ga napola mrtva. Slučajno je onim putem silazio neki svećenik, 
i vidjevši ga prođe mimo. Tako i levit, kad prođe pokraj toga 
mjesta i pogleda ga, prođe mimo. A neki Samarjanin putujući 
dođe do njega i sažali mu se. I pristupivši zavi mu rane zalivši 
mu ih uljem i vinom. I posadi ga na svoje kljuse, dopremi ga u 
gostionicu i pobrine se za rij. Sutradan izvadi dva dinara i dade 
gostioničaru te reče: »Pobrini se za njega, pa ako što više po- 

trošiš, ja ću ti platiti, kad se vratim«. Što misliš, tko je od ove 
trojice bio bližnji onomu, koji je zapao među razbojnike? A 
zakonoznanac reče: »Onaj, koji mu učini milosrđe!« A Isus mu 
reče: »Idi, i ti čini tako!«. 

Ovom prispodobom poučio je Isus zakonoznanca, da ljubav pre- 
ma bližnjemu mora obuhvatiti ne samo srodnike, prijatelje i suna- 
rodnike, kako su to pretežno shvaćali židovski književnici, nego i ne- 
prijatelje. Samar janin u ovom slučaju nije gledao, da li je nevoljnik, 
komu je odlučio pomoći, njegov prijatelj ili neprijatelj. Primjer milo- 
srdnog Samar janina je na pobudu, a primjer svećenika i levita bio 
je sablažnjiv, jer su propustili učiniti djelo ljubavi prema unesreće- 
nom, pogotovu kad su po svom zvanju ne samo riječju nego i djelom 
bili dužni u tom poučavati druge. 

Ova prispodoba ima osim toga svoje preneseno značenje: Čovjek 
putnik slika je čbvječjeg životnog putovanja na zemlji prema cilju 
vječnog života. Čovjek od razbojnika opljačkan i izranjen, te ostav- 
ljen napola mrtav znači čovjeka, komu je đavo oteo odijelo i sve blago 
posvetne milosti, a dušu mu izranio teškim grijesima, od kojih mu 
prijeti smrt vječnoga prokletstva. Milosrdni Samar janin znači Spasi- 
telja Isusa Krista, koji je čovjeka grješnika spasio, iscijelivši mu rane 
grijeha uljem oproštenja i vinom milosti posvetne. Povjeravanje brizi 
gostioničara znači povjeravanje grješnika brizi Crkve i njezinih slu- 
žbenika za duhovno ozdravljenje. 

MOLITVA I NJEZINA SVOJSTVA 

1. Isus prednjači apostolima u molitvi. Apostoli su često 
imali prilike promatrati Isusa, kako se moli. Prije svakoga znat- 
nijeg djela Isus je proveo neko vrijeme, osobito dio noći u mo- 
litvi. Tako se molio u pustinji prije početka svoga javnog nau- 
čavan ja, prije izbora apostola, prije čudesnog umnažanja kru- 
ha, prije^ čuda uskrisenja Lazara, a osobito na Maslinskoj Gori 
prije svoje gorke muke. Zato su i apostoli jednom izrazili želju, 
da ih Isus pouči o molitvi, a on ih je o tom lijepo poučio. Naj- 
prije je upozorio na nedostatke molitve licemjera. 

»Kad se molite, ne budite kao licemjeri, koji se vole mo- 
liti stojeći po zbornicama i na raskršćima ulica, da ih ljudi vide. 
Zaista vam kažem, primili su svoju plaću. A ti, kad se moliš, 
uđi u svoju sobu i zatvorivši vrata pomoli se Ocu svomu u taj- 
nosti; i Otac tvoj, koji gleda u tajnosti, naplatit će ti«. 

Ovom napomenom nije Isus htio reći, da javna molitva nije 
uopće dobra, nego ne valja onda, kad se vrši s taštom nakanom isti- 
canja pred ljudima. 

»Kad" se molite, ne govorite mnogo kao neznabošci, jer 
misle, da će biti uslišani za svoje mnoge riječi. Ne povodite se 
dakle za njima; jer zna Otac vaš, što vam treba, prije negoli 
ga zamolite«! 

3. Molitva Gospodnja. Jednom, kad su učenici vidjeli Isu- 
sa moliti se, čim je prestao, pristupi jedan k Njemu i reče: »Go- 

spođe, uči nas moliti, kao što je i Ivan naučio svoje učenike«. 
Tada im Isus reče: »Kad se molite, govorite: 

Oče naš, koji jesi na nebesima, sveti se ime Tvoje! Dođi 
kraljevstvo Tvoje! Budi volja Tvoja, kako na nebu, tako i na 
zemlji; Kruh naš svagdanji daj nam danas! I otpusti nam duge 
naše, kako i mi otpuštamo dužnicima našim! I ne uvedi nas u 
napast, nego izbavi nas od zla!«. 

»Oče naš« je najljepša molitva jer ju je učio sam Gospod (pa 
se zato i zove »Gospodnja molitva«) i jer je u njoj sadržano sve, što 
smijemo i moramo moliti od Boga, i to onim redom, kojim ga molimo 
za pomoć u vremenitim i duhovnim potrebama i napokon za opro- 
štenje grijeha i izbavljanje od svakoga zla. 

K molbi za oprošten je grijeha Isus nadovezuje posebnu 
napomenu: »Ako oprostite ljudima njihove pogreške, oprostit 
će i Vama Otac vaš nebeski. Ako li ne oprostite ljudima nji- 
hove pogreške, ni Otac vaš ne će oprostiti vaših pogrešaka«. 

Ne ispunimo li dakle uvjet vlastitog opraštanja pogrešaka bli- 
žnjemu, onda molitvom »Oče naš« zazivamo sami na sebe Božju osudu. 

3. Ustrajnost i pouzdanje u Boga u molitvi. Koja svojstva 
treba da ima valjana molitva, pokazao je Isus svojim učenici- 
ma ovom prispodobom: 

»Koji od vas, da ima prijatelja, pa mu dođe u ponoći i 
reče mu: Prijatelju, uzajmi mi tri hljeba, jer mi dođe prijatelj 
moj s puta, i nemam mu što dati, a on iznutra da odgovori: 
Ne uznemiruj me! Već su vrata zatvorena; djeca moja i ja po- 
čivamo; ne mogu ustati i dati ti. Kažem vam, ako i ne ustane, 
da mu dade zato, što mu je prijatelj, ali poradi njegova nava- 
ljivanja ustat će i dat će mu, kolikogod treba. I ja vam kažem: 
Molite i dat će vam se; tražite i naći ćete; kucajte i otvorit će 
vam se; jer svaki, koji moli, prima; i koji traži, nalazi; i koji 
kuca, otvara mu se. Koji će otac među vama sinu svomu, ako 
zamoli kruha, dati kamen? Ili ako zamoli ribu, zar će mu mje- 
sto ribe dati zmiju? Ili ako zamoli jaje, zar će mu dati štipav- 
ca? Kad dakle vi, koji ste zli, znate dobre dare darivati svo- 
joj djeci, koliko će više Otac nebeski dati Duha Svetoga oni- 
ma, koji ga mole?« > 

Ovom je prispodobom Isus poučio apostole, kako molitva treba 
da bude ustrajna i puna pouzdanja u Boga, i da će nam On dati ono, 
sto molimo, samo ako je to nama za spasenje .potrebno i korisno. 

4. Vrijednost skupne molitve. Koliko vrijedi skupna mo- 
litva, vidi se iz Isusovih riječi: »Ako dvojica od vas na zemlji 
jednodušno zamole što mu drago, dat će im Otac moj, koji je 
na nebesima; jer gdje su dvojica ili trojica sabrani u moje ime, 
ondje sam ja među njima«. 

Zato se najtoplije preporučuje skupna molitva: u obitelji, u 
zavodima, u vjerskim zajednicama i prigodom javnih pobožnosti. 

PREDNOST DUHOVNIH DOBARA PRED 
ZEMALJSKIMA. 


1. Bogati mladić. Jednom pristupi k Isusu neki mladić i 
upita ga: »Učitelju dobri! Sto mi valja činiti, da dobijem vječni 
život?« Isus mu reče: »Sto me zoveš dobrim? Nitko nije dobar, 
osim jedinoga Boga! Znaš zapovijedi: Ne ubij, ne čini preljube, 
ne ukradi, ne reci lažnoga svjedočanstva, poštuj oca i mater i 
ljubi bližnjega svoga kao samoga sebe!« Mladić odgovori: »Sve 
sam to držao od svoje mladosti«. A Isus pogledavši na njega 
zavoli ga i reče mu: »Jedno ti još nedostaje: Ako hoćeš biti 
savršen, idi, prodaj sve, što imaš, i podaj siromasima, i imat ćeš 
blago na nebu, pa dođi, uzmi svoj križ i hodi za mnom!« Kad 
je čuo mladić ove riječi, otide žalostan, jer je bio vrlo bogat. 
Tada reče Isus svojim učenicima: »Teško je onima, koji se uz- 
daju u bogatstvo, ući u kraljevstvo Božje! Lakše je devi proći 
kroz iglene uši, negoli bogatašu ući u kraljevstvo nebesko. Tada 
su se učenici sa začuđenjem pitali: »Tko se dakle može spa- 
siti?« Isus im odgovori: »Sto je ljudima nemoguće, moguće je 
Bogu.« Tada reče Petar: »Eto, mi smo sve ostavili, i pošli za 
tobom! Sto će dakle biti s nama?« Isus im reče: »Zaista vam 
kažem, da ćete vi, koji ste pošli za mnom, kod obnove, kad Sin 
čovječji sjedne na prijestolje svoje slave, sjesti na dvanaest 
prijestolja i suditi dvanaest plemena izraelskih. I svaki, koji 
ostavi kuću, ili braću, ili sestre, ili oca, ili mater, ili ženu, ili 
djecu, ili polja poradi moga imena, primit će stoput onoliko i 
baštinit će vječni život. Ali će mnogi prvi biti posljednji, i po- 
sljednji prvi«. 

e Zemaljsko bogatstvo velika je zapreka uspiešnoj težnji za du- 
hovnim dobrima. Oni, koji su iz ljubavi prema Kristu ostavili zemalj- 
ska dobra i udobnosti, primit će već na ovom svijetu mnogostruko 
vrjednije blago duhovnog zadovoljstva i utjehe, a u nebu vječno 
blaženstvo. • 

2. Treba se čuvati lakomosti. Jednom je došao neki čo- 
vjek k Isusu i rekao mu: »Učitelju, reci mome bratu, da podi- 
jeli sa mnom baštinu!« Isus mu odgovori: »Čovječe, tko je 
mene postavio sucem ili djeliteljem nad vama?« I opomene ih 
Isus: »Čuvajte se od svake lakomosti, jer ako netko obiluje, 
njegov život ne stoji u imanju«. Tada im kaza priču: U nekoga 
bogataša urodi njiva veoma. I razmišljao je u sebi: Što da uči- 
nim, kad nemam u što da saberem svoju ljetinu? I reče: »Ovo 
ću učiniti: Strušit ću svoje žitnice i sagraditi veće, i ondje ću 
sabrati svu ljetinu i dobra svoja. I kazat ću duši svojoj: Dušo, 
imaš mnogo imanje na mnogo godina; počivaj, jedi, pij i ve- 
seli se!« Ali mu Bog reče: »Luđače, ovu ću noć tražiti dušu 

tvoju od tebe; a što si pripravio, čije će biti?« Tako se događa 
onomu, koji sebi stječe blago, a nije bogat u Boga. 

3. Ne valja previše se brinuti za zemaljska dobra. Da od- 
vrati svoje učenike od prevelike brige za zemaljska dobra, Isus 
im je rekao: »Ne sabirajte sebi blaga na zemlji, gdje ga moljac 
i rđa ništi i gdje ga tatovi potkopavaju i kradu. Nego sabirajte 
sebi blago na nebu, gdje ga ni moljac ni rđa ne ništi i gdje ta- 
tovi ne potkopavaju niti kradu!« 

»Nitko ne može služiti dva gospodara; jer v ili će jednoga 
mrziti, a drugoga ljubiti; ili će uz jednoga prianjati, a drugoga 
prezirati. Ne možete služiti Bogu i mamoni. Zato vam kažem: 
Ne brinite se tjeskobno za svoj život: što ćete jesti i što ćete 
piti, ni za tijelo svoje, u što ćete se obući. Nije li život više od 
hrane i tijelo od odijela? Pogledajte na ptice nebeske, kako 
niti siju niti žanju niti sabiru u žitnice, pa ih Otac vaš nebeski 
hrani. Niste li vi mnogo vrjedniji od njih? 

A tko od vas brinući se može svoj život produljiti i za 
jedan samo lakat? I za odijelo što se tjeskobno brinete? Pogle- 
dajte ljiljane u polju kako rastu; ne trude se niti predu. Kažem 
vam, da se nije ni Salomon u svoj slavi svojoj obukao, kao je- 
dan od njih. A ako poljsku travu, koja danas jest, a sutra se u 
peć baca, Bog tako odijeva, kako ne će više vas, malovjerni? 
Ne brinite se, dakle, tjeskobno govoreći: Sto ćemo jesti, ili što 
ćemo piti, ili u što ćemo se obući? Jer sve ovo traže neznabošci. 
Ta Otac vaš nebeski zna, da vam sve ovo treba. Tražite najprije 
kraljevstvo Božje i njegovu pravednost, i sve će vam se ovo 
dodati. Ne brinite se dakle tjeskobno za sutra, jer će se su- 
trašnji dan brinuti sam za sebe. Dosta je svakomu danu nje- 
gova zla«. 

Kad Isus odvraća ljude od tjeskobne brige za zemaljska dobra, 
ne znači, da se uopće ne treba brinuti za ono, što nam je za život 
potrebno. Isus je sam povjerio svoiim učenicima, da se brinu za 
hranu, a Juda se brinuo za novčane prinose oko uzdržavanja Isusa i 
njegovih apostola. Ali u brizi za svagdanji život ne smije čovjek zane- 
mariti brigu za spas duše. Ta briga mora biti glavna, a sve druge 
brige sporedne. 

4. Nerazrješivost ženidbe. Jednom pristupe k Isusu fari- 
zeji, da ga iskušaju pitanjem: »Smije li čovjek otpustiti svoju 
ženu iz kojeg mu drago razloga?« On im odgovori: »Niste li či- 
tali, da je onaj, koji je u početku stvorio čovjeka, kao muško 
i žensko stvorio ih?« I reče: »Zato će čovjek ostaviti oca i mater 
i prionut će za svoju ženu, i bit će dvoje jedno tijelo. Sto je 
dakle Bog združio, čovjek neka ne rastavlja!« Rekoše mu: »Za- 
što dakle Mojsije zapovjedi, da se dade rastavno pismo i da se 
otpusti?« Reče im: »Mojsije je vama dopustio otpustiti žene 

radi vašeg tvrdog srca; ali ispočetka nije bilo tako. Ali ja vam 
kažem: Tko otpusti svoju ženu, osim za preljubu, i oženi se 
drugom, čini preljubu; i tko se oženi s otpuštenom, čini pre- 
ljubu«. 

Isus je u Novom zavjetu obnovip ustanovu ženidbe povrativši 
joj onaj značaj jedinstva i nerazrješivosti, koji je ona imala u početku' 
kad je Bog stvorio prvog muža i ženu i povezao ih ženidbom. Nakon 
pada u grijeh ljudi su sve vecma zaboravljali na prvotno dostojanstvo 
i neporočnost ženidbenog veza, te ga počeli oskvrnjivati mnogožen- 
stvom, nevjerom i otpuštanjem žene. Kako je Stari zavjet bio u mno- 
gočemu nesavršeni] i od Novoga, to se po Mojsijevu zakonu radi tvrdo- 
vratosu Izraelaca tip jelo višeženstvo i ženidbena rastava, kao manje 
zlo od preljube. U Novom zavjetu naglašuje Isus već u svom govoru 
na gori, da je došao usavršiti Mojsijev zakon, pa zato dokida običaj 
mnogozenstva i otpuštanja žene, a ženidbu uzvisuje na dostojanstvo 
sakramenta. Jedino u slučaju grijeha preljube dopušteno je nevinom 
zemdbenom drugu prekinuti zajednički bračni život s nevjernim 
drugom, ah zemdbem vez ostaje neprekinut, i nijedan od rastavljenih 
zemdbemh drugova ne može sklapati ponovnu ženidbu, doklegod že- 
mdbem drug živi. 

5. Vrijednost đjevičanstva. Kad su učenici čuli Isusovu 
presudu o nerazrješivosti ženidbe, rekli su: »Ako je takav od- 
nos između muža i žene, nije dobro ženiti se«. A Isus im od- 
govori: »Ne shvaćaju svi ovih riječi, nego samo oni, kojima je 
dano; jer ima ih, koji su od rođenja nesposobni za ženiđbir 
ima ih, koje su ljudi učinili nesposobnima; ima ih, koji se od- 
riču ženidbe poradi kraljevstva nebeskoga. Tko može shvatiti 
neka shvati«. 

v -^ a sklapanje ženidbenog veza nikoga se ne sili, nego se za nj 
može svojevoljno odlučiti, već prema tomu, u kakvim se životnim 
o oinostima tko nalazi. Tko se dragovoljno odriče sklapanja ženidbe 
racu to £a, da se može savršenijim načinom isključivo posvetiti samo 
iiogu, kad na pr. odlučuje stupiti u svećenički ili redovnički stalež 
gdje se obvezuje na doživotnu čistoću ili djevičanstvo, odabire kre- 
posni p i savršeniji način života. Tko se odlučuje na takav korak, treba 
da prije ozbiljno promisli i ispita se, hoče li moći trajno držati obveze 
na Jeo je se kam zavjetom čistoće obvezati. 

6. Božja pravednost. Isus je apostolima jednom rekao pri- 
spodobu o razboritom upravitelju, koga gospodar postavlja nad 
svojom aruzinom, da im na vrijeme daje hranu, koja im pri- 
pada. »Blago onom sluzi, koga gospodar nađe, da tako radi. Za- 
^ ! a Y am v ^ a ^ em ; da će ga postaviti nad svim svojim imanjem. 

x '° k reče onaj sluga u srcu svome: Ne će doći još zadugo moj 
gospodar, i stane tući sluge i sluškinje, i jesti i piti i opijati se. 
doci će gospodar onoga sluge* u dan, kad ga ne očekuje, i u čas, 
koji ne zna, i sasjeći će ga, i postupit će s njime kao s nevjer- 
nicima. A onaj sluga, koji je znao volju svoga gospodara i nrr 
se pripravio niti učinio po volji njegovoj, bit će jako bijen. A 
koji nije znao, pa je učinio, što zaslužuje batine, bit će male 

bijen. Komu je god mnogo dano, mnogo će se tražiti od njega, 
i komu mnogo povjeriše, više će se iskati od njega«. 

Ovom je prispodobom Isus poučio apostole, da što je tko na 
odgovornijem položaju, to će pred Bogom biti strože suđen za svoja 
djela, osobito ako nepravedno postupa prema podložnicima. 

Kad su neki ljudi pripovijedali Isusu, kako je Pilat u vri- 
jeme žrtava dao poubijati skupinu Galilejaca, odvrati im Isus: 
»Zar mislite, da su ovi Galilejci bili veći grešnici od svih Ga- 
lilejaca, jer su tako postradali? Ne, kažem vam, nego .ako ne 
budete činili pokore, svi ćete tako propasti. 

Ili mislite li, da su onih osamnaest, na koje se srušio to- 
ranj u Siloi i ubio ih, bili veći krivci od svih ljudi, što stanuju 
u Jerusalemu? Ne, kažem vam, nego ako ne budete činili po- 
kore, svi ćete tako propasti«. 

Kod Židova je bilo uvriježeno mišljenje, da je svaka nesreća 
kazna za neki određen grijeh, pa su držali, da su spomenuti Galilejci, 
odnosno onih 18 ljudi, što su poginuli pod ruševinama tornja, očito 
bili veći grešnici od drugih. Međutim, to je bio primjer, kako je ove 
nesretnike zatekla neočekivana smrt. Ako je među njima bilo i takvih, 
koje je snašla smrt u stanju teškoga grijeha, onda je za njih bila još 
kobni ja vječna propast njihovih duša. Takva propast čeka svakoga 
onoga, koji ne čini za vremena pokore, da dobije oprošten je svojih 
grijeha prije nego umre. Budući da nitko ne zna časa, kad će umrijeti, 
svaki mora biti uvijek pripravan na smrt tako, da nastoji biti u stanju 
milosti pos veću j uče, tj. bez teškoga grijeha na duši. 

7. Bogati raskošnik i prosjak Lazar. Budući da je među 
farizejima bilo mnogo takvih, koji su suviše gramzili za ze- 
maljskim bogatstvom i udobnim životom, a nisu se mnogo bri- 
nuli za spas duše u prekogrobnom životu, dao im je Isus pouku 
ovom prispodobom: 

Bio neki bogat čovjek, koji se oblačio u grimiz (crveno 
bojađisana tkanina) i bises (skupocjena tkanina, najfinije plat- 
no), i gostio se svaki dan sjajno. A bio je *i neki prosjak, po 
imenu Lazar, koji je ležao pred njegovim vratima pun čirova» 
i želio je, da se nasiti mrvicama, što su padale s bogataševa 
stola, i psi su dolazili i lizali .prosjakove čirove. I dogodi se, te 
umrije prosjak, i odnijeli su ga anđeli u krilo Abrabemovo. Ali 
umrije i bogataš i pokopan bi u paklu. I dok se u paldu mučio, 
podigao je svoje oči i ugledao je izdaleka Abraharm i Lazara 
u njegovu krilu, te je zavapio: »Oče Abrahame, smiluj mi se, 
i pošalji Lazara, neka umoči u vodu vrh svoga prsta, da mi 
rashladi jezik, jer se silno mučim u ovom plamenu«. Abreham 
mu odgovori: »Sine, sjeti se, da si ti primio svoja dobra u 
svom životu, a Lazar jednako zjo; sad se pak on tješi, a ti se 
silno mučiš. I povrh svega toga između nas i vas veliki je bez- 
dan tako, da oni, koji bi htjeli odavle prijeći k vama, ne mogu, 

niti mogu oni odanle prelaziti k nama«. Tada reče bogataš: 
»Molim te, dakle, oče, da ga pošalješ kući moga oca, jer imam 
petero braće, neka im posvjedoči, da ne bi i oni došli u ovo 
mjesto muka«. Abraham mu reče: »Imaju Mojsija i proroke; 
neka njih slušaju!« Ali on odgovori: »Ne, oče Abrahame, nego 
ako im tko od mrtvih dođe, činit će pokoru«. Tada mu reče 
Abraham: »Ako ne slušaju Mojsija i proroka, da tko i od mrt- 
vih ustane, ne će vjerovati«. 

Ovom je prispodobom Isus poučio farizeje, da će se potpuna 
pravednost o vrijednosti ljudskih djela očitovati poslije smrti. Oni, 
koii su za zemaljskog života tražili samo uživanje na zemlji, ne brinući 
se za spas svoje duše, bit će na drugom svijetu razočarani promjenom 
svoje sudbine, kad budu strovaljeni u vječne paklene muke. Naprotiv 
oni, koji su se na zemlji patili, ali su uza sve to nastojali živjeti pra- 
vedno, bit će na drugom svijetu zauvijek obradovani i ut jeseni. 

GRADITELJI KRALJEVSTVA BOŽJEGA 

Kao što je velika opreka između židovskog shvaćanja za- 
kona i Isusove nauke o kraljevstvu Božjem, tako je isto velika 
opreka između značaja književnika i farizeja kao predstavnika 
židovskog zakona, te Isusa Krista i njegovih pristaša, kao gra- 
ditelja novozavjetnoga kraljevstva Božjega. Židovske književ- 
nike i farizeje vodi duh licemjerja, lažne pravednosti, zavisti i 
mržnje, a Krista i njegove pristaše duh istine, pravednosti i 
ljubavi. 

1. Farizej i carinik. Nekima, koji su se uzdali u sebe, da 
su pravedni, rekao je Isus ovu prispodobu: Dva čovjeka došli 
su u hram, da se mole: Jedan farizej, a drugi carinik. Farizej 
stade, i molio je u sebi ovako: »Hvalim ti, Bože, što nisam kao 
ostali ljudi: razbojnici, nepravednici, preljubnici, ili kao ovaj 
carinik. Postim dva puta. u tjednu, dajem desetinu od svega, 
što imam«. A carinik je stajao izdaleka i nije se usudio ni očiju 
podignuti prema nebu, nego se udarao u prsa i govorio: »Bože, 
milostiv budi meni grešniku!« Kažem vam: ovaj otide oprav- 
dan kući svojoj, a ne onaj; jer svaki, koji se povisi, ponizit će 
se; a koji se ponizi, povisit će se«. 

Farizej eva molitva nije uopće bila molitva, nego prezirno optu- 
živanje i vrijeđanje drugih, i oholo hvalisanje samoga sebe pred Bogom, 
Zato ne samo da farizeju nije ovakva molitva ništa koristila, nego je 
bila i grešna. Naprotiv carinikova je molitva bila valjana i uspješna, 
ier je odavala duboku poniznost pred Bogom i skrušeno kajanje radi 
svojih grijeha. Zato je Bog uslišio carinikovu molitvu i oprostio mu 
grijehe. 

2. Isus Sin Božji. O prazniku Sjenica došao je'lsus u Je- 
rusalem i učio je u hramu. Tada su se Židovi u čudu pitali: 


170 


»Kako ovaj znade Pisma, kad se nije učio?« Isus im odgovori: 
»Moja nauka nije moja, nego onoga, koji me je poslao. Tko 
hoće da vrši njegovu volju, poznat će, da li je ova nauka od 
Boga, ili ja sam od sebe govorim. Tko govori sam od sebe, 
svoju slavu traži. Tko traži slavu onoga, koji ga je poslao, on 
je istinit i nema u njemu nepravde«. 

Isus je kao Sin Božji bio sveznajući, i zato nije trebao kod ljudi 
učiti se mudrosti. Da je njegova nauka doista od Boga, može se uvje- 
riti svatko, tko živi po njoj, jer rađa samo dobrim plodovima. . 

Dok je Isus učio u Jerusalemu, mnogi su u narodu vjero- 
vali u njega radi njegovih čudesa, te su govorili: »Kada dođe 
Krist, hoće li više čudesa činiti, nego ovaj što čini?« Kad su 
svećenički glavari i farizeji čuli, gdje narod tako govori o nje- 
mu, poslali su sluge, da ga uhvate. Ali Isus im reče: »Još sam 
s vama malo vremena, pa idem k onomu, koji me je poslao. 
Tražit ćete me, i ne ćete me naći, i gdje sam ja, vi ne možete 
doći«. 

Tvrdovratim farizejima nije bilo po volji narodno zaključivanje, 
premda je ono bilo ispravno. Zato su farizeji htjeli silom ukloniti 
Isusa. Isus je to primijetio, ali je znao, da se to još ne će onaj čas 
dogoditi, nego kasnije, pa je zato navijestio vrijeme svog odlaska sa 
zemlje na nebo. Ali Židovi nisu tih riječi razumjeli, nego su mislili, 
da će otići među neznaboške narode, da njima propovijeda. 

Na posljednji dan blagdana Sjenica stade Isus i povika: 
»Tko je žedan, neka dođe k meni i pije! Tko vjeruje u mene, 
kako kaže Pismo: rijeke će žive vode poteći iz njegove nutri- 
ne«. A ovo je rekao za Duha, kojega su imali primiti oni, koji 
vjeruju u njega, jer još nije bio došao Duh Sveti, i jer se još 
Isus nije bio proslavio. 

Rijeke žive vode znače obilje milosti, što će ih primiti Kristovi 
vjernici, kad siđe na njih Duh Sveti. To se ispunilo, kad su apostoli 
primili Duha Svetoga, i neprestano se ispunjava u dušama katoličkih 
vjernika, koji živu u milosti posvetnoj združeni s Bogom i u njoj 
tvore dobra djela i blagotvorno djeluju na druge. 

Među narodom govorili su neki o Isusu: »Ovo je zaista 
prorok«. Drugi su govorili: »Ovo je Krist«. A neki su govorili: 
»Zar će Krist doći iz Galileje? Ne govori li Pismo, da će Krist 
doći od roda Davidova i iz mjesta Betlehema, odakle je bio Da- 
vid?« Tako je nastala prepirka u narodu radi Isusa. Neki su 
od njih htjeli, da ga uhvate, ali nitko ne stavi ruku na njega. 
Kad su se sluge povratili k svećeničkim glavarima i farizejima, 
oni im rekoše: »Zašto ga niste doveli?« Sluge im odgovore: 
»Nikad čovjek nije tako govorio, kao ovaj čovjek«. A farizeji 
im odgovoriše: »Zar ste i vi zavedeni? Da li je povjerovao u 
njega tko od poglavara ili farizeja? nego ova svjetina, koja ne 
poznaje zakone, prokleta je«. A Nikodem, jedan od njih, onaj, 

koji je došao k Isusu noću. reče im: »Da li naš zakon osuđuje 
čovjeka, ako ga prije ne sasluša i ne dozna, što čini?« A oni 
mu 'odvrate: »Zar si i ti Galilejac? Ispitaj Pisma i vidi, da 
prorok ne dolazi iz Galileje!« I otidoše svaki svojoj kući. 

Iz ove prepirke vidi se, kako je površno bilo znanje rie samo 
naroda, nego i poglavara o Isusovu podrijetlu. Da su točnije ispitivali, 
mogli su doznati, da je Isus doista po rođenju potjecao iz Betlehema, 
dok su se njegovim čudesima mogli nebrojeno puta uvjeriti, da je pravi 
Mesija i Sin Božji. Osim toga njegova je nauka bila tako uzvišena, 
da se ne može s^ njom usporediti nijedna ljudska nauka. Pohvalno 
je za Nikodema, što nije mislio kao njegovi drugovi, nego je protiv 
njih ustao na pravednu obranu Isusa. 

Drugom zgodom rekao je Isus: »Ja sam svijetlo svijeta. 
Tko ide za mnqm, ne će hodati po tmini, nego će imati svijetlo 
života«. 

Smisao je ovih riječi, da je Isus svijetlo svijeta svojom uzviše- 
nom naukom, kojom rasvjetljuje tmine neznaboštva. Osim toga on je 
svijetlo svijeta primjerom svoje svetosti. Tko ide za tim svijetlom, 
ne treba lutati u tami svakojakih zabluda, koje dovode mnoge ljude 
na stranputicu i u propast. 

Kad su se Židovi počeli s Isusom prepirati, upitao ih je 
Isus: »Zašto ne razumijete moga govora? Jer ne možete slu- 
šati moje nauke. Đavao je vaš otac, i hoćete da činite želje svog 
oca. On je bio ubojica ljudi od početka i ne stoji u istini, jer 
nema istine u njemu. Kad govori laž, od svoga govori, jer je 
otac laži. Meni ne vjerujete, jer ja istinu govorim. Tko će mi 
od vas dokazati kakav grijeh? Ako vam istinu govorim, zašto 
mi ne vjerujete? Tko je od Boga, riječi Božje sluša; zato vi ne 
slušate, jer niste od Boga!« 

Isus kao bezgrešan mogao je bez straha upitati Židove: »Tko 
će mi od vas dokazati kakav grijeh?« — jer zaista oni na Isusu nisu 
mogli naći ni sjenke kakvoga grijeha. 

Kad je Isus prekorio Židove, da ga ne slušaju, jer nisu 
cd Boga, odgovorili su mu: »Ne govorimo li mi pravo, da si 
Samarjanin i da imaš đavla?« Na to im Isus odgovori: »Ja ne- 
mam đavla, nego poštujem Oca svojega, a vi mene sramotite. 
Ja ne tražim svoje slave; ima, koji traži i sudi. Zaista, zaista 
vam kažem, ako tko održi moju. riječ, ne će okusiti smrti do- 
vijeka«. Tada mu rekoše Židovi: »Sad znamo, da imaš đavla. 
Abraham je umro, i proroci, a ti govoriš: Ako tko održi moju 
riječ, ne će okusiti smrti dovijeka. Zar si ti veći od oca Abra- 
hama, koji je umro 7 I proroci umriješe. Kim se ti gradiš?« Isus 
im odgovori: »Ako se ja sam slavim, slava je moja ništa. Otac 
je moj, koji me slavi, za koga vi govorite, da je vaš Bog. Ali vi 
ga ne poznajete, a ja ga znam, i kad bih rekao, da ga ne znam, 
bio bih lažac, kao i vi. Nego ga znam i njegovu riječ držim. 
Abraham, vaš otac kliktao je od želje, da vidi moj dan. I vidio 
je te se obradovao«. Tada mu rekoše Židovi: »Još ti nema pe- 

deset godina, pa si Abrahama vidio?« Reče im Isus: »Zaista, 
zaista vam kažem: Prije nego je postao Abraham, ja jesam!« 
Tada uzeše kamenje, da bace na njega, a Isus se sakri i iziđe 
iz hrama. 

Židovska podvala Isusu, da ima đavla, bila je prava hula na 
Isusovu svetost. Zato ih je Isus oštro prekorio, da su se iznevjerili 
vjeri svog praoca Abrahama, koji je željno očekivao dolazak Spasite- 
Ijev. Iz Isusovih riječi: »Prije nego je postao Abraham, ja jesam« — 
slijedi, da je Isus kao Sin Božji vječan. T o su Židovi opet licemjerno 
shvatili kao hulu na Boga, i zato su htjeli Isusa kamenovati. Budući 
da još nije bilo vrijeme, da Isus trpi i umre, on im se sakrio. 

Ovaj se odlomak evanđelja čita na nedjelju »Glušnicu«, te se na 
uspomenu, kako se Isus pred Židovima sakrio, uoči toga dana zastiru 
Propela. 

3. Isus iscijeli slijepca od rođenja. Kad je Isus prolazio 
pokraj nekog slijepca od rođenja, upitali su učenici: »Učitelju, 
tko je sagriješio: ovaj ili njegovi roditelji, da se rodio slijep?« 
Isus odgovori: »Ni on nije sagriješio, ni njegovi roditelji, nego 
da se objave na njemu djela Božja. Meni valja raditi djela 
onoga, koji me je poslao, dok je dan. Doći će noć, kad nitko 
ne može raditi. Dok sam na svijetu, svijetlo sam svijeta«. Re- 
kavši ovo pijunu na zemlju i načini kal od sline i pomaza -njime 
slijepčeve oči, te ga pošalje u ribnjak Siloa, da se opem On 
otiđe i opere se te progleda. A bilo je to u dan subotnji. Kad 
su ljudi vidjeli toga ozđravljenog slijepca, u čudu su ga pitali, 
kako je ozdravio, a on im je ispripov jedio, kako mu je to uči- 
nio Isus. Tada ga odvedoše k farizejima, pa kad su ga i oni 
pitali, kako je progledao, ispripovjeđi i njima. Ali farizeji po- 
čeli su govoriti: »Nije ovaj čovjek od Boga, jer ne svetkuje su- 
bote«. A drugi su govorili: »Kako može čovjek grešnik učiniti 
takvo čudo?« Potom upitaju ozdravljenoga: »Sto veliš ti za ono- 
ga, koji ti je otvorio oči?« On odgovori: »Prorok je!« Ali Židovi 
nisu vjerovali, nego su dali dozvati njegove roditelje te ih upi- 
tali: »Je li ovo vaš sin, za koga vi kažete, da se rodio slijep? 
Kako dakle sada vidi?« Roditelji odgovore: »Znamo, da je ovo 
naš sin i da se rodio slijep. A kako sada vidi, ne znamo. Njega 
pitajte, odrastao je, neka govori za sebe!« Nato opet dozovu 
ozdravljenoga i rekoše mu: »Podaj slavu Bogu! Mi znamo, da 
je onaj čovjek grešnik«. A on im odgovori: »Da li je grešnik, 
ne znam; samo znadem, da sada vidim, a bio* sam slijep«. I 
upitali su ga iznova, što mu je učinio i kako mu je otvorio oči, 
a on im odgovori: »Već sam vam rekao, i niste vjerovali; što 
hoćete opet da čujete? Ne ćete li i vi da budete njegovi uče- 
nici?« Tada ga oni stanu grditi i rekoše mu: »Ti budi njegov 
učenik, a mi smo Mojsijevi učenici. Mi znamo, da je Mojsiju 
govorio Bog, a za ovoga ne znamo, odakle je«. Na to im od- 

govori ozđravljeni: »To i jest čudnovato, što vi ne znate, oda- 
kle je, a otvorio mi je oči. Znamo, da Bog ne sluša grešnike, 
nego onoga, koji se boji i poštuje Boga i vrši njegovu volju. 
Otkako je svijeta, nije se čulo, da je tko otvorio oči rođenom 
slijepcu. Kad on ne bi bio od Boga, ne bi mogao ništa činiti«. 
Oni mu odgovore: »U grijesima si se rodio sav, pa ti da nas 
učiš?« I izbace ga napolje. 

Isus je čuo, da su ga bacili napolje, i kad ga je našao,, 
upita ga: »Vjeruješ li u Sina Božjega?« On odgovori: »Tko je. 
Gospodine, da vjerujem u njega?« Reče mu Isus: »I vidio si 
ga, i koji govori s tobom, onaj je«. A on reče: »Vjerujem, Go- 
spodine«. I pade ničice pred njega. Tada mu reče Isus: »Ja sam 
došao na sud na ovaj svijet, da oni koji ne vide, vide, a koji 
vide, da postanu slijepi.« Kad su to čuli neki farizeji, rekli su 
mu: »Zar smo i mi slijepi?« Reče im Isus: »Kad biste bili sli- 
jepi, ne biste imali grijeha; ali kad govorite: Vidimo! vaš gri- 
jeh ostaje«. 

Ovo Isusovo čudesno ozdravljenje slijepca od rođenja bilo je 
od samih farizeja točno ispitano i utvrđeno kao nepobitni događaj. 
Ipak farizeji nisu bili njime ganuti, da vjeruju u Isusa kao Sina Bo- 
žjega, kao što je to povjerovao ozdravlieni. Njihov je grijeh bio to 
veći, što su hotimice i tvrdokorno ustrajali u nevjeri, premda su očito 
vidjeli nepobitno čudo, kojim je Isus potvrdio, da je pravi Sin Božji. 
To je grijeh proti Duhu Svetomu. Razumljivo je, da ovako zaslijep- 
ljeni u nevjeri nisu bili sposobni, da budu vjerski vođe i duhovni 
pastiri svome narodu. Oni su se iznevjerili dužnosti svoga zvanja. 

4. Isus dobri pastir. Nadovezujući na sablažnjiv postupak 
farizeja protiv ozdravljenog slijepca od rođenja rekao je Isus: 

»Ja sam pastir dobri. Dobar pastir daje život svoj za ovce svo- 
je; a najamnik i koji nije pastir, kome nisu ovce njegove, vidi 
vuka, gdje ide, i ostavlja ovce i bježi; a vuk ih grabi i razgoni. 
A najamnik bježi, jer je najamnik i ne mari za ovce. Ja sam 
dobri pastir, i poznajem svoje, i one poznaju mene. . . I život 
svoj polažem za ovce svoje. I druge ovce imam, koje nisu iz 
ovoga ovčinjaka, i njih mi valja dovesti, i čut će moj glas, i bit 
će jedno stado i jedan pastir«. 

Ova divna prispodoba slika je odnosa između Isusa i njegovih 
vjernika u katoličkoj Crkvi. Isus Krist je doista dao svoj život za spas 
ljudskih duša, dok židovskim vjerskim glavarima nije bilo stalo do 
toga, da sebi povjerene vjernike upućuju na put spasenja. Dovođenje 
ovaca, koje još ni jesu u Kristovu ovčinjaku, znači nastojanje oko 
obraćanja nevjernika i neznabožaca u krilo prave i jedine istinite 
Kristove Crkve. 


ISUS PRIJATELJ DJECE I PRAVEDNIKA 

1. Isus prijatelj djece. Jednom su majke donosile k Isusu 
malenu djecu, da stavi na njih ruke i pomoli se nad njima. Kad 
su učenici radi toga majke korili i branili im donositi djecu, 
nije to bilo po volji Isusu, pa im reče: »Pustite djecu, neka do- 
laze k meni, i ne branite im, jer je takovih kraljevstvo Božje? 
Zaista vam kažem, -tko ne primi kraljevstva Božjega kao dijete, 
ne će ući u njega«. I zagrlivši ih stavi ruke na njih te ih bla- 
goslovi. 

Isus ie pokazao osobitu pažnju i ljubav prema djeci radi njihove 
nevinosti i bezazlenosti. Tu je prigodu upotrijebio, da pouči starije, 
kako moraju postati slični djeci u nevinosti, poniznosti, pokornosti i 
bezazlenosti, ako hoće, da sebi osiguraju ulaz u nebesko kraljevstvo. 

2. Marta i Marija. Kad je jednom Isus prolazio kroz selo 
Betaniju nedaleko Jerusalema, primi ga u svoju kuću Marta. 
Ona je imala sestru Mariju, koja je sjela do Isusovih nogu i 
slušala, što je on govorio, a Marta je nastojala, kako će ga što 
ljepše poslužiti. I ona pristupi k Isusu te mu reče: »Gospode, 
zar Ti ne mariš, što me sestra ostavila samu, da poslužujem? 
Reci joj dakle, da mi pomogne«. A Isus joj odgovori: »Marta, 
Marta, brineš se i uznemiruješ za mnogo, a samo je jedno po- 
trebno. Marija je najbolji dio izabrala, koji se ne će oduzeti 
od nje«. 

Sestre Marta i Marija primjer su dvije vrsti Kristovih pristaša: 
jedni se pretežno brinu za vremenite potrebe života, a drugi za du- 
hovni život. Isus preporučuje kao mnogo važnije brigu za duhovni 
život, koji treba smatrati kao najbolji dio svrhe ljudskog života, dok 
se za vremenite stvari treba brinuti tek toliko, koliko je potrebno za 
uzdržavanje života. — Primjer Marije iz Betanije upućuje nas, kako 

i mi treba da odaberemo »najbolji dio«, tj. da slušamo nauku Isusovu 
i činimo sve, što od nas traži Bog i njegova sveta Crkva. 

3. Zakej. Jednom je Isus prolazio kroz Jerihon. Tu je bio 
čovjek, carinički starješina, po imenu Zakej, koji je bio vrlo 
bogat. On je želio vidjeti Isusa, ali jer je bio malena stasa, nije 
to mogao radi mnoštva naroda drukčije, nego se popeo na divlju 
smokvu kraj puta, kuda je Isus prolazio. Kad je Isus došao 
na ono mjesto, pogledavši gore, reče mu: »Zakeju; siđi brzo. 
jer mi danas valja ostati u tvojoj kući!« I Zakej siđe brzo i 
primi Isusa r radosno u svoju kuću. A svi, koji su to vidjeli, 
mrmljali su govoreći: »Kod grešnoga se čovjeka svratio«. A 
Zakej reče Isusu: »Evo, Gospode, polovinu svog imanja dajem 
siromasima, a ako sam koga u čemu prevario, vraćam mu če- 
tverostruko«. Isus mu reče: »Danas je došlo spasenje ovoj kući, 
jer je i on sin Abrahamov; jer je Sin čovječji došao potražiti 
i spasiti, što je izgubljeno«. 

Po mišljenju Židova carinici su bili najveći grešnici, a pogotovu 
ie to vrijedilo za cariničkog starješinu. Ali njihov je sud bio površan 
i neistinit, jer nisu mogli^ zamijetiti, što se zbivalo u Zakejevoj duši. 
U Zakeja bila je iskrena želja upoznati Isusa i pridružiti mu se. Kad 
je to vidio Isus, pomogao je njegovoj želji svojom milošću, kojom 
ga je ganuo na pravednost. Zakej se smatrao veoma počašćenim Isu- 
sovom posjetom, i ganut tom milošću izjavio se pripravnim ne samo 
da svestrano popravi i nadoknadi svaku krivicu, nego da i obilato 
pomogne i nadari siromahe. Kad je Isus vidio ove stvarne znakove 
istinskog obraćenja, javno je pohvalio njegov čin i obećao za nagradu 
vječno spasenje njemu i njegovoj porodici. Isus je ovom zgodom po- 
kazao, kako se Bog raduje iskrenom obraćenju grešnika. 


ISUS PRIJATELJ GREŠNIKA 

1 *. Pr ! spodoba ° izgubljenoj ovci. Kad su se k Isusu pribli- 
žili carinici i grešnici, da ga čuju, mrmljali su farizeji i knji- 
ževnici govoreći: »Ovaj prima grešnike i jede s njima«. Tada 
im reče Isus ovu prispodobu: Koji od vas, ako ima sto ovaca 
i izgubi jednu od njih, ne bi ostavio devedeset i devet u pusti- 
nji, i išao bi za izgubljenom, dok je ne nađe? A kad je nađe, 
radujući se digne je na svoja ramena. I kad dođe kući, sazove 
svoje prijatelje i susjede govoreći im: »Radujte se sa mnom, 
jer sam našao svoju izgubljenu ovcu«. Kažem vam, da će tako 
biti veća. radost na nebu za jednoga grešnika, koji čini pokoru, 
nego za devedeset i devet pravednika, kojima ne treba pokore. 

U ovoj prispodobi slika brižnogh pastira znači Isusa Krista, koji 
ie ostavio na nebu mnoštvo anđela, da pođe na zemlju potražiti i 
spasiti izgubljenu ovcu, koja znači čovjeka grešnika. U toj je prispo- 
dobi izražena neizreciva ljubav i brižljivost Krista kao nebeskog pa- 
stira prema čovjeku grešniku, sličnu izgubljenoj ovci. Prispodoba je 

uzeta iz narodnoga pastirskoga života, da Isusova nauka bude lakše 
razumljiva narodu i farizejima. Ako je prirodno razumljivo, da se 
pastir veseli, kad nađe izgubljenu ovcu, kako se farizeji mogu ljutiti 
na to, što se Spasitelj, sam Bog, u neizmjernoj ljubavi i brizi za spas 
grešnika, veseli njegovu obraćenju? što se kaže, da je radost nad 
obraćenjem jednoga grešnika veća, nego nad 99 pravednika, to ne 
znači, da Bog manje ljubi pravednike, nego grešnika, već da izvanredna 
velika radost nastaje onaj čas, kad se grešnik obrati. 

2. Prispodoba o rasipnom sinu. Još snažnije osvjetljuje 
nam Spasitelj, koliko se Bog raduje obraćenju grešnika, u pri- 
spodobi o rasipnom i izgubljenom sinu: 

Neki je čovjek imao dva sina. I mlađi od njih reče ocu: 
»Oče, daj mi dio imanja, što pripada meni.« I podijeli sinovima 
imanje. Poslije nekoliko dana pokupi mlađi sin sve i otide u 
daleku zemlju, i ondje rasipa svoje imanje živeći raspušteno. 
A kad je sve potrošio, nastane velika glad u onoj zemlji, i on 
stade oskudijevati. I otide i najmi se kod nekog čovjeka one 
zemlje, koji ga pošalje u svoj zaselak, da mu pase svinje. On 
bi bio volio, da je mogao napuniti trbuh mahunama, što su ih 
svinje jele, ali mu ih nitko nije davao. I došavši k sebi reče: 
»Koliko najamnika oca moga imaju loruha i suviše, a ja ovdje 
umirem od gladi! Ustat ću i poći k svome ocu i reći ću mu: Oče, 
sagriješio sam protiv neba i protiv tebe. Više nisam vrijedan 
nazvati se tvojim sinom, nego me primi kao jednoga od svojih 
najamnika«. I ustade te otide k svome ocu. Kad je on bio još 
podaleko, ugleda ga njegov otac, i sažali mu se te mu potrči 
ususret, pade mu oko vrata i poljubi ga. Tada mu sin reče: 

»Oče, sagriješio sam protiv neba i protiv tebe. Više nisam vri- 
jedan, da se zovem tvoj sin«. A otac reče svojim slugama: »Br- 
zo iznesite najljepšu haljinu i obucite ga, i podajte mu prsten 
na ruku i obuću na noge, i dovedite ugojeno tele te ga zako- 
ljite, da jedemo i veselimo se, jer ovaj moj sin bio je mrtav i 
oživio je, bio je izgubljen i našao se«. I stadoše se veseliti. A 
stariji njegov sin bio je u polju. Kad je došao kući te čuo 
glazbu i igru, dozove jednoga od slugu i zapita: »Sto je to?« 
On mu reče: »Došao je tvoj brat, i tvoj je otac dao zaklati ugo- 
jeno tele, što mu se zdrav povratio«. Tada se stariji sin rasrdi 
i ne htjede ući. Na to iziđe otac i stade ga moliti, ali on mu 
reče: »Oče, toliko te godina evo služim, i nikad nisam prestupio 
tvoje zapovijedi, pa meni nisi nikada dao ni jareta, da se pro- 
veselim sa svojim prijateljima; a kad je došao ovaj tvoj sin, 
koji je razasuo svoje imanje s bludnicama, zaklao si mu ugo- 
jeno tele«. A on mu reče: »Sine. Ti si svagda sa mnom, i sve 
je moje tvoje. Ali se trebalo proveseliti i obradovati, jer onaj 
tvoj brat bio je mrtav i oživio je, bio je izgubljen i našao se«. 

Ova prispodoba nam objašnjava, kako se Bog veoma raduje 
obraćenju raskajana grešnika. Brižni otac slika je predobrog Boga. 
Stariji sin slika je Bogu vjernih anđela, a mlađi rasipni sin slika je 
čovjeka, koji se grijehom odmetnuo od Boga, izgubio blago Božjih 
milosti zaglibi ju jući u časovi te grešne naslade. Grešni čovjek doskora 
je morao osjetiti veliku žeđu i glad svoje duše za Bogom, kad je 
ostao razočaran i lišen duhovnog zadovoljstva, progonjen grižnjom 
savjesti. Utješno je, što mu je Bog dao milost, te je upoznao svoju 
nezahvalnost i grijeh, te se skrušeno počeo kajati radi svoje zloće, 
odlučio zamoliti .za oproštenje, i da bude opet primljen barem za 
na j neugledni j eg slugu. Ali Bog je kao predobri otac pun milosrđa, pa 
raskajanom sinu ne samo oprašta, nego mu vraća otmjeno odijelo 
milosti posvetne, prima ga opet za svog sina i povrh svega toga upri- 
ličuje mu gozbu, koje ni anđeli Božji ne mogu okusiti, a to je blago- 
vanje presvetoga Kristova Tijela. U ovoj prispodobi slikovito su pred- 
stavljeni bitni dijelovi sakramenta pokore, ispitivanje savjesti, poka- 
janje, dobra odluka, priznanje i oproštenje grijeha, a oblačenje u 
novo odijelo i pripuštanje ka gozbi znači ponovno dobivanje milosti 
posvetne i pristupanje ka gozbi presvete Pričesti. 

Slika starijeg sina u prispodobi može također značiti odabrani 
židovski narod, a slika mlađeg sina obraćenje neznabožačkih naroda 
iz njihovih grijeha. Kad su se na kršćanstvo počeli obraćati mnogi 
neznabošci, Židovima kao da to nije bilo po volji, pa su zazirali od 
druženja s onima, koji su iz neznaboštva prešli na kršćanstvo. Takvo 
' vladanje Židova nije bilo u skladu s Božjim nakanama o spašavanju 
ljudi grešnika i neznabožaca, pa zato zaslužuje prijekor. 


ISUS PRIJATELJ U SVAKOJ NEVOLJI 

Za vrijeme Isusova javnog djelovanja imali su prigode 
mnogobrojni nevoljnici i raznovrsni bolesnici iskusiti dobro- 

činstva Isusovih čudesnih ozdravljenja, a osobito je znatno ču- 
do, što ga je Isus učinio na očigled židovskih književnika, sve- 
ćenika i farizeja, kad je uskrisio Lazara, koji je bio već četvrti 
dan u grobu. Sva su ta čudesa bila ne samo dokazom Kristova 
božanskog poslanja, nego i znakom njegove velike ljubavi pre- 
ma svima, koji su iskreno težili za spoznajom istine. 

1. Ozdravljenje zgrčene žene. Neke subote učio je Isus u 
nekoj zbornici, i tamo se našla neka žena, koju je zao duh mu- 
čio osamnaest godina bolešću tako, da je već sva bila zgrčena. 
Kad je Isus vidje, dozva je k sebi i reče joj: »Ženo, izliječena si 
od svoje bolesti«. I stavi na nju svoje ruke, a ona se odmah us- 
pravi i stane slaviti Boga. Ali budući da se to dogodilo u su- 
botnji dan, predstojnik zbornice ljuteći se reče narodu: »Šest 
je dana, u koje treba raditi; u te dakle dane dolazite i liječite 
se, a ne u dan subotnji!« Gospod mu odvrati: »Licemjeri, ne 
odrješuje li svaki od vas u subotu svoga vola ili magarca od 
jasala i ne vodi li ga, da ga napoji? A ovu kćer Abrahamovu, 
koju sveza sotona evo osamnaest godina, nije li trebalo odri- 
ješiti od ove veze u dan subotnji?« I kad im je on ovo govorio, 
stidjeli su se svi njegovi protivnici, a sav se narod radovao 
svim njegovim slavnim djelima. 

2. Iscjeljenje čovjeka od vodene bolesti. Neke subote bio 
je Isus pozvan u goste u kuću nekoga uglednog farizejskog 
poglavice, i tamo su ga svi promatrali. Pred Isusa stao je neki 
čovjek, koji je imao vodenu bolest. Tada upita Isus književ- 
nike i farizeje: »Da li je slobodno u subotu liječiti ili ne?« Oni 
su šutjeli. A Isus se dotakne bolesnoga, ozdravi ga i otpusti. 
Potom im reče: »Koji od vas ne bi svoga sina, ili vola, da mu 
padne u zdenac, odmah izvadio u dan subotnji?« I nisu mu 
mogli na to ništa odgovoriti. 

Farizej sko prigovaranje, da Isus čudesnim iscjeljivanjem bole- 
snika krši subotnji počinak, nije bilo opravdano, jer je bilo nerazbo- 
rito pret jerano tumačen je Mo j si jeva zakona i u protivnosti s praksom 
svagdanjega života. Ako je dopušteno radi očuvanja od znatne imuć- 
stvene štete učiniti izuzetak od zakona suzdržavanja od tjelesnih po- 
slova u subotu, onda je to još većma dopušteno radi ozdravljenja 
čovjeka. 

3. Čudesno ozdravljenje slijepaca. Pored događaja o ozdrav- 
ljenju slijepca od rođenja govore nam evanđelisti Marko i Lu- 
ka, kako je Isus čudesno ozdravio jednog slijepca u Jerihonu, 
dok evanđelist Matej govori o ozdravljenju dvaju slijepaca u 
Jerihonu. Oni su čuli, da kraj njih prolazi Isus, praćen mno- 
štvom svijeta, i stali su vikati: »Gospode, Sine Davidov, smi- 
ju j nam se!« A narod ih ukori da šute, ali oni su još većma 
vikali: »Gospode, Sine Davidov, smiluj nam se!« I zaustavi se 

Isus, dozva ih i upita: »Sta hoćete, da vam učinim?« Odgovoriše 
mu: »Gospode, da se otvore naše oči.« I smilovavši im se Isus 
dotače se njihovih očiju. I oni su odmah progledali i pošli za 
Isusom. 

4. Isus ozdravi deset gubavaca. Na putu iz Galileje preko 
Samarije u Jerusalem susreo je Isus u nekom selu deset gu- 
bavaca. Budući da oni po propisu Mojsijeva zakona nisu smjeli 
doći blizu zdravim ljudima, stali su izdaleka i zavapiti: »Isuse, 
učitelju, smiluj nam se!« I vidjevši ih Isus reče im: »Idite, po- 
kažite se svećenicima!« I kad su pošli, očistili su se. A jedan od 
njih, vidjevši da je izliječen, povrati se slaveći Boga u sav 
glas. I pade ničice pred noge Isusu i zahvali mu se. A to je 
bio Samarjanin. Tada reče Isus: »Nisu li se desetorica očistili, 
a devetorica gdje su? Zar se nijedan ne nađe, koji bi se vratio 
i dao slavu Bogu, nego ovaj tuđinac?« I reče mu: »Ustani, idi, 
tvoja ti je vjera pomogla.« 

Sudbina je gubavaca bila veoma teška ne samo radi teške bo- 
lesti, nego i radi toga, što su bili odijeljeni od društva zdravih ljudi, 
te su morali izdaleka ljude upozoravati, da im se ne približuju radi 
opasnosti zaraze vičući: »Nečist sam, nečist sam!« Zato su bili upućeni 
na društvo sebi jednakih bolesnika. Isus je pokazao svoje veliko čovje- 
koljublje i prema skupini desetorice ovakvih nevoljnika, te im udijelio 
zdravlje. On ih je uputio k svećenicima, jer su svećenici prema upu- 
tama Mojsijeva zakona imali izviditi, da li su doista postali sasvim 
zdravi od gube, da im dopuste družiti se sa zdravim ljudima. Lijepa 
je crta ozdravljenog Samarjanina, koji je osjetio dužnost, da se Isusu 
zahvali za veliko dobročinstvo, dok se na to nisu sjetili devetorica, 
koji su pripadali pravovjernim Židovima. Njihovu nezahvalnost trebalo 
je prekoriti. 

Isusovo čudesno ozdravljenje gubavaca ima i preneseno zna- 
čenje, kako Isus ozdravljuje mnoge od gube grijeha, šaljući ih sveće- 
nicima katoličke Crkve, da se, pred njima ispovjede i prime od njih 
u ime Kristovo odrješenje od grijeha. 

5. Isus uskrisi Lazara. Među Isusovim čudesima, kojima 
je bilo svjedokom mnoštvo naroda, a i sami brojni židovski 
glavari i svećenici, jest uskrisenje Lazara od mrtvih. 

Lazar, brat Marte i Marije u Betaniji, u kojih se kuću 
Isus navraćao, teško se razbolio. Njegove sestre poručiše Isusu: 
»Gospode, gle onaj, koga ti ljubiš, bolestan je.« Ovom su po- 
rukom sestre neizravno molile Isusa za pomoć. Kad je Isus 
čuo ovu poruku, reče: »Ova bolest nije na smrt, nego da se po 
njoj proslavi Sin Božji.« I ostade Isus još dva dana u mjestu, 
gdje se nalazio (po svoj prilici u Pereji na istočnoj strani Jor- 
dana), jer je znao, što će učiniti. Istom tada reče Isus učenicima: 
»Pođimo u Judeju. Lazar, naš prijatelj, spava; nego idem da 
ga probudim od sna.« Učenici mu rekoše: »Gospode, ako spava, 
ozdravit će.« A Isus je kazao za njegovu smrt, dok su učenici 

mislili, da govori o običnom snu. Tada im reče Isus otvoreno: 
»Lazar je umro; i radujem se poradi vas, što nisam bio ondje, 
da vjerujete. Nego pođimo k njemu!« 

Kad je Isus došao u Betaniju, bio je Lazar već četiri dana 
u grobu. Mnogi su Židovi došli k Marti i Mariji, da ih tješe. 
Čim je Marta čula, da Isus dolazi, iziđe Mu ususret i reče: »Go- 
spode, da si ti bio ovdje, ne bi moj brat umro. Ali i sada znam: 
štogod zamoliš od Boga, da će ti Bog dati.« Isus joj reče: »Us- 
krsnut će tvoj brat.« Marta mu odvrati: »Znam, da će uskr- 
snuti o uskrsnuću na sudnji dan.« Reče joj Isus: »Ja sam us- 
krsnuće i život; tko vjeruje u mene, ako i umre, živjet će; i ni- 
jedan, koji živi i vjeruje u mene, ne će umrijeti zauvijek. Vje- 
ruješ li to?« Ona mu kaže: »Da, Gospode, ja vjerujem, da si ti 
Krist, Sin Božji, koji ima doći na ovaj svijet.« 

Po tom Marta otide i javi tajno svojoj sestri Mariji: »Uči- 
telj je ovdje i zove te.« Čim je ona to čula, brzo ustane i otide 
k njemu, padne mu pred noge i reče: »Gospode, da si ti bio 
ovdje, ne bi moj brat umro.« Kad je Isus vidio, da plače ona i 
s njom mnogi Židovi, ožalosti se i sam te upita: »Gdje ste ga 
sahranili?« I kad su mu pokazali grob, zaplakao je i sam Isus. 
Kako je grob bio zatvoren kamenom, reče Isus: »Odvalite ka- 
men!« Na to reče Marta: »Gospode, već zaudara, jer su če- 
tiri dana, kako je umro.« Isus joj odvrati: »Nisam li ti rekao, 
ako vjeruješ, da ćeš vidjeti slavu Božju?« Kad su dakle odva- 

lili kamen, Isus podiže oči i reče: »Oče, zahvaljujem ti, što si 
me uslišao. Istina, ja sam znao, da me ti vazda slušaš; ali sam 
rekao poradi naroda, koji stoji naokolo, da vjeruju, da si me ti 
poslao.« Tada povika Isus jakim glasom: »Lazare, izađi napolje!« 
I odmah izađe onaj, koji je bio mrtav, obavit platnom oko ruku 
i nogu, a lice mu je bilo povezano ručnikom. Reče im Isus: 
»Razvežite ga i pustite, neka ide!«. 

Mnogi dakle Zidovi, koji su došli k Mariji i Marti i vidjeli, 
što je Isus učinio, povjerovali su u njega. Ali kad su to do- 
znali farizeji i svećenički glavari, sabrali su se na skupštinu i 
govorili su: »Sto da činimo? Ovaj čovjek čini mnoga čudesa. 
Ako ga tako ostavimo, svi će vjerovati u njega i doći će Rim- 
ljani, pa će nam oteti zemlju i narodr« Na to reče Kajfa, koji 
je bio one godine veliki svećenik: »Vi ne znate ništa i ne mi- 
slite, da je bolje za nas, da jedan čovjek umre za narod, negoli 
da sav narod propadne.« Ovim je riječima Kajfa i nehotice 
prorekao, da Isusu valja umrijeti ne samo za narod, nego i 
zato, da razasutu djecu Božju sabere u jedno. Od toga dana 
odlučili su Zidovi Isusa ubiti, ali im se On još za neko vrijeme 
uklonio u mjesto Efraim blizu pustinje, gdje je boravio sa svo- 
jim učenicima. 

Isusovo čudesno uskrisenje Lazara znak je ponajprije velike 
Isusove ljubavi prema čitavoj pobožnoj obitelji Lazaro voj i njegovih 
sestara. Nadalje znak je Isusove božanske svemogućnosti, kojom je 
pokazao, da je gospodar nad životom i smrću. On je ovim čudom 
utvrdio vjeru Lazaro vih sestara Marije i Marte, zatim vjeru svojih 
učenika i drugih Židova, koji su bili iskrene volje, da upoznaju istinu 
i vjeruju u Isusa. Ali premda je ovo čudo bilo tako očevidno i pred 
tolikim brojnim svjedocima, da ga ni sami farizeji i židovski glavari 
nikako^ nisu mogli poricati, ovi su ipak ostali tvrdo vrati u nevjeri. 
Što više, bojeći se da će pred narodom izgubiti svoj ugled, židovski 
glavari na prijedlog samoga velikog svećenika, koji bi prvi morao pred- 
njačiti primjerom vjere u Isusa, odlučuju, da ga svakako treba ubiti, 
a kao izliku za to navode bojazan, da ne padnu pod vlast Rimljana. 
Vjerskom pitanju podmetnuli su političko značenje, da pred narodom 
opravdaju svoj nepravedni postupak, kad su naumili smaknuti čo- 
vjeka, koji smeta njihovim osobnim probicima, premda je njegova 
nauka najuzvišenija i njegova svetost tolika, da nitko ne može na 
njemu naći ni najmanje ljage grijeha. 

GRAĐANI KRALJEVSTVA BOŽJEGA 

Nakon što je Isus ocrtao oprečan značaj nevaljalih židov- 
skih graditelja Božjega Kraljevstva prema pravom novozavjet- 
nom graditelju Kraljevstva Božjega i njegovim pomagačima, 
prikazao je u nekoliko prispodoba obilježje samih građana toga 
Božjega kraljevstva. Tu su osobito značajne ove: 

1. Prispodoba o radnicima u vinogradu. Da Isus pokaže 
židovskom narodu, kako oni, koji su bili prvi, mogu postati po- 
sljednji, a posljednji prvi, kazao im je ovu prispodobu: 

Kraljevstvo je nebesko, kao domaćin, koji izađe rano uju- 
tro, da najmi radnike za svoj vinograd. I pogodivši se s rad- 
nicima za dinar na dan pošalje ih u svoj vinograd. I izišavši 
oko treće ure (po našem računanju: oko 9 sati ujutro), vidje 
druge, gdje stoje na trgu besposleni i reče im: »Idite i vi u moj 
vinograd, i što bude pravo, dat ću vam.« Oni otidoše. Izišavši 
opet oko šeste i devete ure (po našem oko 12 sati opodne i oko 
3 sata popodne) učini tako Kad iziđe oko 11 sati (po našem oko 
5 sati popodne), nađe druge gdje stoje i reče im: »Što stojite 
ovdje vazdan besposleni?« Rekoše mu: »Nitko nas ne najmi.« 
Reče im: »Idite i vi u moj vinograd.« A kad bi uveče, reče go- 
spodar vinograda svome upravitelju: »Dozovi radnike i podaj 
im plaću počevši od posljednjih do prvih.« I oni, koji su došli 
oko 11. ure primili su po dinar. A kad su došli prvi, pomislili 
su, da će oni primiti više, ali su i oni primili po dinar. I počeli 
su mrmljati, što je domaćin izjednačio one, koji su radili po 
jednu uru, s onima, koji su radili podnoseći tegobu cijelog 
dana i žegu. Ali domaćin odgovori jednomu od njih: »Prija- 
telju, ne činim ti krivo. Nisi li se pogodio sa mnom po dinar? 
Uzmi svoje pa idi! A ja hoću i ovomu posljednjem da dam kao 
i tebi. Ili zar ja nisam vlastan činiti sa svojom imovinom, što 
hoću? Zar je oko tvoje zlo, što sam ja dobar? Tako će posljednji 
biti prvi, a prvi posljednji.« 

Ova prispodoba znači, kako Bog u raznim vremenima poziva 
ljude i narode u duhovni vinograd svoga kraljevstva. Tako su među 
prvima bili pozvani u Crkvu Kristovu Židovi, a poslije njih u raznim 
razdobljima ljudske povijesti do sudnjega dana bit će pozivani potonji 
narodi. Bog nije doduše dužan nikoga zvati, a ako koga zove, vlastan 
mu je odrediti plaću, koja ne će biti uvijek prema prednosti vremena, 
kako dugo je tko živio, nego prema uspješnom sudjelovanju s Božjom 
milošću. 

2. Prispodoba o opakim vinogradarima. Za opomenu oda- 
branom narodu, koji se iznevjerio Božjem pozivu, rekao je Isus 
ovu prispodobu: 

Neki domaćin .zasadio je vinograd, načinio mu ogradu, 
iskopao u njemu tijesak i sagradio kulu za straženje, te dao 
vinograd u zakup vinogradarima i otišao na put. Kad je bilo 
vrijeme berbe, posla kralj svoje sluge, da prime rodove vino- 
grada. Ali vinogradari uhvate sluge, te jednoga izbiju, drugoga 
ubiju, a trećega kamenuju. Kralj opet posla druge sluge, i s 
njima su učinili slično. Na posljetku posla k njima svoga Sina 
govoreći:. Pobojat će se moga sina. Ali kad su vinogradari vi- 
djeli sina, rekli su: »Ovo je baštinik; hajde, da ga ubijemo, i 

imat ćemo njegovu baštinu.« I uhvatili su ga, izbacili ga iz vi- 
nograda i ubili. Kad dođe, dakle, gospodar vinograda, što će 
učiniti onim vinogradarima? Rekoše mu: »Zločince će okrut- 
nom smrću pogubiti, a svoj vinograd dat će u zakup drugim 
vinogradarima, koji će mu davati plodove u pravo vrijeme.« 

Ovom je prispodobom Isus ocrtao odnos starozavjetne židovske 
vjerske zajednice prema Bogu, koju i proroci običavaju poređivati s 
Božjim vinogradom. Mojsijev zakon bio je ograda, koju je Bog dao 
tome narodu, da ga čuva od neznaboštva i pokvarenosti susjednih 
naroda. Kula i tijesak nasred vinograda znači hram jerusalemski sa 
žrtvenikom za prinošenje žrtava. Plodovi vinograda trebali su biti 
dobra djela odabranog naroda, što su ih tražili od njega Božji sluge 
proroci; ali taj narod, mjesto plodova dobrih djela vraćao je Bogu 
nevjerom, farizej stvom i ubijanjem proroka, dok najposlije nije ubio 
i samoga Sina Božjega, Isusa Krista. Radi toga oduzet će se tomu 
narodu zajednica Božjega kraljevsva i predat će se drugim narodima. 
I doista većina članova Crkve Kristove došlo je u nju od neznaboža- 
čkih naroda. Tu su prispodobu farizeji razumjeli, i zato su još većma 
zamrzili na Isusa. 

3. Prispodoba o kraljevoj svadbi. Nadovezujući na prispo- 
dobu o opakim vinogradarima dodao je Isus još jednu pouku 

0 potrebi milosti posvećujuće u prispodobi o kraljevoj svadbi. 

Kraljevstvo je nebesko kao zemaljski kralj, koji načini 
svadbu sinu svomu. I posla sluge svoje, da zovu pozvane na 
svadbu; i ne htjedoše doći. Opet posla druge sluge govoreći: 
»Kažite pozvanima: Eto sam objed pripravio, junci moji i hra- 
njenici poklani su i sve je gotovo; dođite na svadbu!« Ali oni 
ne mariše, nego otidoše, jedan u svoje polje, a drugi k svojoj 
trgovini. A ostali uhvatiše sluge njegove i izruživši ih ubiše. 
Zato se kralj razljuti, posla vojsku svoju i pogubi one ubojice 

1 njihov grad spali. Tada reče slugama svojim: »Svadba je, 
istina, gotova, ali pozvani nisu bili dostojni. Idite dakle na ras- 
kršća, i kojegod nađete, đozovite ih na svadbu.« Izišavši sluge 
njegove na putove sabraše sve, koje nađoše, zle i dobre, i na- 
puni se svadbena dvorana gostiju. Ali kad uđe kralj, da pre- 
gleda goste, ugleda ondje čovjeka neobučena u svadbeno ruho 
i reče mu: »Prijatelju, kako si došao ovamo nemajući svadbe- 
noga ruha?« A on zanijemi. Tada reče kralj slugama: »Svežite 
mu ruke i noge, pa ga bacite napolje u tamu; ondje će biti ja- 
ukanje i škripanje zuba, jer su mnogi zvani, ali je malo iza- 
branih.« 

Ova prispodoba objašnjava, kako Bog zove ljude raznih naroda 
i staleža na gozbu vječnoga blaženstva, da proslavi svoga Sina Isusa 
Krista. Čudnovato je, da se mnogi ne samo ne odazivaju tom pozivu, 
nego i zlostavljaju one Božje sluge, koji ih pozivaju na to blaženstvo. 
Čovjek, koji se usudio doći na gozbu bez svadbenoga ruha, znači čov- 
jeka bez milosti posvetne. Takvima nema mjesta u nebeskom blažen- 
stvu, nego će biti bačeni u oganj vječnoga prokletstva. 

1. Na putu u Jerusalem. Vrijeme Isusove muke bilo' je sve 
bliže. Zato se On počeo približavati Jerusalemu, i na tom putu 
svratio se u Betaniju. Tu su Isusu priredili gozbu u kući Si- 
mona Gubavoga. Kod gozbe bio je prisutan i Lazar, koga je 
Isus uskrsnuo. Lazarova sestra Marta posluživala je Gospoda, 
dok je druga sestra Marija donijela u dragocjenoj alabastrenoj 
posudi jednu litru (= otprilike 1/3 kg.) najdragocjenije miri- 
save pomasti od nar da, te je razbivši posudu izlila pomast na 
Isusovu glavu, zatim je njome pomazala Isusove noge i otrla 
ih svojom kosom. Čitava kuća napunila se mirisom ove poma- 
sti. Time je Marija htjela pokazati vanjskim načinom svoju 
zahvalnost Isusu, koji joj je uskrisio brata. Neki su se učenici 
radi toga ljutili i govorili su u sebi: »Čemu ova šteta?« A Juda 
Iškariot rekao je: »Zašto se ova pomast nije prodala za više od 
tristo dinara, pa se to moglo dati siromasima?« A ovo nije rekao 
zato, što bi se brinuo za siromahe, nego što je bio kradljivac, te 
je imao kesu i tajno uzimao od onoga, što se u nju metalo. Ali 
Isus reče: »Što dodijavate ovoj ženi? Pustite je, da to čini za 
dan moga ukopa. Ona je učinila dobro djelo na meni, jer siro- 
maha imate svagda kraj sebe, a mene nemate svagda! Zaista 
vam kažem, gdjegod će se naviještati ovo evanđelje po čitavom 
svijetu, spominjat će se i ovo njoj na čast, što je učinila meni.« 

Juda Iškariot sakrivao je pod izlikom brige za siromahe svoju 
gramzljivost i nepošteno prisvajanje tuđe imovine. Tako često čine 
ljudi, koji se pred svijetom nadmeću svojom dobrotvornošću, a uisti- 
nu su lakomci i kradljivci. Marija je naprotiv pokazala, kako u dje- 
lima, kojima iskazujemo Bogu poštovanje, ne valja škrtariti, nego 
biti veledušnim i darežljivim. 

2. Zaključak velikog vijeća. Za Isusov boravak u Betaniji 
doznalo je mnogo svijeta i skupilo se ne samo poradi Isusa, 
nego i da vide Lazara, koga je Isus uskrisio od mrtvih. Ali sve- 
ćenički glavari dogovorili su se, da će i Lazara ubiti, jer su 
mnogi od Židova dolazili poradi njega i vjerovali u Isusa. 

Iz ovog se zaključka židovskih svećeničkih glavara vidi njihova 
velika zaslijepljenost i okorjelost u zlu. Oni nisu uviđali, da bi Isus 
Lazara, kad ga je već jednom oživio od mrtvih, mogao i ubijenoga 
ponovno oživjeti. 

3. Isusov svečani ulazak u Jerusalem. Sutradan (poslije 
pomazanja u Betaniji, tj. na nedjelju, koja se prozvala Cvi- 
jetna) zaputio se Isus prema Jerusalemu. Kad je došao do sela 
Betfage na obronku Maslinske gore, rekao je dvojici svojih 
učenika: »Idite u selo, što je pred vama, i odmah ćete naći ma- 
garicu privezanu i magare s njom, na kom nije još nitko ja- 
hao. Odriješite ih i dovedite k meni, a ako vam tko što kaže, 
recite, da ih Gospod treba, i odmah će ih pustiti.« Učenici su 

otišli i našli su sve, kako im je Isus rekao, te su doveli maga- 
ricu s magaretom k Isusu, metnuli na/ njih svoje haljine i Isus 
je sjeo na njih. Tada se ispunilo, što je kazao prorok: »Evo, 
kralj tvoj dolazi k tebi krotak, jašući na magarici i na maga- 
retu, njenom mladetu.« 

Kad bi kod istočnih naroda kralj ulazio u koji grad jašući na 
magarici, to je značilo, da dolazi u grad kao donosilac mira, a ne kao 
ratni osvajač. Isus je ovom zgodom htio podsjetiti jerusalemske gra 
dane i sav judejski narod, da ih pohađa kao kralj, koji im donosi 
duhovni mir, t. j. pomirenje s Bogom. 

Kad su ljudi čuli, da Isus dolazi u Jerusalem, prostirali 
su po putu svoje haljine, te su rezali s drveća granje i raza- 
stirali ih, kuda je Isus prolazio, i pozdravljali su Isusa pokli- 
cima: »Hosana (pobjeda, slava) Sinu Davidovu, blagoslovljen 
koji dolazi u ime Gospodnje, hosana na visini!« Među mno- 
štvom bilo je i ljudi, koji su bili svjedoci, kako je Isus uskri- 
sio Lazara, pa su se i oni pridružili klicanju. Jedini su farizeji 
zavidjeli Isusu, što ga svijet slavi, te su mu govorili: »Učitelju, 
zabrani to svojim učenicima!« A Isus im odgovori: »Kažem 
vam, ako oni budu šutjeli, kamenje će govoriti.« 

Radosni poklici i vanjski znaci slavlja cvijećem bili su izvan j i 
dokazi narodne vjere u Isusa i poštovanja prema njemu. Uspomena 
na ovo slavlje slavi se na nedjelju prije Uskrsa, koja se zove Cvijet' 
nica ili nedjelja paoma. Kamenje je progovorilo za svjedočanstvo, da 
je Isus pravi Sin Božji, kad se za Isusove smrti na križu potresla 
zemlja i raspucavale se pećine. 

4. Farizejske zasjede, a) Porezni novac. Farizeji, 
gonjeni zavišću i sve većom mržnjom na Isusa, smišljali su i 
dogovarali se, kako bi mogli naći na njemu kakvu krivnju, da 
ga optuže pred predstavnicima državne vlasti, pa da ga mogu 
osuditi na smrt. Zato su smislili lukavu zamku, te poslali k 
Isusu svoje ljude s Herodovcima i upitali ga: »Učitelju, znamo, 
da si istinit i doista učiš putu Božjemu i ne mariš ni za koga, 
jer ne gledaš, tko je tko. Kaži nam, dakle, što misliš, da li je 
dopušteno dati porez caru ili nije?« Isus poznavši njihovu zlobu 
reče: »Sto me iskušavate, licemjeri? Pokažite mi porezni no- 
vac!« Oni mu pruže dinar. I reče im: »Čija je ovo slika i nat- 
pis?« Rekoše mu: »Carev.« Tada im reče: »Podajte, dakle, caru 
carevo, a Bogu Božje!« Kad su to čuli, zadivili su se njegovu 
odgovoru, i nisu mu mogli ništa prigovoriti, nego su postiđeni 
zašutjeli i otišli. 

Pitanje je bilo lukavo namješteno: ako Isus odgovori, da treba 
plaćati porez, omrazit će. se pred farizejskim pristašama, jer j 6 kod 
njih bilo uvriježeno mišljenje, da je plaćanje poreza tuđinskom caru 
grijeh narodnog izdajstva. Ako li pak rekne, da ne treba plaćati poreza, 
Herodovci kao pristalice tuđinske vlasti, prijavit će ga državnoj vlasti 
kao buntovnika. 

b) Upit saduceja o uskrsnuću. Istoga dana 
pristupili su k Isusu saduceji (stranka oprečna farizejima), koji 
govore da nema uskrsnuća od mrtvih, i upitali su ga: »Učitelju, 
Mojsije je rekao: Ako tko umre nemajući sina, da njegov brat 
uzme njegovu ženu, da podigne potomstvo svome bratu; a bilo 
je u nas sedam braće: i prvi, oženivši se, umre; i nemajući 
potomstva ostavi svoju ženu svome bratu; slično i drugi i treći 
do sedmoga, a poslije svih umrije’ i žena. O uskrsnuću, dakle, 
čija će od sedmorice biti žena?« Isus im odgovori: »Varate se, 
ne znajući Pisma ni sile Božje, jer o uskrsnuću niti će se že- 
niti, niti udavati, nego će biti kao anđeli Božji na nebu. A za 
uskrsnuće od mrtvih niste li čitali, što vam je Bog rekao: »Ja 
sam Bog Abrahamov, Bog Isakov i Bog Jakovljev.« Bog sva- 
kako nije Bog mrtvih, nego živih.« Kad su to ljudi čuli, divili 
su se njegovoj nauci, i rekli su: »Učitelju, dobro si im odgo- 
vorio.« I nisu se više usudili pitati ga. 

Saduceji su bili pristalice jedne stranke bogatih ljudi, koji nisu 
mnogo marili zato, da žive po Božjim zakonima, nego im je bilo 
glavno, da žive udobno i raskošno, ne brinući se za prekogrobni život, 

0 kom su sumnjali, da li uopće postoji. Svojim upitom htjeli su Isusa 
dovesti u nepriliku i sa svoga životnoga gledišta pokazati nesmisao 
nauke o uskrsnuću od mrtvih, ali je Isus svojim odgovorom pokazao 
nesmisao njihove zablude. 

5. Konačna osuda farizeja. Za cijelo vrijeme Isusova jav- 
nog naučavan ja farizeji su Isusu činili mnogo smetnja, kleve- 
tali ga, mrzili' ga i odvraćali narod od njega, *ali Isus nije pre- 
stajao razotkrivati njihove zablude i grijehe. Napokon kratko 
vrijeme prije svoje muke Isus je farizeje javno pred narodom 

1 svojim učenicima prekorio govoreći: »Na Mojsijevu stolicu 
sjeli su književnici i farizeji. Sve, što vam govore, vršite i či- 
nite, ali po djelima njihovim nemojte činiti, jer govore, a ne 
čine. Vežu teška i nesnosna bremena i tovare na ljudska pleća, 
a prstom svojim ne će da ih maknu.« 

Zatim se Isus okrenuo izravno k farizejima i izrekao pro- 
tiv njih osam teških prijekora koji glase: 

»Jao (teško) vama, književnici i* farizeji, licemjeri, što 
zatvarate kraljevstvo nebesko pred ljudima, jer 
ni vi ne ulazite, niti puštate one ulaziti, koji bi htjeli. 

Jao vama, književnici i farizeji, licemjeri, što izjedate 
kuće udovičke moleći duge molitve, zato ćete primiti 
težu osudu. 

Jao vama, književnici i farizeji, licemjeri, što putujete mo- 
rem i kopnom, da biste jednoga predobili za svoj zakon, 
a kad ga predobijete, činite ga sinom paklenim, dvaput gorim 
od sebe. 

Jao vama, vođe slijepi, koji govorite: Ako se tko kune 
hramom, nije ništa; ako se pak kune hramskim zlatom, du- 
žan je ispuniti zakletvu. Budale i slijepci! Što je veće: zlato, 
ili hram, koji posvećuje zlato? I ako se tko kune oltarom nije 
ništa; ako se pak kune darom, što je na oltaru, dužan je ispu- 
niti zakletvu! Slijepci, šta je veće: dar, ili oltar, koji posve- 
ćuje dar? Koji se dakle kune oltarom, kune se njime i svime, 
što je na njemu. I koji se kune hramom, kune se njime i onim, 
koji stanuje u njemu. I koji se kune nebom, kune ,se prijesto- 
ljem Božjim i onim, koji sjedi na njemu! 

Jao vama, književnici i farizeji, licemjeri, što dajete d e- 
s e t i n u od metvice, kopra i kumina, a ostavili ste, što je naj- 
znatnije u zakonu: pravdu, milosrđe i vjeru. Ovo je trebalo 
činiti, a ono ne ostaviti! Vođe slijepi, koji procjeđujete komar- 
ca, a gutate devu! 

Jao vama, književnici i farizeji, licemjeri, što čistite 
izvana čašu i zdjelu, a iznutra ste puni grabeža i ne- 
čistoće. Farizeju slijepi! Očisti najprije iznutra čašu i zdjelu, 
da bude čisto ono, što je izvana! 

Jao vama, književnici i farizeji, licemjeri, što ste kao 
pobijeljeni grobovi, koji se izvana ljudima pričinja- 
ju lijepima, a unutra su puni mrtvačkih kostiju i nečistoće. 
Tako se i vi izvana pokazujete ljudima pravedni, a iznutra ste 
puni licemjerja i bezakonja. 

Jao vama, književnici i farizeji, licemjeri, jer gradite 
grobove prorocima i ukrašujete spomenike pravedni- 
cima te govorite: Da smo mi živjeli u vrijeme svojih otaca, ne 
bismo s njima pristali u krv proročku (tj. ubijali proroke). Tako 
svjedočite sami za sebe, da ste sinovi onih, koji su ubili pro- 
roke. I vi dopunjate mjeru svojih otaca. Zmije, legla gujinja! 
Kako ćete pobjeći od osude paklene? Zato gle, ja šaljem k vama 
proroke, mudrace i književnike: od njih ćete jedne ubiti i ras- 
peti, a jedne bičevati po svojim zbornicama i progoniti od gra- 
da do grada, da dođe na vas sva pravedna krv, što je prolivena 
na zemlji, od krvi pravednoga Abela do krvi Zaharije, sina 
Barahijina, koga ste ubili među hramom i oltarom. Zaista vam 
kažem, sve će ovo doći na rod ovaj! 

Jerusaleme, Jerusaleme, koji ubijaš proroke i kamenuješ 
one, što su poslani k tebi! Koliko sam puta htio skupiti djecu 
tvoju, kao što kvočka skuplja piliće svoje pod krila, ali vi ne 
htjedoste. Eto, ostavit će vam se kuća vaša pusta; jer vam ka- 
žem: Odsada me više ne ćete vidjeti, dok ne rečete: Blagoslov- 
ljen, koji dolazi u ime Gospodnje! 

Osam teških prijekora bili su javna osuda opaka života književ- 
nika i farizeja, i optužba zbog nebrojenih krvavih zločina, počinjenih 
protiv Božjih službenika. Na svršetku dirljiva poredba s kvočkom i 
pilićima izražava Isusovo žarko rodoljublje prema svom narodu i glav- 
nom gradu, i ujedno duboku bol radi njegove tvrdovratosti u grijehu 
nevjere. Radi tih grijeha doći će na Jerusalem Božja kazna opusto- 
šen ja, a to se ispunilo za strašnog razoreni a grada Jerusalema sa 
strane rimskog vojskovođe Tita, g. 70. po Kr. 

6. Udovičin prilog*. Nakon javnih prijekora farizejima 
skrenuo je Isus pažnju svojih učenika na opreku između fari- 
zeja i istinski pobožnih — prigodom davanja prinosa za hram. 
Isus je sjeo pokraj kovčega za sabiranje milostinje i promatrao, 
kako svijet baca novac u milostinjar i mnogi su bogataši bacali 
mnogo. A kad je došla neka siromašna udovica, spustila je dva 
novčića. Tada dozva Isus svoje učenike i reče im: »Zaista vam 
kažem, ova je sirota udovica darovala više od svih, koji su 
bacali u milostinjar, jer svi su davali od svog su viška, a ona 
je dala od svoje sirotinje sav svoj životni imutak.« 

Kod darivanja prinosa na Božju slavu vrijednost dara ne zavisi 
o veličini dara, nego o plemenitoj nakani i požrtvovnosti darovatelja. 
Za bogataše nije bila nikakva žrtva darivati mnogo od svog suviška, 
dok je za sirotu udovicu bila velika žrtva i najmanja svota, koja joj 
je bila potrebna za život, a ipak je ona rado sebi otkinula od usta, 
da žrtvuje za hram Božji. 


PROROŠTVO O PROPASTI JERUSALEMA 
I O SUDNJEM DANU 

1. Proroštvo o propasti Jerusalema. Kad je Isus izišao iz 
hrama, pristupili su njegovi učenici, da mu pokažu hramsku 
zgradu, sagrađenu od najboljeg kamenja i urešenu darovima. 
A Isus im reče: »Vidite li sve ove velike zgrade? Zaista vam 
kažem, doći će dani, kad ne će od toga ostati ni kamen na ka- 
menu, koji se ne će porušiti.« 

Kad je nakon toga Isus došao na Maslinsku goru i sjeo 
nasuprot hramu, upitali su ga učenici: »Kaži nam, kad će to 
biti, kakav je znak tvoga dolaska na svršetku svijeta?« Isus im 
odgovori: »Gledajte, da vas tko ne zavede, jer će mnogi doći 
u moje ime govoreći: Ja sam Krist, — i mnoge će zavesti. Čut 
ćete za ratove i glasove o ratovima. Gledajte, da se ne upla- 
šite, jer to treba da bude, ali još nije svršetak. Tada će ustati 
narod protiv naroda i kraljevstvo protiv kraljevstva, i bit će 
kuga i glad i potresi po mjestima. Ali sve je to tek početak ne- 
voljama. Tada će vas predavati na muke i ubijat će vas, i svi 
će narodi zamrziti na vas poradi moga imena. I tada će se 

mnogi sablazniti i jedan će drugoga izdavati i jedan drugoga 
mrziti. I ustat će mnogi lažni proroci i zavest će mnoge. I jer 
će se bezakonje umnožiti, ohladnjet će ljubav u mnogima. Ali 
tko ustraje do kraja, taj će se spasiti. I propovijedat će se ovo 
evanđelje o kraljevstvu po svem svijetu za svjedočanstvo svim 
narodima, i tada će doći svršetak.« 

»A kad vidite, da je vojska opkolila Jerusalem, znajte ta- 
da, da se približilo njegovo opustošenje.« »Kad ugledate mr- 
sko opustošenje, o kom govori prorok Danijel, gdje stoji na 
svetom mjestu, koji čita, neka razumije! Tada, koji budu u 
Judeji, neka bježe u gore, i koji bude na krovu, neka ne silazi 
uzeti što iz svoje kuće, i koji bude u polju, neka se ne vrati na- 
trag, da uzme svoju haljinu. Teško trudnicama i dojiljama u 
one dane! Jer će biti velika nevolja na zemlji i gnjev na ovom 
narodu. I past će od oštrice mača i odvest će se u ropstvo po 
svim narodima; i Jerusalem će gaziti neznabošci, dok se ne is- 
pune vremena neznabožaca.« 

Ovo se proroštvo ispunilo na Jerusalemu g. 70. posl. Kr. kad 
l‘e rimska vojska pod vodstvom Titovim opkolila Jerusalem, i nakon 
pet mjesečne opsade prisilila ga na predaju. U gradu je bila zavladala 
tako strašna glad, da su majke jele meso svoje rođene djece. Osim 
toga zavladale su u gradu w kužne bolesti. Oni stanovnici, koji su živi 
dopali u ropstvo Rimljanima, bili su raspršeni po čitavom svijetu. Od 
toga vremena Jerusalem se nalazi pretežno u vlasti krivobožaca, izu- 
zevši za kratko vrijeme križarskih vojna, kad je bio pod kršćanskom 
vlašću. U proroštvu o propasti Jerusalema naviještene su ujedno i ne- 
ke nevolje, koje će se zbivati kao predznaci sudnjega dana. Radi te 
sličnosti Isus odmah prelazi i na proroštvo o sudnjem danu tako, da 
je teško razlučiti, gdje prestaje proroštvo o propasti Jerusalema, i 
gdje počinje proroštvo o pojavama prije sudnjega dana. 

2. Predznaci sudnjega dana. »Tada ako vam tko reče: evo 
ovdje je Krist, ili ondje, nemojte vjerovati, jer će ustati lažni 
kristi i lažni proroci, i pokazat će velike znake i čudesa, da bi 
zaveli, kad bi bilo moguće, i izabrane. Eto, kazao sam vam 
unaprijed. Ako vam dakle reknu: evo ga u pustinji, nemojte 
izlaziti: evo ga u sobama, nemojte vjerovati; jer kao što munja 
izlazi od istoka i pokazuje se do zapada, tako će biti i dolazak 
Sina čovječjega. Gdjegod bude strvine, onamo će se i orlovi 
skupljati.« 

Doista posljednjih desetak godina prije razorenja Jerusalema usta- 
iali su kod Židova mnogi lažni proroci, koji su zavodili narod na po- 
litičke pobune, dok to nije Rimljanima dodijalo, te su odlučili sasvim 
ih pokoriti. Slično će se i prije, svršetka svijeta i sudnjega dana po- 
javljivati lažni kristi, Antikrist (= protu-krist), koji će ljude zavoditi, 
ah im ne valja vjerovati, jer pravi dolazak Kristov oči to vat će se ve- 
ličanstvenim znakom na nebu. 

»Odmah će po nevolji onih dana sunce pomrčati, i mje- 
sec ne će davati svoje svjetlosti; i zvijezde će pasti s neba, i 

nebeske će se sile pokrenuti. Na zemlji nastat će tjeskoba 
među narodima radi silovite buke morskih valova. I ljudi će 
pogibati od straha i očekivanja onoga, što će doći na ovu ze- 
mlju. Tada će se pokazati znak Sina Čovječjega na nebu i pro- 
plakat će sva pokoljenja na zemlji I ugledat će Sina Čovječ- 
jega, gdje dolazi na nebeskim oblacima s, velikom silom i sla- 
vom. On će poslati svoje anđele sa silnim glasom trublje, i sa- 
brat će izabrane njegove od četiri vjetra, od kraja do kraja 
nebesa. Kad vidite, da se sve ovo zbiva, podignite svoje glave, 
jer se približava vaše spasenje. Gledajte smokvu i sva drveta; 
kad vidite, da pupaju, znate, da je blizu ljeto; tako i vi, kad 
vidite, da se sve ovo zbiva, znajte, da je blizu kraljevstvo Bo- 
žje. Zaista vam kažem: ovaj naraštaj ne će proći, dok se sve 
ovo ne zbude. Nebo i zemlja proći će, ali moje riječi ne će 
proći.« 

Predznaci sudnjega dana očito vat će se zbivanjem elementarnih 
prirodnih nepogoda, zbog kojih će se prilike na zemlji tako promije- 
niti, da ljudima ne će biti više uvjeta za život. No ipak time još nije 
sasvim točno naviješteno samo vrijeme sudnjega dana. Zato Isus na- 
stavlja i opominje na budnost. 

3. Potreba budnosti. A o onom danu (svršetku svijeta i 
sudnjem danu) i času nitko ne zna, pa ni sami nebeski anđeli, 
nego samo moj Otac. Čuvajte se, da vaša srca ne otupe od 
mamurluka i pijanstva i briga za ovaj život, i da vam ovaj dan 
ne dođe iznenada. Bdijte dakle, moleći se u svako doba, dok 
budete dostojni uteći od svega onoga. — Kao što je bilo u dane 
Noine, tako će biti, kad dođe Sin čovječji: jer kao što su u dane 
pred potopom jeli i pili, ženili se i udavali do onoga dana, kad 
Noa uđe u kovčeg, i ne opaziše, dok ne dođe potop i sve odnese, 
tako će biti, kad dođe Sin čovječji . . . Bdijte dakle, jer ne 
znate u koji će dan doći vaš Gospodin. 

Tada će biti kraljevstvo nebesko kao deset djevica, koje 
uzevši svoje svjetiljke iziđoše nasusret zaručniku. Pet je od 
njih bilo ludih, a pet mudrih, jer lude uzeše svoje svjetiljke, 
ali ne uzeše sa sobom ulja; a mudre uzeše ulje u posudama sa 
svojim svjetiljkama. Budući da je zaručnik zakasnio, sve su 
zadrijemale i zaspale. A u ponoći nastade vika: Eto zaručnika, 
iziđite mu nasusret! Tada ustanu sve ove djevice i ukrase svoje 
svjetiljke, a lude reknu mudrima: »Dajte nam od svoga ulja, 
jer naše svjetiljke hoće da se ugase.« Mudre odgovore: »Da ne 
bi ponestalo ulja i nama i vama, idite radije k trgovcima i ku- 
pite sebi.« Dok su otišle da kupe, dođe zaručnik, i koje su bile 
spremne*, ušle su s njim na svadbu, i zatvore se vrata. A poslije 
dođu i druge djevice govoreći: »Gospodine, gospodine, otvori 

nam!« On im odgovori: »Zaista vam kažem, ne poznajem vas! 
Bdijte dakle, jer ne znate ni dana ni časa.« 

Ovom je prispodobom Isus poučio svoje slušaoce, kako je po- 
trebno, da uvijek budemo pripravni na smrtni čas. Mudre djevice znače 
vjernike, koji u svjetiljkama svojih duša nose sa sobom ulje milosti 
posvetne i zasluge dobrih djela. Lude djevice znače vjernike, koji se 
nisu na vrijeme pobrinuli za milost posvetnu i zasluge dobrih djela. 
Zaručnikov dolazak znači dolazak Kristov na smrtni čas, odnosno sud- 
nji dan, kojim se za vjernike u posvetnoj milosti otvaraju vrata gozbe 
nebeskoga blaženstva, dok se pred onima, koji nisu dočekali taj čas u 
milosti posvetnoj, zatvaraju vrata nebeskoga blaženstva i oni ostaju 
u tmini vječnoga prokletstva. Vjerenica je sveta Crkva. Veoma je ne- 
razborito odgađati pokajanje i obraćenje do smrtnoga časa, jer nas 
on može zadesiti, kad nismo ni najmanje pripravni, ili kad nema vre- 
mena za pokajanje, pa nam tako duša može zauvijek propasti. 

KRISTOVO DJELO OTKUPLJENJA 

DOGAĐAJI NEPOSREDNO PRIJE ISUSOVE 
MUKE I SMRTI 

Kad se navršilo vrijeme Isusova javnog naučavanja, u kom 
je On ispunio svoju učiteljsku zadaću, došao je čas, da izvrši 
djelo svoje svećeničke zadaće u prinošenju samoga sebe nebe- 
skome Ocu kao žrtve pomirnibe za ljudske grijehe. Kao pri- 
prava zato bili su događaji, koji su se zbili u nekoliko dana ne- 
posredno prije Kristove muke i smrti na križu. 

1. Zaključak velikog vijeća i izdajnička ponuda Jude Iš- 
kariota. Kad je Isus svršio sve svoje govore, rekao je svojim 
učenicima: »Znate, da će za dva dana. biti Pasha, i Sina će Čo- 
vječjega predati, da se razapne.« Tada se sabraše svećenički 
glavari i narodni starješine u l dvor velikoga svećenika, koji se 
zvao Kajfa, i zaključiše, da Isusa lukavo uhvate i ubiju; ali su 
govorili: »Ne o blagdanu, da se narod ne bi pobunio.« 

Već je iz pređašnjih Isusovih proroštava o njegovoj smrti Juda 
Iškariot naslućivao, da se ne će ispuniti njegove nade o materijalnim 
probicima Isusovih učenika, što su ih očekivali u osnivanju zemalj- 
skoga kraljevstva. Zato je Juda htio iskoristiti još posljednju prigodu, 
kako bi od drugovanja s Kristom još naposljetku izbio kakvu dobit. 
Ta mu se prigoda pružila, kad je saznao, da neprijateljima Kristovim 
zadaje još jedinu brigu, kako bi našli zgodno vrijeme, da Isusa uhvate 
i ubiju. Juda Iškariot odlučio je iskoristiti ovu mogućnost, da izdajnič- 
kim djelom dođe do novčanog dobitka. 

U dušu Jude Iškariota ušao je sotona, i on dođe k sveće- 
ničkim glavarima te im reče: »Što ćete mi dati, da vam ga iz- 
dam?« Oni mu odmjere trideset srebrnika. To je bila običajna 

cijena za jednoga roba. Jedan srebrnik bio je novac od 15 gra- 
ma srebra. Od toga vremena Juda je tražio zgodu, da Isusa izda 
židovskim glavarima. 

Judina je odluka znak njegova dubokog duševnog pada i stra- 
stvene zaslijepljenosti od gramzljivosti za novcem, koja se nije više 
stidjela prezreti Isusovo najuzvišenije dostojanstvo i svetost Sina Bo- 
žjega i podcijeniti ga prezrenom robu. 

2. Posljednja večera i naređenje presvete Euharistije. U 
prvi dan beskvasnih hljebova (tj. u četvrtak), kad se klalo vaz- 
meno jagnje, upitali su Isusa njegovi učenici: »Gdje hoćeš, da 
ti pripravimo vazmeno jagnje, da jedeš?« I pošalje Isus dvo- 
jicu učenika, Petra i Ivana, u grad i reče im: »Idite u grad i 
susrest ćete čovjeka, koji nosi vrč vode. Pođite za njim u kuću, 
gdje on uđe i recite gospodaru one kuće, da Učitelj pita, gdje 
je blagovaonica, gdje će jesti pashu sa svojim učenicima. On 
će vam pokazati veliku dvoranu, prostrtu, i tamo nam pripra- 
vite.« I učenici su pošli i našli sve, kako im je Isus rekao, te 
su pripravili pashu. 

Kad je došlo vrijeme, sjeo je Isus sa dvanaestoricom apo- 
stola za stol i rekao im je: »Živo sam želio, da ovu pashu jedem 
s vama, prije, nego podnesem muku, jer vam kažem, da je više 
ne ću jesti, dok se ne svrši u kraljevstvu Božjem.« 

Blagovanje vazmenog jagnjeta imalo je dvostruko značenje: 1) 
povijesno, na uspomenu, kako su Izraelci krvlju vazmenog jagnjeta 
u noći pomora egipatskih prvijenaca bili izbavi jeni od pomora i pu- 
šteni iz egipatskog ropstva; 2) proročko ili tipsko značenje, jer nazna- 
čuje žrtvu Isusa Krista na križu, čijom krvlju će rod ljudski biti 
otkupljen od ropstva đavoljega i od smrti vječnoga prokletstva. Kao 
što se vazmenom jagnjetu nije smjelo prebiti kosti kod klanja i pri- 
ređivanja za jelo, tako nisu ni Isusu Kristu na križu prebili kostiju. 
Isusova vazmena večera bila je stvarno posljednja prava vazmena ve- 
čera, jer već narednog dana ispunilo se na Kristu ono, što je ta večera 
proročki značila. Stoga je vazmena večera bila najbolja prigoda, da 
na njoj Isus ustanovi novozavjetnu euhafističku žrtvu, u kojoj je pre- 
tvorio kruh u svoje tijelo i vino u svoju krv. 

Apostoli su iz Isusovih riječi naslućivali samo to, kako će 
se skoro s njime naći u novom kraljevstvu, pa se opet zapodjeo 
među njima razgovor o tom, tko će od njih biti u tom kra- 
ljevstvu prvi. Zato im Isus reče: »Kraljevi naroda vladaju nad 
njima, i koji imaju vlast nad njima, nazivaju se dobrotvori. A 
vi nemojte tako: nego najveći među vama neka bude kao naj- 
manji, i poglavar kao sluga. A ja sam među vama, kao onaj, 
koji služi.« Po tom ustane Isus od večere, skine gornju haljinu, 
pripaše se ručnikom. Zatim ulije vode u umivaonicu i stade 
prati noge učenicima i otirati ih ručnikom. Kad dođe do Si- 
mofia Petra, ovaj mu reče: »Gospode, zar ti da meni pereš no- 
ge?« Isus mu odgovori: »Sto ja činim, ti ne znaš sada, ali ćeš 

poslije razumjeti.« Reče mu Petar: »Ne ćeš mi nikad prati no- 
ge!« Isus mu odgovori: »Ako te ne operem, ne ćeš imati dijela 
sa mnom.« Simon Petar odvrati: »Gospode, ne samo moje no-- 
ge, nego i ruke i glavu!« Isus mu reče: »Tko je opran, njemu 
ne treba drugo nego samo noge oprati, pa je sav čist. I vi ste 
čisti, ali ne svi«, jer je znao, tko je njegov izdajnik. Opravši 
svima noge, uzeo je na sebe gornju haljinu, sjeo opet za sto 
i rekao je apostolima: »Znate li, što sam vama učinio? Vi zo- 
vete mene Učiteljem i Gospodom, i pravo velite, jer ja to je- 
sam, Kad sam dakle ja, kao vaš Gospod i Učitelj, oprao vama 
noge, i vi ste dužni jedan drugome noge prati; jer sam vam 
dao primjer, kako sam ja učinio vama, da i vi tako činite. Za- 
ista vam kažem, nije sluga veći od svoga gospodara, niti je apo- 
stol veći od onoga, koji ga je poslao. Kad to znate, blago vama, 
ako to činite!« 

Činom pranja nogu pokazao je Isus apostolima primjer neizre- 
cive poniznosti, kad je' On kao Sin Božji izvršio onaj posao grešnim 
ljudima, koji inače vrše posljednji sluge. Tako treba da i apostoli u 
svojoj službi budu vjernicima uzorom poniznosti. Ujedno je pranje 
nogu bilo znakom čišćenja od grijeha prije blagovanja presvete Euha- 
ristije, koje je po tom slijedilo. 

Poslije toga sjeo je Isus s apostolima opet za stol, da ugo- 
tovi onaj kruh, za koji je u Kafarnaurnu rekao: »Koji jede od 
ovoga kruha, živjet će dovijeka, i kruh, koji ću ja dati, tijelo 
je moje.« Tada uzme Isus u ruke kruh, blagoslovi ga i dade 
svojim učenicima govoreći: »Uzmite i jedite, ova je 

Tijelo moje, koje će se za vas predati.« Po- 
tom uzme kalež s vinom i zahvalivši dade učenicima govoreći: 
»pijte iz njega svi, jer je ovo krv moja No- 
voga Zavjeta, koja će se proliti za vas i za 
mnoge za oproštenje grijeha. Ovo činite na moju 
uspomenu!« 

Ovim riječima, što ih je Isus izrekao nad kruhom i nad vinom, 
pretvorila se bit kruha u bit Kristova Tijela, i bit vina u bit Kristove 
Krvi. Tim riječima pretvorbe i naredbom, neka to isto apostoli čine 
na Njegovu uspomenu, naređena je presveta Euharistija ili Presvetk 
Oltarski Sakramenat, a apostolima je predana ujedno vlast, da mogu 
to isto u ime Kristovo činiti kao Njegovi zamjenici. Od apostola pre- 
šla je dalje ta vlast na biskupe i svećenike po sakramentu sv. reda. 
Oni vrše tu vlast, kad služe sv. Misu, u kojoj izgovarajući Kristove 
riječi pretvorbe pretvaraju kruh u Isusovo Tijelo i vino u Isusovu Krv. 
Time ujedno prikazuju novozavjetnu žrtvu Isusa Krista nebeskom 
Ocu u znak klanjanja, oprošteni a grijeha i zahvale. Ovom se žrtvom 
nekrvnim načinom svaki dan ponavlja Isusova krvna žrtva na križu. 

3. Prokazivanje izdajnika i proroštvo o Petrovu zatajenju. 
Dok su apostoli blagovali s Isusom, najednom se Isus ražalosti 
u duhu i reče: »Zaista, zaista vam kažem, jedan između vas 
izdat će me!« Tada su učenici pogledavali jedan drugoga ne 
znajući o kome govori i pitali: »Jesam li ja, Gospode?« Isus 
im reče: »Jedan, koji sa mnom umače u zdjelu, izdat će me. 
Sin čovječji ide, istina, kako je pisano, u smrt, ali teško onome 
čovjeku, koji izda Sina čovječjega! Bolje bi mu bilo, da se nije 
rodio!« Tada upita onaj učenik, koga je Isus ljubio (Ivan): »Go- 
spode, tko je taj?« Isus mu odgovori: »To je onaj, komu pru- 
žim umočeni kruh.« Tada umoči kruh i pruži ga Judi Iškariotu. 
Kad je ovaj primio zalogaj, uđe u njega sotona. Juda upita: 
»Jesam li ja, Učitelju?« Isus mu odgovori: »Ti si rekao. Sto si 
nakanio učiniti, učini brzo!« A nitko od onih, koji su bili kod 
stola, (osim apostola Ivana), nije razumio, zašto je Isus to re- 
kao. Neki su mislili, da ga je Isus poslao što kupiti, ili da dade 
što siromasima, jer je nosio kesu. Juda je izašao, a bila je noć. 

Isus je do posljednjega časa obazrivo opominjao Judu, htijući 
ga odvratiti od grijeha izdaje, ne odavajući mu imena; ali uzalud. 
Njega nije mogla odvratiti od grešna djela ni opomena o sigurnoj 
vječnoj propasti njegove duše: bolje da se nije rodio. Sotona je pot- 
puno zavladao njime, i kao što je bila vani noć, tako je nastala noć 
i u Judinoj duši. 

Odlaskom Judinim kao da je Isusu odlanulo te se počeo 
opraštati sa svojim apostolima govoreći: 

»Sad se proslavio Sin Čovječji, i Bog se proslavio u nje- 
mu. Ako se Bog proslavio u njemu, tada će i Bog njega pro- 
slaviti u sebi, i to odmah će ga proslaviti.« 

Judina odluka bila je neposrednim uvodom u niz događaja Isu- 
sove muke i smrti, nakon koje je slijedila Isusova proslava u uskrsnu- 
ću od mrtvih. 

Poslije toga počne se Isus opraštati od svojih apostola ri- 
ječima: »Djeco, još sam malo s vama. Vi ćete me tražiti, i kako 
sam rekao Zidovima: Kuda ja idem, vi ne možete doći — tako 
sada i vama govorim. Dajem vam novu zapovijed, da se među- 
sobno ljubite, kao što sam ja vas ljubio. Po tom će svi poznati, 
da ste moji učenici.« 

Zatim im reče Isus: »Svi ćete se vi noćas sablazniti o me- 
ni, jer je pisano: Udarit ću pastira i raspršit će se ovce.« A Pe- 
tar reče: »Gospodine, ako se i svi sablazne o tebi, ja se ne ću 
sablazniti.« Isus mu odgovori: »Zaista, zaista ti kažem: noćas, 
prije nego pijetao dvaput zapjeva, triput ćeš me zatajiti.« Pe- 
tar reče: »Ako treba i umrijeti s Tobom, ne ću te zatajiti!« 
Gospod mu reče: »Simone, Simone, evo sotona je zatražio, da 
vas prorešeta kao pšenicu; ali ja sam se pomolio za tebe, da ne 
oslabi tvoja vjera, nego ti, kad se jednom obratiš, utvrdi svoju 
braću!« 

Isus je svima apostolima prorekao, kako će se slabo ponijeti 
prigodom njegove muke i ostaviti ga, a napose je prorekao Petru, da 
će ga izrijekom zatajiti, ali da će se poslije toga ipak obratiti i po- 
stati tako postojan u vjeri, da će i druge utvrđivati u vjeri. Ovim 
je riječima Isus zajamčio Petru i svakom njegovom zakonitom na- 
sljedniku (papi) nepokolebljivost u vjeri kao neprevarljivom vrhovnom 
učitelju Crkve. 

4. Kristov oproštajni govor i velikosvećenička molitva. U 

svom oproštajnom govoru iznio je Isus apostolima još posljed- 
nje pouke prije svoje smrti, da im budu u žalosnim časovima 
muke na utjehu. 

Nebeski stanovi. »Neka se ne plaši srce vaše! Vje- 
rujte u Boga i u mene vjerujte! U kući Oca moga mnogi su 
stanovi. Ja idem, da vam pripravim mjesto, pa ću vas uzeti 
k sebi. A kamo ja idem, znate, i put znate.« 

Na to reče Toma: »Gospode, ne znamo kuda ideš, a kako 
možemo znati put?« Isus mu odgovori: »Ja sam put i 
istina i život. Nitko ne dolazi k Ocu, nego po meni. Kad 
biste % mene poznavali, onda biste poznavali i moga Oca. Vje- 
rujte mi, da sam ja u Ocu i Otac u meni!« »Mir vam ostav- 
ljam, mir svoj dajem vam; ne dajem vam ja, kao što svijet 
daje«. 

U času rastanka Isus najprije upozorava apostole, da se ne plaše 
nevolja-, koje će ih stići, jer trajna svrha njihova života nije boravak 
na zemlji, nego spasenje duša u postignuću nebeskih stanova u vječ- 
nom blaženstvu. Put do tih stanova pokazao je Isus svojim životom, 
svojom istinitom naukom i osiguranjem svrhunaravnog milosnog ži- 
vota. Život s Isusom donosi u dušu pravi mir, kakva ne može čovjek 
naći u svijetu. 

Isus pravi trs (čokot). Isus je isporedio milosnu 
vezu između sebe i apostola s vezom između trsa i loze. »Ja 

sam pravi trs, a vi loze; koji ostaje u meni, i ja u njemu, on 
rodi mnogi plod, jer bez mene ne možete ništa učiniti. Tko u 
meni ne ostane, izbacit će se napolje kao loza, i osušit će se, 
te će je baciti u oganj, gdje će gorjeti.« 

Tko po smrtnom grijehu prekine milosnu vezu s Kristom, po- 
staje sličan osušenoj lozi, koja se baca u oganj. Bez Božje milosti 
ne može čovjek činiti dobrih djela, kojima bi zavrijedio nebo. 

Zapovijed ljubavi. Milosnu zajednicu s Kristom 
treba podržavati ljubavlju prema Bogu i bližnjemu: »Kao što 
Otac ljubi mene, tako sam i ja ljubio vas. Ostanite u mojoj 
ljubavi. Ako budete držali moje zapovijedi, ostat ćete u mo- 
joj ljubavi. Ovo je moja zapovijed, da se ljubite među sobom, 
kao što sam ja ljubio vas. Od ove ljubavi nitko veće nema, da 
tko položi svoj život za svoje prijatelje.« 

Doista, veće ljubavi prema ljudima nije pokazao nitko, nego Isus, 
koji je žrtvovao svoj život za njihovo spasenje. 

Mržnja svijeta. »Ako svijet mrzi na vas, znajte, 
da je mrzio mene prije vas. Kad biste bili od svijeta, onda 
bi svijet svoje ljubio; a kako niste od svijeta, nego sam vas ja 
izabrao od svijeta, zato svijet mrzi na vas. Sjetite se riječi, koju 
sam vam rekao: Nije sluga veći od svoga gospodara. Ako su 
mene progonili, i vas će progoniti . . . Ovo sam vam rekao, da 
se ne sablaznite: Izopćit će vas iz zbornice; što više, dolazi vri- 
jeme, kad će svaki, koji vas ubije, misliti da Bogu službu čini 
A ovo će činiti, jer ne poznaju ni Oca ni mene.« 

Isusovo proroštvo o mržnji svijeta na Kristove poslanike ispu- 
nilo se ne samo na apostolima, nego se ispunjava kroz sva vremena 
u povijesti Kristove Crkve, i ispunjavat će se do sudnjega dana. 

Obećanje Utješitelja Duha Svetoga. Kad 
su se apostoli počeli žalostiti radi Isusova odlaska, utješi ih 
Isus: »Dobro je za vas, da ja otiđem, jer ako ne otiđem, Utje- 
šitelj ne će doći k vama, ako li otiđem, poslat ću ga k vama. 
I kad On dođe, osvjedočit će svijet o grijehu, o pravdi i o sudu 
Još bih vam mnogo imao kazati, ali sada ne možete nositi. Ali 
kad dođe Duh istine, uputit će vas u svu istinu, jer ne će od 
sebe govoriti, nego što čuje, govorit će, i javit će vam buduće 
stvari.« 

Duh Sveti, koji ima poslije Kristova uzlaska na nebo sići nad 
apostole i Kristovu Crkvu, bit će Utješitelj, čuvar istine u njoj i objav- 
ljivat će po apostolima i njihovim učenicima mnoga proroštva. On će 
apostole prosvijetliti, da bolje shvate svu nauku, koju su primili od 
Krista; on će ih hrabriti i krijepiti, kad bude potrebno da trpe pro- 
gonstva radi istine. 

Žalost učenika radi Isusova odlaska. Bu- 
dući da je bio sve bliži čas Isusova rastanka od apostola, re- 
kao je Isus apostolima: »Malo, i više me ne ćete vidjeti, i opet 
malo, pa ćete me vidjeti, jer idem k Ocu. Zaista, zaista vam 

kažem, vi ćete plakati i jaukati, a svijet će se radovati; vi ćete 
se žalostiti, ali će se vaša žalost okrenuti u radost. Ja ću vas 
opet vidjeti, i radovat će se vaše srce, i vaše vam radosti ne će 
nitko oduzeti.« 

Apostoli treba da se ufaju u Oca nebe- 
skoga. Da još više utješi svoje učenike. Isus im je na ra- 
stanku naglasio: »Budući da ste vi mene ljubili i vjerovali, 
da sam od Boga izišao, sam Otac ljubi vas. Zaista vam kažem, 
ako što zamolite od Oca u moje ime, dat će vam. Do sada ni- 
ste još ništa molili u moje ime. Molite, i primit ćete, da vaša 
radost bude potpuna. Ovo sam vam kazao, da u meni imate 
mir. U svijetu ćete imati tjeskobu, ali se uzdajte, ja sam nad- 
vladao svijet.« 

Premda apostoli prekidaju vidljivu zemaljsku vezu s Kristom, 
treba da ostane neprekinuta nevidljiva duhovna veza apostola s Kri- 
stom, i po toj vezi treba da budu sjedinjeni s nebeskim Ocem. Nevidljiva 
milosna veza apostola s Kristom jamstvo je uspjeha njihove molitve, 
koju treba da u Kristovo ime upravljaju Bogu Ocu. 

Molitva Krista velikog svećenika. Svoj 
oproštajni govor završio je Isus predivnom velikosvećeničkom 
molitvom, u kojoj moli: a) za svoju proslavu; b) za svoje apo- 
stole; c) za svoju Crkvu. 

Isus je podigao svoje oči k nebu i molio ovako: »Oče, 
došla je ura, proslavi Sina svoga, da Sin tvoj proslavi tebe. 
Kao što si mu dao vlast nad svakim tijelom, tako da i svima, 
koje si mu dao, dade vječni život. A ovo je vječni život: da upo- 
znaju tebe, jedinoga Boga istinoga, i koga si poslao. Isusa Kri- 
sta. Ja sam tebe proslavio na zemlji; izvršio sam djelo, koje 
si mi dao da činim; a sada ti, Oče, proslavi mene u sebe sa- 
l moga slavom, koju sam imao u tebe prije nego je postao svijet.« 

Kad Isus moli za svoju proslavu, time moli i za Očevu proslavu, 
koja se veličanstveno očituje u djelu Otkupljenja. 

»Ja sam objavio tvoje ime ljudima, koje si mi dao od 
svijeta. Tvoji su bili, i dao si ih meni, i održali su tvoju ri- 
ječ. . . i! vjerovali su, da si me ti poslao. Ja molim za one, koje 
si mi ti dao, jer su tvoji, Oče sveti, sačuvaj u ime svoje one, 
koje si mi dao, da b u d u jedno* kao i mi! 

Posveti ih u istini! Tvoja je riječ istina. I ja se 
posvećujem za njih, da i oni budu posvećeni istinom.« 

Isus je usrdno molio za jedinstvo apostola i njihovih nasljednika, 
crkvenih poglavara, u vjeri, jer je jedinstvo vjere crkvenih poglavara 
temelj vjerskog jedinstva ostalih vjernika. Temelj tog jedinstva neka 
bude najsvetija božanska istina, koja treba da sve posveti. 

»Ali ne molim samo za njih, nego i za one, koji na nji- 
hovu riječ vjeruju u mene: da svi budu jedno, kao 

što ti, Oče, u me f ni, i ja u tebi, da i oni u 
nama budu jedno, da ih veže savršeno je- 
dinstvo.« 

»Oče, hoću, da i oni, koje si mi dao, budu sa mnom, gdje 
sam ja, da gledaju slavu moju, koju si mi dao, jer si me ljubio 
prije nego li je stvoren svijet.« 

Na završetku velikosvećeničke molitve moli Isus za savršeno je- 
dinstvo svih vjernika u vjeri, jer je to najsigurniji put k spasenju vjer- 
nika, da se U vječnoj slavi sjedine s Kristom. Jedinstvo u vjeri treba 
da je među svim kršćanima na zemlji naj idealni ja težnja. Snažnu 
pobudu za ostvarenje ove težnje među slavenskim narodima daje ći- 
rilo-metodska ideja. 

5. Krist na Maslinskoj gori. Poslije oproštajnoga govorar 
otpjevavši zahvalne psalme, zaputio se Isus sa svojim aposto- 
lima iz Jerusalema prema istočnoj strani preko potoka Ce- 
drona na Maslinsku goru. Na podnožju te gore bio je vrt Get- 
semani (= maslinov tijesak), gdje je Isus običavao često pro- 
voditi noć u molitvi. Tako je i ovaj puta pošao ovamo, da se 
prije svoje gorke muke pomoli nebeskom Ocu. Ušavši u vrt 
reče Isus apostolima: »Sjednite ovdje, dok ja otiđem onamo, 
i pomolim se.« I povede sa sobom trojicu apostola: Petra, Ja- 
kova i Ivana, počne se žalostiti i plašiti, te im reče: »Žalosna 
je moja duša do smrti. Ostanite ovdje i bdijte!« Tada se udalji 
od njih, koliko se može kamenom dobaciti, i kleknu vši na ze- 
mlju molio se: »Oče moj, ako je moguće, neka me mimoiđe 
ovaj kalež; ali ne, kako ja hoću, nego kako ti hoćeš.« I dođe 

k učenicima te ih nađe, gdje spavaju, i reče Petru: »Tako, zar 
niste mogli jedan sat probdjeti? Bdijte i molite, da ne padnete 
u napast! Duh je, istina, voljan, ali je tijelo slabo.« Tada otide 
Isus po drugi put i molio se govoreći: »Oče moj, ako me ne 
može mimoići ovaj kalež, da ga ne pijem, neka bude tvoja vo- 
lja!« I vrativši se k učenicima nađe ih, gdje spavaju, jer su im 
oči bile oteščale. Ostavivši ih pomoli se jednako po treći put 
I ukaže mu se anđeo s neba, koji ga je hrabrio; a jer je bio u 
smrtnoj tjeskobi i molio se usrdnije, postao je njegov znoj kao 
kaplje krvi, što su tekle na zemlju. Kad je ustao od molitve, 
rekao im je: »Spavajte samo i počivajte! Dosta je! Došlo je 
vrijeme: evo,* Sin Čovječji predat će se u ruke grešnicima. 
Ustanite, idemo! Evo, približio se moj izdajnik!« 

Kao što je kod svake znatnije zgode Isus tražio od nebeskog 
Oca u molitvi pomoć i utjehu, tako se i sada pred najtežim časovima 
svoje muke utekao nebeskom Ocu skrušenom molitvom za pomoć i 
utjehu. Isusova je molitva bila sasvim predana volji Božjoj. Premda 
se njegova čovječja narav plašila od strašne muke, koja ga je čekala, 
tako da ga je oblio krvav znoj, ipak se izjavljuje pripravnim primiti 
je, ako je to Božja volja. U smrtnoj tjeskobi poslao mu je Bog Otac 
anđela, da ga utješi i obodri, pa da ne klone duhom. Apostoli nisu 
ni slutili, u kakvoj se tjeskobi nalazio Isus, a oni, jer su bili umorni, 
predali su se bezbrižnom snu, ne mareći za Isusove ozbiljne opo- 
mene, da se mole, da ne podlegnu napasti, koja je bila već sasvim 
blizu. 

6. Juda izdaje Isusa. Dok je još Isus govorio apostolima, 
približio se Juda Iškariot s velikom četom, oboružanom mače- 
vima i toljagama, poslanom od svećeničkih glavara i narodnih 
starješina. Izdajnik im je davao znak, govoreći: »Koga ja po- 
ljubim, onaj je, držite ga i vodite ga oprezno!« I odmah pri- 
stupi k Isusu te mu reče: »Zdravo, učitelju!« — i poljubi ga. 
A Isus mu reče: »Judo, zar poljupcem izdaješ Sina Čovječje- 
ga?« Tada Isus, koji je sve znao, što će se s njime dogoditi, 
stupi pred rulju i upita: »Koga tražite?« Oni odgovore: »Isusa 
Nazarećanina!« Isus im odvrati: »Ja sam taj!« — a oni uz- 
maknu i popađaju na zemlju. Isus ih opet upita: »Koga tra- 
žite?« I rekoše: »Isusa Nazarećanina!« Isus im odgovori: »Ka- 
^ zao sam vam, da sam ja taj. Ako, dakle, mene tražite, pustite 
ove, neka idu! — da se ispuni riječ: Nisam nikoga izgubio od 
onih, koje si mi dao.« 

Na to je rulja podigla* na Isusa ruke i uhvatila ga. Kad 
su učenici vidjeli, što će se dogoditi, upitali su: »Gospode, ho- 
ćemo li udariti mačem 7 « A Petar, izvukavši mač, udari jed- 
noga od svećeničkih slugu, koji se zvao Malho, i odsiječe mu 
desno uho. Tada mu reče Isus: »Vrati svoj mač na njegovo 

mjesto, jer svaki, koji se laća mača, od mača i pogiba. Ili zar 
misliš, da ja ne bih mogao zamoliti svog Oca, da mi dade više 
od dvanaest četa anđela? Ali kako bi se onda ispunilo Pismo? 
Zar da ne pijem čašu, koju mi je dao Otac?« I dotaknuvši se 
slugina uha iscijeli ga. 

Tada reče Isus četi: »Izišli ste protiv mene s mačevima i 
toljagama kao na razbojnika, da me uhvatite. Svaki sam dan 
bio kod vas u hramu i učio, i niste me uhvatili; ali ovo je vaš 
čas i vlast tame.« Na to ga učenici ostaviše i pobjegoše, a za- 
povjednik s četom i židovski sluge uhvatiše Isusa, svežu ga i 
odvedu ga k svećeničkim glavarima. 

ludina izdaja bila je na j podlije licemjerje, jer je upotrijebio 
znak ljubavi i prijateljstva, da izda najljućim neprijateljima svoga naj- 
boljeg prijatelja i učitelja, samog Sina Božjega. Strast pohlepe za nov- 
cem tako je zaslijepila Judu, da nije više spoznavao rugobe odurnoga 
grijeha izdaje. 

Pred razbojničkom ruljom pokazao je Isus svoju svemogućnost, 
kad su popadali na zemlju, i da je htio, mogao im je uteći. Jednako 
je čudom iscjeljivanja slugina uha pokazao svoju svrhunaravnu čudesnu 
moć i dobrotu djelotvorne ljubavi prema neprijateljima, ali sve to 
nije koristilo za obraćenje ove pokvarene družbe, u kojoj je bio ne 
malen broj svjedoka njegovih čudesa, nauke i propovijedanja u hramu. 
Zato ih Isus prekorava, što su kao razbojnici noću navalili na njega* 
da ga uhvate. 

Kod apostola ispunilo se Isusovo proroštvo, da će se svi sa- 
blazniti o Isusu i ostaviti ga. Bili su dakle slabi i strašljivi; pa i sam 
Petar, koji je ispočetka pokazao nešto junaštva, trgnuvši mač na Isu- 
sovu obranu, poslije je s drugima pobjegao. 


SUDBENA ISTRAGA PROTIV ISUSA I OSUDA 

1. Pred velikim vijećem. Rulja je odvela svezana Isusa 
najprije pred Anu, koji doduše nije bio više veliki svećenik, 
ali je bio pored svoga nasljednika zeta K a j f e, aktivnoga 
velikog svećenika, član židovskog sudišta velikog vijeća ili si- 
nedrija, sastavljenog od 71 osobe. Velikosvećenička čast bila 
je u to doba okaljana bezakonjem, jer su Rimljani samovoljno 
mijenjali velike svećenike, prodavajući tu čast za mito. Kajfa 
je bio onaj, što je jednoć stavio prijedlog u velikom vijeću: 
»Bolje je, da jedan čovjek umre za narod, nego da sav narod 
propadne.« 

Ana je ispitivao Isusa o učenicima i njegovoj nauci. Isus 
mu je odgovorio: »Ja sam govorio javno svijetu; ja sam svagda 
učio u zbornici i u hramu, gdje se svi Židovi skupljaju, i ništa 
nisam govorio tajno. Sto pitaš mene? Pitaj one, koji su slu- 
šali, što sam im govorio. Evo, ovi znadu, što sam ja govorio!« 
Kad je On ovo rekao, jedan od sluga, koji su stajali ondje, udari 

Isusa po obrazu i reče: »Tako li odgovaraš velikome svećeni- 
ku?« Isus mu odgovori: »Ako sam rekao zlo, dokaži, da je zlo; 
ako li pravo, zašto me biješ?« 

Isusov je odgovor smeo Anu, jer je njime bilo rečeno, da istraga 
niie započela pravim putem. Ono, što Ana pita Isusa, trebalo je pitati 
svjedoke, pa bi se lako moglo utvrditi, što je Isus naučavao. Upit i 
surov postupak sluge s Isusom bio je znak podlog udvaranja Ani. Po 
pravu nije se smjelo tuženika zlostavljati, pogotovu ne sramotnim 
ćuškanjem, prije nego mu se krivnja dokaže. Ali ovdje se očito išlo 
unaprijed zatim, da Isus bude svakako osuđen. Jedan i drugi Isusov 
odgovor bio je dostojanstven i obazriv. 

Ana je poslao Isusa svezana velikom svećeniku Kajfi, kod 
koga se sabralo veliko vijeće, nazvano sinedrij, koje se sasto- 
jalo od 71 člana i presuđivalo kod Židova krivice protiv Moj- 
sijeva zakona. Veliki svećenik i čitavo vijeće tražili su svjedo- 
čanstvo protiv Isusa, da ga osude na smrt, ali ga nisu našli, 
jer su mnogi svjedoci lažno svjedočili, a svjedočanstva se nisu 
slagala. Napokon su došli dvojica svjedoka. Jedan je od njih 
izjavio: »Ovaj je rekao: Mogu razvaliti hram Božji i za tri ga 
dana opet sagraditi.« Drugi je izjavio: »Mi smo čuli ovoga, gdje 
govori: Ja ću razoriti ovaj hram, koji je načinjen rukama, i sa- 
gradit ću za tri dana drugi, koji nije rukama učinjen.«, Tako 
se ni ova dva svjedočanstva nisu slagala. Veliki svećenik upita 
Isusa: »Zar ništa ne odgovaraš na ono, što ovi protiv tebe svje- 
doče?« A Isus je šutio. 

Oba svjedočanstva bila su iskrivljena, jer Isusove riječi glasile 
su ovako: »Razorite ovaj hram, i ja ću ga podignuti za tri dana!« 

- a on je to govorio za hram svoga tijela, kad će ga ubiti, i treći 
će dan uskrsnuti od mrtvih. Veliko vijeće htjelo je pomoću ovih svje- 
dočanstava Isusra okriviti, da je pohulio na sveto mjesto hrama Bo- 
žjega, i da ga radi toga mogu osuditi na smrt. Budući da su se svje- 
dočanstva sama pobijala, nije na njih Isusu trebalo odgovarati. 

Kad nije uspjelo na temelju saslušanih svjedočanstava 
utvrditi Isusovu krivnju, veliki se svećenik utekao posljednjoj 
mogućnosti, da od samoga optuženog dobije iskaz, radi kojeg 
će biti osuđen. On ustane i upita Isusa: »Zaklinjem te živim 
Bogom, da nam kažeš, jesi li ti Krist, Sin Boga blagosloveno- 
ga ? « Isus mu odgovori: »Ti si rekao (= Jest, ja to jesam)! I 
zaista vam kažem: doskora ćete vidjeti Sina Čovječjega, gdje 
sjedi s desne strane sile Božje i dolazi na oblacima nebeskim.« 

Na svečani upit Kajfin, Isus nije mogao šutjeti, jer bi to značilo 
zatajiti istinu temeljne njegove nauke, da je Sin Božji; i premda je 
znao, da će radi te svoje izjave biti osuđen na smrt, što je tobože 
pohulio na Božje ime, ipak je Kajfi dao potvrdnu izjavu: »Ti si rekao« 

— što po našem načinu govora znači: »Ono, što ti pitaš, istina je, t.j. 
ja jesam Sin Božji.« Za potvrdu svojih riječi Isus nadovezuje, da će 
to dokazati njegovo slavno uzašašće na nebo i njegov dolazak na ne- 
beskim oblacima na sudnji dan. 

Tada razdere veliki svećenik pred vijećem svoje haljine 
govoreći: »Što nam trebaju više svjedoci? Evo, sad ste čuli 
hulu na Boga! Što vam se čini?« A oni svi odgovore: »Zaslužio 
je smrt.« 

Deranjem haljina velikog svećenika bila je namjerice hinjeno 
uveličana sablazan. Po Moj si je vu zakonu veliki svećenik nije se smio 
nikada tako daleko zaboraviti u gnjevu, da deranjem haljine dade 
oduška svojoj srdžbi. Ali ovdje je Kajfa htio pokazati, da je to takav 
slučaj, kad i sam veliki svećenik smije dati oduška svome gnjevu radi 
javne sablazni. Za takvu krivnju bila* je po Mojsijevu zakonu predvi- 
đena smrtna kazna. Kajfa je svojim upitom od prisutnih odmah do- 
bio i željenu presudu. Ovo prvo preslušavanje Jsusovo i osuda zbivalo 
se nekako poslije ponoći do 3 sata ujutro. 

2. Pogrđivanje i zlostavljanje Isusa. Poslije osude počeli 
su prisutni Isusu pljuvali u lice i ćuškati ga. Pokrivši mu lice 
udarali su ga po glavi i rugali se: »Proreci nam, Kriste, tko te 
je udario?« I mnoge su pogrde govorili proti njemu. Isus je 
bio predan na čuvanje rulji surovih slugu i vojnika, da ga ču- 
vaju dd žare, kad se ponovila istraga i osuda. Za to su ga vri- 
jeme sramotno pogrdi vali i zlostavljali. 

3. Druga osuda velikog vijeća. Premda je prva istraga i 
smrtna osuda protiv Isusa bila provedena već tijekom noći, 
ipak je veliko vijeće smatralo potrebnim, da se sudbena istraga 
ponovi i smrtna osuda izreče po danu, jer ona, što je bila izre- 
čena noću, nije se po zakonu smatrala pravomoćnom. Osim to- 
ga nije se smjela istoga dana izreći smrtna osuda, kad je bila 
provedena sudbena istraga. Tako su mislili, da će biti i izvana 
zadovoljeno zakonu. 

Čim je dakle svanula zora, sastalo se opet veliko vijeće. 
Ono dade dovesti Isusa preda se i upita ga: »Ako si ti Krist, 
kaži nam!« On im reče: »Ako vam kažem, ne ćete mi vjero- 
vati; a ako vas zapitam, ne ćete mi odgovoriti niti me pustiti. 
Ali odsada će Sin čovječji sjedjeti s desne strane sile Božje.« 
Tada svi rekoše: »Ti si dakle Sin Božji?« On im odgovori: »Vi 
kažete, ja jesam!« A oni rekoše: »Što još trebamo svjedočan- 
stava? Ta sami smo čuli iz njegovih usta?« Tada ustane sve 
mnoštvo, da odvedu Isusa svezana od Kajfe k rimskom na- 
mjesniku Ponciju Pilatu, koji je trebao potvrditi njihovu smrt- 
nu osudu, jer se bez toga smrtna osuda nije mogla izvršiti. 

4. Petrovo zatajivanje i Judino očajanje. Dok su noću 
Isusa svezana vodili u kuću Ane i Kajfe, Petar i Ivan išli su 
izdaleka za četom, i došli su do Kajfine kuće, gdje su uveli 
Isusa. Budući da je Ivan bio poznat u onoj kući, pustili su ga 
da uđe u dvorište, a na njegov nagovor pusti vratarica i Petra, 
da uđe u dvorište. U dvorištu su sluge naložile vatru, pa je i 

Petar pristupio k njima, da se grije i ujedno čuje, što će se 
dogoditi s Isusom. Tada pristupi k njemu služavka vratarica i 
reče mu: »Jesi li i ti bio s Isusom Nazarencem?« Ali on se 
odreče pred svima rekavši: »Ženo, ja ga ne poznajem.« I za- 
pjeva pijetao prvi puta. A kad je Petar pošao k vratima, ugle- 
da ga druga sluškinja i reče onima, koji su bili ondje: »I ovaj 
je bio s Isusom Nazarencem!« I opet se Petar odreče pod za- 
kletvom, da ne pozna toga čovjeka. Malo zatim pristupili su k 
Petru oni, koji su tamo stajali i rekli su mu: »Doista, i ovaj je 
bio s njim, jer ga i govor izdaje, da je Galilejac.« Tada se Pe- 
tar počne preklinjati i zaklinjati, da ne pozna toga čovjeka. I 
odmah ponovo zapjeva pijetao. U to je Isus, vođen stražarima, 
; zlazio iz sudnice, i obazreo se na Petra. A Petar se sjetio, što 
mu je Isus bio rekao: »Prije nego pijetao dvaput zapjeva, tri- 
put ćeš me zatajiti.« I Petar izađe i počne gorko plakati. 

Petrova radoznalost u ovim okolnostima, kad je inače bio pun 
plaši jivosti, niie bila na miestu; pogotovu kad je već primijetio, da 
ie zapao u grešnu prigodu, trebalo je odmah ukloniti se, da ne pod- 
legne svojoi plaši jivosti. On, koji se junačio, da je pripravan poći i 
u smrt za Isusa, bojeći se, da radi veze s Isusom ne bude izvrgnut 
životnoj pogibiji, pred sluškinjama i slugama nema odvažnosti, da 
se prizna Isusovim učenikom. Petrovo trostruko zatajivanje Isusa bilo 
je težak i sramotan grijeh. Ipak Petar nije kraj toga sasvim izgubio 
vjere, te se na Isusov milosrdni pogled u duši skrušeno pokajao, i tom 
pokajanju dao također izvana oduška gorkim plačem, te mu je Isus 
oprostio taj teški grijeh. 

Sasvim drukčije bilo je s izdajnikom Judom Iškariotom. 
Kad je on vidio, da su Isusa osudili, raskajao se i donio je na- 
trag svećeničkim glavarima i starješinama trideset srebrnika te 
rekao: »Sagriješio sam. što sam izdao pravednu krv«. A oni re- 
koše: »Sto se to nas tiče? Ti vidi (= o tom se ti brini)!« I Juda 
baci srebrnike nasred hrama, te izađe napolje i objesi se. A 
svećenički glavari pokupivši srebrnike rekoše: »Ne valja ih met- 
nuti među hramsko blago, jer je krvarina.« Nego se dogovoriše 
i kupiše za njih lončarevu njivu za groblje strancima. Radi to- 
ga prozva se ona njiva Hakelđama (= krvna njiva). Tada se 
ispunilo Jeremijino i Zaharijino proroštvo: »I uzeše trideset 
srebrnika, cijenu procijenjenoga, koga procijeniše sinovi Izra- 
elovi, i dadoše ih za njivu lončarevu, kako mi je naložio Go- 
spod.« 

Judino pokajanje nije bilo dovoljno, jer je bilo samo naravno, 
a budući da je on izgubio vjeru u Kristovo božanstvo, njegovo ga 
pokajanje dovelo do očaja, te je samoubojstvom sramotno svršio svoj 
zemaljski život i dušu svoju zauvijek upropastio. Zato za Judu izri- 
jekom kaže Sv. Pismo, da je on sin propasti. Judin nesretni svršetak 
ozbiljna je opomena, kako ni samo na jt jesni je drugovanje s Isusom 
kroz tri i po godine niie bilo dovoljno, da ga sačuva od duhovne pro- 
pasti, do koje ga je dovelo popuštanje strasti neobuzdane pohlepe 
za novcem. 

PREGLED PUTA ISUSOVE MUKE I SMRTI 




5. Židovi optužuju Isusa pred Pilatom. Rano ujutro (na 
Veliki Petak), odmah nakon druge tj. jutarnje osude pred ži- 
dovskim velikim vijećem, doveli su Isusa svezana do rimskog 
upravitelja Poncija Pilata, ali nisu ušli u sudnicu, da se tobože 
ne bi onečistili, te ne bi mogli jesti pashu, nego su dali Pilata 
pozvati napolje. Videći Pilat, da mu dovode svezana optuže- 
nika, upita: »Kakvu tužbu iznosite protiv ovoga čovjeka?« Oni 
odgovoriše: »Kad on ne bi bio zločinac, ne bismo ga predali te- 
bi!« Pilat im reče: »Uzmite ga vi i sudite mu po svojem za- 
konu!« A Židovi mu odgovore: »Mi ne smijemo nikoga pogu- 
biti.« I počeli su optuživati Isusa govoreći: »Ovoga smo našli, 
gdje buni naš narod i zabranjuje davati porez caru, te govori, 
da je on Krist, kralj.« 

Postupak Židova u traženju smrtne osude od Pilata bio je pakosno 
proračunat. Radi hule na Boga trebalo bi krivac po Mojsijevu zakonu 
bili kažnjen smrću kamenovanjem; kao što su n. pr. kasnije kame- 
novali sv. Stjepana. Ali Židovima je bilo stalo, da Isusa kazne što 
groznijom i sramotnijom smrću, a to su htjeli postići optužbom kod 
rimske vlasti, da je Isus politički zločinac: jer buni narod, zabranjuje 
plaćanje poreza, govori o sebi, da je kralj. Te su krivnje povlačile za 
sobom kaznu smrti na križu. Kod velikog vijeća podvalili su Isusu 
krivnju hulenja na Boga, a kod Pilata političke krivice, za koje su 
držali, da je rimska vlast najosjetljivija, a u jednom i drugom slu- 
čaju optužbe su bile lažne i zlonamjerno iskrivljene. 

Isus nije ništa odgovarao na židovske tužbe. Tada Pilat 
uđe u sudnicu i dade dovesti pred sebe Isusa, te ga upita: »Jesi 
li' ti židovski kralj?« Isus mu odvrati: »Govoriš li ti to sam od 
sebe, ili su ti drugi kazali za mene?« Ođgdvori Pilat: »Zar sam 
ja Židov? Tvoj narod i svećenički glavari predali su te meni; 
što si učinio?« 

Isusov upit Pilatu imao je svrhu, da se Pilat izjasni, u kakvom 
smislu shvaća optužbu, da je fsus kralj. Iz Pilatova odgovora vidi se, 
da njega ne zanimaju židovske raspre o vjerskim pitanjima, nego samo 
to, da li se optužba doista osniva na kakvoj političkoj krivnji državne 
veleizdaje. 

Isus odgovori Pilatu: »Moje kraljevstvo nije od ovoga 
svijeta. Kad bi moje kraljevstvo bilo od ovoga svijeta, onda bi 
se moje sluge borile, da ne budem predan Židovima, ali kra- 
ljevstvo moje nije odavle.« Reče mu Pilat: »Dakle si ti kralj?« 
Isus mu odgovori: »Ja jesam kralj. Ja sam se zato rodio, da 
svjedočim istinu. Svaki, koji je od istine, sluša moj glas.« Pi- 
lat na to upita: »Što je istina?.« — i ne čekajući odgovora, iziđe 
iz sudnice pred narod. 

Isusov odgovor Pilatu objašnjava, da se ne radi o pojmu kralja 
u političkom značenju, nego o pojmu kralja u pogledu idealnih du- 
hovnih dobara, a jedno osobito od takvih dobara jest istina. To kra- 
ljevstvo nadilazi međe svih svjetovnih kralj evstava, a podanik toga 
kraljevstva može postati svatko, tko ljubi istinu, čim je Pilat čuo ta- 
kav odgovor, razumio je, da to ne spada u djelokrug njegove političke 

vlasti, ali budući da u pogledu idealnih životnih nazora nije imao 
sigurne spoznaje, da li je moguće spoznati pravu istinu, htio je pi- 
tanjem »Što je istina« izraziti sumnju, da se o tom uopće ne može 
ništa izvjesno spoznati, pa nije na to ni čekao daljeg odgovora. 

6. Isus pred Herodom. Izišavši Pilat iz sudnice pred Ži- 
dove, reče: »Ja ne nalazim nikakve krivnje na tom čovjeku.« 
Ali svećenički glavari i starješine navaljivali su sve više tuž- 
bama, da buni narod svojim naučavanjem po svoj Judeji, po- 
čevši od Galileje ovamo. 

Na sve tužbe nije Isus ništa odgovarao, tako da se Pilat 
divio. Kad je Pilat čuo, da je Isus iz Galileje, koja je pripadala 
pod vlast kralja Heroda, poslao je Isusa k Herodu, koji se 
onih dana nalazio u Jerusalemu, neka mu on sudi. Tako se 
Pilat htio otresti ove neugodne parnice. 

Kralj Herod, nazvan Antipa, bio je sin onog Heroda, koji je 
dao pogubiti betlehemsku djecu. Sin nije bio bolji od oca. Bio je 
čoviek odan častohleplju i razvratu, okrutan te pun himbe i luka- 
vosti. On je dao pogubiti Ivana Krstitelja, a čuo je već štošta o Isusu 
i iz radoznalosti želio je da Ga vidi. 

Kad je Herod ugledao Isusa, obradovao se nadajući se, 
da će vidjeti od njega kakvo čudo. On je počeo Isusa ispitivati 
i o Njegovoj nauci, ali Isus mu nije ništa odgovarao. A sve- 
ćenički glavari i pismoznanci postojano su optuživali Isusa. 
Tada Herod sa svojim vojnicima prezre Isusa i naruga mu se 
tako, da Ga je kao luđaka dao obući u bijelu haljinu, i poslao 
Ga natrag Pilatu. I u taj su se dan sprijateljili Herod i Pilat, 
jer su prije, bili neprijatelji jedan drugome. 

Isusovo vladanje pred Herodom značilo je, da Herod nije bio 
dostojan kakve ozbiljne riječi Isusove, niti se dolikovalo, da Isus učini 
kakvo čudo, da zadovolji pukoj Herodovoj radoznalosti, dok u njega 
nije bilo nikakva smisla za ozbiljno shvaćanje Isusovih vjerskih istina 
i ćudorednih pouka. Herod se Isusovom šutnjom osjetio poniženim, 
pa je za uzvrat Isusa izvrgao ruglu. 

7. Isus opet pred Pilatom, uspoređen s Barabom, bičevan, 
trujem okrunjen i osuđen na smrt. Kad su se svećenički gla- 
vari i narodni starješine povratili s Isusom od Heroda k Pi- 
latu, reče im ovaj; »Doveli ste mi ovoga čovjeka kao da buni 
narod, a eto, ja sam ga pred vama ispitao i nisam našao na 
njemu nijedne krivice, radi koje ga vi optužujete; a tako ni 
Herod, jer ga je poslao natrag k nama; prema tomu nije ništa 
zla učinio. Kaznit ću ga dakle i pustiti.« 

Pilat se ovom zgodom pokazao nedosljedan u zaključivanju. Prem- 
da priznaje, da na Isusu nema nikakve krivice, ipak popušta Židovima 
time, što je odlučio Isusa kazniti, a onda Ga tek pustiti. Ako je Isus 
bio bez ikakve krivice, nije Ga Pilat smio podvrći nikakvoj kazni. 

O Pashi bio je kod Židova običaj, da im rimski upravi- 
telj pusti na slobodu jednoga sužnja, koga oni hoće. Taj ih je 

običaj podsjećao na oslobođenje iz egipatskog ropstva u vri- 
jeme Mojsijevo. Pilat se sjetio sužnja Barabe, koji je dopao u 
tamnicu radi ubojstva prigodom neke pobune. Pilat je pomi- 
slio, da je sada zgodna prilika, da Isusa spasi tako, da pred- 
loži narodu na izbor, bili im pustio na slobodu Isusa, ili Ba- 
rabu. Nadao se, da će narod svakako prije izabrati Isusa, koji 
nije bio ništa kriv, negoli ubojicu Barabu, jer je znao, da su 
Isusa narodni starješine iz zavisti predali na sud. Zato Pilat 
upita narod: »Koga hoćete da vam pustim? Barabu, ili Isusa, 
koji se zove Krist?« 

Dok je Pilat sjedeći na sudačkoj stolici čekao na odgovor 
naroda, poruči mu njegova žena: »Nemoj se ti ništa miješati u 
stvar ovoga pravednika, jer sam danas u snu mnogo pretrpjela 
radi njega.« Ali svećenički su glavari i starješine nagovorili 
narod, neka zatraži Barabu, a Isusa da pogube. Kad je upra- 
vitelj upitao: »Koga od njih dvojice hoćete da vam pustim? — 
svjetina je povikala: »Barabu!« Tada upita Pilat: »A što da 
učinim s Isusom, koji se zove Krist?« Svi odgovore: »Neka se 
razapne!« Upravitelj ih upita: »A kakvo je zlo učinio? Ja ne 
nalazim na njemu ništa, radi čega bi zaslužio smrt.« Ali svje- 
tina je sve jače vikala: »Raspni ga!« Kad je Pilat vidio, da mu 
je uzaludno nastojanje, da izbavi Isusa, a graja biva sve veća, 
pusti im Barabu, a Isusa dade bičevati. 

Pilatov je postupak, kad je Isusa usporedio s Barabom, bio ne 
samo nepravedan, nego i znak njegova beznačajnog popuštanja prema 
Židovima, dok je za Isusa to bilo strašno poniženje, kad je On, koji 
je bio najsvetiji i bez ljage grijeha, bio uspoređen s razbojnikom 
Barabom. 

Tada su odveli vojnici Isusa u dvorište, privezali ga o 
kameni stup i tu ga izbičevali. 

Bičevanje bila je sramotna i veoma bolna kazna, određena za 
robove. Osuđenoga bi udarali remenjem, privezanim na dršcima, a 
na remenju bile su pričvršćene olovne kuglice i šiljati komadići ko- 
stiju, da udarci jače Zabole i da se zabodu u kožu i meso bičevanog. 
Kod prvih udaraca pojavila bi se na koži mreža modrica, a kod daljih 
udaraca koža bi postala ispresijecana, i stala bi se otkidati od mesa, 
dok se ne bi pojavile kosti, a krv bi u mlazevima oblila bičevanoga. 
Nerijetko bi takav nesretnik doskora podlegao kazni i umro od velikog 
gubitka krvi i strašnih boli. Ovim mukama Isus je zadovoljio pogla- 
vito za nebrojene ljudske grijehe nečistoće. 

Okrutni vojnici zaogrnuli su Isusa poslije bičevanja cr- 
venom haljinom, spleli mu trr\ov vijenac i stavili ga Isusu na 
glavu, a u ruke su mu dali štap od trstike, da mu se svim tim 
narugaju kao kralju. Na to su klicali pred njim i ismjehivali ga 
riječima: »Zdravo, kralju židovski!« Povrh toga su mu plju- 
vali u lice, tukli ga trstikom po glavi i ćuškali ga. 

Tada izađe Pilat opet napolje vodeći Isusa i reče im: »Evo 
ga izvodim k vama napolje, da vidite, da na njemu ne nala- 

»EVO ČOVJEKA!« 


zim krivice.« Isus je izašao, noseći trnov vijenac i crvenu ha- 
ljinu, a Pilat pokazavši ga narodu reče: »Evbi čovjeka (Ecce 
homo)!« Pokazujući na strašno izranjenu Isusovu pojavu na- 
dao se Pilat, da će barem sada uspjeti da pobudi u narodu su- 
ćut za Isusa; ali uzalud. Čim su ga glavari svećenički i njihove 
sluge opazili, stadoše vikati: »Raspni, raspni ga!« Pilat im reče: 
»Uzmite ga vi i raspnite ga, jer ja ne nalazim na njemu ni- 
kakve krivice!« Židovi mu odgovore: »Mi imamo zakon, i po 
našem zakonu treba da umre, jer se naziva Sinom Božjim.« 
Kad je Pilat čuo ovu riječ, poboja se još većma, te vrativši se 
u sudnicu upita Isusa: »Odakle si ti?« Isus mu ne dade odgo- 
vora. Tada mu Pilat kaže: »Zar meni ne odgovaraš? Ne znaš 
li, da imam vlast raspeti te ili pustiti te.« Isus odgovori: »Ne 
bi ti imao nada mnom nikakve vlasti, da ti nije dano odo- 
zgora. Zato ima veći grijeh onaj, koji me je predao tebi.« 

Od tada je Pilat nastojao da Isusa pusti, ali Židovi su 
vikali: »Ako ovoga pustiš, nisi prijate]j cara; jer svaki, koji 
se čini kraljem, protivi se caru.« Kad je Pilat čuo ove riječi, 
izveo je Isusa napolje, sjeo na sudačku stolicu, nazvanu lito- 
strotos •(= kamenom popločena) ili hebrejski Gabata (= po- 
višeno mjesto). A bilo je to pred podne na dan priprave Pashe 
(petak), i reče Židovima: »Evo vaš kralj!« Ali oni su vikali: 
»Uzmi, uzmi, raspni ga!« Pilat im reče: »Zar vašega kralja da 
raspnem?« Svećenički glavari odgovore: »Nemamo kralja, ne- 
go cara!« Kad vidje Pilat, da ništa ne pomaže, nego biva sve 

veća buna, opra ruke pred narodom i reče: »Ja nisam kriv u 
krvi ovoga pravednika; vi ćete odgovarati!« I odgovori sav na- 
rod: »Krv njegova na nas i na našu djecu!« I Pilat preda 
Isusa, da ga razapnu. 

Od strašne mržnje potpuno je otvrdnulo srce okrutnih Židova, 
da su bili upravo kao zaslijepljeni, te nisu uviđali svoga najkrvavijeg 
zločina. Njihova kletva: »Krv njegova na nas i na našu djecu!« obi- 
stinila se doskora na čitavom narodu, i to baš na djeci zločinaca, kad 
je Jerusalem s mnoštvom Židova g. 70. po Kr. pao u ruke Rimljani- 
ma. Pilat, premda nije bio toliko kriv, kao Židovi, ipak se pokazao 
slabićem i kukavicom, popuštajući nepravednim zahtjevima Židova iz 
straha, da radi njihova ocrnjivanja pred carem ne padne u nemilost 
j izgubi službu; ali ga je ipak ta kob zadesila. 

ISUSOV KRIŽNI PUT, SMRT I POGREB 

1. Križni put. Poslije Pilatove osude skinuli su vojnici s 
Isusa crvenu haljinu i obukli Ga u njegove haljine. Zatim su 
mu natovarili drvo križa, na kojem je trebao biti razapet, da 
ga sam ponese na mjesto razapinjanja. Tako je počeo Isusov 
križni put, koji počinje kod Pilatove sudnice, a svršava na 
Golgoti ili Kalvariji, odnosno polaganjem mrtva Isusova tijela 
u grob. S Isusom vodili su na mjesto raspinjanja još dvojicu 
razbojnika. 

Golgota ili Kalvarija (= »lubanja« radi uzvisine slične lubanji) 
nalazila se u to vrijeme izvan zidina grada Jerusalema. Po židovskom 
zakonu (IV. Mojs. 15. 35) nije se smjela smrtna osuda izvršiti u gradu, 
nego izvan njega. 

Kad su izašli izvan grada, budući da je Isus od bičevanja 
toliko oslabio, te je više puta pod teretom križa posrnuo i pao 
na zemlju, primorali su nekoga Simona iz Cirene (ime grada u 
sjevernoj Africi, gdje je bila židovska naseobina), da pomogne 
Isusu ponijeti križ na Kalvariju. 

Za Isusom išlo je mnogo naroda i žena, koje su plakale i 
naricale za njim. A Isus, obazrevši se na njih, reče: »Kćeri je- 
rusalemske! Ne plačite za mnom, nego za sobom i za svojom 
djecom, jer eto, idu dani, kad će se reći: Blago nerotkinjama i 
iftrobama, koje ne rodiše, i prsima, koje ne dojiše! Tada će 
početi govoriti gorama: Padnite na nas! i brežuljcima: Po- 
krijte nas! jer kad ovako rade sa zelenim drvetom, što će biti 
sa suhim?« 

Jedna od pobožnih žena (koju crkvena predaja poznaje pod ime- 
nom Veronika) pružila je Isusu na križnom putu rubac, kojim je on 
otro sebi lice nakvašeno krvlju i znojem, i vratio ga toj ženi s utisnutim 
likom svoga lica. To je za tu ženu postala dragocjena uspomena, koja 
se još danas čuva u Rimu (u crkvi sv. Petra). Na tom je putu Isus 
susreo i svoju majku BI. Dj. Mariju, duboko ožalošćenu radi nevino 
osuđenog svog božanskog Sina. 

Kad su Isusa doveli na Golgotu ili Kalvariju, dali su 
vojnici Isusu piti vina pomiješana sa žuči, da ga tako omame, 
pa da ne osjeća pri potpunoj svijesti boli razapinjanja. Isus je 
od toga samo okusio i nije htio piti, jer je htio kod potpune 
svijesti trpjeti sve boli prigodom razapinjanja na križ. Zatim 
su vojnici svukli s Isusa odijelo i razapeli Ga na križ. 

Prema iskonskoj predaji oblik Kristova križa bio. je ta- 
kav, da se iznad poprečnog drveta produživao krak uspravnog 
drveta, na koji je Pilat dao pribiti trojezični (hebrejski, grčki 
i latinski) natpis sa značenjem: »Isus Nazarenac, Kralj Židov- 
ski« (Jesus Nazarenus Rex Judaeorum). Taj je natpis označi- 
vao krivnju, radi koje je osuđen na smrt. Ovaj natpis nije bio 
po volji židovskim glavarima, jer je njima bio na sramotu. Zato 
su zatražili od Pilata, neka promijeni taj natpis govoreći: »Ne 
piši: Kralj židovski, nego da je rekao: da je kralj židovski.« Ali 
Pilat ga ipak nije htio promijeniti, nego je rekao: »Sto pisah, 
pisah.« 

Uz Isusa razapeli su i dvojicu razbojnika, jednoga s desne, 
a drugoga s lijeve strane. Tako se ispunilo ono, što je o Isusu 
bilo prorečeno po proroku Isaiji: »I ubrojen bi među zločince.« 

Isusove haljine razdijelili su među sobom vojnici, a za 
nešivenu haljinu bacili su kocku, pa su se i tom zgodom is- 
punile proročke riječi: »Razdijeliše sebi moje haljine, a za 
moju kabanicu baciše kocku (Ps 21, 19). Prema pobožnoj pre- 
daji ovaj je dio Kristove odjeće carica ^v. Helena poklonila 
stolnoj crkvi u Trieru, gdje se i danas čuva kao dragocjena 
relikvija. 

Strašne su morale biti Isusove boli na križu, osobito kad je 
križ bio uspravljen i aonji njegov kraj zasađen u zemlju. Rane od 
čavala na rukama i nogama raširile se radi težine tijela. K tomu se 
pridružile neizrecive duševne boli radi pogrda i sramoćenja, što ih je 
dobacivala okrutna svjetina. Isus je visio na križu otprilike tri sata, 
i to nekako od podne pa do tri sata poslije podne. Viseći na križu 
izrekao je Isus svojih sedam posljednjih rečenica, a vjerojatno je, 
da je izmolio i čitav psalam 21. koji se odnosi na njegovu muku i 
smrt. 

2. Sedam posljednjih rečenica Isusovih na križu. Dok su 
Isusa razapinjali na križ, te ga pogrđavali i rugali mu se, Isus 
se molio za svoje neprijatelje riječima: »Oče, oprosti im, 
jer ne znadu što čine!« Tako je najdivnije svojim 
primjerom potvrdio svoju nauku, kako treba ljubiti i svoje 
neprijatelje. 

Svjetina, koja je prolazila pokraj križa, i svećenički gla- 
vari rugali su se i podsmjehivali govoreći: »Ha, ti, koji razva- 
ljuješ hram Božji, i za tri dana opet sagrađuješ, pomozi sam 
sebi i siđi s križa! Drugima je pomagao, a sebi ne može pomoći! 

Ako je Sin Božji, neka siđe s križa, pa ćemo mu vjerovati. On 
se uzda u Boga; neka ga sada izbavi, ako mu je po volji!« Pa 
i razbojnik, razapet s lijeve strane, rugao se Isusu govoreći: 
»Ako si Krist, pomozi sebi i nama!« Ali drugi razbojnik, raza- 
pet s desne strane, videći kako Isus strpljivo trpi, bude ganut 
u srcu i raskaja se, pa prekori svoga druga riječima: »Zar se ni 
ti ne bojiš Boga, kad i sam trpiš jednaku kaznu? I mi pra- 
vedno, jer primamo, što smo po svojim djelima zaslužili; ali 
ovaj nije nikakva zla učinio.« Tada se ovaj okrene k Isusu i 
reče mu: »Gospode, sjeti se mene, kada uđeš u svoje kraljev- 
stvo!« Isus mu odgovori: »Zaista ti kažem: još da- 
nas ćeš biti sa mnom u raju!« 

Okorjela židovska svjetina i njezini glavari imali su kroz tri 
godine Isusova javnog djelovanja nebrojeno puta prigode, da po Isu- 
sovim čudesima i njegovoj uzvišenoj nauci upoznaju, da je on Sin 
Božji, ali jer su grijesima proti Duhu Svetome ustrajali u svojoj tvr- 
dovratosti, nisu se ni za vrijeme Isusove muke na križu promijenili. 
Naprotiv, razbojniku bilo je dosta da promatra Isusovo velikodušno 
trpljenje, pa da upozna njegovo božansko poslanje, i zato on prima 
milost obraćenja i savršenog pokajanja u času prije svoje smrti. Nje- 
govo priznanje u tako teškim prilikama, gdje odasvud Isusa samo 
ruže i vrijeđaju, Isus obilato nagrađuje oproštenjem i obećanjem 
rajskog veselja. Putovi su Božjeg milosrđa i pravde nedokučivi. 

S Isusom na križu sučuvstvovala je u gorkoj žalosti nje- 
gova presveta Majka Marija, koja je stajala pokraj križa za- 
jedno s drugim pobožnim ženama, među kojima se nalazila i 
Marija Magdalena, a bio je tu prisutan i Isusov ljubljeni uče- 
nik Ivan. Videći svoju Majku reče Isus: »Ženo, evo ti 
sina!« — a Ivanu reče: »Evo ti matere!« Od toga časa 
uzeo je Ivan k sebi Isusovu Majku. 

Izručenjem svoje Majke učeniku Ivanu pokazao je Isus u po- 
sljednjem času života predivan primjer vršenja četvrte Božje zapo- 
vijedi o štovanju roditelja i brizi za njih. Sv. Ivan apostol bio je od- 
likovan osobitim povjerenjem, da kao djevičanski učenik preuzme 
brigu za Isusovu djevičansku Majku. A kršćanska učiteljska predaja 
u tim značajnim riječima otkriva utješnu istinu: Isus je u sv. Ivanu 
predao brizi i ljubavi svoje Majke sve svoje učenike, sve kršćane, da 
nas ljubi, da se za nas brine kao prije za Isusa. 

Od šeste ure (tj. oko podne) nastala je tama po svoj ze- 
mlji do devete (tj. do 3 sata popodne), i tada povika Isus ja- 
kim glasom: »Eli, Eli, lama š e b a k t a n i« (= »Bože 
moj,- Bože moj, zašto si me ostavio?«). 

Ovim riječima počinje 21. Psalam, koji se odnosi na Spa- 
siteljevo trpljenje. Vjerojatno, da je Isus na križu molio čitav 
ovaj Psalam na aramejskom jeziku, koji je tada bio židovski 
narodni jezik. Tim je riječima Isus dao oduška svojim neiz- 
recivim bolima, što ih je trpio na križu, zlostavljan, obružen i 
osramoćen od ljudi, a ukoliko je Bog Otac dopustio, da tako 

strašno trpi, izgledalo je, kao da Ga je u ovim časovima i sam 
nebeski Otac ostavio bez ikakve utjehe. Ipak te riječi nisu zna- 
čile očajanje, nego pouzdanje u Boga. Međutim neki od Zi- 
dova, bit će po svoj prilici od starješina, ili su krivo razumjeli, 
ili su hotimice iskrivili te riječi, pa su se počeli rugati: »Gle, 
ovaj zove Iliju!« Proroka Iliju Židovi su smatrali velikim na- 
rodnim pomoćnikom, a osim toga bilo je rašireno vjerovanje, 
da će se Ilija pojaviti u vrijeme Mesijina dolaska. Oni doduše 
nisu Isusa priznavali Mesijom, ali su se sada rugali, kao da 
Isus tobože pod dojmom svoje zablude očekuje Iliju da mu 
pomogne. 

Odmah potom, budući da je Isus na križu trpio poradi 
velikoga gubitka krvi i opće slabosti, osjetivši strašnu žeđu, 
zavapio je: »Žedan sam.!«. Na to umoči neki vojnik spu- 
žvu u ocat, (koji su imali u pripravi, da njime napajaju osu- 
đenike, da se ne onesvijeste od bali), natakne je na trstiku i 
pruži je k Isusovim ustima. Ali neki od Židova rekoše u taj 
čas: »Stani, da vidimo, hoće li doći Ilija, da ga skine!« I te su 
riječi imale podrugljivo značenje. 

Isus je okusio od octa, pružena mu u nakvašenoj spužvi 
na trstici, pa se i u tom ispunilo proroštvo Psalma (68, 22), 
da. će u žeđi biti napojen octom. Time je Isus zadovoljio za 
ljudske grijehe neumjeren osti u pilu. 

Kad je Isus okusio ocat, reče: »Svršeno je!« Ove 
riječi znače, da je u onaj čas bilo dovršeno najznamenitije djelo 
u pogledu ljudskog spasenja. To je djelo otkupljenja čovje- 
čanstva od grešnog ropstva đavolu, djelo zadovoljštine nebe- 
skom Ocu, radi neizmjerne uvrede, nanesene mu ljudskim gri- 
jesima, djelo pomirenja čovječanstva s Bogom i otvaranja raj- 
skih vrata svim onima, koji će se htjeti okoristiti neiscrpljivim 
blagom Isusovih zasluga, stečenih po muci i smrti na križu. 
Tim je djelom Isus potpuno izvršio zadaću, koju mu je odre- 
dio nebeski Otac. 

Kao što su prve riječi Isusove na križu bile upravljene 
nebeskom Ocu, tako i posljednje, što ih je izustio prije nego 
je na križu izdahnuo svoju dušu, kad je jakim glasojm povi- 
kao: »Oče, u ruke Tvoje predajem duh svoj!« 
Potom je naklonio glavu i umro. Bilo je to oko 3 sata poslije 
podne, kad se obično vršilo klanje žrtve, koja se prinosila sva- 
kog večera prije zalaza sunca na žrtveniku za žrtve paljenice 
pred jerusalemskim hramom. 

Ovim posljednjim riječima poučio je Isus ljude, kako treba da 
na času smrti izručuju svoju dušu Bogu, od koga su je primili, da 
joj bude milosrdan. To je najdragocjenije blago, što ga je čovjek pri- 

mio od Boga, i to blago treba da spasi. Ako čovjek spasi dušu, po- 
stigao je svrhu svoga života; ako li je upropasti, sve je zauvijek iz- 
gubio i promašio je svrhu svog života. Što koristi čovjeku, ako sav 
•svijet dobije, a dušu svoju upropasti? 

3. Čudesa prigodom Isusove smrti v Dok je Isus visio na 
križu u najstrašnijim mukama i bio preziran i ponižen kao 
najodbačeniji stvor, bilo je pred ljudima sakriveno njegovo bo- 
žansko dostojanstvo. Ali čim je bilo svršeno djelo otkupljenja, 
Bog Otac je čudesnim pojavama na nijemoj prirodi posvje- 
dočio, da je Onaj, koji je taj čas umro, pravi Sin Božji. 

Već oko šestoga sata (tj. od podneva), pa do devetoga (tj. 
do tri sata popodne), dok je Isus visio na križu, zavladala je 
tama po svoj zemlji radi čudesne pomrčine 
sunca. Isključeno je, da bi to bila naravna pomrčina, jer u 
vrijeme punog mjeseca uopće ne može nastati naravna pomr- 
čina sunca, a inače može trajati najviše sedam minuta. Pomr- 
čina je dakle bila pravo čudo. Sunce kao da je zastrlo svoje 
lice, da ne gleda strašan prizor poniženja i smrti Onoga, koji 
je stvorio svemir. Kad se Isus rodio, Bog je to objavio ču- 
desnim svijetlom, koje je pretvorilo noć u dan, a kad je Isus 
umirao, pretvorio se dan u noć. 

Onaj čas, kad je Isus umro, zaredala su još druga ču- 
desa na nijemoj prirodi. Ponajprije pojavio se žestok po- 
tres. Prvi je učinak toga potresa bio taj, da se zavjesa 
u hramu, koja je dijelila svetinju od svetinje nad sveti- 
njama, razderala na dvoje. 'Tim je čudesnim znakom 
Bog htio pokazati, da od časa Kristove smrti prestaje važiti 
Stari Zavjet sa svojim bogoslužjem. Ujedno je to bio znak, da 
se odsada otvaraju nebeska vrata za duše pravedničke. 

Od potresa pucale su pećine u Jerusalemu, otvorili su se 
grobovi, a što je najčudnovatije, mnoga su tjelesa svetih ljudi 
uskrsnula, te su došli u grad i pokazali se mnogima. 

Pobožna predaja upućuje na jednu pukotinu stijene na Kalva- 
riji, nastalu između Kristova križa i križa lijevog razbojnika. Puko- 
tina je dugačka 1,70 m, široka 25 cm, a u dubinu siže oko 6 metara. 
Ta je pukotina nastala čudesnim načinom, jer ne teče u smjeru ka- 
menih žila u stijeni, nego poprijeko. Ovim se čudom ispunilo ono, 
što je Isus prorekao Židovima, kad su predbacivali Isusu, zašto dopu- 
šta, da mu djeca kliču »Hosana!« — a on im je odvratio: »Ako oni 
budu šutjeli, kamenje će vikati« (Luk. 19, 40). Doista, prigodom ču- 
desnog potresa kamenje je na svoj način progovorilo i posvjedočilo, 
da je Krist Sin Božji. 

Čudesne pojave, koje su se zbivale na nijemoj prirodi, 
djelovale su i na mnoge od prisutnih neznabožaca, da 
su se obratili. Tako stotnik s nekoliko vojnika, što su dr- 
žali stražu, gledajući, što se zbiva, prepali su se, i rekli su: 
»Zaista, ovaj čovjek bio je Sin Božji!« I mnogi, koji su te 

stvari gledali, počeli su se udarati u prsa u znak pokajanja i 
obratili su se. 

4. Srce Isusovo kopljem probodeno. Budući da tjelesa ra- 
zapetih nisu smjela preko noći ostati na križu, a pogotovo ne 
na subotu velikog blagdana Pashe, zamolili su Židovi Pilata, 
neka bi dao prebiti kosti razapetima, da se tako ubrza njihova 
smrt, pa da im onda lješine mogu skinuti. Rimski vojnici pre- 
bili su kosti obojici razbojnika, jer , su još bili živi. Kad su do- 
šli k Isusu, vidjeli su, da je umro, pa zato njemu nisu prebili 
kosti. Ali za svaku sigurnost, da ne bi ostao na životu, jedan 
je vojnik uzeo koplje te je Isusu s desne strane probo bok tako, 
da je šiljak koplja probo također Isusovo srce, i odmah je po- 
tekla van krv i voda. Tomu je bio svjedokom i sv. Ivan Apo- 
stol i Evanđelista. Kod svega toga opet se na Kristu ispunilo 
proroštvo: »Nemojte mu prelomiti kosti!« (II. Mojs. 12, 46), a 
na drugom mjestu: »Vidjet će, koga su proboli« (Iv. 19, 37). 

Probadan j em Isusova boka i srca nedvojbeno je utvrđena smrt 
Isusova na križu. Isusovi neprijatelji ne bi inače nikako dopustili, da 
se njegovo tijelo skine s križa. 

Krv i voda, što potekoše iz probodena Isusova boka i srca, sim- 
bolički su znakovi svetih sakramenata katoličke Crkve, i to Presvetog 
Oltarskog Sakramenta i sv. krsta. Osim toga, kao što je Bog iz Ada- 
mova rebra stvorio prvu ženu Evu kao pramajku ljudi, tako je otva- 
ranjem rebra drugoga Adama stvorena duhovno rođena sveta Crkva, 
Kristova novozavjetna zaručnica, u kojoj se po milosti preporađaju 
ljudi na spasonosni život. Presveto Srce Isusovo, koje je kao žarište 
neizrecive ljubavi toliko pretrpjelo za spas ljudi, s pravom je predmet 



SRCE ISUSOVO KOPLJEM PROBODENO 


215 


osobitog štovanja, i zato je katolička Crkva naredila u čast Presve- 
tom Srcu Isusovu posebni blagdan na prvi petak poslije tijelovske 
osmine. 

5. Pogreb Isusova tijela. Da ne bude tijelo Isusovo obeš- 
čašćeno ukopom sa zločinačkim tjelesima, Bog je dao, da su se 
za ukop Isusova tijela pobrinuli dvojica uglednih ljudi, a to 
je bio Josip iz Arimateje, čovjek pravedan, koji je ujedno bio 
Isusov učenik, i Nikodem, onaj, što je noću dolazio k Isusu 
na pouku, i protivio se zaključku židovskog velikog vijeća, da 
Isusa osude na smrt. Josip iz Arimateje zamolio je od Pilata 
dopuštenje, da smije skinuti Isusovo tijelo s križa i ukopati ga. 
Pilat mu je to dopustio. Za grob Isusov ustupio je Josip novo 
uređenu obiteljsku grobnicu u svom vrtu, u koju još nitko 
nije bio ukopan. Budući da se već približavalo veće subotnjega 
blagdana Pashe, trebalo se s ukopom požuriti, da se svrši prije 
nego počne blagdan, koji se računao već od zalaza sunca. Kako 
nije bilo dovoljno vremena, da se obavi običajno pomazivanje 
mrtvog tijela mirisima, Nikodem je donio znatnu količinu mi- 
risavih pomasti (oko 100 litara; 1 litra je grčka mjera za te- 
žinu od 326 grama; prema tomu 100 litara znači oko 32,6 ki- 
lograma) i izlio na Isusovo mrtvo tijelo, koje su omotali u naj- 
finije bijelo platno. Tako je Isus imao častan ukop. S mrtvim 
tijelom Isusovim rastala se njegova presveta Majka BI. Dj. 
Marija, primivši ga mrtva na svoje krilo. Ovaj prizor često pre- 
dočuju kršćanski slikarski i kiparski umjetnici pod imenom 
»Pieta« ili »Majka boli«. Kod ukopa bile su prisutne i pobožne 
žene, koje su došle za Isusom iz Galileje, te su vidjele, gdje je 
Isus bio ukopan. 

6. Straža na grobu. Isusov grob bio je usječena udubina 
u pećini. Otvor u grobnicu zatvorili su golemim kamenom. Su- 
tradan, tj. u subotu, rano ujutro, došli su k Pilatu svećenički 
glavari i farizeji i rekli su mu: »Gospodaru, sjetili smo se, da 
je onaj zavodnik rekao još za života: Poslije tri dana uskrsnut 
ću. Zato zapovjedi, da se grob straži do trećeg dana, da ne dođu 
možda njegovi učenici i da ga ne ukradu i ne kažu narodu: 
Uskrsnuo je od mrtvih. I bit će posljednja prijevara gora od 
prve«. Pilat im reče: »Imate stražu, idite i stražite, kako zna- 
te!« A oni odoše i utvrdiše grob zapečativši kamen i posta- 
više stražu. 

Ovim su se mjerama opreza sami svećenički glavari i nehotice 
pobrinuli za nove svjedoke Isusova uskrsnuća. Međutim je sasvim ne- 
razložna bila njihova bojazan, da bi Isusovo tijelo mogli ukrasti Isu- 
sovi učenici, jer su oni bili prestrašeni i nisu se usudili doći ni blizu 
Isusova groba. 

Na mjestu Isusova groba bila je za cara Konstantina (g. 335.) 
sagrađena crkva sv. groba, koja bi za perzijskoga kralja Kozroe II. 
razorena (g. 614.). Nakon toga bila je ova crkva u više navrata ob- 

novljena i opet razorena, osobito u vrijeme križarskih ratova G 1555 
obnovio ju je iz temelja franjevac Bonifacije Ragužanin (Dubrovča- 
nin), ali g. 1808. postradala je od velikog požara. G. 1810. sagradio 
je troškom ruskog carskog dvora graditelj Kalfa Komnen nanovo ovu 
crkvu, ali od toga vremena postali su njezini suvlasnici pripadnici 
istočnoobrednih odijeljenih crkava, koji u sporazumu s katolicima ima- 
du svaki određeno vrijeme za vršenje svog bogoslužja. 

Blizu mjesta Isusova groba našla je sv. Helena, mati Konstan- 
tina Velikoga, g. 326. na 3. svibnja Isusov Križ, koji se isprva čuvao 
u crkvi Isusova groba. Kad je Jerusalem g. 614. bio osvojen od Per- 
zijanaca, odnijeli su oni sa sobom i relikviju sv. Križa. Car Heraklije 
pobijedio je g. 628. Perzijance i povratio je relikviju sv. Križa u Jeru- 
salem u crkvu sv. groba. Uspomena na ova dva događaja slavi se na 
blagdan Našašća sv. Križa (3. svibnja) i Uzvišen ja sv. Križa (14. rujna). 

Pobožnost »Križnog puta«. Na uspomenu, kako su 
apostoli s BI. Dj. Marijom osobito poštivali mjesta, natopljena Isu- 
sovom krvlju, tj. put od Pilatove kuće do Golgote, kuda je Isus nosio 
svoj križ, te na njem bio razapet i umro, nastala je već od prvih 
kršćanskih vremena pobožnost »Križnoga puta«, koja je tijekom vre- 
mena poprimila stalan oblik od 14 stajališta: 1. Isusa osuđuju na 
smrt; 2. Isus prima na se križ; 3. Isus pada prvi put pod križem; 
4. Isus susreta svoju svetu Majku; 5. Simon iz Cirene pomaže Isusu 
nositi križ; 6. Veronika pruža Isusu rubac; 7. Isus pada drugi put 
pod križem; 8. Isus tješi jerusalemske žene; 9. Isus pada treći put 
pod križem; 10. Isusa svlače; 11. Isusa pribijaju na križ; 12. Isus umire 
na križu; 13. Isusovo tijelo skidaju s križa; 14. Isusovo tijelo polažu 
u grob. Isprva se ova pobožnost vršila samo u Jerusalemu, kamo bi 
dolazili hodočasnici iz dalekih krajeva, da pokorničkim djelima zado- 
biju velika oprošten ja. Od 15. stoljeća nastao je običaj, uveden od fra- 
njevaca, da se ova pobožnost vrši izvan Palestine na kršćanskom za- 
padu, i to uz pohod 14 postaja s križem, a uz križeve može biti pre- 
dočeno 14 prizora iz Isusova križnog puta, bilo slikama ili reljefima 
ili kipovima, a gdjegdje i 14 . odjelitih kapela t. zv. »Kalvarija«. 

Papa Siksto V. odobrio je g. 1588. potpuno oproštenje za vršenje 
pobožnosti križnog puta u Jerusalemu, a papa Benedikt XIII. odo- 
brio je 3. III. 1726. jednako oproštenje i za vršenje ove pobožnosti 
izvan Jerusalema. 

KRISTOVA KRALJEVSKA PROSLAVA 

ISUSOVO USKRSNUĆE I UKAZIVANJE 

Židovski su glavari i farizeji mislili, da je smrću Isuso- 
vom na križu zauvijek pokopano Isusovo djelovanje i nauka, 
ali su se prevarili. Nakon Isusova poniženja i sramotne smrti 
došlo je vrijeme njegove čudesne i veličanstvene proslave u 
pobjedonosnom uskrsnuću od mrtvih i slavnom uzašašću na 
nebo. Isusovo uskrsnuće od mrtvih i uzašašće na nebo najveća 
su čudesa, kojima je On dokazao, da je pravi Sin Božji i Spa- 
sitelj. Isus je češće za svoga javnoga djelovanja, kad je na- 
vi ještao događaj svoje muke, prorekao ujedno i svoje čudesno 
uskrsnuće tri dana nakon svoje smrti. Osobito je to Isus istak- 

nuo u prepirci sa Židovima, kad su od njega tražili čudo, pa 
im je rekao, da će za njih biti jedini znak onaj, koji je navi- 
ješten događajem Jonina trodnevnog boravka u utrobi ribe, 
a to je uskrsnuće od mrtvih nakon tri dana počivanja Isusova 
tijela u grobu. Sv. Pavao apostol ističe Isusovo uskrsnuće kao 
najznatnije čudo, koje je glavni temelj vjere u Kristovu na- 
uku. Zato on kaže: »Ako Krist nije uskrsnuo, bez temelja je 
naše propovijedanje; uzaludna je vaša vjera« (I. Kor. 15, 
14 — 17). Isusovo je uskrsnuće povijesni događaj od najveće 
važnosti za istinitost kršćanstva. Taj je događaj zajamčen svje- 
dočanstvima mnogih svjedoka, u kojih istinitost nema nimalo 
razloga sumnjati.' 

1. Isusovo uskrsnuće. Rano u zoru prvoga dana po suboti 
(tj. u nedjel ju poslije blagdana Pashe) 'zaputile su se k Isusovu 
grobu pobožne žene: Marija Magdalena i druga Marija, mati 
Jakovljeva, zatim Saloma, mati Jakova starijega i Ivana apo- 
stola, i još neke, koje su posljednje otišle od Isusova ukopa. 
One su kupile miomirisnih pomasti, da njima naknadno po- 
mažu Isusovo tijelo u grobu. Putem su zabrinuto pitale, tko će 
im odvaliti veliki kamen, kojim je bio zatvoren ulaz u Isusov 
grob. Ali na veliko svoje začuđenje, kad su došle do Isusova 
groba, našle su kamen već odvaljen, jer je Isus već prije, nego 
je svanula zora, slavno- uskrsnuo iz groba. Za Isusova uskrs- 
nuća dogodilo se čudo, da se zemlja veoma potresla. Božji je 
anđeo sišao s neba, odvalio kamen od grobnih vrata i sjeo na 
njega. Anđelovo je lice bilo kao munja, a njegovo odijelo bi- 
jelo kao snijeg. Od straha pred njim, uzdrhtali su stražari i 
pali su kao mrtvi na zemlju. 

2. Obavijest anđela. Pobožne žene, došavši k Isusovu otvo- 
renom grobu i ušavši u njega, nisu tamo našle Isusova tijela. 
Marija Magdalena, čim je opazila, da u grobu nema Isusova 
tijela, požurila se, da to javi apostolima Petru i Ivanu govo- 
reći: »Uzeli su Gospoda iz groba i ne znamo, kuda su ga met- 
nuli.« A žene, koje su ostale kod groba, dok su se čudile, što 
3e to moglo dogoditi, opazile su dvojicu anđela u sjajnom odi- 
jelu i veoma su se prestrašile. Tada im progovori jedan od 
anđela: »Ne bojte se! Vi tražite Isusa Nazarećanina, raspeto- 
ga! Sto tražite živa među mrtvima. Uskrsnuo je, nema Ga više 
ovdje! Evo mjesto, gdje su ga metnuli. Nego idite i recite nje- 
govim učenicima, da pred vama ide u Galileju. Tamo ćete Ga 
vidjeti, kako vam je unaprijed rekao.« 

3. Podmićivanje stražara od svećeničkih glavara. Kad su 
žene otišle od groba, povratili su se neki od stražara u grad i 
javili su svećeničkim glavarima, što se dogodilo. Oni su nakon 

vijećanja s ostalim starješinama dali vojnicima mnogo novaca 
i rekli im: »Kažite: noću su došli njegovi učenici i ukrali su 
njegovo tijelo, dok smo mi spavali. A ako to čuje Pilat, mi ćemo 
ga umiriti i načinit ćemo, da vam ništa ne bude.« Vojnici su 
primili novac i učinili su po naputku starješina, te se razgla- 
sila među Židovima ova vijest. 

Prijevara svećeničkih glavara bila je ne samo grešna, jer su ho- 
timice zatvarali oči pred istinitim događajima, nego po sebi i vrlo 
plitka, jer kad bi stražari spavali, nikako ne bi mogli znati, tko je 
došao ukrasti Isusovo tijelo. Osim toga bili bi stražari . od Pilata za 
svoj nemar strogo kažnjeni. 

4. Isusovo ukazivanje pobožnim ženama. Žene, koje su 
se po uputi anđela vraćale od Isusova groba, radosno su se po- 
žurile, da jave Isusovim učenicima, što su vidjele i čule kod 
njegova groba. I gle, na putu ih je susreo Isus i oslovio ih: 
»Zdravo!« A one su pristupile obujmile njegove noge i poklo- 
nile mu se. Tada im Isus reče: »Ne bojte se! Idite, javite mo- 
joj braći (t. j. apostolima), neka idu u Galileju, i ondje će me 
vidjeti.« 

5. Petar i Ivan kod Isusova groba. Na vijest Marije Mag- 
dalene potrčali su Petar i Ivan do Isusova groba. Ivan je pri- 
spio prvi do groba, ali nije ušao, dok nije došao Petar, i ovaj 
je najprije ušao u grob, a za njim Ivan. Obojica su se nagnuli 
nad grob i vidjeli u njemu položeno platno i napose složen 
ručnik, kojim je bila povijena Isusova glava. Po tom se obojica 
vrate kući. Istoga dana javio se Isus samome aposto- 
lu Petru. 



I$US SE UKAZUJE MARIJI MAGDALENI 

6. Isus se javio Mariji Magdaleni. Marija Magdalena po« 
vratila se k Isusovom grobu, nakon što je obavijestila apostole 
Petra i Ivana, stala je vani pred grobom i plakala je. Plačući 
sagnula se prema grobu i vidjela je dva anđela, jednoga povrh 
mjesta, gdje je bila ležala Isusova glava, a drugoga kraj mje- 
sta, gdje su bile ležale Isusove noge. Na upit anđela, zašto pla- 
če, reče ona: »Uzeše moga Gospoda, i ne znam, kamo ga po- 
ložiše.« Ovo rekavši, obazre se natrag i vidje Isusa, ali ga ne 
prepozna, a Isus je upita: »Ženo, što plačeš, koga tražiš?« Mi- 
sleći da je vrtlar, ona mu kaže: »Gospodine, ako si ga ti uzeo, 
kaži mi, kamo si ga metnuo, da ga ja uzmem!« Isus joj se tada 
očitova poznatim glasom, pozvavši je: »Marijo!« Ona se na to 
okrene, i prepozna ga i reče: »Rabboni (= moj učitelju)!« Isus 
joj reče: »Nemoj me čvrsto držati, jer još nisam uzašao k Ocu 
svome, nego idi k mojoj braći i reci im: Uzlazim k Ocu svome 
i k Ocu vašemu, k Bogu svome i k Bogu vašemu.« I Marija 
Magdalena otide te javi učenicima, kako je vidjela Gospoda, 
i što joj je rekao, ali joj oni nisu vjerovali. 

7. Isus se ukazuje dvojici učenika na putu u Emaus. Isto- 
ga dana, kad je Isus uskrsnuo, išli su dvojica Isusovih učenika 
iz Jerusalema u mjesto Emaus, udaljeno oko šezdeset stadija 
(1 stadij = oko 200 metara, dakle ukupno oko 12 km daljine). 
Putem su se razgovarali o svemu, što se dogodilo. Tada im se 
pridruži sam Isus, da ide s njima, ali ga oni nisu prepoznali. 
Isus ih upita: »O čemu to tako žalosni razgovarate putem?« I 
jedan od njih, po imenu Kleofa, odgovori mu: »Zar si ti jedini 
stranac u Jerusalemu, te ne znaš, što se u njemu dogodilo ovih 
dana?« I upita ih: »Sto?« Tada mu oni ispripovjede o Isusu 
Nazarećaninu, kako je on bio prorok, silan u djelu i riječi pred 
Bogom i svim narodom. Njega su osudili svećenički glavari i 
narodni knezovi na smrt i raspeli ga. »A mi smo se nadali,« 
— kažu oni, »da će on otkupiti Izraela. Ali sada je već nakon 
svega toga treći dan, kako se to dogodilo. Pa i neke žene od 
naših, koje su bile rano ujutro kod groba, uplašile su nas, i 
budući da nisu našle njegova tijela, došle su govoreći, da su 
im se ukazali anđeli, koji vele, da on živi. I pošli su neki od 
naših ka grobu i našli su, kako su rekle žene, ali njega nisu 
vidjeli.« Tada im Isus reče: »O bezumni sporoga srca za vje- 
rovanje svega, što su govorili proroci! Nije li trebalo, da sve 
to Krist pretrpi i tako uđe u svoju slavu?« I tada im počne 
tumačiti od Mojsija i svih proroka, što je o njemu pisano u 
Svetom Pismu. U tom razgovoru približili su se mjestu, u koje 
su išli, a on se pričini, kao da ide dalje. Ali oni su ga vruće 
molili govoreći: »Ostani s nama, jer je blizu večer, i dan je 

već na izmaku.« I uđe i ostane s njima. A kad je sjedio s nji- 
ma za stolom, uzeo je kruh, blagoslovio, prelomio i dao im ga. 
Tada im se otvore oči, te su ga prepoznali, a njega nestade 
ispred njihovih očiju. I rekoše jedan drugomu: »Nije li naše 
srce u nama gorjelo, kad nam je putem govorio i tumačio Pis- 
ma?« I odmah ustavši vrate se u Jerusalem i nađu na okupu 
jedanaestoricu apostola i one, koji su bili s njima. Oni su go- 
vorili, da je Gospod doista uskrsnuo i ukazao se Simonu (Pe- 
tru), a ova dvojica ispripovjeđe im, što im se dogodilo na putu, 
i kako su ga prepoznali po lomljenju kruha. 

Od dvojice učenika, koji su išli u Emaus, spominje se poimence 
Kleofa, a za drugoga drži predaja, da je bio sv. Luka, koji je u svom 
Evanđelju zapisao ovaj događaj. Njihov razgovor otkriva nam raspo- 
loženje ostalih učenika nakon Isusove smrti i neku opću suzdrži jivost, 
da nisu skloni vjerovati prvim vijestima o Isusovu uskrsnuću, dok 
ih točno ne provjere. U drugu ruku vidi se, da su još uvijek bili 
pod dojmom jednostranog shvaćanja Isusova mesijanskog kraljevstva, 
zamišljajući ga samo kao slavnog pobjednika, a ne i kao poniženog 
patnika za otkup ljudskih grijeha. Ali budući da su u duši bili željni 
znati pravu istinu, Gospod je našao načina, da ih pouči i razbistri 
njihove sumnje, te im se i sam ukazao i dao im se prepoznati po 
znaku presvete Euharistije. 

8. Isus se ukazuje apostolima; uskrsni darovi. Dok su 

učenici, koji su se vratili iz Emausa, razgovarali s apostolima 
kasno uveče, a kućna su vrata bila zatvorena radi straha pred 
Židovima, najednom stane Isus među njih i pozdravi ih rije- 
čima: »Mir vama! Ja sam. Ne bojte se!« Apostoli uplašeni mi- 
slili su, da vide duha, a Isus im reče: »Šta se plašite? Pogledaj- 
te ruke moje i noge! Ja sam glavom. Opipajte me i uvjerite 
se, jer duh nema mesa ni kosti, kao što vidite, da ja imam!« I 
ovo rekavši pokaza im ruke i noge. Budući da oni još nisu vje- 
rovali od radosti i čudili su se, reče im: »Imate li ovdje što za 
jelo?« A oni mu dadu komad pečene ribe i meda u saću. On 
uze i jede pred njima. I reče im: »Ovo su riječi, koje vam re- 
koh, dok sam još bio s vama, da se ima sve ispuniti, što je 
pisano za mene u zakonu Mojsijevu, u prorocima i u psalmi- 
ma.« Tada im se otvori razum, da razumiju Pisma. I reče im: 
»Tako je pisano: Krist treba da trpi i uskrsne od mrtvih treći 
dan, i da se propovijeda u njegovo ime pokora za oproštenje 
grijeha među svim narodima počevši od Jerusalema.« I opet 
im reče: »Mir vama! Kao što je Otac poslao mene ta- 
ko i ja šaljem vas.« Rekavši ovo dahne u njih i reče im: 
»Primite Duha Svetoga! Kojima oprostite 
grijehe, bit će im oprošteni, a kojima zadržite, 
bit će zadržani!« 

Isus je na rastanku s apostolima rekao, da im ostavlja i daje 
svoj mir. Prvo, što im je poslije uskrsnuća zaželio i donio, bio je mir, 

potreban njihovim zastrašenim dušama. Kad je apostole uvjerio o 
zbiljskoj stvarnosti svog uskrsnuća, utvrdio je i njihovu vjeru na- 
pomenuvši im, kako se na njemu ispunilo sve ono, što je u Sv. Pismu 
od davnina, unaprijed bilo o njemu prorečeno. 

Budući da je Isusa poslao Otac nebeski na svijet, da donese 
mir ljudima, tj. da pomiri grešne ljude s Bogom, predaje Isus tu istu 
vlast svojim apostolima, da po primljenoj moći Duha Svetoga opra- 
štaju u ime Božje ljudima grijehe. Predavanjem ove vlasti naredio 
je Isus Krist sakramenat pokore. Apostoli predali su dalje tu vlast 
svojim zakonitim nasljednicima, biskupima i svećenicima. Tako se po 
Isusu započeto djelo opraštanja grijeha i pomirenja ljudi s Bogom 
nastavlja po apostolima, biskupima i svećenicima u Crkvi Kristovoj 
kroz sva vremena. 

9. Isusovo ukazanje apostolima s Tomom. Kad se Isus 
ukazao svojim apostolima na sam dan uskrsnuća, nije među 
njima bilo Tome, nazvanog Didim (= blizanac). Govorili su 
mu dakle drugi učenici, da su vidjeli Gospoda, a on im reče: 
»Dok ne vidim na rukama njegovim znaka od čavala i ne met- 
nem prsta svoga u mjesto od čavala i ne metnem ruke svoje 
u rebro njegovo, ne ću vjerovati.« Poslije osam dana opet su 
bili njegovi učenici unutra, i Toma s njima. I dođe Isus, kad 
su bila vrata zatvorena, i stade na sredinu, i reče: »Mir vama!« 
Zatim kaže Tomi: »Metni prst svoj ovamo, i vidi ruke moje, 
i pruži ruku svoju i metni u rebro moje, te ne budi nevjeran, 
nego vjeran!« Toma odgovori i reče mu: »Gospod moj i Bog 
moj!« Kaže mu Isus: »Toma, pošto si me vidio, vjeruješ. Bla- 
ženi oni, koji ne vidješe, a vjeruju!«. 

Premda Tomino nepovjerenje prema jednodušnom svjedočan- 
stvu desetorice apostola nije bilo opravdano, ipak je ono znak, da 
apostoli nisu bili lakovjerni u provjeravanju vijesti o Isusovu uskr- 
snuću. Kad se dakle Toma vlastitim očima i stvarnim dodirom Isuso- 
vih rana imao prilike nedvojbeno uvjeriti o zbiljskoj istinitosti Isu- 
sova uskrsnuća, ispovjedio je skrušeno svoju vjeru u Isusovo čovje- 
čanstvo i božanstvo zajedno. Zato je njegova ispovijest vjere jače 
svjedočanstvo za Isusovo uskrsnuće od vjere svih drugih apostola. 
Ipak Tomin čin vjere, koji je uslijedio tek nakon viđenja vlastitim 
očima i dodira vlastitim rukama, nije toliko zaslužan, kao čin vjere 
onih, koji vjeruju u Isusovo uskrsnuće po propovijedanju i svjedo- 
čanstvu apostola i njihovih nasljednika, a to je daleko pretežni ja ve- 
ćina svih kršćana. Malo bi bilo ljudi, koji bi se mogli spasiti, kad bi 
bili upućeni na vlastito viđenje i pipanje pojave uskrsnulog Isusa. 
Ali opstanak kraljevstva Isusove Crkve kroz stoljeća i tisućljeća ne- 
prestano je svjedočanstvo Isusova uskrsnuća od mrtvih. 

ISUSOVA POSLJEDNJA UKAZANJA I NAREDBE I 
NJEGOVO UZAŠAŠĆE NA NEBO 

Poslije svoga uskrsnuća Isus se još kroz 40 dana u raz- 
ličitim prigodama javljao apostolima i učenicima sve do svoga 
uzašašća na nebo. Budući da je u to vrijeme htio svojim uče- 

nicima dati još nekoliko važnih uputa i odredaba s obzirom na 
širenje i upravu svoga kraljevstva, a za te stvari nije bio apo- 
stolima podesan boravak u Jerusalemu, gdje su na njih stalno 
vrebale zasjede Židova, poručio im je Isus, neka idu u Gali- 
leju, da im se tamo javi. 

Boravak u Galileji mnogo je apostole podsjećao na Isusa; a 
sada, kad njega nije bilo s njima, osjećali su se kao ovce bez svoga 
najboljeg pastira. Budući da nisu točno znali dana, kad će im se Isus 
javiti, zadržavali su se ponajviše kod Tiberijadskog jezera, gdje su 
se opet počeli baviti ribarstvom, dok ne prime od Isusa daljnje od- 
redbe o svom djelovanju i o širenju Njegova kraljevstva na zemlji. 

1. Isus blagosliva ribolov svojih učenika. Na obali Tibe- 
rijadskog jezera našli su se zajedno sedmorica učenika, i to 
Simon Petar, Toma blizanac, Natanael iz Kane u Galileji, Ze- 
bedejevi sinovi Jakov stariji i Ivan, i još dvojica, koji se ne 
spominju poimence. Petar je odlučio, da ide loviti ribe, a ostali 
mu rekoše, da i oni idu s njime. I izvezu se u ribarskom čamcu 
na jezero, ali cijele noći nisu ništa uhvatili. Kad je već bilo 
jutro, stao je Isus na obali, ali ga učenici nisu odmah prepo- 
znali. Isus ih upita: »Djeco, imate li što za jelo?« Oni odgovo- 
re: »Nemamo«. Na to im reče: »Bacite tmrežu s desne strane 
čamca i naći ćete!« Oni učine tako, i nisu mogli izvući mreže 
od mnoštva riba. Tada reče Ivan Petru: »To je Gospod!« Kad 
je to čuo Petar, pripaše svoj ogrtač (jer je bio obučen samo u 
košulji) i skoči u more. Ostali su se učenici primicali lađicom 
prema kopnu, od koga su bili udaljeni oko 200 lakata (oko 100 
m.), vukući mrežu s ribama. Kad su izašli na kopno, opaze že- 

ravicu i na njoj pristavljenu ribu i kruh. A Petar izvuče mre- 
žu, i izvadi iz nje 153 velike ribe. Isus im reče: »Hajde, do- 
ručkujte!« I dade im kruha i ribe. To je bilo treće Isusovo uka- 
zanje apostolima, otkako je pobijedio smrt i slavno uskrsnuo 
od »mrtvih. 

Čudom uspješnog ribolova Isus je ponovno poslije svog uskrs- 
nuća potvrdio, da je pravi Sin Božji. 

2. Isus predaje Petru vrhovnu vlast. Poslije doručka upi- 
ta Isus Simona Petra: »Simone Ivanov, ljubiš li me većma, ne- 
go ovi?« Petar odgovori: »Da, Gospode, ti znaš, da te ljubim«. 
Reče mu Isus: »Pasi jaganjce moje!« I opet ga upita: »Simone 
Ivanov, ljubiš li me većma, nego ovi?« Petar odvrati: »Da, 
Gospode, ti znaš da te ljubim!« Isus mu kaže: »Pasi jaganjce 
moje!« I upita Isus po treći put: »Simone Ivanov, ljubiš li me?« 
I ožalosti se Petar, što ga po treći put upita: ljubiš li me? i 
odgovori mu: »Gospode, ti sve znaš; ti znaš, da te ljubim«. Isus 
mu reče: »Pasi ovce moje! Zaista, zaista ti kažem, kad si bio 
mlađi, opasivao si se i hodio si, kuda si htio; a kad ostariš, ra- 
širit .ćeš svoje ruke i drugi će te opasivati i odvesti, kamo ti 
ne ćeš.« A ovo je Isus rekao naviještajući, kakvom će smrću 
(raspet na križ) proslaviti Boga. 

Isusov trokratni upit Petru kao da podsjeća na Petrovo tro- 
kratno zatajen je, radi kojeg se Petar već skrušeno pokajao, pa kad 
je Isus vidio njegovu ljubav, povjerio mu je najodlučniju službu, da 
vodi opću brigu nad svim Kristovim duhovnim stadom, gdje se pod 
slikom jaganjaca razumijevaju obični vjernici, a pod ovcama glavari, 
t. j. ostali apostoli i učenici, kasnije biskupi i svećenici. Time je Isus 
u Petrovoj osobi konačno utvrdio onu vrhovnu upravnu, sudačku i 
učiteljsku vlast u Kristovoj Crkvi, koju mu je obećao prigodom pre- 
davanja ključarske vlasti, t. j, da će poslije Isusova odlaska sa zemlje 
na nebo Petar biti vrhovnim vidljivim glavarom novoosnovanog kra- 
ljevstva Kristove Crkve. Glavni uvjet za dobro vršenje te vlasti jest 
ljubav prema Kristu i njegovu duhovnom stadu. Završnim riječima 
Krist je Petru prorekao, da će ga i u načinu smrti nasljedovati, t. j. da 
će vjeran Kristu umrijeti za njega razapet na križ, što se ispunilo 
između g. 64. i g. 67., kad je za Neronova progona bio osuđen na smrt 
i strmoglavce razapet na križ na vatikanskom brežuljku u Rimu. 

3. Isus predaje apostolima vlast naučavati sve narode. 
Među ukazanjima Isusovim poslije uskrsnuća osobito je bilo 
svečano ono pred apostolima na gori u Galileji i pred 500 uče- 
nika. Na to je ukazanje Isus upućivao apostole odmah nakon 
uskrsnuća u Jerusalemu. I kad su ga vidjeli, poklonili su mu 
se. A Isus pristupi k apostolima i reče im: »Dana mije 
sva vlast na nebu i na zemlji. Idite, dakle, i 
naučavajte sve narode krsteći ih u ime Oca i 
Sina i Duha Svetoga; učeći ih, da drže sve što 
sam vam zapovjedio*. I evo, ja sam s vama u 
sve dane do svršetka svijeta.« 

Ovim je riječima Isus predao apostolskom zboru svoju trostruku 
vlast, i to: učiteljsku , da naučavaju sve narode; svećeničku, da dijele 
ljudima sakramenat krštenja, a prema već prije danom ovlašćenju i 
druge sakramente; upravnu, da u ime Kristovo naređuju, što treba da 
vjernici vrše za svoje spasenje. U vršenju ove trostruke vlasti Isus 
ostaje na nevidljiv način s apostolima i njihovim nasljednicima za sva 
vremena. Ujedno je Isus ovom prigodom svečano naredio sakramenat 
svetoga krštenja. 

Dužnost primiti sakramenat svetoga krštenja kao uvjet 
spasenja, naglasio je Isus Krist osobito prigodom svoga po- 
sljednjeg ukazanja u Jerusalemu četrdeseti dan poslije uskrs- 
nuća, kad je rekao: »Idite po svem svijetu i navje- 
štaj te evanđelje svakom stvorenju! Tkogod 
uz vjeruje i pokrsti se, spasit će se, a tkogod 
ne uz vjeru je, bit će osuđen«. 

Za potvrdu istinitosti vjere u Kristovu nauku Isus je 
upozorio na mnoga čudesa, koja će u njegovo ime moći činiti 
mnogi od onih, koji budu vjerovali u njega, rekavši: »A za 
onima, kojil uzvjeruju, ići će ovi znaci: U moje će ime izgoniti 
đavle; novim će jezicima govoriti; uzimat će zmije, i ako što 
smrtno popiju, ne će im nauditi; na bolesnike će stavljati ruke 
i ozdravi jivat će.« 

Istinitost ovih riječi potvrđuju mnogobrojna čudesa, što su ih 
u ime Isusovo činili apostoli i njihovi učenici, kad su širili i propo- 
vijedali evanđelje među raznim narodima. 

4. Isusovo uzašašće na nebo. Na -rastanku u Jerusalemu 
rekao je Isus apostolima, neka se ne razilaze, nego neka čekaju 

u gradu, dok ne prime jakost Duha Svetoga, kojega im je On 
obećao poslati od Oca. Potom je poveo apostole na goru Ma- 
slinsku, blagoslovio ih i počeo se uzdizati na nebo. Dok su uče- 
nici gledali za njim, dođe sjajan oblak i zakloni ga. I pojave 
se dva anđela u ljudskom liku u bijelim haljinama, te rekoše 
onima, koji su gledali prema oblaku, za kojim je iščeznuo Isus: 
»Ljudi Galilejci! Sto stojite, gledajući na nebo? Ovaj, koji se 
od vas uznio na nebo, tako će doći, kao što ste vidjeli gdje ide 
na nebo«. I oni poklonivši se ničice vrate se u Jerusalem hva- 
leći i blagoslivajući Boga. 

Svojim uzašašćem na nebo Isus je opet učinio novo čudo svoje 
svemogućnosti, kojim je slavno završio svoj vremeniti boravak na 
zemlji. On, koji kao Sin Božji od vijeka kraljuje s Bogom Ocem, pri- 
družio je sada toj slavi i proslavljeno svoje čovječje tijelo. U toj će 
se slavi na sudnji dan opet pojaviti silazeći na nebeskim oblacima na 
zemlju, da sudi svima ljudima. On je svima pokazao put, kako se 
dolazi do nebeske slave, jer je sam sebe ponizio, poništivši se do smrti 
na križu; zato ga je Bog uzvisio, da mu se pokloni sve, što je na nebu, 
na zemlji i pod zemljom; i nema ni u kojem drugom imenu ljudima 
spasenja, nego jedino u imenu Isusa Krista raspetoga i uskrsnuloga 
našeg Spasitelja. Spomen na Isusovo uzašašće na nebo slavimo na 
blagdan Spasovo, u četvrtak — četrdeseti dan poslije Uskrsa. 


ŠIRENJE KRALJEVSTVA BOŽJEGA 
ZA DJELOVANJA APOSTOLA 

DOLAZAK DUHA SVETOGA 

1. Izbor apostola Matije. Poslije Isusova uzašašća na ne- 
bo vratili su se apostoli s Maslinske gore u Jerusalem. Tu su 
se stalno sastajali u blagovaonici na molitvu zajedno s Isuso- 
vom Majkom i pobožnim ženama i čekali su po IsusoVu obe- 
ćanju dolazak Duha Svetoga. Nakon otpada izdajnika Jude Iš- 
kariota, koji je u očaju počinio samoubistvo, trebalo je popu- 
niti mjesto otpalog apostola. Zato je u te dane ustao apostol 
Petar u zboru od 120 ljudi i predložio, da se mjesto Jude iza- 
bere netko drugi za apostolsku službu, i to između onih ljudi, 
koji su bili svjedoci Isusova djelovanja od vremena njegova 
krštenja pa do uzašašća na nebo. Zbor predloži na izbor dvo- 
jicu: J,o s i p a (nazvanog Barsaba) i M a t i j u, i pomoli se 
riječima: »Ti, Gospode, koji poznaješ srca svih, pokaži, koga 
si od ove dvojice izabrao, da primi mjesto ove apostolske služ- 
be, iz koje je ispao Juda«. I bace kocke na njih dvojicu, a koc- 

ka pade na M a t i j u, te bi pribrojen kao apostol k ostaloj je- 
danaestorici. 

Rukovodeći izbor novog apostola nastupio je Petar prvi puta 
u vršenju vrhovne apostolske vlasti, koju su Petru priznavali svi apo- 
stoli i Isusovi učenici na temelju Isusovih riječi: »Pasi jaganjce i ovce 
moje.« 

2. Silazak Duha Svetoga. Kad se navršilo pedeset dana 
poslije Isusova uskrsnuća (odnosno deset dana poslije njegova 
uzašašća na nebo), bili su učenici svi zajedno na istom mjestu. 
Najedamput nastao je šum s neba, kao kad duva silan vjetar, 
i napunio je svu kuću, gdje su sjedjeli. I pokazali su se razdi- 
jeljeni jezici kao od vatre, i sjedne po jedan na svakoga od 
njih. I napunili su se svi Duha Svetoga te su stali govoriti tu- 
đim jezicima, kako im je Duh Sveti davao govoriti. A budući 
da je bio židovski blagdan Pedesetnica, bilo je u to vrijeme u 
Jerusalemu stranaca iz raznih krajeva i narodnosti. Kad je 
mnoštvo čulo apostole, gdje govore njihovim jezicima, čudilo 
se govoreći: »Nisu li ovo, što govore, Galilejci, pa kako mi ču- 
jemo svaki svoj jezik, u kom smo se rodili?« Svi su se divili i 
zbunjeni pitali se: »Sta će ovo biti?« A drugi stali su se pod- 
rugivati govoreći: »Napili su se slatkoga vina.« Tada je ustao 
Petar s jedanaestoricom i rekao: »Ljudi Židovi, i vi svi, koji 
stanujete u Jerusalemu! Poslušajte pozorno moje riječi! Nisu 
ovi pijani, kao što vi mislite, jer je istom treća ura dana (tj. 
devet sati ujutro), nego se ovo ispunilo, što je rekao prorok 
Joel: Izlit ću Duha svojega na svako tijelo. 



SILAZAK DUHA SVETOGA 

Ljudi. Izraelci, čujte ove riječi: Vi ste svojim zločinačkim ru- 
kama pribili na križ i ubili Isusa Nazarećanina, koga je Bog 
potvrdio među vama čudesima. Ali njega je Bog oživio od 
mrtvih, čemu smo mi svi svjedoci. Božjom desnicom uzdignut 
na nebesa primio je od Oca obećanog Duha Svetoga i izlio ga, 
kao što svi vi vidite i čujete. Bez ikakve sumnje neka dakle 
zna sav Izrael, da je Bog ovoga Isusa, koga ste vi razapeli, uči- 
nio Gospodom i Kristom!« 

Kad su ljudi ovo čuli, vrlo su se ražalili u srcu i rekli su 
Petru i ostalim apostolima: »Što ćemo činiti, ljudi braćo?« A 
Petar im reče: »Pokoru činite* i neka se krsti svaki od vas u 
ime Isusa Krista za oproštenje svojih grijeha, i primit ćete 
dar Duha Svetoga! . . . Spasite se od ovoga pokvarenog nara- 
štaja!« 

Na Petrove riječi pokrstilo se onog dana oko 3000 ljudi 
i pridružilo se vjerskoj zajednici nazvanoj kršćani. To je 
bio početak ili rođendan Kristove Crkve. 


DJELOVANJE APOSTOLA I ZAPREKE SINAGOGE 

1. Čudesno ozdravljenje hroma od rođenja. Nekoga dana 
išli su Petar i Ivan oko 9 ure (tj. u 3 sata popodne) u hram. 
Pred hramskim vratima prosio je milostinju neki čovjek, koji 
je bio hrom od rođenja, i svaki bi ga dan donosili onamo i od- 
nosili odanle. Kad su kraj njega prolazili Petar i Ivan, pogleda 
hromi na njih moleći milostinju, a Petar mu reče: »Srebra i 
zlata nemam; nego što imam, to ti dajem. U ime Isusa Krista 
Nazarećanina ustani i hodaj!« I primi hroma za desnicu i po- 
digne ga. I odmah su se utvrdila njegova stopala i gležnjevi; 
dn je skočio, ustao i počeo hodati i pošao je s njima u hram 
zahvaljujući Bogu. Kad su ga ljudi vidjeli, da je ozdravljen i 
hvali Boga, veoma su se čudili i skupili su se oko apostola. Kad 
je to vidio Petar, progovori narodu: »Ljudi Izraelci! Što se ču- 
dite ovomu ili što gledate na nas, kao da smo mi svojom silom 
ili pobožnošću učinili, da ovaj hoda? Bog otaca naših proslavio 
je Sina svoga Isusa. Vi ste se odrekli Sveca i Pravednika i za- 
tražili ste, da vam se pokloni ubojica. Ubili ste početnika života, 
koga je Bog oživio od mrtvih, čemu smo mi svjedoci. Poradi 
vjere u njegovo ime ovaj je pred svima vama zadobio potpuno 
zdravlje. Znam, braćo, da ste to učinili iz neznanja, kao što i 
vaši glavari. Pokajte se dakle i obratite se, da se unište vaši 
grijesi!« Na ove Petrove riječi obratilo se opet mnogo ljudi 
tako, te je broj kršćana narastao do 5000. 

2. Veliko vijeće sprečava djelovanje Petra i Ivana. Dok 

su Petar i Ivan govorili narodu o Isusovu uskrsnuću, naišli su 
na njih svećenici, hramski zapovjednik i saduceji. Oni su bili 
ogorčeni, što apostoli propovijedaju narodu o Isusovu uskrs- 
nuću od mrtvih, pa ih zato uhvate i bace u zatvor. Sutradan 
skupili su se svećenički glavari i književnici te pozvavši Petra 
i Ivana u sVo-ju sredinu upitali su ih: »Kakvom ste silom i u 
čije ime učinili ovo?« Tada se Petar napuni Duha Svetoga i od- 
govori: »Narodni poglavice i starješine, čujte! Ako nas danas 
ispitujete za dobro djelo, što smo ga učinili čovjeku bolesnu, i 
po kojem je ovaj ozdravio, onda znajte: U ime Isusa Krista Na- 
zarećanina, koga ste vi raspeli, ali koga je Bog oživio od mrt- 
vih, stoji ovaj pred vama zdrav! Kamen, koji ste vi odbacili, 
postao je ugaonim kamenom, i nema ni u jednom drugom spa- 
senja, je** nema drugoga imena pod nebom danoga ljudima, 
u kojem bismo se mi mogli spasiti.« 

Odgovoru Petra i Ivana glavari su se veoma začudili, 
jer su znali, da su ljudi neuki i priprosti, a poznavali su ih kao 
Isusove pristaše. I gledajući gdje s njima stoji izliječen čovjek, 
nisu znali, što da odgovore, nego su apostolima zabranili govo^- 
riti i učiti u ime Isusovo. Ali Petar i Ivan odgovore im: »Su- 
dite, je li pravo pred Bogom, da vas većma slušamo, negoli 
Boga? Jer ne možemo ne govoriti, što smo vidjeli i čuli.« A 
veliko vijeće ponovno im se zaprijeti i otpusti ih. 

Poredba Isusa s ugaonim kamenom znači, da je Isus Krist onaj, 
koji najčvršće spaja zidove nove zgrade Kristove Crkve. Ime Isus znači 
Spasitelj. Ovo je ime najsvetije svakom pravom kršćaninu, zato ga 
Crkva slavi posebnom svetkovinom na nedjelju od 2. do 5. siječnja, 
ili ako u te dane nema nedjelje, slavi se Ime Isusovo na 2. siječnja. 
U čast Imenu Isusovu mole se posebne litanije. 

3. Postojanost apostola u propovijedanju. Apostoli su us- 
prkos zabrani velikog vijeća nastavili s propovijedanjem Kri- 
stove vjere, a za dokaz, da je istinita nauka, koiu propovije- 
daju, činili su u ime Isusovo mnoga čudesa. Ljudi su donosili 
k apostolima bolesnike i opsjednute i nastojali, da barem sjena 
apostola prođe preko bolesnika, i oni bi čudesno ozdravljali. 
Zato se svaki dan umnažao broj ljudi, koji su prigrlili Kristovu 
vjeru. Tada veliki svećenik i ostali članovi židovskog velikog 
vijeća, puni zavisti, dadu uhvatiti apostole i baciti ih u javni 
zatvor. Ali noću otvori Božji anđeo vrata zatvora i izvede apo- 
stole napolje te im reče: »Idite u hram i govorite ljudima o 
svim stvarima ovog života!« Oni su rano ujutro ušli u hram 
i stali poučavati narod. 

Ujutro sazvao je veliki svećenik vijeće i naredio, da iz- 
vedu apostole iz zatvora, ali mu sluge jave, da su apostoli us- 

prkos straža i zaključanih vrata nestali iz zatvora. Veliko se 
vijeće tomu veoma začudi. U to im neki čovjek javi, da su apo- 
stoli već u hramu i tamo poučavaju narod. Tada otiđe zapo- 
vjednik hrama sa slugama po apostole i dovede ih pred ve- 
liko vijeće. Veliki svećenik ih s prijekorom upita: »Nismo li 
vam strogo zabranili u ovo ime učiti, a vi ste napunili svojom 
naukom sav Jerusalem, i hoćete da izazovete na nas osvetu 
radi krvi ovoga čovjeka.« A Petar i apostoli odgovore: »V eć- 
ma se treba pokoravati Bogu, nego ljudima! 
Bog naših otaca učinio je, da uskrsne Isus, koga ste vi ubili, 
objesivši ga na drvo. Ovoga je Bog uzvisio svojom desnicom 
za vladaoca i Spasitelja, da bude Izraelu na pokajanje i opro- 
štenje grijeha.« Kad su to čuli glavari, veoma se rasrde i htjeli 
su apostole ubiti. Ali iz vijeća ustao je na obranu apostola 
ugledni učitelj zakona Gamaliel i rekao: »Ljudi Izraelci, osta- 
vite ove ljude u miru, jer ako je ljudsko ovo djelo, propast će; 
ako li je od Boga, ne ćete ga moći uništiti. Što više, mogli biste 
se naći kao Božji protivnici.« Oni ga poslušaju, te odustanu od 
nakane, da ubiju apostole, ali su ih dali išibati, zabranili im 
govoriti u ime Isusovo i otpustili ih. Ali apostoli otišli su is- 
pred velikog vijeća radosni, što su bili dostojni pretrpjeti osra- 
moćenje radi Isusova imena. Oni nisu prestali, da svaki dan 
uče i propovijedaju Kristovo evanđelje u hramu i po kućama. 

U životu apostola počelo se ispunjavati, što im je Krist prorekao, 
da će ih radi njegova imena proganjati, zatvarati i zlostavljati; ali 
svega toga nisu se apostoli bojali, jer su bili okrijepljeni od Duha 
Svetoga milošću stalnosti u Kristovoj vjeri. 

ŽIVOT PRVIH KRŠĆANA 

1. Revnost prvih kršćana. Broj onih, koji su se krštavali 
na propovijedanje apostola i primili Kristovu vjeru, svaki se 
dan povećavao. Oni su bili postojani u nauci, koju su im pro- 
povijedali apostoli, te su osnovali novu vjersku zajednicu, na- 
zvanu kršćani. Svaki su se dan sastajali na zajedničku mo- 
litvu i lomljenje kruha (= prisustvovanje sv. Misi i primanje 
sv. Pričesti)." Većina od njih davali bi svoju imovinu na raspo- 
laganje apostolima, da je dijele među one, kojima je bilo od 
potrebe; i tako među njima nije bilo siromašnih. Među prvim 
kršćanima bilo ^đno srce i jedna duša; svi su se međusobno 
ljubili. 

2. Ana - '; i Safira. Ipak se među prvim kršćanima po- 
javio kukolj su b' pšenicom. Neki čovjek Ananija sa svo- 
jom ženom d a (rrom proda svoju njivu, i u dogovoru sa 
svojom ženom zadrži jedan dio novaca za sebe, a drugi dio do- 

nese da preda apostolima, kao da daje sav novac, što ga je do- 
bio za njivu, na pomoć siromasima. Tada reče Petar: »Ananijo, 
zašto je sotona iskušao tvoje srce, da slažeš Duhu Svetomu? 
Kao što je njiva prije prodaje bila tvoja, tako je i ono, za ko- 
liko je bila prodana, bilo u tvojoj vlasti. Nisi slagao ljudima, 
nego Bogu!« Na te riječi sruši se Ananija na tle i izdahne. Kad 
je prošlo oko tri sata, uđe k Petru Ananijina žena Safira, ne 
znajući, što se dogodilo s njezinim mužem. Petar je upita: »Je- 
ste li doista za toliko prodali svoju njivu?« Ona odgovori: »Da, 
za toliko!« Petar joj odvrati: »Zašto ste se dogovorili, da isku- 
šavate Duha Gospodnjega? Gle, oni, koji su pokopali tvoga 
muža, pred vratima su, da iznesu i tebe.« I ona se sruši pred 
njim i izdahne. Tada dođu mladići, koji su ukopali njezina 
muža, uzmu je i ukopaju kraj njega. Kad se ovo pročulo među 
zajednicom kršćana, obuzeo je sve veliki strah. 

Ananija i Safira sagriješili su time, što su se lažno pretvarali 
svojom darežljivošću. Oni su smjeli zadržati dio novca od prodane 
njive za sebe, a drugi dio pokloniti kršćanskoj zajednici, ali nije bilo 
pošteno, da pred apostolima iskazuju, da im predaju sav utržak, ne 
bi li ih smatrali plemenitima i velikodušnima. Za ovo lažno pretva- 
ranje Bog je oboje kaenio smrću, — na opomenu prvih kršćana, kako 
je pred Bogom mrska laž i svaki grijeh. 

3. Mučeništvo đakona Stjepana. Kad se umnožio broj krš- 
ćana, apostoli pokraj svoje glavne službe propovijedanja evan- 
đelja i dijeljenja svetih tajna nisu dospijevali da se brinu za 
hranu siromaha. Zato sazvaše zbor učenika i rekoše: »Nije 
pravo, da mi ostavimo riječ Božju i da 'poslužujemo kod sto- 
lova. Nađite dakle, braćo, između sebe sedam poštenih ljudi, 
punih Duha Svetoga i mudrosti, koje ćemo postaviti nad ovim 
poslom, a mi ćemo se brinuti za molitvu i propovjedničku slu- 
žbu.« Tada izabraše sedmoricu ljudi, na koje su apostoli polo- 
žili ruke i predali im vlast, da budu na pomoć apostolima vr- 
šeći niže službe. Ovi su se prozvali đakonima. 

Polaganjem ruku apostoli su podijelili svojim pomagačima ste- 
pen sakramenta sv. reda. Apostoli primili su od samoga Isusa Krista 
puninu učiteljske, svećeničke i upravne vlasti, koju su prenosili pola- 
ganjem ruku na svoje nasljednike biskupe. Apostolima je već Isus 
Krist dao na pomoć 72 učenika, koji su imali manju vlast, nego apo- 
stoli, te su apostolima bili na pomoć u propovijedanju i dijeljenju 
sakramenata. Njih je naslijedio zbor svećenika, koji pomažu biskupe 
u službi, a svećenike pomažu danas đakoni, podđakoni i službenici 
nižih redova. 

Među. sedam prvih đakona osobito se odlikovao Stje- 
pan, koji je bio pun milosti i u ime Božje činio velika čudesa. 
Protiv njega ustali su iz židovske zbornice učeni ljudi, da se s 
njim prepiru, ali nisu mogli odoljeti njegovoj mudrosti, jer je 
Duh Sveti govorio iz njega. Zato su pobunili protiv Stjepana 

narod i starješine, te ga uhvatili i doveli pred veliko vijeće.. 
I doveli su lažne svjedoke, koji su govorili, da Stjepan nepre- 
stano huli na sveto mjesto, i da govori protiv Moj sijeva za- 
kona. Tada veliki svećenik upita Stjepana: »Je li tako?« Na to 
je Stjepan u poduljem govoru prikazao, kako je Bog iskazivao 
izraelskom narodu nebrojena dobročinstva i milosti, a on se 
postojano opirao Bogu. Svoj je govor završio Stjepan riječima: 
»Tvrdovrati i neobrezanih srdaca i ušiju! Kao što vaši oci, tako 
se i vi stalno protivite Duhu Svetomu. Ta kojega od proroka 
nisu vaši progonili? Ubili su i one, koji su unaprijed javljali 
dolazak Pravednika, kome ste vi sada postali izdajnici i ubo- 
jice.« Kad su to čuli oni u velikom vijeću, silno su se razgnje- 
vili u svojim srcima i počeli su škripati zubima na njega. Stje- 
pan, pun Duha Svetoga, pogleda na nebo i reče: »Eto, vidim 
nebesa otvorena i Sina čovječjega, gdje stoji s desne strane 
Bogu (Ocu).« Ali oni vičući iza glasa zatisnuli su svoja uha i 
navalili su jednodušno na njega. I izvukli su ga iz grada te ga., 
stali kamenovati, a svjedoci su odložili svoje haljine do nogu 
mladića Savla, koji je također privolio na to, da ubiju Stje- 
pana. Dok su Stjepana kamenovali, on je vapio: »Gospode, Isu- 
se, primi moj duh!« Onda klekne na koljena i povika jakim 
glasom: »Gospode, ne primi im ovo za grijeh!« I kad je ovo 
rekao, preminuo je. Po tom su pobožni ljudi sahranili Stje- 
panovo tijelo mnogo plačući za njim. 

Đakon Stjepan jest prvi mučenik za Kristovu vjeru. On je podao 
divan primjer nepokolebljive postojanosti u vjeri, i volio je umrijeti, 
nego se Kristu iznevjeriti. U najtežem času života Stjepan je savršeno 
ispunjavao Kristov nauk o ljubavi prema neprijateljima, te je jednako, 
kao što i Krist na križu, na času smrti molio za svoje neprijatelje i 
ubojice, da im Bog to ne primi za grijeh. Blagdan sv. Stjepana prvog 
mučenika slavi se odmah poslije Božića, na 26. prosinca. 

ŠIRENJE KRŠĆANSTVA IZVAN JERUSALEMA 

1. Krštenje Samarjana. Od onoga dana, kad je đakon 
Stjepan poginuo mučeničkom smrću, počeo je žestoko progo- 
niti kršćane Savao iz Tarsa, koji je išao po kućama, da hvata 
kršćane, i predavao ih u tamnicu. Zato su se kršćani raspr- 
šili po judejskim i -samari jskim krajevima, šireći svuda riječ 
Božju i potvrđujući je čudesima. Đakon Filip pokrstio je mno- 
ge u Samariji, a po tom su došli apostoli Petar i Ivan i po- 
ložili su na pokrštene ruke, da prime Duha Svetoga (dijeljenje 
svete Potvrde). 

2. Krštenje dvoranina etiopske kraljice. Poslije pokrš- 
tavanja Samarjana otide đakon Filip po naputku anđela Gos- 

pođnjega u grad Gazu. Na tom putu vozio se čovjek dvoranin 
etiopske kraljice, vraćajući se iz Jerusalema, i čitao je pro- 
roka Isaiju. Filip, rasvijetljen Duhom Svetim, pristupi k dvo- 
raninu i upita ga, da li razumije, što čita. On mu odgovori, 
da ne može razumjeti, ako ga tko ne uputi; i zamoli Filipa, 
neka sjedne k njemu na kola. A mjesto iz Sv. Pisma, koje je 
čitao, bilo je ovo: »Odveden bi kao jagnje na klanje, i ne 
otvori svojih usta, kao ovca, što je nijema pred strigačima«. 
Filip mu objasni, da se to odnosi ha Isusa, kad je bio vođen 
na smrt, i nastavi s propovijedanjem evanđelja. Tako putu- 
jući naišli su na neku vodu, i dvoranin reče Filipu: »Evo vode! 
Zar mi što priječi, da se krstim?« Filip mu reče: »Ako vje- 
ruješ od svega srca, možeš.« On odgovori: »Vjerujem, da je 
Isus Krist Sin Božji.« Tada dvoranin zaustavi kola i siđe s 
Filipom u vodu, gdje Filip pokrsti dvoranina. Kad su izišli 
iz vode, Duh Božji odnese Filipa, da ga dvoranin nije više 
vidio, i radosno je nastavio svoj put. 

Obraćanje etiopskog dvoranina jest primjer, kako se Bog brine, 
da pomogne onim dušama, koje iskreno žele naći istiniti put k 
spasenju. 

3. Saviovo obraćenje. Mladić Savao, rodom iz Tarsa u 
Ciliciji bio je vatreni pristalica farizejske stranke. On je sil- 
no mrzio kršćane i želio ih ubijati. Zato se ponudi židovskom 
velikom svećeniku, neka mu on dade pismeno ovlašćenje za 
zbornice u Damasku, ako tamo nađe pristalice Isusove nauke 
da ih svezane dopremi u Jerusalem. 

Kad je Savao bio na putu već blizu Damaska, najedam- 
put obasja ga svjetlost s neba. On padne na zemlju i začuje 
glas, gdje mu govori: »Savle, Savle, zašto me progoniš?« On 
reče: »Tko si ti, Gospode?« Glas s neba nastavi: »Ja sam Isus, 
koga ti progoniš. Teško ti je protiv bodila praćati se.« Savao 
dršćući i čudeći se upita: »Gospode, što hoćeš, da činim?« 
Gospod mu odgovori: »Ustani, uđi u grad, i tamo će ti se ka- 
zati, što ti treba činiti.« Ljudi, koji su putovali sa Savlom, 
zanijemili su od čuda, jer su čuli glas, a nisu nikoga vidjeli. 
A Savao je ustao sa zemlje i otvorenim očima nije ništa vidio. 
Tada ga pratnja primi za ruke i odvede ga u Damask. Tamo 
je bio tri dana slijep, te nije ništa jeo ni pio, nego se samo 
molio. 

U Damasku bio je neki Isusov učenik Ananija. Ovomu 
se javi u viđenju Gospod i reče mu: »Ananijo, ustani i idi u 
ulicu, koja se zove ravna, i potraži u kući Judinoj Taršanina 
Savla. On će biti moja izabrana posuda, i iznijet će moje ime 
pred neznabošce i kraljeve i Izraelove sinove, jer ja ću mu 
pokazati, koliko mu valja trpjeti za moje ime.« Ananija odmah 
otide i nađe Savla, te metnuvši na njega ruke reče: »Savle, 
brate! Gospod Isu», koji ti se ukazao na putu, poslao me k 
Tebi, da progledaš i da se napuniš Duha Svetoga.« I odmah 
su spale s očiju njegovih kao ljuske, i on progleda, ustane i 
dade se krstiti, a potom se okrijepi jelom. 

Savao je radi jednostranog odgoja od mladosti imao krivo uvje- 
renje o Kristu i njegovoj nauci, i zato je progonio kršćane, ali ga je 
Isus čudom obratio na put spasenja. Nakon obraćenja zvao se iz po- 
niznosti svojim drugim imenom Pavao (prema latinskom Paulus = 
malen). 

Poslije svoga obraćenja nakon nekoliko dana zalazio je 
Savao u zbornice u Damasku i počeo propovijedati o Isusu, da 
je Sin Božji. Kad su ga Židovi u Damasku htjeli radi toga ubi- 
ti, utekao je Savao iz Damaska te otišao u Arabiju, gdje je 
proboravio tri godine upoznavajući Kristovu nauku. Kad se po- 
vratio iz Arabije u Damask, opet je dospio u opasnost, da ga 
Židovi ubiju. Zato je utekao iz grada i došao u Jerusalem, gdje 
se javio Petru i ostalim apostolima i ispripovjedio im svoje 
obraćenje. Tako bi Savao primljen među apostole pod imenom 
Pavao, te se od sada dao na službu, da revno navješta Kristo- 
vb evanđelje. 

4. Petar obilazi kršćane po pokrajinama i čini čudesa, 
a) Ozdravljenje Eneje. Poslije Savlova obraćenja ima- 
li su kršćani u Judeji. Samariji i Galileji neko vrijeme mir. U 
to je vrijeme Petar pohađao kršćanske općine u pokrajinskim 
mjestima. Kad je došao u grad Lidu, nađe tamo čovjeka, ime- 

tlom Eneju, koji je osam godina bolovao od uzetosti. Petar 
mu reče: »Eneja! Gospod Isus Krist te ozdravljuje; ustani i 
uredi svoj ležaj?« I on odmah ustane na začuđenje mnogih, koji 
su stanovali u Lidi i okolini te se obratili na kršćanstvo. 

b) Uskrisenje Tabite. U gradu Jopi bila je neka 
učenica Tabita, koja je činila mnogo dobra i davala milostinju 
siromasima. Ona se razboli i umrije. Kad su učenici u Jopi čuli, 
da Petar boravi u obližnjem gradu Lidi, poslali su po njega, 
neka bi brzo došao u Jopu. Kad je Petar došao, nađe mnogo 
siromašnih žena, koje su plakale za Tabitom pokazujući svoje 
haljine, što su ih dobile od Tabite. Tada se Petar pomoli nad 
odrom pokojnice i reče: »Tabito, ustani!« Ona otvori oči i ugle- 
davši Petra sjedne. On joj pruži ruku i podiže je. Tada dozove 
vjerne i pokaza im Tabitu opet živu. Kad se to razglasilo u 
Jopi, mnogi su se obratili i vjerovali u Gospoda. 

5. Petrovo viđenje i obraćenje stotnika Kornelija. U 
gradu Cezareji bio je stotnik italske čete, po imenu Korne- 
ti je. On je bio veoma pobožan, davao je mnogo milostinje 
narodu i postojano se molio Bogu. Jednoga dana oko devete 
ure (t. j. tri sata popodne) ukaže mu se u viđenju anđeo, koji 
mu reče: »Kornelije! Tvoje molitve i milostinje doprle su pred 
Boga. Pošalji sada u Jopu ljude, da ti odanle dovedu nekoga 
Simona, nazvanog Petra.« 

Kornelije pošalje sutradan trojicu svojih ljudi u Jopu, 
da potraže Petra. Bilo je oko podneva, kad su se oni pribli- 
žavali gradu, a Petar je uzašao na krov kuće, gdje je stanovao, 
da se pomoli Bogu. Najednom ukaže mu se viđenje, kako se 
pred njim spušta plahta, u kojoj je bilo svakovrsnih životinja: 
četvoronožnih, gmazova i ptica, i začuje, kako mu neki glas 
govori: »Ustani, Petre; pokolji i jedi!« Petar odgovori: »Nipo- 
što, Gospode, jer nikad nisam jeo što nečisto.« A glas mu od- 
vrati: »Sto je Bog očistio, nemoj govoriti da je nečisto!« To 
se ponovilo do tri puta, i viđenja je nestalo. Dok je Petar raz- 
mišljao, što bi to moglo značiti, dođu tri čovjeka,, što ih je po- 
slao iz Cezareje stotnik Kornelije, pred kuću, gdje je stanovao 
Petar, i upitaju: »Stanuje li ovdje Simon, nazvan Petar?« A 
Duh Božji reče Petru: »Evo, traže te tri čovjeka. Siđi i idi s 
njima ništa ne sumnjajući, jer sam ih ja poslao.« Petar siđe k 
njima i reče: »Ja sam onaj, koga tražite.« Oni mu kažu poruku 
svoga gospodara Kornelija, a Petar ih ugosti. Narednog dana 
zaputi se Petar s ovom trojicom i s nekoliko učenika u Ceza- 
reju. 

Kornelije je međutim sabrao u svoju kuću svoje rođake 
I prijatelje, da s njima dočeka Petra. Kad je Petar ulazio u 
Kornelijevu kuću, iziđe mu ovaj ususret i padne pred noge Pe- 

tru, da mu se poklani. A Petar ga podigne i reče mu: »Ustani,, 
i ja sam čovjek!« Na to mu Korneti je ispripovjedi, što mu se 
dogodilo. Tada je Petar razumio značenje svoga viđenja, da 
ne valja braniti neznabošcima ulazak u Kristovu Crkvu, i reče 
Korneliju: »Doista razumijem, da Bog ne gleda, tko je tko. 
nego je njemu mio dd svakog naroda onaj, koji se njega boji i 
čini pravdu.« Potom je Petar poučio Kornelija i sve, koji su 
bili s njim u kući, o Spasitelju Isusu Kristu i nauci, koju je on 
naložio apostolima propovijedati. I dok je još Petar govorio, si- 
šao je Duh Sveti nad sve, koji su ga slušali, i začudili su se 
oni, koji su došli s Petrom, kad su to vidjeli. A Petar reče: 
»Može li tko zabraniti vodu, da se ne krste ovi, koji su primili 
Duha Svetoga kao i mi?« I zapovjedi, da se svi pokrste u ime 
Gospoda Isusa Krista. Svi, koji su o tom čuli, slavili su Boga 
i govorili su: »Dakle i neznabošcima je Bog dao pokajanje za 
život.« 

6. Kršćani u Antiohiji. Pvadi progona, što su zaredali pro- 
tiv kršćana nakon mučeničke smrti sv. Stjepana, prebjegli su 
neki u Feneciju na sjeveru Palestine, osobito u grad Antiohiju, 
koji je tada brojao oko 700.000 stanovnika, a neki i na otok 
Cipar. Tu su propovijedali Kristovo evanđelje ne samo Žido- 
vima, nego i Grcima, koji su u znatnom broju primili Kristovu 
vjeru. To se dočulo u Jerusalemu, i zato apostoli pošalju u 
Antiohiju Barnabu, čovjeka puna Duha Svetoga i vjere. Nje- 
govim djelovanjem povećao se broj vjernih u Antiohiji. On je 
doveo u Antiohiju i obraćenog Savla, nazvanog Pavla, iz nje- 
gova rodnog mjesta Tarsa, da mu bude na pomoć u propovije- 
danju u Antiohiji. Antiohijski obraćenici na vjeru Isusovu prvi 
su se prozvali kršćani, prema grčkoj riječi »hristianoi«, 
dok su se inače do toga vremena nazivali »braća«, »učenici Go- 
spodnji« ili »sveti.« 

7. Petrovo čudesno izbavljenje iz tamnice. G. 41. po Kr. 
postao je kraljem u Palestini Herod Agripa (unuk okrutnog 
Heroda, koji je dao pogubiti betlehemsku djecu). Htijući ugo- 
diti Židovima počeo je Herod progoniti kršćane. Najprije dade 
pogubiti apostola Jakova starijega, brata Ivanova, a o blagdanu 
Pashe dade zatvoriti u tamnicu i apostolskog prvaka Petra s 
nakanom, da ga poslije Pashe dade pogubiti. Petar je bio u 
tamnici okovan dvostrukim verigama i pod četverostrukom 
stražom, svakom od četiri vojnika. Dok je Petar bio u tamnici, 
vjernici u Jerusalemu bez prestanka su se molili Bogu za njega. 
Noću uoči dana, kad je Petar trebao biti izveden pred sud, an- 
đeo Gospodnji obasjavši nebeskim svijetlom tamnicu probudi 

Petra riječima: »Ustani brzo!« I padnu mu verige s ruku. An- 
đeo mu reče: »Obuci se i obuj se te pođi za mnom!« I prošli su 
kroz straže, a kad su došli do željeznih vrata, ona im se sama 
otvorila. Izašavši napolje prešli su jednu ulicu, i tada odstupi 
anđeo od Petra. Petar sve do sada nije znao, da li je sve, što 
se s njim zbiva, samo viđenje ili zbiljska istina, a sada je do- 
šao k sebi i rekao: »Sad zaista znadem, da je Gospod poslao 
svoga anđela, da me izbavi iz ruku Kerodovih.« 

Potom dođe Petar do kuće učenika Marka, gdje su bili 
mnogi kršćani sabrani i molili se. Kad je pokucao na vrata, 
dođe djevojka Ruža, da čuje, tko je, i prepoznavši Petrov glas, 
od radosti ne otvori, nego dotrči unutra i javi, da Petar stoji 
pred vratima. A oni joj rekoše: »Ti si luda.« Ali ona je potvr- 
đivala, da je tako. Tada stadoše govoriti: »To je njegov anđeo.« 
Kad je Petar jednako kucao, otvore mu, i prepoznavši ga ču- 
dili su se. A on im mahne rukom, da šute i ispripovjedi im, 
kako ga je Gospod izveo iz tamnice, te im reče, neka to jave 
apostolu Jakovu (mlađemu). Po tom je Petar otišao iz Jeru- 
salema u drugo mjesto. Iz predaje je poznato, da je neko vri- 
jeme boravio u Antiohiji i odanle ravnao kršćanskim opći- 
nama, a zatim je otišao u Rim. N 


PAVAO — APOSTOL NARODA 

Nakon poduljeg boravka i uspješnog djelovanja Pavla i 
Barnabe u Antiohiji reče Duh Sveti tamošnjim starješinama: 
»Odvojite mi Barnabu i Savla (nazvanog također Pavla) za 
djelo, na koje sam ih pozvao.« Tada nakon posta i molitve po- 
lože na njih ruke i otpuste ih, da propovijedaju. 

1. Prvo Pavlovo putovanje (g. 45 — 46). Iz Antiohije 
zaputi se Pavao u pratnji Barnabe i Marka do Seleucije, a 
odanle otplove na otok Cipar. Tu ih je lijepo primio na- 
mjesnik Pavao Sergije, čovjek razuman i željan čuti riječ Bo- 
žju. Ali neki židovski vrač Elimah odvraćao je namjesnika od 
vjere, koju su propovijedali Pavao i Barnaba. Tada Pavao, pun 
Duha Svetoga, ukori vrača: »O sine đavolji i neprijatelju svake 
pravde! Eto ruke Gospodnje na tebe, i oslijepit ćeš, da ne vidiš 
sunca za neko vrijeme.« I vrač odmah oslijepi i stane oko sebe 
tražiti, da mu tkogod pruži ruku. Kad je to vidio namjesnik 
Pavao Sergije, vjerovao je diveći se Gospodnjoj nauci. 

Iz otoka Cipra otplove Pavao i Barnaba u P e r g u, a 
odanle u Antiohiju u Maloj Aziji. Tu su najprije propovijedali 
-Židovima, a zatim neznabošcima, koji su radosno primali riječ 

Božju. Ali Zidovi su bili zavidni Pavlu i Barnabi na uspjehu 
te su ih istjerali iz grada. Slično su prošli i u gradu I k o n i j u* 
Na daljnjem putovanju došli su Pavao i Barnaba u grad Li- 
stru. Tu je Pavao prigodom propovijedanja čudesno ozdravio 
nekog obraćenika hroma od rođenja riječima: »Ustani na svoje 
noge!« On je skočio i počeo hodati, a kad je to, vidio svijet, 
počeo je govoriti: »Bogovi su sišli k nama u čovječjem liku.« 
Za Barnabu su mislili, da je Zeus, a za Pavla, da je Hermes. I 
Zeusov svećenik dovede junce i donese vijence, te htjede da 
im prinese žrtvu. Na to Pavao i Barnaba, razdrijevši od uzbu- 
đenosti haljine, skoče među svjetinu vičući: »Ljudi, šta to či- 
nite? I mi smo, kao i vi, smrtni ljudi, koji vam propovijedamo, 
da se od ovih ništavnih likova obratite Bogu živome, koji je 
stvorio nebo i zemlju i more i sve, što je u njima.« I jedva su. 
odvratili ljude, da im ne žrtvuju. Ali potom su došli iz Antio- 
hije neki Židovi i nagovorili su narod, da kamenuje Pavla: i 
izvuku ga iz grada misleći da je mrtav. Kad se Pavao osvije- 
stio, otide s Barnabom dalje u grad D e r b u. Obrativši ondje 
mnoge vraćali su se obojica preko Listre, Ikonija i Antiohije 
utvrđujući svagdje obraćenike u vjeri i postavljajući im sve- 
ćenike. Napokon su se preko Perge povratili u sirsku Antio- 
hiju, gdje su izvijestili kršćansku općinu, kako je Bog bio s 
njima i otvarao neznabošcima vrata vjere. 

2. Apostolski sabor u Jerusalemu (g. 51). Među kršćanske 
obraćenike u Antiohiji došli su neki pokršteni, koji su prije 
bili Židovi, te su počeli učiti one, koji su iz neznaboštva prešli 
na kršćanstvo, ako se ne obrežu i ne drže Mojsijeva zakona, da 
se ne će moći spasiti. Pavao i Barnaba usprotivili su se toj na- 
uci, i zato ih pošalju u Jerusalem, da se tamo riješi ovaj spor. 
U Jerusalemu sabrali su se apostoli i starješine na raspravu o 
toj stvari. Tada ustane Petar i reče: »Braćo! Vi znate, da je 
Bog od prvih dana izabrao između vas mene, da neznabošci iz 
mojih usta čuju evanđeosku riječ i da vjeruju. Bog nije po- 
stavio nikakve razlike među nama i njima, kad im je dao Duha 
Svetoga, kao i nama, i očistio vjerom njihova srca. Zašto, dakle, 
sada iskušavati Boga, da metnete na vrat učenicima jaram, ko- 
ga nismo mogli nositi ni naši oci ni mi? Nego vjerujem, da 
ćemo se spasiti milošću Gospoda Isusa Krista, kao i oni.« Na 
to je zašutjelo prisutno mnoštvo i saslušalo Pavla i Barnabu, 
kako je Bog mnogim čudesima potvrdio njihovu nauku među 
neznabošcima. Na, to ustane apostol Jakov (mlađi) i reče: »Bra- 
ćo, s onim, što je kazao Simon, slažu se riječi proročke. Zato 
mislim, da nije potrebno uznemirivati one, koji se obraćaju 
k Bogu iz neznaboštva; jedino neka se ne kaljaju mesom, koje- 

je žrtvovano idolima.« Po tom izaberu poslanike Judu i Silu, 
i po njima pošalju kršćanima u Antiohiju poslanicu, koja je 
sadržavala zaključak apostolskog sabora u Jerusalemu ovim ri- 
ječima: »Našao je za dobro Duh Sveti i mi, da ne stavljamo 
više nikakva bremena na vas osim ovoga potrebnoga: da se 
čuvate od idolskih žrtava, od krvi udavi jenoga i od bludnosti. 
Ako se budete toga čuvali, bit će vam dobro. Zdravo!« Kad je 
u Antiohiji bil$ pročitana ova poslanica, svi su se obradovali i 
utješili. 

Apostolski sabor u Jerusalemu bio je prvi opći crkveni sabor, 
koji je rješavao jedno sporno vjersko pitanje pod predsjedanjem i 
ravnan jem apostolskog prvaka sv. Petra apostola. U kasnijim vre- 
menima održano je diljem povijesti katoličke Crkve 20 općih crkvenih 
sabora, koji su se održavali pod vrhovnim ugledom i odobrenjem Pe- 
trovih nasljednika, rimskih biskupa ili papa. 

3. Drugo Pavlovo putovanje (g. 51 — 54). Ne dugo poslije 
apostolskog sabora u Jerusalemu odlučio je Pavao, da pođe na 
drugo apostolsko putovanje. Iz Antiohije zaputio se s drugom 
Silom preko svoga rodnog mjesta Tarsa u Derbu, 
L i s t r u, I k o n i j i Antiohiju u Maloj Aziji, utvrđu- 
jući svagdje u vjeri obraćenike od prvog putovanja. Iz Listre 
poveo je Pavao sa sobom učenika Tim ote ja, kojega je ka- 
snije zaredio za biskupa u maloazijskom gradu Efezu. Propu- 
tovavši Malu Aziju dođu u grad T r o a d u. Tu se pridružio 
Pavlu i učenik Luka, po zvanju, liječnik, od sada vjeran 
' pratilac Pavlov i pisac Evanđelja i Djela Apostolskih. U Tro- 
adi vidio je Pavao u snu viđenje, kako mu se javio čovjek Ma- 
ceđonac i molio ga, da prijeđe u Maceđoniju i pomogne im. 
Pavao se otputi s drugovima u Maceđoniju i dođe u grad Fi- 
iipe, gdje se među ostalima pokrstila neka bogobojazna žena 
skrletarica, imenom L i d i j a. Ona ih je primila u kuću. U 
tom gradu bila je neka djevojka, opsjednuta vračarskim du- 
hom, te je svojim vraćanjem donosila svpjim gospodarima ve- 
lik dobitak. Ona je pošla za Pavlom i njegovim drugovima i 
stala za njima vikati: »Ovo su ljudi, sluge Boga Svevišnjega, 
koji nam javljaju put spasenja.« Nju je Pavao oslobodio od 
zloga duha riječima: »Zapovijedam ti u ime Isusa Krista, iziđi 
iz nje!« I ostavi je zao duh, a njezinim gospodarima bilo je to 
žao, jer im je propala nada na dobitak. Zato optuže Pavla i 
drugove pred poglavarima,, da bune grad propovijedajući novu 
vjeru. Poglavari ih dadu išibati baciti ih u klade i zatvoriti u 
tamnicu. O ponoći stali su Pavao i Sila pjesmom i molitvom 
slaviti Boga. Najednom se potrese zemlja tako, da su se uzdr- 
mali tamnički temelji, i odmah su se otvorila tamnička vrata, 
i svima su spali okovi. Kad je to vidio tamničar, htio se ubiti 

bojeći se, da mu ne uteku sužnji, ali mu Pavao reče: »Ne čini 
sebi nikakva zla, jer smo svi ovdje.« Tamničar padne pred 
Pavla i Silu i upita: »Gospodo, što mi treba činiti, da se spa- 
sim?« Oni mu rekoše: »Vjeruj u Gospoda Isusa Krista ti i tvoj 
dom!« I propovijedali su riječ Gospodnju njemu i svima u nje- 
govoj kući, te su se još iste noći pokrstili. Kad su ujutro gla- 
vari poručili, neka Pavla i Silu puste iz tamnice, reče Pavao: 
»Pošto su nas, premda smo rimski građani, bez istrage javno 
šibali i bacili u tamnicu, sada hoće da nas tajno puste. Ne 
tako, nego neka sami dođu i neka nas izvedu!« Tada dođu po- 
glavari i zamole ih za oproštenje, te ih ispratiše moleći, da iziđu 
iz grada. 

Iz Filipa otputili su se Pavao i njegovi drugovi u Am- 
fipolj i Apoloniju, a odande u veliki trgovački grad 
Solun, gdje je bilo mnogo Zidova. Uz znatan broj Zidova 
obratilo se ovdje na kršćanstvo i mnogo neznabožaca. Ali za- 
vidni Zidovi pobunili su narod protiv Pavla i njegovih dru- 
gova optužujući ih, da rade protiv carskih zapovijedi, jer go- 
vore o nekom drugom kralju Isusu. Poglavari ih ipak puste 
slobodne, te otputuju u Bere ju, gdje su Pavlovi drugovi 
ostali propovijedati, dok se Pavao otputio u Atenu. 

Već prvih dana, otkako je Pavao boravio u Ateni, ožalo- 
stio se, kad je vidio, da je grad pun likova lažnih bogova. Do- 
skora se on upustio u raspravljanje sa Židovima u zbornici i na 
•trgu s mudracima. Jedni su od njih pitali: »Što hoće ovaj brb- 
Ijavac da kaže?« — a drugi: »Čini se, da propovijeda tuđe bo- 
gove«, jer im je govorio o Isusu i njegovu uskrsnuću. Napokon 
ga odvedu na trg Areopag, gdje se sabralo mnogo ljudi, da ga 
čuju. Tada im Pavao progovori: »Ljudi Atenjani! Po svemu 
vidim, da ste vi veoma bogobojazni, jer kad sam prolazio vašim 
gradom i promatrao vaše svetinje, našao sam žrtvenik, na ko- 
jem je napisano: Bogu nepoznatom. Što dakle ne znajući štu- 
jete, to vam ja propovijedam. Bog, stvoritelj svijeta i svega, 
što je na njemu, kao gospodar neba i zemlje ne stanuje u ru- 
kotvorenim hramovima; on ne prima službe od ljudskih ruku, 
kao da bi on što trebao, nego on sam daje svima život i disa- 
nje i sve. On je učinio, da od jednoga sav rod ljudski stanuje 
po svoj zemlji i postavio je određena vremena i međe njihovu 
stanovanju, da traže Boga, ne bi li ga kako napipali i našli, 
premda nije daleko ni od jednoga od nas, ier u njemu živimo, 
mičemo se -i jesmo, kao što i neki od vaših pjesnika rekoše: nje- 
gov smo i rod. Kad smo dakle rod Božji, ne smijemo misliti, da 
je božanstvo kao zlato ili srebro ili kamen, kao tvorevina ljud- 
ske umjetnosti i mišljenja. Ali Bog je pregledao vremena tog 

SV. PAVAO PROPOVIJEDA U ATENI NA AREOPAGU 

neznanja, i sada naviješta ljudima, da svi svagdje čine pokoru, 
jer je odredio dan, kada će suditi svijetu po pravdi, i to po 
čovjeku, koga je odredio i pokazao svima, da su dužni vjerovati, 
jer ga je oživio od mrtvih.« Kad su čuli za uskrsnuće od mrtvih, 
jedni su se počeli) ‘rugati, a drugi su rekli: »Čut ćemo te o tom 
drugi put.« Tako Pavao otide između njih, ali su ipak neki pri- 
stali uz njega i vjerovali. Među njima bio je Dionizije 
Areopagita, koji je kasnije postao atenskim biskupom i 
umro mučeničkom smrću, i njegova žena Damara i drugi s 
njima. 

Iz Atene otputova Pavao u Korint, gdje se obratio 
velik broj Grka i ponešto Zidova, među njima i starješina zbor- 
nice Kripsa. Iz Korinta vratio se Pavao preko Efesa i 
Mileta u Jerusalem, a odanle u sirsku Antiohiju. 

4. Pavlovo treće putovanje (g. 55 — 60). Poslije nekog 
vremena boravka u Antiohiji pošao je Pavao na treće putova- 
nje. Posjetivši maloazijske kršćanske općine došao je u grad 
E f e s. Tamo je našao neke učenike i upitao ih: »Jeste li pri- 
mili Duha Svetoga?« Oni mu odgovore, da nisu ni čuli o Duhu 
Svetome, nego su se krstili Ivanovim krštenjem. Pavao im reče: 
»Ivan je krstio krštenjem pokore i govorio je narodu, da vje- 
ruje u onoga, koji će doći za njim,« tj. u Isusa. Kad su oni to 
čuli, primili su pravo krštenje. Tada Pavao položi na njih ruke, 
i siđe na njih Duh Sveti te stadoše govoriti raznim jezicima 
i proricati. 

U Efesu zadržao se Pavao više od dvije godine propovi- 
jedajući i čineći velika čudesa. Ljudi su stavljali Pavlove rupce 
i pojase na bolesnike, i ozdravljali su. Iz opsjednutih izganjao 
je u ime Isusovo đavle. Mnogi vjernici dolazili su k Pavlu i 
ispovijedali svoje grijehe. Mnogi, koji su se bavili čarolijama, 
sabrali su svoje knjige i javno ih spalili na trgu, premda su 
po njihovu računu vrijedile do pedeset tisuća dinara. Kad je 
Pavao odvratio ljude od štovanja idola, nisu htjeli više kupo- 
vati u trgovinama njihovih kipova. Zato je srebrnar Demetrije, 
koji je trgovao srebrnim hramićima božice Diane, pobunio 
ljude te su stali vikati: »Velika je Diana efeška!« Pavao je bio 
u pogibelji da nastrada, da nije gradski tajnik umirio narod, 
neka se okani bune. 

Iz Efesa otputovao je Pavao u Macedoniju i odanle 
je dopro sve do Ilirika (južna Dalmacija). Na povratku iz 
Macedonije i Grčke zaustavio se Pavao u Troadi, gdje 
se zadržao sedam dana propovijedajući i okupljajući ljude na 
lomljenje kruha (tj. na svetu Misu i Pričest). Kako je Pavao 
dugo govorio do kasne noći, neki mladić, koji je sjedio na 
prozoru u trećem katu kuće, zaspao je i srušio se te pao na 
zemlju i ostao mrtav. Tada siđe Pavao k mrtvomu, zagrli ga i 
reče: »Ne bojte se, jer je duša njegova u njemu.« I mladić oživi 
na veliku radost i utjehu svima. 

Iz Troade otputova Pavao u M i 1 e t. Odanle poruči sve- 
ćenicima u Efes, da dođu u Milet, pa da se s njima oprosti prije 
odlaska u Jerusalem. Na odlasku im reče: »Evo, ja idem u Je- 
rusalem. Ne znam, što će mi se tamo dogoditi, osim to, što mi 
Duh Sveti po svim gradovima svjedoči, da me tamo čekaju 
okovi i nevolje. Pazite na sebe i na sve stado, nad kojim vas 
je Duh Sveti postavio biskupima, da upravljate Crkvom Bo- 
žjom, koju je otkupio svojom krvlju.« Na posljetku se klečeći 
pomoli s njima, i oni se plačući na rastanku izgrle s Pavlom 
i otprate ga na lađu, kojom je otputovao prema Jerusalemu. 
Putem se zaustavio u Tiru, Ptolemaidi i Cezareji, 
gdje su ga kršćani odvraćali od puta u Jerusalem. Sto više, 
prorok Agab izrijekom je Pavlu navijestio, da će ga u Jerusa- 
lemu Židovi svezana predati u ruke neznabošcima, ali Pavao 
bio je potpuno spreman i na smrt za Isusa i predan u Božju 
volju. 


PAVAO ZASUŽNJEN I ODVEDEN U RIM 

1. Pavao u Jerusaiemu zasužnjen. Pavao je isprva bio u 
Jerusalemu ljubazno primljen. Ali kad su došli neki Židovi iz 

Male Azije i opazili Pavla u hramu, počeli su buniti narod 
govoreći protiv Pavla, da on uči nauku protiv Mojsijeva za- 
kona, i da je neznabošce uveo u hram i tako oskvrnuo svet# 
mjesto. Na to je navalio narod na Pavla i stao ga tući, te bi ga 
bili ubili, da ga nije s vojskom izbavio iz ruku razjarenih Ži- 
dova rimski tribun Lizi ja. Ovaj je htio Pavla dati izbičevati, 
da dozna, zašto se Židovi toliko protiv Pavla bune, ali se Pava© 
usprotivi, pozivajući se na svoje pravo rimskog građanina, da 
ga ne smiju bičevati, dok nije osuđen. Od sada je Lizija postu- 
pao prema Pavlu obazrivo, i kad je saznao, da se četrdeset Zi- 
dova zavjerilo, da će ubiti Pavla, poslao ga je pod jakom stra- 
žom iz Jerusalema u Cezareju k upravitelju Feliksu. Prije toga 
javi se u noći Gospod Pavlu i reče mu: »Budi hrabar, jer ka© 
što si svjedočio za mene u Jerusalemu, tako treba da svjedočiš 
i’ u Rimu.« 

2. Pavao kao sužanj u Cezareji. Na židovske tužbe dao je 
Feliks prilike Pavlu, da se javno opravda pred Zidovima, ali 
nije htio, da se sudbena rasprava odmah dovrši, nego je Pavla 
držao u laganom zatvoru, i odgađao sud na neizvjesno vrijeme. 
Za to vrijeme dozivao je Feliks sa svojom ženom Druzilom 
Pavla k.sebi na razgovor o vjert u Krista, ali kad mu je Pa- 
vao počeo govoriti o pravdi, čistoći i budućem sudu, uplaši se 
Feliks i reče: »Idi za sad! Kad budem imao vremena, opet ću 
te zvati.« Feliks se nadao, da će od Pavla dobiti novaca, da ga 
pusti na slobodu. Tako je Pavao ostao zasužnjen dvije godine, 
dok nije na mjesto Feliksa postao upraviteljem Fešto. Ovaj da 
ugodi Židovima, koji su tražili, da Pavao bude osuđen, pozove 
Pavla preda se i upita ga: »Hoćeš li da ideš u Jerusalem, da ti 
se tamo sudi?« Pavao odgovori: »Ja potpadam pod carski sud. 
Ti najbolje znaš, da nisam Židovima ništa skrivio. Prizivam na 
cara.« Fešto mu odgovori: »Na cara si prizvao, k caru ćeš 
poći.« 

3. Pavao putuje kao sužanj u Rim. Nakon nekog vremena 
pružila se Pavlu prigoda za putovanje u Rim. Iz Cezareje 
zaputila se lađa, koja je imala ploviti uz maloazijsku obalu d© 
otoka Krete. Na tu lađu ukrcao se i Pavao s nekim drugim 
stižnjima uz pratnju satnika Julija i odreda vojske, koja je 
čuvala sužnje. Na otoku Kreti prekrcali su se na jednu alek- 
sandrijsku lađu, koja je plovila u Italiju. Pošto je plovidba 
bila već kasno u jesen, kad je more veoma nemirno, svjetovao 
je Pavao, neka se ne putuje dalje, nego neka bi prezimili na 
otoku Kreti, jer inače će biti u velikoj opasnosti i lađa i put- 
nici. Ali satnik je više vjerovao krmilaru lađe, nego Pavlu, i 

tako su nastavili plovidbu. Doskora zapalo. su u strašnu buru, 
koja ih je četrnaest dana bacala, a da nisu znali pravog smjela 
puta. Od straha da se ne potope pobacali su iz lađe tovare i nisu 
okusili jela sve dok nisu primijetili, da se približavaju kopnu. 
Ali kad se prema jutru lađa približila kopnu, nasukala se na 
neki greben kraj otoka Malte, a jedan njezin dio razbio £e. 
Sad su se putnici spašavali, kako je tko mogao: jedni pliva- 
njem, a drugi su se hvatali za daske razbijene lađe, tako da 
od 276 putnika nitko nije nastradao životom. Stanovnici otoka 
Malte primili su brodolomce veoma čovječno. Najprije su na- 
ložili vatru, da se ogriju prozebli od kiše i zime. Pavao je ba- 
eio svežanj granja na vatru, i najednom skoči iz granja zmija 
otrovnica i ugrize Pavla u ruku. Ljudi su počeli misliti, da je 
on po svoj prilici ubojica, jer makar je umakao moru, ipak ne 
će izmaći pravednoj kazni, te su očekivali, da će se doskora od 
ujeda srušiti mrtav na tle. Ali Pavao otrese zmiju u vatru i 
nije ga stiglo nikakvo zlo. Sad su ljudi promijenili svoje mi- 
šljenje i počeli su govoriti, da je Pavao Bog. Poslije toga Pa- 
vao je čudom ozdravio oca otočkog upravitelja Publija i mnoge 
druge bolesnike na otoku, i time je predobio za sebe povje- 
renje otočkih stanovnika, da su ugostili brodolomce kroz tri 
zimska mjeseca, i u proljeće na odlasku im dali sve, što je 
potrebno za dalje putovanje, koje su proslijedili na nekoj alek- 
sanđrijskoj lađi. Na putu zaustavili su se u Sirakuzi i 
Regiju, i napokon se iskrcali u lučkom gradu P u t e o 1 i 
u Italiji (nedaleko današnjeg Napulja). Tu su Pavla dočekali 
mnogi kršćani, i zadržali ga sedam dana, a odanle se otputip 
u Rim, odakle su mu došli ususret tamošnji kršćani. Pavlu 
je bilo dopušteno, da stanuje u syom stanu pod stražom jed- 
noga vojnika i da može propovijedati Kristovu nauku. U Rimia 
©stao je Pavao pune dvije godine, a po tom bio pušten na 
slobodu. 

4. Pavlova posljednja putovanja i mučenička smrt. Kad 
je Pavao bio u Rimu nakon dvogodišnjeg sužanjstva pušten na 
slobodu, poduzeo je prema pobožnoj predaji putovanje u Spa- 
niju, zatim se vratio u Malu Aziju, a odanle na otok Kretu i 
m Macedoniju, i napokon je za vladara cara Nerona došao u 
Rim, gdje je za Neronova progona protiv kršćana poginuo mu- 
čeničkom smrću tako, da mu je izvan zidina grada Rima g* 
64. — 67. mačem odrubljena glava na mjestu, koje se danas 
zove Tre foi.tane (Tri izvora). Sv. Pavao napisao je 14 posla- 
nica, koje se ubrajaju u poučne knjige Sv. Pisma Novoga 
Zavjeta. 

DJELOVANJE OSTALIH APOSTOLA 

O djelovanju i smrti ostalih apostola sačuvala nam je us- 
pomenu usmena kršćanska predaja. Petar apostol dje- 
lovao je neko vrijeme poslije razlaska iz Jerusalema u Judeji, 
zatim je boravio u Antiohiji sirskoj, a napokon je otišao u 
Rim i odanle posljednjih 25 godina svoga života upravljao kao 
vrhovni poglavar cijelom Crkvom. Tu je umro za Neronova 
vladanja mučeničkom smrću između godine 64. i g. 67., i to 
strmoglavce razapet na križ. Njegovo tijelo ukopano je u Va- 
tikanu. Iznad groba sv. Petlja apostola stoji danas veličanstvena 
bazilika sv. Petra. Arheološka iskapanja prije nekoliko go- 
dina potvrdila su, da se grob sv. Petra nalazi ispod glavnog 
žrtvenika bazilike sv. Petra u ftimu. Prava sv. Petra apostola 
kao vrhovnog glavara Crkve prelaze na njegove zakonite na- 
sljednike, rimske biskupe. Rimski biskup dobio je tijekom vre- 
mena počasni naslov Vrhovni svećenik ili Papa, što znači Otac 
svih kršćana, a jer je njegova čast takova, da je vidljivi na- 
mjesnik Isusa Krista, naziva se Sveti Otac Papa. Sv. Petar 
napisao je dvije poslanice. 

Ivan apostol ostao je u Jerusalemu do smrti BI. 
Dj. Marije, a po tom je otišao u Malu Aziju, gdje je bio bis- 
kupom u gradu Efesu. Za cara Domicijana (81 — 96) bio je 
odveden u Rim i tamo rtiučen tako, da je bio bačen u kotao 
vrelog ulja; ali kad mu to nije naškodilo, bio je prognat na 
otok Patmos kraj zapadne obale Male Azije. Tu je rasvijetljen 
Bpžjim viđenjem napisao novozavjetnu proročku knjigu »Ot- 
krivenje«. Osim toga napisao je tri poslanice i evanđelje. 

Jakov stariji, brat Ivana apostola, poginuo je prvi 
od apostola mučeničkom smrću, pogubljen mačem na zapovijed 
Heroda Agripe I. (g. 42). 

Jakov mlađi apostol bio je kao biskup u Jeru- 
salemu uzor svetosti tamošnjim kršćanima. Njega dade židov- 
sko veliko vijeće strmoglaviti s hramskog tornja, a kad se na 
zemlji još molio za neprijatelje, ubije ga neki čovjek udarivši 
ga valjkom po glavi. Ovaj apostol napisao je jednu poslanicu. 

Andrija apostol, brat Petrov, propovijedao je 
evanđelje po Maloj Aziji, a odanle zašao među Skite u južnoj 
Rusiji. Umro je mučeničkom smrću u gradu Ahaji, razapet 
na križ. Njega poštuju kršćani u Rusiji kao svoga apostola. 

Mat ej apostol propovijedao je evanđelje najprije 
u Palestini, a kasnije kako govori predaja, u Etiopiji. On je na- 
pisao svoje evanđelje aramejskim jezikom. 

Juda Tadej apostol propovijedao je evanđelje 
u Siriji i Mesopotamiji. Napisao je jednu poslanicu. 

Toma apostol širio je evanđelje među Partima i 
dopro sve do Indije, gdje je umro mučeničkom smrću. Indij- 
skim kršćanima sačuvala je predaja naziv »Tomini kršćani.« 

Bartol ome j apostol djelovao je u Arabiji, Meso- 
potamiji, među Partima i u Armeniji, gdje je umro mučenič- 
kom smrću, tako da su živome ogulili kožu. 

5 imun apostol djelovao je u Perziji i Babiloniji. 
Prema jednoj predaji umro je mučeničkom smrću raspet na 
križ, a prema drugoj prepiljen pilom. 

Matija apostol širio je evanđelje po jednoj predaji 
na Balkanu, a po drugoj u Etiopiji. I on je umro mučeničkom 
smrću, po jednoj predaji kamenovan, po drugoj na križ raspet, 
a po trećoj: da mu je sjekirom odrubljena glava. 

Još dakle za života apostola raširila se Kristova vjera po 
svim tada poznatim krajevima svijeta, bilo na području rim- 
skoga carstva, bilo u susjednim mu zemljama. Kao neznatno 
gorušičino zrno narasla je do velikog stabla, koje je raširilo 
svoje grane preko svih naroda. Svi kršćani, koji . su primili 
Kristovu vjeru, sačinjavali su jedinstvenu novu vjersku za- 
jednicu, koja se nazvala Kristovom Crkvom. Budući da je ona 
otvorena svima narodima i svima staležima prozvana je — 
opća ili katolička Kristova Crkva. Ona je ne- 
prevarljiva čuvarica i učiteljica od Boga jedine prave objav- 
ljene vjere. Po riječima svog osnivača Isusa Krista ona je sa- 
građena na neporušivoj pećini sv. Petra, i vrata paklena ne će 
je nadvladati dovijeka. 

«. 

ZAVRŠETAK BOŽJE OBJAVE 

Kao što nam je Bog na početku Sv. Pisma objavio po- 
stanak svijeta i ljudskoga roda, tako nam u posljednjoj knjizi 
Sv. Pisma Novoga Zavjeta, nazvanoj Apokalipsa ili Ot- 
krivenje sv. Ivana apostola, proročki objavljuje buduć- 
nost borbe kraljevstva Božjega, tj. Crkve Kristove, s njezinim 
neprijateljima, dok ne dođe svršetak syijeta. 

v Ovu je knjigu napisao sv. Ivan apostol za vrijeme svog 
zatočenja na otoku Patmosu (oko g. 95). Upravljajući ovu knji- 
gu na sedam maloazijskih crkvenih općina apostol Ivan ima 
zapravo nakanu, da je upravi zajednici cijele katoličke Crkve, 
počevši od svoga vremena, pa za sva buduća vremena njezina 
opstanka. U njoj potiče kršćane na vjernost Isusu Kristu do 
smrti. U veličanstvenim i tajanstvenim slikama proročkih vi- 
đenja naviješta Ivan različita razdoblja sudbonosne i teške 
borbe, što će se kroz tisućljeća voditi između Crkve Kristove 

kao Božjeg kraljevstva i njezinih neprijatelja, pristaša protu- 
Kristova (Antikristova) kraljevstva. 

Kao što je Bog u starozavjetnoj povijesti kraljevstva Bo- 
žjega često puta kažnjavao nevjeru i otpade svog odabranog 
naroda različitim teškim nevoljama, a i neprijatelje Božjega 
kraljevstva nakon njihove oholosti ponizivao, tako će se to zbi- 
vati u povijesti novozavjetnoga Božjega kraljevstva, samo u 
još mnogo veličajnijim i strašnijim pojavama. Naročito su 
značajna slikovita viđenja četiriju jahača na bijelom, crvenom, 
crnom i blijedom konju, koji znače silu, rat, glad i smrt, što će 
se u povijesti čovječanstva izmjenjivati, kao pokaranja za gri- 
jehe. Nadalje su značajna slikovita viđenja strašnih zvijeri, u 
kojima je predočena zloća i bijes neprijatelja Božjega kra- 
ljevstva, zatim strašne pojave potresa na zemlji i poremećenja 
u svemiru, nakon kojih slijedi propast grešnog Babilona, tj. 
sjedišta ljudske opakosti, i napokon uskrsnuće od mrtvih i po- 
sljednji sud. Poslije toga bit će neraskajani grešnici zauvijek 
bačeni u pakao, a pravednici odvedeni u nebeski Jerusalem 
vječnoga blaženstva. 

U završnim riječima ove knjige upozorava Ivan apostol, 
neka se čitaoci točno drže nauka u ovoj knjizi, jer o tom zavisi 
sudbina njihova vječnoga života. Kako će pak vrijeme sud- 
njega dana doći neočekivano, govori Krist: »Dolazim brzo!« — • 
a sv. Ivan izražavajući svoju čežnju svih pravednika za sje- 
dinjenjem s Kristom završuje ovu knjigu riječima: 


»DOĐI, GOSPODE ISUSE!« 



NEBESKI JERUSALEM 

SADRŽAJ 

StraM 

BOŽJA OBJAVA — — — — — — — — — — —— — — 3 

L Naravna Božja objava — — — — — — — — — 3 

2. Svrhunaravna Božja objava — — — — — — — — 3 

3. Razdoblja povijesti Božje objave — — -- — — — 3 

4. Izvori povijesti Božje objave — — — — — — — 4 

5. Postanak Sv. Pisma — — — — — — — — — — 4 

6. Istinitost Sv. Pisma — — — — — — — — — — 4 

I. DIO 

STAROZAVJETNA OBJAVA 

KNJIGE SV. PISMA STAROGA ZAVJETA — — — — — — 5 

PREGLED STAROZAVJETNE OBJAVE — — — — — — — 6 

Doba praobjave 

STVARANJE SVIJETA, ANĐELA I LJUDI — — — — — — 7 

1. Stvaranje svijeta — — — — — — — — — — 7 

2. Stvaranje anđela — — — — — — — — — — 9 

PRVI LJUDI I NJfflOV GRIJEH — — — — — — — — m 

1. Stvaranje Adama — — — — — — — — — — 10 

2. Stvaranje Eve — — — — — — — — — — — 10 

3. Grijeh prvih ljudi — — — — — — — — — — 11 

4. Posljedice grijeha — — — — — — — - — — — 12 

5. Nasljedno značenje grijeha i kazne prvih ljudi — — — 14 

KVARENJE LJUDSKOGA RODA I KAZNA OPĆIM POTOPOM — 14 

1. Prvo krvoproliće — — — — — — — — — — — 14 

2. Izopačivanje ljudi i kazna potopom — — — — — — 15 

3. Noiria zahvalnost i zavjet s Bogom. — — — — — — 16 

4. Noin blagoslov i prokletstvo — — — — — — — 17 

5. Babilonska kula i rasulo ljudskoga roda — — — — 17 

6. Postanak neznaboštva — — — — — — — — — 18 

Doba patrijarške objave 

ABRAMOV UZOR ZNAČAJ I VJERNOST BOGU — — — — — 18 

1. Abramova poslušnost Bogu — — — — — — — — 18 

2. Bog nagrađuje Abramovu vjeru — — — — — — — 19 

3. Bog kuša Abrahama tražeći žrtvovanje sina Isaka — — 20 

ISAK I NJEGOVI SINOVI — — — — — — — — — — 22 

1. Opreka između Isakovih sinova — — — — — — — 23 


249 


Strana 

2. Isakov blagoslov — — — — — — — — — — 23 

3. Jakovljev bijeg u tuđinu i povratak — — — — — — 24 

4. Jakovljevo pomirenje s Ezavom — — — — — — — 25 

JOSIP EGIPATSKI — — — — — — — — — — — — 25 

1. Josipu zavide braća — — — — — — — — — — 25 

2. Braća prodaju Josipa — — — — — — — — — 26 

3. Josip kod Putifara i u tamnici — — — — — — — 27 

4. Josipovo uzvišenje — — — — — — — — — — 28 

5. Josipova braća dolaze u Egipat — — — — — — — 29 

6. Josip se očituje braći — — — — — — — — — 30 

7. Jakov i njegova porodica sele u Egipat — — — — — 31 

8. Smrt Jakova i Josipa — — — — — — — — — 31 

JOB I ZLO U SVIJETU — — — — — — — — — — — 32 

1. Jobova pobožnost i blagostanje — — — — — — — 32 

2. Job u teškim kušnjama — — — — — — — — — 32 

3. Joba osuđuju prijatelji — — — — — — — — — 33 

4. Bog nagrađuje Joba — — — — — — — — — 34 


Doba Mojsijeve objave 

MOJSIJE IZBAVITELJ IZRAELACA - — — 35 

1. Prilike Izraelaca u Egiptu — — — — — — — — 35 

2. Mojsijevo rođenje i poziv — — — — — — — — 35 

3. Moj sijeva čudesa pred faraonom — — — — — — 37 

4. Vazmeno jagnje — — — — — — — — — 38 

5. Na putu do Sinaja — — — — — — — — — — 39 

MOJSIJE POSREDNIK IZMEĐU BOGA I NARODA — — — — 41 

1. Proglašenje zakona na Sinaju — — — — — — — 41 

2. Sklapanje ugovora ili zavjeta — — — — — — — 42 

3. Prvi prekršaj zavjeta — — — — — — — — — 43 

4. Kazna za prekršaj zavjeta i pomirenje s Bogom — — 43 

BOGOSLUŽJE STAROGA ZAVJETA — — — — — — 44 

1. Mjesto za službu Božju ili šteti šator — — — — — 44 

2. Svećenici i leviti — — — — — — — — — — 46 

3. Bogoslužna djela — — — — — — — — — — 47 

4. Svetkovine ili blagdani — — — — — — — — — 48 

MOJSIJE VOĐA IZRAELACA U ŠKOLI I KUŠNJAMA U PUSTINJI 50 

1. Buna u Kadesu — — — — — — — — — — — 50 

2. Korina pobuna — — — — — — — — — — — 51 

3. Aronov štap — — — — — — — — — — — 51 

4. Sumnja Moj šija i Arona — — — — — — — — 51 

5. Mjedena zmija — — — — — — — — — — — 52 

» 6. Balaamovo proroštvo — — — — — — — — — 52 

7. Mojsijeve posljednje opomene i smrt — — — — — 54 

JOSUA — — — — — — — — — — — — — — — 54 

1. Priprava za prijelaz preko Jordana — — — — — — 55 

2; Prijelaz preko Jordana — — — — — — — — — 55 

3. Osvojenje Jerihona — — — — — — — — — — 55 

4. Podjela zemlje među dvanaest izraelskih plemena — — 56 

5. Josuina smrt — — — — — — — * — — — — 56 

DOBA SUDACA — — — — — — — — — — — — — 56 

1. Gedeon — — — — — — — — — — — — — 57 


250 


Strana 

2. Samson — — — — — — — — — — — — — 57 

3. Ruta — — — — — — — — — — — — — 58 

4. Helije i Samuel — — . — — — — — — — — — 58 

KRALJEVI U IZRAELU — —— — — — — — — — — — 60 

S a u 1 — — — — — — — — — — — — — — — 60 

1. Izbor Saula za kralja — — — — — — — — — 60 

2. Saulova neposlušnost Bogu — — — — — — — — 60 

3. Davidovo pomazanje — — . . : — — — — — — — 61 

4. Davidova pobjeda nad Goli jatom — — — — — — 61 

5. Saul progoni Davida — — — — — — — — — 62 

6. Saulova smrt — — — — — — — — — — — 63 

David — — — — — — — — — — — — — — — 63 

1. Davidovo kralj evan je — — — — — — — — 63 

2. David kao pjesnik — — — — — — — — — — 64 

3. Davidov grijeh i Apsalomova buna — — — — — — 65 

4. Davidova smrt — — — — — — — — — — — 66 

Salom on — — — — — — — — — — — — — — 67 

1. Salomon nastupa kraljevski prijesto — — — — — 67 

2. Gradnja i posveta hrama — — — — — — — — 67 

3. Svršetak Salomonova vladanja — — — — — — — 68 

4. Dioba kraljevstva — — — — — — — — — — 69 

5. Jeroboam uvodi krivoboštvo — — — — — — — 70 

STARIJI PROROCI — — — — — — — — — — — — 70 

1. Zadaća i djelovanje proroka — — — — — — — 70 

2. Prorok Ilija naviješta sušu — — — — — — — — 70 

' 3. Nabot nevin umoren — — — — — — — — — 72 

4. Ilijino uznesenje — — — — — — — — — — 72 

5. Prorok Elizej — — — — — — — — — — — 73 

6. Prorok Jona — — — — — — — — — — — 74 

PROPAST IZRAELSKOG KRALJEVSTVA I ASIRSKO ROPSTVO 75 

1. Pad izraelskoga kraljevstva — — — — — — — — 75 

2. Tobija — — — — — — — — — — — — — 75 

MLAĐI PROROCI — — — — — — — — — — — — 77 

1. Djelovanje proroka Izaije — — — — — — — — 78 

2. Znatnija proroštva drugih proroka — — — — — — 80 

3. Prorok Jeremija — — — — — — — — — — 80 

BABILONSKO SUŽANJSTVO — — — — — — — — — 83 

1. Čežnja zarobljenika za domovinom — — — — — — 84 

2. Proroci tješe zarobljenike — — — — — — — — 84 

3. Ezekiel — — ’ — — — — — — — — — — — 84 

4. Daniel — — — — — — — — — — — — — 84 

5. Daniel izbavlja nevinu Suzanu — — — — — — — 85 

6. Tri mladića u užarenoj peći — — — — — — — 85 

7. Baltazarovo svetogrđe — — — — — — — — — 86 

8. Dani jelovo proroštvo o vremenu Mesijina dolaska — — 87 

POVRATAK IZ ROPSTVA — — — — — — — — — — 87 

1. Djelovanje Ezdre i Nehemije — — — — — — — 88 

2. Estera — — — — — — — — — — — — — 89 

JUDEJCI POD GRČKOM VLAŠČU — — — — — — — — 89 

1. Mučeništvo starca Eleazara — — — — — — — — 90 

2. Mučeništvo sedam braće i njihove majke — — — — 90 


251 


Strana 

BORBA MAKABEJACA ZA SLOBODU VJERE I DOMOVINE — 91 

1. Matatijin ustanak — — — — — — — — — — 91' 

2. Borbe Jude Makabejca — — — — — — — — — 91 

3. Konačna pobjeda Makabejaca — — — — — — — 92 

STARI ZAVJET VODIČ KA KRISTU — — — — — — — 93 

!!. DIO 

NOVI ZAVJET 

KNJIGE SV. PISMA NOVOGA ZAVJETA — — — — — — 95 

PREGLED NOVOZAVJETNE OBJAVE — — — — — — — 96 

PALESTINA U VRIJEME KRISTOVO — — — — — — — 96 

1. Zemljopisni pregled — — — — — — — — — — 96 

2. Političke prilike — — — — — — — — — — — 98 

3. Stanovnici Palestine — — — — — — — — — — 99 

4. Društvene i vjerskoćudne prilike u Pal. prije Kr. dolaska 100 

DOLAZAK MESIJE — — — — — — — — — — — — 101 

1. Mesijino božansko podrijetlo — — — — — — — - 101 

2. Mesijino čovječje podrijetlo — — — — — — — 101 

3. Navještenje rođenja Mesijina preteče — — — * — — 102 

4. Navještenje Isusova rođenja — — — — — — — 102 

5. Marijin pohod Elizabeti — — — — — — — — — 103 

6. Ivanovo rođenje — — — — — — — — — — 104 

ISUSOVO ROĐENJE I DJETINJSTVO — — — — — — — 105 

1. Isusovo rođenje — — — — — — — — — — — 105 

2. Nebo naviješta Spasiteljevo rođenje — — — — — 105 

3. Pastiri se klanjaju Spasitelju — — — — — — — 106 

4. Isusovo prikazanje u hramu — — — — — — — 106 

5. Poklonstvo mudraca — — — — — — — — — 108 

6. Bijeg u Egipat i pokolj betlehemske djece — — — — 109 

7. Dvanaestogodišnji Isus u hramu — — — — — — 110 

Kraljevstvo Božje u Izraelu 

PRIBLIŽILO SE BOŽJE KRALJEVSTVO ______ Hl 

1. Nastup Ivana Krstitelja — — — — — — — — 112 

2. Propovijedanje raznim staležima — — — — — — 112 

3. Ivan naviješta Spasiteljev dolazak — — — — — — 112 

4. Ivan krsti Isusa; svjedočanstvo s neba za Isusa — — 113 

5. Đavao iskušava Isusa — — — — — — — — — 114 

6. Ivan ponovo svjedoči za Isusa — — — — — — — 115 

PRVI JAVNI NASTUPI ISUSOVI ________ 115 

1. Isus skuplja prve učenike — — — — — — — — 115 

2. Prvo čudo u Kani Galilejskoj — — — — — — — 117 

3. Isus izgoni trgovce iz hrama — — — — — — — 117 

4. Razgovor s Nikodemom — — — — — — — — 118 

5. Ivanovo posljednje svjedočanstvo za Isusa — — — — 119 

6. Isusov razgovor sa Samar jankom — — — — — — 119 

ISUSOVO DJELOVANJE U GALILEJI — — — — — — — 121 

1. Isus propovijeda u Narzaretu — — — — — — — 122 

2. Isus iscjeljuje od različitih bolesti — — — — — — 123 

NA OBALAMA GENEZARETSKOG JEZERA _ _ _ — — 124 

1. Obilat ribolov — — — — — — — — — — — 124 

2. Poziv carinika Mate ja — — — — — — — — — 126 

3. Izbor apostola — — — — — — — — — — — 127 


252 


Strana 

ISUSOV GOVOR NA GORI _ — — — — _ — — 128 

I. Program nebeskoga kraljevstva — — — — — — — 128 

1. Osam blaženstava — — — — — — — — — — 129 

2. Položaj i dužnosti Isusovih učenika — — — — — 130 

II. Opreka između duha farizejske pravednosti i pravednosti 

Kristovih učenika — — — — — — — — — — — 131 

1. Usavršenje zakona — — — — — — — — — — 131 

2. Ljubav prema neprijatelju — — — — — — — — 132 

3. Nakana kod dobrih djela — — — — — — — — 132 

4. Ne valja bližnjega krivo suditi — — — — — — — 133 

5. Treba se čuvati lažnih nauka — — — — — — — 134 

6. Zaključne opomene — — — — — — — — — — 134 

ISUS POTVRĐUJE SVOJU NAUKU ČUDESIMA — — — — 134 

1. Isus ozdravljuje stotnikova slugu — — — — — — 134 

2. Iscjeljenje uzetoga — — — — — — — — — — 135 

3. Isus oživljuje mladića u Naimu — — — — — — 136 

DUHOVNE VEZE JAČE SU OD KRVNIH — — — — — — 136 

1. Po čemu se može raspoznati Mesija? — — — — — 136' 

2. Obraćenje grešnice — — — — — — — — — — 137 

3. Farizeji prigovaraju Isusu, da ne poštuje subote — — 138 

4. Isusovi rođaci — — — — — — — — — — — 138 

NARAV I SUDBINA KRALJEVSTVA BOŽJEGA PREDOČENA U 

PRISPODOBAMA — — — — — — — — — 139 

1. Prispodoba o sijaču — — — — — — — — — 139 

2. Prispodoba o pšenici i kukolju ______ 140 

3. Prispodoba o gorušičinom zrnu — — — — — — 140 

4. Prispodoba o mreži s ribama — — — — — — — 140 

ISUS POTVRĐUJE NOVIM ČUDESIMA SVOJU NAUKU — — 141 

1. Utišan je oluje na jezeru — — — — — — — — 141 

2. Isus iscjeljuje bolesnu ženu i oživljuje Jairovu kćer — 142 
POSLANJE APOSTOLA I 72 UČENIKA _______ 143 

1. Poslanje apostola — — — — — — — — — — 143 

2. Udes učenika — — — — — — — — — — — 143 

3. Djelovanje apostola i 72 učenika i njihov uspjeh — — 144 

IZRAEL OTKLANJA MESIJU — 145 

1. Ozdravljenje uzetoga u Jerusalemu — — — — — — 145 

2. Isusovo opravdanje — — — — — — — — — 146 

3. Smrt Ivana Krstitelja — — — — — — — — — 147 

ISUS ČUDESNO UMNOŽAVA KRUH I OBEĆAVA PRESVETU 

EUHARISTIJU ___________ 148 

1. Isus čudesno nahrani pet tisuća ljudi — — — — — 148 

2. Isus hoda po vodi — — — — — — — — — — 149 

3. Isus obećaje presvetu Euharistiju — — — — — — 149 

OSVRT NA I. I II. GODINU ISUSOVA JAVNOG NAUČAVANJA 151 

1. Postepeno očitovanje Isušova božanskog poslanja — — 151 

2. Usavršavanje objave — — — — — — — — — 152 

3. Osnivanje novozavjetnoga kraljevstva Božjega — — — 152 

4. Isus pripravlja novu upravu Božjega kraljevstva — — 152 

5. Glavni uvjeti života u novom kraljevstvu Božjem — — 153 


253 


Kraljevstvo Božje bez Izraela 

Strana 

PREKID SA SINAGOGOM — —— — — — — — — — — 153 

1. Opreka između Krista i sinagoge — — — — — — 154 

2. Farizej sko sablažnjavanje — — — — — — — 154 

3. Farizejski kvasac — — — — — — — — — — 155 

4. Isus izbavlja od opsjednuća kćer žene Kananejke — — 156 

UČVRŠĆIVANJE APOSTOLA — — — — — — — — — 156 

1. Petrova vjeroispovijest i Isusova ustanova Petrova pr- 
venstva — — — — — — — — — — — — — 157 

2. Isus poriče svoju muku i smrt — — — — — — — 158 

3. Put k spasenju jest samozataja — — — — — — — 158 

4. Isusovo preobraženje — — — — — ; — — — — 158 

NOVI DUH BOŽJEGA KRALJEVSTVA — — — — — — — 160 

1. Duh poniznosti — — — — — — — — — — — 160 

2. Sablazan — — — — — — — — — — — — 160 

3. Pouka o bratskoj opomeni — — — — — — — — 161 

4. Nemilosrdni sluga — — — — — — — — — — 161 

5. Prevelika strogost apostola — — — — — — — — 162 

6. Najveća zapovijed: ljubav prema Bogu i bližnjemu, pa 

i prema samom neprijatelju — — — — — — — 163 

MOLITVA I NJEZINA SVOJSTVA — — — — — — — — 164 

1. Isus prednjači apostolima u molitvi — — — — — 164 

2. Molitva Gospodnja — — — — — — — • — — — 164 

3. Ustrajnost i pouzdanje u Boga u molitvi — — — — 165 

4. Vrijednost skupne molitve — — — — — — — — 165 

PREDNOST DUHOVNIH DOBARA PRED ZEMALJSKIMA — — 166 

1. Bogati mladić — — — — — — — — — — — 166 

2. Treba se čuvati lakomosti — — — — — — — — 166 

3. Ne valja previše se brinuti za zemaljska dobra — — 167 

4. Nerazrješivost ženidbe — — • — — — — — — — 167 

5. Vrijednost đjevičanstva — — — — — — — — — 168 

6. Božja pravednost — — — — — — — — — — 168 

7. Bogati raskošnik i prosjak Lazar — — — — — — 169 

GRADITELJI KRALJEVSTVA BOŽJEGA — — — — — — 170 

1. Farizej i carinik — — — — — — — — — — 170 

2. Isus Šin Božji — — — — — — — — — — — 170 

3. Isus iscijeli slijepca od rođenja — — — — — — 173 

4. Isus dobri pastir — — — — — — — — — — 174 

ISUS PRIJATELJ DJECE I PRAVEDNIKA — — — — — — 175 

1. Isus prijatelj djece — — — — — — — — — — 175 

2. Marta i Marija — — — — — — — — — — — 175 

3. Zakej — — — — — — — — — — — — — 176 

ISUS PRIJATELJ GREŠNIKA — — — — — — — — — 176 

1. Prispodoba o izgubljenoj ovci — — — — — — — 176 

2. Prispodoba o rasipnom sinu — — — — — — — 177 

ISUS PRIJATELJ U SVAKOJ NEVOLJI — — — — — — 178 

1. Ozdravljenje zgrčene žene — — — — — — — — 179 

2. Iscjeljenje čovjeka od vodene bolesti — — — — — 179 

3. čudesno ozdravljenje slijepaca — — — — — — — 179 

4. Isus ozdravi deset gubavaca — — — — — — — 180 

5. Isus uskrisi Lazara -r — — — — — — — — — 180 


254 


Strana 

GRAĐANI KRALJEVSTVA BOŽJEGA — — — _ — — 182 

1. Prispodoba o radnicima u vinogradu — — — — — 183 

2. Prispodoba o opakim vinogradarima — — — — — 183 

3. Prispodoba o kraljevoj svadbi — — — — — — — 184 

KONAČNI SUKOB SA SINAGOGOM — — — — — — — 185 

1. Na putu u Jerusalem — — — — — — — — — 185 

2. Zaključak velikog vijeća — — — — — — — — 185 

3. Isusov svečani ulazak u Jerusalem — — — — — — 185 

4. Farizejske zasjede — — — — — — — — — 186 

5. Konačna osuda farizeja — — — — — — — 187 

6. Udovičin prilog — — — — — — — — — — — 189 

PROROŠTVO O PROPASTI JERUSALEMA I O SUDNJEM DANU 189 

1. Proroštvo o propasti Jerusalema — — — — — — 189 

2. Predznaci sudnjega dana — — — — — — — — 190 

3. Potreba budnosti — — — — — — — — — — 191 

Kristovo djelo otkupljenja 

DOGAĐAJI NEPOSREDNO PRIJE ISUSOVE MUKE I SMRTI — 192 

1. Zaključak velikog vijeća i izdajnička ponuda Jude Iška- 

riota — — — — — — — — — — — — , — 192 

2. Posljednja večera i naređenje presvete Euharistije — 193 

3. Prokazivanje izdajnika i proroštvo o Petrovu za tajenju 195 

4. Kristov oproštajni govor i velikosvećenička molitva — 196 

5. Krist na Maslinskoj gori — — — — — — — — 199 

6. Juda izdaje Isusa — — — — — — — — — — 200 

SUDBENA ISTRAGA PROTIV ISUSA I OSUDA — — — — 201 

1. Pred velikim vijećem — — — — — — — — — 201 

2. Pogrđivanje i zlostavljanje Isusa — — — — — — 203 

3. Druga osuda velikog vijeća — — — — — — — — 203 

4. Petrovo zatajivanje i Judino očajanje — — — — — 203 

5. Židovi optužuju Isusa pred Pilatom — — — — — 206 

6. Isus pred Herodom — — — — — — — — — 207 

7. Isus pred Pilatom, uspoređen s Barabom, bičevan, trnjem 

okrunjen i osuđen na smrt — — — — — — — — 207 

ISUSOV KRIŽNI PUT, SMRT I POGREB — 210 

1. Križni put — — — — — — — — — — — — 210 

2. Sedam posljednjih rečenica Isusovih na križu — — — 211 

3. Čudesa prigodom Isusove smrti — — — — — — 214 

4. Srce Isusovo kopljem probodeno — — — — — — 215 

5. Pogreb Isusova tijela — — — — — — — — — 216 

6. Straža na grobu — — — — — — — — — — 216 

Kristova kraljevska proslava 

ISUSOVO USKRSNUĆE I UKAZIVANJA — — — — — — 217 

1. Isusovo uskrsnuće — — — — — — — — — — 218 

2. Obavijest anđela — — — — — — — — — — 218 

3. Podmićivanje stražara od svećeničkih glavara — — — 218 

4. Isusovo ukazivanje pobožnim ženama — — — — — 219 

5. Petar i Ivan kod Isusovog groba — — — — — — 219 

6. Isus se javio Mariji Magdaleni — — — — — — — 220 


255 


Strana 


7. Isus se ukazuje dvojici učenika na putu u Emaus — — 220 

8. Isus se ukazuje apostolima; uskrsni darovi — — — 221 

9. Isusovo ukazanje apostolima s Tomom — — — — 222 

ISUSOVA POSLJEDNJA UKAZANJA I NAREDBE I NJEGOVO 

UZAŠAŠĆE NA NEBO — — — — — — — — — 222 

1. Isus blagosliva ribolov svojin učenika — — — — — 223 

2. Isus predaje Petru vrhovnu vlast — — — — — — 224 

3. Isus predaje apostolima vlast' naučavati sve narode 224 

4. Isusovo uzašašće na nebo — — — — — — — — 225 

Širenje kraljevstva Božjega za djelovanja 
a p o s t o la 

DOLAZAK DUHA SVETOGA — — — — — — — — — 226 

1. Izbor apostola Matije — — — — — — — — — 226 

2. Silazak Duha Svetoga — — — — — — — — — 227 

DJELOVANJE APOSTOLA I ZAPREKE SINAGOGE — — — — 228 

1. Čudesno ozdravljenje hroma od rođenja — — — — 228 

2. Veliko vijeće sprečava djelovanje Petra i Ivana — — 229 

3. Postojanost apostola u propovijedanju — — — — 229 

ŽIVOT PRVIPI KRŠĆANA — — — — — — — — — — 230 

1. Revnost prvih kršćana — — — — — — — — — 230 

2. Ananija i Safira — — — — — — — — — — 230 

3. Mučeništvo đakona Stjepana — — — — — — — 231 

ŠIRENJE KRŠĆANSTVA IZVAN JERUSALEMA — — — — 232 

1. Krštenje Samar jana — — — — — — — — — 232 

2. Krštenje dvoranina etiopske kraljice — — — — — 232 

3. Savio vo obraćenje — — — — — — — — — — 233 

4. Petar obilazi kršćane po pokrajinama i čini čudesa — 234 

5. Petrovo viđenje i obraćenje stotnika Kornelija — — 235 

6. Kršćani u Antiohiji — — — — — — — — — — 236 

7. Petrovo čudesno izbavljenje iz tamnice — — — — 236 

PAVAO — APOSTOL NARODA — — — — — — — — — 237 

1. Prvo Pavlovo putovanje — — — — — — — — 237 

2. Apostolski sabor u Jerusalemu — — — — . — — — 239 

3. Drugo Pavlovo putovanje — — — — — — — — 240 

4. Pavlovo treće putovanje — — — — — — — — 242 

PAVAO ZASUŽNJEN I ODVEDEN U RIM — — — — 243 

1. Pavao u Jerusalemu zasužnjen — — — — — — — 243 

2. Pavao kao sužanj u Cezareji — — — — — — — 244 

3. Pavao putuje kao sužanj u Rim — — — — — — 244 

4. Pavlova posljednja putovanja i mučenička smrt — — 245 

DJELOVANJE OSTALIH APOSTOLA — — — — — — — 246 

Završetak Božje objave — — — — — — — — 247 


356 


Slike izradila s. Lambertina Grgeč. 
Geografske karte i dio slika izradio D. P. 



